
IOAN CATINA 


DOINA GRAUR 


În al doilea pătrar al secolului al XIX-lea, tinerii români care studia- 
seră în străinătate au o reacţie foarte firească : uluiti de bogăţia altor lite- 
raturi, vor să creeze grabnic, în două-trei decenii, o întreagă istorie a lite- 
raturii noastre. Inerent, tendinţe și modalităţi artistice diverse, chiar contra- 
dictorii, se amalgamează, puse toate în slujba socialului, romantismul 
preponderent se îmbină cu clasicismul, preromantismul sau realismul. În 
ambianța pregătitoare a revoluţiei, în afară de scriitorii majori, cîțiva 
formează o pleiadă minoră, bine caracterizată mai tîrziu de lorga: „Se 
ridică pe la 1848 o sumă de tineri poeți, dintre care unii nu putea să dea 
speranţe reale, iar alţii dezminţiră iute pe acelea care le dăduseră. Nici unul 
n-a ajuns scriitor de frunte, multi însă lasă a se înţelege prin licăriri de 
talent unde ar fi putut ajunge în alte împrejurări“.! Dintre aceştia face 
parte şi loan Catina, poet, dramaturg şi gazetar. ?- 

Informaţiile despre viata lui, puţine și disparate, le datorăm în special 
cercetărilor lui George Călinescu 3. S-a născut în 1828 la Bucuresti, (luna si 
ziua sînt necunoscute), ca mezin al cafegiului grec Alexe Catina, de pe Podul 
Mogoşoaiei, cei doi frați mai mari fiind Nicolae si Constantin. Catina are 
preocupări poetice timpurii ; ca elev la „Sfîntul Sava“ al lui Eliade’, reu- 
geste să publice cîteva poezii în „Curierul românesc“ ; în nota din 14 mai 
1845 Eliade îl prezintă cititorilor astfel: „primele sale încercări de poezie 
compun o colecţie ca de vreo 13 meditații“. In 1845 (al 17-lea an al său 
şi al ziarului) îi apar poeziile Dimineaţă (14 mai), Barca-n oceanul de 
vîrste (28 mai), Veneţia (27 august), Sapfo către o columbă pasajeră (în 
același număr), Sonet-Primadonei C. de Holossy, Ghitară (22 octombrie), 
Un ospăț. De cînd cu Mircea (19 noiembrie). „Curierul românesc“ din 1846 
"îi publică poeziile Pentru săraci (28 februarie), Smaranda (6 aprilie), O 


1 N. Iorga, prefaţă la Poesii de Catina, Valenii-de-Munte, Neamul românesc, 
1908, p. 3. 

R Ultima vocală a numelui e accentuată sau nu? În „Curierul românesc“ din 1845 
(14 mai, 28 mai, 27 august), în notele critice care însoțesc unele poezii, apare accentuat; 
în rest, nu poartă accent. 

a Cf. G. Călinescu, Istoria literaturii române de la origini pînă în prezent, 
1941, p. 237 ; „Studii şi cercetări de istorie literară si folclor“, III, 1954, p. 130. 

4 Datele relative la viata lui Catina le-am cules si din studiul lui N. Tincu, 
loan Catina, în „Revista nouă“, 11—12/VI (aprilie—mai 1894). 

noapte pe stînci (25 mai), Ilusia la 19 ani (13 iulie), Pe ruinele cetății lui 
Tepes (9 noiembrie). 

În octombrie 1846 îi apare volumul de Poesii la Bucuresti, în tipogra- 
fia lui C. A. Rosetti si Vinterhalder5, care cuprinde 28 de poezii (exclu- 
zînd Dimineaţă, Veneţia, Un ospat...). Dedică „opul“ fratelui său Constantin 
cu care şi participă la pregătirea, apoi la desfăşurarea revoluţiei. În 1847 
i se publică drama Zoe în trei acte, după nuvela lui Negruzzi si dedicată 
acestuia. Tot pe atunci Catina mai prezintă „Asociaţiei literare“ o dramă 
originală, Dan, pe care urma s-o recenzeze în cenaclu Rosetti — iar Aricescu 
ştia şi de existența unui Țepeș-Uodă, dramă în două acte. La 11 iunie 
poetul citeşte, alături de Magheru, pe ulița Lipscani, Proclamaţia de la 
Islaz. Propune „Pruncul român“ ca titlu pentru revista lui Rosetti și Vin- 
terhalder (2 iunie — 11 septembrie), cum mărturisește în primul număr, la 
care colaborează episodic. După înăbușirea revoluţiei, e arestat si închis la 
Văcăreşti, unde fratele său Constantin moare. Eliberat, Catina e numit 
comisar al poliţiei din Pitesti, dar e repede destituit 6. Moare în 1851 de 
tuberculoză, la circa 23 de ani şi e înmormîntat în cimitirul bisericii Cre- 
tulescu, de pe Calea Victoriei. 

Din creaţia poetică a lui Catina, meditatiile filozofice — O noapte pe 
stânci, Cugetare, Ilusia la 19 ani, La amicul meu Aricescul, Barca-n oceanul 
de vârste, Dimineaţă, În momente de desgust — dezbat existenţa omului pe 
pămînt, a poetului în societate, tentatia de a pătrunde în miezul lucrurilor : 
„Voi fi eu poate-nttiul sau poate cel din urmă / Făcînd o întrebare problemei 
care curma / Acea dorință fără vro margine sau fund?“ (O noapte pe 
stânci). În poeziile În momente de desgust, sau La amicul meu Aricescul, 
Catina se arată pesimist, sceptic, idealist, se crede „spirit esentiat“, fărîmă 
a divinității, ceea ce-l diferenţiază de vulg ; amintește de un „spirit creator 
al lumii“ (Cugetare), descrie, în simboluri greoi-clasicizante, zborul unui suflet 
din rai și întruparea lui într-un prunc (Dimineaţă) ; alteori dogmatizeaza 
misticizant agnosticismul : „Fiinţă neperfectă, a carii esistenta / Nu e decit 
blesteme, durere și cainta, / Cum ceri să ştii atitea cit stie-un creator ?“ 
(O noapte pe stinci). Meditatiile acestea dezvăluie preocupări care, destul 
de rar intilnite la contemporani, preludiază viziunile eminesciene. În Cuge- 
tare se fac incursiuni de amator în zoologie, biologie, fizică, astronomie, 
geografie ; de fapt, dorinţa de a asimila cît mai mult, amalgamata cu 
mindria de a-și etala cunoştinţele e caracteristică, vîrstei poetului și epocii 
în genere. În acelaşi timp, meditatiile — încătuşate în limitele de expresi- 
vitate ale unei limbi încă neevoluate impiedicind ideile filozofice să se 
transfigureze în imagini artistice — denunţă efortul autorului de a „filo- 
zofa“. „Genul“ nu poate fi atacat decât în două cazuri : ori la capătul unei 
experiențe de viaţă, ori în tinereţe, aliată însă cu o personalitate puternică, 
dacă nu chiar cu geniu. Catina nu împlinea nici una din condiţii. 

Poeziile cu caracter social conturează un temperament optimist, dez- 
mintind pesimismul afișat în meditații. Relativ puţine la număr, ele se intre- 


5 Eliade scria în „Curierul românesc“ din 28 octombrie 1846 că volumul a ieșit de 
sub tipar „săptămîna trecută“, adică dintre 21 $i 27 octombrie 1846. Totuşi, N. Iorga 
indică 1847 ca an de apariţie, cînd îi reeditează parţial volumul, în 1908. 

6 Cf. Patrie şi libertate (antologie de poezii), BPT, 1958, p. 70. 

gesc cu aluziile presărate aproape în toate poeziile — fie că vorbeşte. de 
prezent (Imn la secol, La amicul...), de trecut (Pe ruinele cetăţii lui Tepes, 
Un ospăț... Osinda — în care aminteşte de un fiu de „haiduc“ din timpul 


“lui Stefan, deși atunci nu erau încă haiduci), de visurile romantioase ale 
unei fete sărmane (Smaranda) sau de dragostea unei sălbatice (Samara). 
Fără îndoială, cea mai cunoscută creaţie în această direcţie e Marşul — pe 
care Călinescu îl numeşte „Marșul revoluţionar“, deși autorul utilizează pro- 
cedeul anonimatului literar : la sfîrșitul unui articol din „Pruncul român“ 
(nr. 10) susține că a auzit un băiat „ca de 15 ani, cîntînd aceste versuri“ si 
dă în continuare poezia, Marşul, cu ritm alert, adecvat conţinutului, sea- 
mănă apelului lansat de un propagandist 7. Pe drept cuvînt, Călinescu subli- 
niază că „putea deveni imn naţional, dacă n-ar fi instigat prea mult la lupta 
de stradă“ 8. 

În poeziile erotice — compartiment cu pondere importantă — Catina 
surprinde fie dragostea senină, împlinită (La Eliza, două ghitare), fie cea 
de sub climate toride (Samara prezintă, cu iz convenţional — poliţist, dra- 
gostea dintre un căpitan de vapor și o sălbatică). Chinurile geloziei, crista- 
lizate uneori în ritmică saltareata, produc efecte mai degrabă comice: 
„Crede-mă scumpă Elizo, cea mai mică refuzare / Ce îmi faci citeodata din 
voință, întîmplare, / Mă omoară de necaz /.../ Nu ridea, te rog, iubito, căci 
am mare trebuinta / Să-mi arăţi, să-mi dai dovadă pe minut de-a ta cre- 
dinta“ (La Eliza). Melancolia, pe care Eminescu o va ridica la expresivitati 
maxime, ajunge sporadic la o melodie autentică: „Dar tu-mi surtzi, Sma- 
rando, cu-atita-amaraciune, / Cit inima-mi se rupe“ (Smaranda), sau: „De 
n-ai fi fost femeie atita de frumoasă, / De n-ai fi fost atîta de dulce, gra- 
tioasa, / De n-ai fi avut în ochii-ti acel azur ceresc /.../ N-aș încerca durerea 
şi trudele de moarte, / Ce pot să mă sfarime, de tine depărtat“ (De n-ai fi 
fost femeie). Pentru Catina dragostea de esență misterios-divină, luminează 
viața, este „odorul“ care „curmă / Oricare suferinţe, dureri aicea jos“ 
(La §***) Inexistenta ei răpește vieţii orice sens ; ideea, exprimată în limbaj 
hibrid, ajunge vag hilarianta: „Spartu-s-au coardele inimii mele / D-ale 
durerilor vifore grele / Ce-a sguduitără a mea junime“ (Spartu-s-au...). Gin- 
durile chinuitoare sînt alungate de apariţia iubitei, „fantasmă dulce, albă, 
cu capul cătră stele“ (Cel din urmă suspin) ; poetul o îndeamnă, ă la Ron- 
sard, să „culeagă clipa“ atîta timp cit vîrsta îi suride (La Eliza). 

Natura e prezentă în creaţia lui Catina în pasteluri propriu-zise sau 
în notații fugare — sub diverse ipostaze : luminos-echilibrată (Pe ruinele 
cetății lui Ţepeş descrie clamarea treptată a unei furtuni pe mare), linisti- 
toare (Ghitară, Dimineaţă, Sapfo...) ; preferinţele lui merg însă spre clipele 
crepusculare sau nocturne, frecvente şi de valoare artistică. O poezie neaștep- 
tat de realizată e Veneţia, la limita dintre pastel, tablou de ansamblu și 
idilă — şi e de neînțeles că n-a fost inclusă în volum. Fervent admirator al 
cetăţii italiene, poetul o scaldă în feeric („gigantele palate“ își reflectă „lu- 


1D. Popovici în Educaţia socială a generaţiei de la 1848, în „Steaua“, 
an (XVII, nr. 10 (201), octombrie 1966, p. 73, vede în Catina ,cintaretul socialist al 
revoluției“. 

8G. Călinescu, op. cit, p. 237. 

mina fosforică“ „peste unde“, „Precum pe ape-o muzică / Ce-n inimă pă- 
trunde /.../ La Lido-n parcul cedrilor, / Cînd bela-ncet suspină, / Dati dru- 
mul barcarolelor, / O! cîntă, mandolina !“). Atmosfera e densa de eros, cu 
„conți strălucitori“, „amanți în catifele“ și delicata imagine a „damicelelor“ : 
„Tăcere, damicelelor, / Voi, ce pe lună nouă, / Vă place-n timpul florilor / 
a tot culege rouă / Încet cu rondeletele, / Pe luciul plăcerii / Vi se sfarima 
vâslele / Si-apoi vă dati durerii“. Irealul fantastic („Pe partea-ailaltă-a gol- 
fului / În raza lunei line, / Se joacă-n lungul țărmului / Fantome aeriene“) 
se împletește cu momente sumbre, asupra cărora poetul isi trece o clipă re- 
flectorul (Şi-n umbra neagră-a leului / Un sbir stă ascuns colo, / Pe ruina- 
rea zidului, / A pieţei San-Paolo“) dau cu ficţiunea artistică (eroii lui Byron 
trăiesc aievea în această Venetie de vis). În ciuda anumitor stridente, fatale 
în cele două zeci de strofe, poezia surprinde plăcut în ansamblu de imagini 
şi prin prospetimea versului... 

Catina mai are cîteva poezii minor-ocazionale, frecvente în literatura 
timpului : Olga — cronică rimata în genul unei fişe medicale făcute de un 
amator din secolul al XIX-lea a bolii și morţii unei tinere (vădit inspirată 
din poezia lui Hugo, „Les fantômes“), La lord Byron, Sapfo..., Un somet 
pentru Holossy, Un sonet urit pentru o femeie frumoasă. În sfîrşit, două 
traduceri, una din Hugo (Pentru săraci din Feuilles d'automne)?, alta din 
Béranger (Prizonierul) completează în linii mari lista poeziilor lui Catina. 

Drama Zoe se inspiră din nuvela cu același nume a lui Negruzzi, apă- 
rută cu zece ani înainte, dar nu e o simplă dramatizare mecanică (chiar dacă, 
în dedicatia către Negruzzi, îl roagă s-o primească „cu stimă și prietenie, ca 
un lucru ce nu e mai mult al meu“). Mai întîi, conflictul fundamental e mo- 
dificat ; punctul de greutate cade pe dragostea dintre Iliescu și Zoe, pe care 
Negruzzi o tratează sumar ; apoi sînt introduse personaje noi, „pentru ce- 
rintele intrigei“ (cum spune autorul în prefață) — e vorba de Sultana, 
amanta lui Iliescu. Personajele existente sînt modificate caracterologic (Iancu 
B. are „sentimente adevărate“, lui Iliescu i se atribuie „lașitate şi mustrare 
de cuget“), dar ele sînt ori schematizate (Zoe e nevinovată, Sultana e intri- 
ganta puternică, Iliescu e parvenitul cuceritor si fatal), ori sînt atît de 
contradictorii, încît nu conving. Pînă și specificul autohton, taxat drept „pro- 
zaismul moldovenilor din 1827“, e înlocuit — pentru „a înnobila şena“ — 
cu „cavalerismul si galanteria“, cu tot „ce este mai poetic și mai frumos 
într-această epoha“. 

Nu e vorba însă numai de conflict. Interesant de remarcat este modul 
în care două temperamente artistice, dintre care unul structural realist (Ne- 
gruzzi), altul structural romantic (Catina) atacă un subiect romantic. Dacă 
temperamentul îl fereşte pe Negruzzi de anume exagerări, îl determină la 
o relativă economie de mijloace, Catina, fără un dezvoltat spirit artistic 
autocritic, se avinta în romantism, îi utilizează clișeele (tatăl Zoei moare din 
cauza prostituării ei, doica pactizează cu diavolul, se inversează scrisori), 
eşuează în melodramă : Sultana îl împinge la sinucidere pe Iliescu, apoi îl 
opreşte ; Zoe, travestită în Iliescu, cade la picioarele Sultanei (actul I), 


9 N. Iorga susţine că din Catina rămîne „şi o bună traducere din Hugo“, 
op. cit, p. 4—5. 

imploră pronia cerească, pe cînd Sultana vrea s-o omoare pe la spate, 
împiedecată în ultimul moment de Iliescu (actul II), iar în final ambele 
eroine mor, deşi Sultana găsește totuşi timp să se declare satisfăcută de 
moartea rivalei. Toate acestea ne indreptatesc să considerăm drama Zoe ca 
aparţinând lui Catina ; și dacă lirismul îl face să încarce drama cu monolo- 
guri prea lungi, tot el îl determină să dea cîteva izbutite descrieri. 

Cele trei articole din „Pruncul român“ (respectiv din 12, 17 iunie și 
8 iulie) dezvăluie un propagandist militant, prezent la toate cerințele mo- 
mentului, folosind orice amănunt pentru a întreţine spiritul revoluţionar : 
slăveşte mișcarea populară, dezbate problema relaţiilor noastre cu Turcia, 
vorbește de dărîmarea statuii dreptăţii din curtea Palatului Administrativ. 
Se simte o mare febrilitate în articole ; îl vedem parcă pe autor, tînăr înflă- 
cărat — analog cu acel Scarlat Turnavitu, mai degrabă decît cu sine, ca per- 
sonaj literar din trilogia Un om între oameni de Camil Petrescu — scriind 
grăbit, la un colt de masa, vrind să spună totul dintr-o răsuflare. Poate de 
aceea stilul este aproape totdeauna violent oral, polemic ; dăm un exemplu : 
„Şi D. Bibescu tîrziu și-a cunoscut tara, dacă mai dăunăzi a zis d-acolo de 
la Sibiu, unde se afla : «românul nu mai e de guvernat !». Nu e de guvernat 
despoticeşte, Domnule, dar de guvernat democraticeste, totdauna !“. Meta- 
forele, personificările, comparatiile hiperbolizante, interogatiile si exclama- 
tiile retorice întîmpină la fiecare pas ; uneori sînt atît de abundente, încît 
ne fac să pierdem din vedere ideea, cu toate că autorul vrea să fie cît mai 
explicit: „O, dar România este ridicată şi pruncul ei este bărbat, căci sufe- 
rinta întărește pe om, înainte de vîrstă îl face, și inima junelui vestește 
înainte de a se increti și a se albi și a se cărunta pletele cele respectabile ale 
unui bătrîn“ („Pruncul român“, din 12 iunie). 

loan Catina demonstrează convingător prin întreaga creaţie ca şi prin 
activitatea din timpul revoluţiei că are aderente organice cu epoca şi cu 
tara lui. 

Ca şi contemporanii săi, ştie că societatea e alcătuită din contraste 
violente ; că sărmanii mor, „cerșind pe la raspfntii și uși de monastire“ că 
fetele din popor, deşi singurele capabile de dragoste adevărată, sînt forţate 
să cadă pradă viciului — ceea ce-i stîrneşte indignarea : „E lege fetişoara 
ce-ncepe să iubească / Ciocoiul s-o-amăgească... / Cu apă nencepută s-o 
«oarbă dintr-odată, / Şi-n urmă s-o dea-n public, din mînă-n mina-mblind ?“ 
(Smaranda). La antipod, subliniază reprobativ că asa zisa aristrocratie își 
omoară timpul în baluri (Olga, Zoe) sau carnavaluri : ,Intrat-ai în palate 
şi splendide castele, / Să vezi ce-i carnavalul si balul cel mascat. / Cu lucii 
candelabre, împrăștiate stele, / Şi umbrele pe geamuri rîzînd neîncetat.“ 
(Smaranda). Motivul carnavalului e frecvent în lirica timpului, de la Carna- 
valul lui Bolliac pînă la În carnaval a lui Nicoleanu). De alfel, clasele 
suprapuse se aliază cu clerul, care a avut un rol nefast: „Aici, unde tiranul 
sub masca : creştinismul / Făcea o biată ginta să simta barbarismul / Prin 
faptele-i mîrșave“ (Pe ruinele cetății lui Tepes). O asemenea societate dezu- 
manizează, „pe om îl face feară“ (Stiletul), căci, pentru a ajunge în vîrful 
piramidei sociale, „trebue să dai din miini că pe urmă te îneci“ — așa cum 
meditează Iliescu. Parvenirea e asigurată prin „protecţie de fuste“ ; Sultana 
are posibilitatea să-l ridice sau să-l anuleze pe Iliescu — dar Zoe îi ripos- 

tează, demnă : „Eşti o femee conruptă, care preiinzi să te iubească cineva 
după înaintarea ce-i vei face, iar nu după meritele dumitale“. Faptul e cu atît 
mai condamnabil, cu cât (ideea cunoaşte mare circulaţie în epocă) la ae 
aparent nesemnificativi zac latente pozitive care, în condiţii favorabile, 
pot oricind declanșa : un osîndit, irosindu-se în temnita sumbră, „o fi vrun 
geniu mare / O fi avînd caracter şi poate pentru tara / El singele și-ar da“ 
(Osinda). Concluzia se impune de la sine: societatea trebuie anulată, seco- 
iul — din îndoliat — trebuie să devină triumfător ; teza, îmbrăcată în lim- 
baj pseudofilozofic, nebulos biblic, formează conţinutul poemului Imn la 
secol. Încredinţat că „dreptatea este pîinea de care poporul e flămînd“, ca 
„nu e-nvatat românul despoti a suferi“ (Pe ruinele..., Un ospăț...), hotartt 
să cînte dreptatea. Catina lansează un înflăcărat apel in Mars: „Loba-n 
piaţă să răsune, / Tot românul să s-adune, / Ori pe viata, ori pe moarte, / 
Dulce-i pentru libertate / Un mormânt a cîştiga“. Marșul, îndemnînd la 
revolta se înscrie cu cinste în literatura revoluţiei, alături de creaţiile similare 
ale lui Mureșanu, Creteanu, Bolintineanu si mai ales de Marşul libertăţii al 
lui C. D. Aricescu, scris cu putin înainte și publicat tot în „Curierul româ- 
nesc“. Tot atît de vehement, desi mai putin frecvent, militează Catina pentru 
celelalte idealuri ale revoluţiei : libertatea naţională si unirea principatelor, 
mai ales în articole ; în acelaşi scop evocă patriotismul românilor din trecut 
(Un ospăț. De cînd cu Mircea). 

De altfel, ca toţi contemporanii săi, Catina utilizează inspiraţia isto- 
rică și folclorică, cu intenţia de militantism social- -patriotic. Evocarea tre- 
cutului, cristalizată in cintarea ruinelor, e făcută in epocă în modalitatea 
preromantica (rezultat al influenţei unui Volney sau Delille) prin Hriso- 
verghi, Alecsandrescu si Cirlova — ori în cea romantica propriu-zisă, prin 
Eliade, Negruzzi, Bolintineanu, Bălcescu. Catina împletește modalităţile în 
poemul Pe ‘ruinele cetății lui Tepes: ruinele lui sînt dominate de luna, „pă- 
sările filffinde tip în al lor sbor“, sala pustie a palatului e biniuita de cor- 
bii-cavaleri, strigoii „îşi cînt sabatul“ ca într-o noapte a Walpurgiilor. Ro- 
mantică e însă figura domnitorului medieval, de o cruzime patologică : „O! 
cavaler și gide, era vrun vierme-n tine / Ce-ti roase capatina ?... Acea pa- 
timă oarbă, în tine ea crescuse, / Sau te-ai născut cu dînsa, conrupt te-ai zămis- 
lit?“ În cealaltă poezie, Un ospăț. De cînd cu Mircea, Catina cîniă entuziast 
legătura dintre domnul oștean şi popor în imagini ce amintesc de Mars 
(Sporul e din ceruri, / Belsugul pe cîmpie, / Răul e-n palaturi“) ; trecînd 
peste clamările excesiv îndrăgite de autor către eroii romani și români, re- 
ținem cîteva amănunte pitoreşti ale ospatului, în care mișcarea e sugerată 
de cadenta vioaie a versului : „Lăietul cu ursul, baba cu ghiocul, / Meste- 
rul cu dibla,/ sîrba cu deochiul, /.../ Munteanul cu plugul, cîmpeanul cu ca- 
rul, / Cu boii sai galbeni desertind paharul“). Ambianta istorică nu e deosebit 
de realizată : medievalitatea românească e înlocuită cu cea apuseană (se 
vorbeşte de surle, tambure, turniruri, legăminte cavaleresti de prietenie) sau 
cu contemporaneitatea lui Catina (în ultimă instanță, ,ospatul“ e mai de- 
grabă specific secolului al XIX-lea, decît epocii respective). 

Poetul se conformează si tendinței generale din timpul său de a acorda 
atenţie folclorului, se lasă influenţat de el. Eroul poeziilor sale e, pe alocuri, 
fie haiducul (din poezia cu același nume), care face declaraţii de dragoste 

„doamnei Ana“, fie un fiu de haiduc (Osinda), ce ştie să folosească seculara 
istetime populară, pentru a scăpa de condamnarea la moarte : ca ultima do- 
rinta, cere lui Vodă calul si fuge, răpind domnita. | 

Epoca agitată, de răscruce, îi determină pe scriitori să se clarifice faţă 
de ei înşişi şi fata de ceilalţi. În epistola La amicul meu Aricescul, Catina 
atacă si el problema celor două atitudini posibile ale poetului fata de socie- 
tate, problemă reluată mai tîrziu de Eminescu sau Vlahuţă : „Ce esplici tu 
pe hârtie în caracteri de lumină, / Eu esplic prin trăsături negre : tot puterea 
cea divină, / Eu tabloul astui secol, tu al celui ce-a veni“. Constiinta raspun- 
derii scriitorilor se rasfringe si în imagistica poetică sau în versificatie. 
Epoca cerea un stil liric, avintat — dar Catina (si nu numai el) înțelege să-l 
concretizeze destul de rudimentar în invocaţii, sentinţe, interogaţii sau unele 
simboluri facile, rămase la stadiul de ideatie logică, neatingînd-o pe cea poe- 
tică și marcate toate, normal, cu majusculă: Amor, Ocean, Speranta, 
Zefir etc. etc. Poetul foloseşte si diverse categorii de strofe (distihuri, tertine, 
cvinarii) sau combină unităţi ritmice — și în această ipostază e mai in- 
teresant, căci reuşeşte să atingă uneori un retorism cvasi muzical: „La pi- 
cioarele-mi ici revarsă lacul unda-i argintie, / Ce tot dusă către tarmuri 
vine valu-a săruta, / Poartă pe spinarea-i albă o barcelă fluturie, / Pe lîngă 
străbuna vatră, vine-n şiruri, sir a-i da“ (Dimineaţă). 

Catina utilizează cuvinte şi expresii caracteristice romantismului ro- 
mânesc în genere (amor, divin, chip de geniu, rozalb, sardonic, umbră fatală) 
sau luptătorilor de la 1848 (amor cetățean, popol, singe infam) ; de multe 
ori muntenismele (crez, simţ, a sguduitără, să conrăspunză) se învecinează 
cu neologismele sau cu barbarismele (aurat, belă, crepuscolă, damicela, de- 
mars, filomilă, palpet delirat, stelă, sujet, verginal). In ce priveşte expresivi- 
tatea acestui vocabular, Catina e grăbit să-şi transmită, ca si contemporanii, 
mesajul, nu are timp să-l cizeleze ; așa încît imaginile sugestive — în mă- 
sura în care există — nu se datoresc decît inspiraţiei de moment, aproape 
deloc muncii de creaţie si sînt înecate în prozaisme frecvente, din care spi- 
cuim cîteva : Fecioarele Daciei cărau la cărămidă, E bine ca de tînăr să 
ştie omul toate, Dar... toate au o lege ; aceasta o vădeşte rapoartele naturii — 
și, dacă ne gîndim că asemenea expresii există în context liric, ele apar cu 
atît mai stridente. 

Catina este temperamental un dezechilibrat. Atmosfera apăsătoare din 
casa părintească îl împinge la concluzii dureroase, nu lipsite însă de naivi- 
tati: „Unde este lume multă, acolo mă intilnesti si pe mine, trist, gînditor, 
posomorit... O să mor de urit si de desgust. Cînd sez în casa, s-ardică tavanul 
cu mine, nu mai încap. Cînd ies afară, mă pierz printre oameni. În casă sînt 
prea mare, în lume prea mic“ 10. Sentimentul de superioritate inutilă si boala 
care-l macină îi ascut sensibilitatea — parţial motivată, dar întreţinută de 
lecturi si mai ales de dorinţa de „poză“, generată de voga timpului, ine- 
rentă vîrstei biologice a poetului si celei artistice a epocii : prima tinereţe 11. 


10 Cf. „Studii si cercetări...“, nr. cit, p. 130. 

1 Vladimir Streinu (Cioculescu, Streinu, Vianu, Istoria literaturii ro- 
mâne moderne, Casa Scoalelor, 1944) îl consideră mim byronian în damnare, dar observă, 
caustic: „Pasul mai mare spre luciferism nu-l va putea face din cauza staturii“ (p. 351). 

Cantina contemplă lumea, se analizează în singurătatea nopţii şi la lumina 
muribunda a lămpii. Pesimismul şi-l proiectează in univers, al cărui sfîrșit 
îl crede apropiat (Cugetare, O noapte pe stinci, Ilusia la 19 ani). Doar poe- 
mul Barca-n oceanul de vîrstă are o notă optimistă mai pronunţată : barca, 
simbol al vieţii umane, evoluează agitat, printre primejdii, în oceanul exis- 
tentei — dar răzbate, călăuzită de speranţă !?. În genere, Catina rămîne sfî- 
șiat de tristeţe, deznădejde, de acel „mal du siècle“ — și de dezgustul de 
sine si de ceilalţi, frecvent în romantismul apusean, dar destul de rar în 
literatura noastră ; sclipirile de optimism, incidentale, sînt înecate în nos- 
talgia (reală, dar si întreţinută) după liniștea definitivă şi în presimtirea 
unei morți timpurii (din păcate, confirmată) — ca in Ilusia la 19 ani. 

Un temperament ca acesta e generat şi, la rîndul lui, generează confi- 
guratia spirituală romantică a epocii. Cu acuitatea sa binecunoscută, Cali- 
nescu l-a surprins pe omul Catina într-o formulă sugestivă numindu-l „dam- 
nat“. Într-adevăr, eroul liric al poetului — în fond, transfigurarea lui ar- 
tistică — e un damnat ale cărui coordonate se incheaga treptat în fata ochi- 
lor nostri. Damnatul e urmărit de fatalitate, fiinţa îi e „blestem“, căci se 
naşte „sub o stea afurisită“ (ca Zoe sau Tepes), simte ca Iliescu că în el 
„totul e demon, totul e iad“ atitudine asemănătoare cu cea a eroului liric 
din meditaţiile lui Bolliac, i se prevesteste — în postură de haiduc — ca 
va muri „într-o boală de smintit / Ucis“, ispaseste vini imaginare (Osinda, 
Prisonierul) sau crime tainice (eroul Stiletului isi ucide soţia necredincioasa 
în noaptea nunţii). Un asemenea destin provoacă trăiri intense: damnatul 
are insomnii (Haiducul, În momente de desgust), faciesul lui denotă o 
„eternă întristare“ (Zoe), el deşartă doar cupa durerii și hohoteste lacrimi, 
dar cu atît mai dureros. (La amicul meu Aricescul, Cel din urmă suspin). 
Zoe, învăluită în „vîrtejuri de pasiuni“, în „hore de strigoi“, monologhează : 
„De unde îmi vine că stmt niște lanţuri fără sunet, ce se infasoara peste 
trupul și peste sufletul meu, cu o putere necunoscută ?“ 33. Mai grav, el e 
cuprins de accese demoniace : detestă virtutea, e satisfăcut de declinul se- 
menilor lui, chiar natura îi repugnă (La amicul..., Haiducul) ; în fond însă, 
are inima pustiită si lipsit de idealuri, convins de zădărnicia tuturor lucru- 
rilor, măsoară rece trecutul și viitorul, se disprețuiește : „Am momente în 
viata de cainte, de suspinuri, / În care ca o femee pling amar — om de 
nimic !“ La amicul...) În mod paradoxal şi semnificativ, aceeași complexitate 
şi contradicţie interioară, care-l fac să-i fie silă de sine, îi generează dorinţa 
de a se detașa de vulg, senzaţia de a fi un damnat superior 14, Iliescu de- 
clară Sultanei : „Aş fi fost un Lara, mai mult decît un Lara, un Iliescu“ 35, 
iar Zoe îşi deplinge nenorocul de a se fi născut „într-o epoha de barbarie, 
într-un secol de ignoranță“. 


12 După ce-i reproduce creația în „Curierul“ din 28 mai 1845, Eliade fine să pre- 
cizeze : „Poetul tnchipuieste cu barca viaţa umană si își împarte poesia în trei despartiri, 
prin care representa cele trei epohe ale vietei: Junia, Barbatia, Batrinetile. Drept cirma 
a vieţii își ia Speranţa şi drept vislas pe Amor. Speranţa, cu sosirea batrinetilor, pără- 
seste cirma și Amorul adoarme“. 

337, Catina, Zoe, ed. cit., p. 39. 

14 Cu atît mai mult are dreptate Călinescu să-i dedice una din cele Trei nuvele, 
Bucureşti, 1948, intitulînd-o Catina damnatul. 

15 I. Catina, Zoe, ed. cit, p. 48. 

De fapt, damnatul are convingerea că societatea nu vrea si nu poate 
să-l înţeleagă. E ilustrativ mottoul dramei Zoe, luat din Madame de Staël : 
„Amour, vârtu, génie, tout ce qui a honoré homme, homme l'a persécuté“. 
De aici pînă la ideea că e urmărit de calomnie nu e decît un pas: „Nu ştiu 
ce mă făcu astfel, lumea care mă-ncongioară, / Secolul, societatea, calomnia 
ce mă-mpunge.. sau.. nu ştiu ce să mai zic!“ (La amicul...) Adevăratul său 
cadru e natura — dar o natură sălbatică, apocaliptică, dezlantuita (Pe 
ruinele..., Llusia la 19 ani, Spartu-s-au coardele...), care îi dă viziunea ma- 
rilor spaţii si elemente : muntele, norii, marea, furtunile. Momentul propice 
e noaptea macabră, cu iz de crimă, cînd „trăsnetul despică un stejar“, şo- 
pirla ride „cu buzi de crivini* de visurile poetului (O noapte pe stânci), 
pasărea „fieroasă“ ţipă (de trei ori, bineînţeles), luna palidă oboseste de ve- 
ghe, steaua apare „prin norii cei de spaimă pe ceru-ntunecat“ (Barca...), 
se ridică ,stilpi de ceaţă“, cerul conversează cu marea, se zguduie tăria şi 
„sub pașii mei planetii în negură s-afund“ (O noapte...) 16. Incintat de fru- 
musetea unui asemenea spectacol, damnatul deschide braţele, preamăreşte pe 
creator (Dimineaţă), sau se avîntă in cavalcade fantomatice (Stiletul, Altă 
ghitară, Haiducul). Totuşi, în virtutea atracției magnetice a extremelor, 
tocmai tumultul sufletesc îl îndeamnă pe damnat să caute liniștea, care să-l 
„reposese de viscolii juniei, de valuri mugitoare“ (Barca...) — mai întîi în 
natură. Iliescu e fermecat de colţul unui parc luminat misterios de rasfringe- 
rea stelelor în luciul apei, scăldat în melodia frunzelor ce se scutură şi în 
murmurul fintinilor de piatră. Şi ţinuturile exotice îl atrag pe damnat, prin 
ambianța seducătoare de „mirt aromat“, lauri, palmieri, prin amalgamul 
mitologic păgîn și creștin de îngeri, arhangheli, cete cerești (Samara) ". 

Femeia este însă cea alături de care damnatul își găsește totdeauna 
refugiul liniștitor, în interioare somptuoase (Olga) sau semitaranesti (Sma- 
randa), uneori vag ireale, cu sugestii de vis (Stiletul, Zoe). Femeia aceasta, 
pentru care damnatul e gata să-l sugrume chiar „pă Satana“ (Haiducul), 
este eterica, liliala, gînditoare, desuet-melancolică. Un suris enigmatic îi 
plutește pe buze, are ochii scaldati în lacrimi, suferă de acel romantic „je 
ne sais quoi“, învăluită într-un clar obscur, liniștitor prin inefabil: „Și um- 
bra, si lumina, azurul şi seninul, / Unind melancolia pe fruntea-ti gîndi- 
toare, / Printr-un ferice-amestic frumosul și divinul / Se-ntrec pe a ta faţă, 
mult tristă răpitoare“ (Un sonet urit pentru o femee frumoasă) ; căci „femeea 
care plinge e înger ce veghează, / O inimă în lacrimi e un plăcut buchet“ 
(Smaranda) 15. Bărbatul are permanent o atitudine de trubadur romantic, ce 
o contemplă din umbră şi meditează : „Ghergheful tău e lumea... și firul ce 
petrece şi-nnoadă-o floricelă / E firul vietei mele“. 

Fără să creăm legături fortuite — din intenţia de a exagera un „pro 
domo“ în favoarea poetului studiat —, credem totuşi că s-ar putea stabili 


16 Iorga declară că imaginea dovedește că „exista o putere poetică netăgăduită în 
tînărul de 20 de ani“ (Istoria literaturii româneşti din veacul al XIX-lea, vol. Ul, Vă- 
lenii-de-Munte, Neamul romănesc, 1909, p. 17). 

17 La subsolul paginii respective (17) din volumul de Poesii, Catina descrie „obice- 
iurile sălbaticilor la moartea unui copil mic“. 

18 O. Densusianu consideră imaginea ca izbutită (Literatura română modernă, 
vol. III, Alcalay, Bucuresti, 1932, p. 327). 

oarecare apropieri între Catina si Eminescu. Una din primele obiecţii posi- 
bile la această afirmaţie este aceea că, dacă l-ar fi cunoscut, pe Catina, 
Eminescu l-ar fi evocat poate în Epigonii, alături de ceilalți poeţi minori 
de la 1848. 

Cei doi poeți, structural lirici-romantici, au aceeaşi atitudine fata de 
unele probleme general-umane. Catina, meditînd asupra lumii, doreşte să 
cuprindă cu mintea tot universul (O noapte pe stînci), aidoma batrinului das- 
căl din Scri îsoarea I. Poemul Cugetare are un motiv întîlnit în aceeași creaţie 
eminesciană : sfîrşitul lumii, prin stingerea soarelui, ceea ce-l face pe poet 
să trăiască o tristețe apăsătoare, fără ieșire ; imaginea planetelor prăvălite 
în haos și cea a soarelui îngheţat, filtrate de unele stridente apoetice, s-ar 
fi putut impune cu adevărat: „Nu va veni oar’ ziua cînd aste mari plante / 
Esind din a lor actii şi-n haos prăvălite / Să zacă-n ruinare ca un uscat 
schelet ? // Şi idolul naturii să-și sting-a sa căldură / Precum se stinge-n 
viata un foc care nu dură / Decit pînă ce face cenușă un obiect ?“ si ne duce 
cu mintea la Eminescu : „Soarele, ce azi e mândru, el îl vede trist şi roş / 
Cum se-nchide ca o rană printre nori întunecoși ; / Cum planetii toţi în- 
gheaţă şi s-azvirl rebel in spat’ / Ei, din frinele luminii şi ai soarelui scăpaţi“. 

Ca şi Eminescu, în Scrisoarea IU, Catina e obosit, sfîrşit, dezgustat de 
viata, care îi refuză totul : „Trecut-au miezul nopții si lampa-acum se stinse / 
De ce cu ea d-odată şi viata-mi nu s-a stins ? / Sau, cel putin ca fumul de 
flacăra-i descinse, / Să peară aste gînduri ce creierii mi-a-ncins... / C-un 
ochi de gheață măsor acum trecutul / Şi-n toate vanitatea privesc ca-ntr-un 
abis“ (În momente de desgust) ; sau: „Isbește sînul asta!/O! soartă 
ne-mpăcată, / Acum ! pe urmă... basta!“ (O noapte pe stânci). În consecinţă, 
pesimistul Catina îl admiră pe optimistul Aricescu, așa cum mai tîrziu, Emi- 
nescu îi va admira pe patruzecioptistii plini de elan, în Epigonii. Chiar ad- 
miratia pentru epoca lui Mircea cel Bătrîn — stîngace la Catina, expresivă 
la Eminescu — este comună celor doi poeţi. Poeziile în care Catina îşi de- 
plînge iubirea neîmplinită sau pierdută fac din el un predecesor al acelui 
Eminescu ce contempla melancolic fereastra iubitei. Poezii ca O! dac-a noas- 
tre doruri şi De n-ai fi fost femeie sînt mistuite de aceeași tristeţe inefabilă 
şi melodioasa ca in Despărţire, Atit de fragedă, Pe-acecaşi ulicioară. Catina 
foloseşte chiar antinomia înger-demon, frecventă în opera lui Eminescu. 

Există multe expresii aproape identice în creațiile celor doi poeţi — 
prozaice la Catina, încărcate de afectivitate la Eminescu. Dăm cîteva exem- 
ple : „sînge apostat“ (Catina) — faţă de „suflet apostat“ (Eminescu) ; „geniu 
şi nenorocire“ — fata de „Geniul ? O nefericire“ ; „Cînd sună miezul nopții 
gi eu sunt deştept încă“ (Catina) — fata de „Se bate miezul nopţii...“ 
(Eminescu) ; „Căci domnul puse trepte în soarta omenirii“ (Catina) — faţă 
de „Deși trepte osebite au ieşit din urna sorții” (Eminescu) ; „Vegherea mă 
desira, aş vrea să gust răpaos“ (Catina) — fata de „Din haos, Doamne-am 
apărut / Şi m-aș întoarce-n haos, / Şi din repaos m-am născut, / Mi-e sete de 
reapos“ (Eminescu ; rima e comună : haos / repaos, dar trebuie observat pro- 
zaicul „Aș vrea să gust repaos“ — fata de „Mi-e sete de repaos“). De fapt, 
credem ca Eminescu a stiut mai degraba sa aleagă din noianul de proză ver- 
sificată a epocii anterioare lui anumite idei, teme, imagini și expresii artistice 
pe care le-a ridicat la trepte supreme de artă. 

Catina a fost cunoscut, iubit şi prețuit de contemporani, care vedeau 
în el un geniu. Atunci cînd îl prezintă publicului, Eliade îl considera deja 
„un june talent promiţător“ 1%. Al. Pelimon, în romanul Un funcționar sinu- 
cis, crede că poetul are „forma capului unui filosof englez“. C.D. Aricescu 
îl caracterizează entuziast „Catina, esceptiune 'regulei cei generale, / Chiar 
din leagăn purtă germul malatiei cei fatale / Şi care fu agravată de doctrina 
lui Byron,/ Ce credea că lumea este opera unui Demon“ 2. I. Genilie îl 
considera superior lui Grigore Alexandrescu ?!. Unele poezii ale lui se bu- 
cură de o circulaţie atît de mare, încît sînt transpuse pe melodii. Poetul 
dedică poezia Spartu-s-au coardele inimii mele prinţului C. Moruz, „auzind 
că a pus pe muzică una din poesiile mele, intitulată „Ghitară“, dîndu-i o 
prea frumoasă arie“ 2. 

Catina se lasă și pictat. Aricescu declară că a pozat împreună cu el în 
atelierul lui Szatmary si că portretele se aflau în casa lui. Tabloul mai 
cunoscut, reprezentîndu-l cu fratele său Constantin, este opera pictorului 
„Mişu de la Brașov, elevul lui Constantin Lecca“ 24, de fapt, Mişu Popp. 
Scriitorii ulteriori au fost atraşi și ei de figura lui Catina. Gr. H. Grandea 
face din el „eroul contemplator“ al romanului Uldsia sau ciocoii noi şi-i da 
facultatea de a privi în orice casă, „prin virtutea unui cauc pus pe cap“ %. 
Macedonski îl evocă în poezia Viaţa de apoi: „Mai sus sbura-n văzduhuri 
o mindra ciocîrlie, / Era Bolintineanu, comoară de-armonie,/ Şi cerul as- 
cultîndu-l treptat se-nsenina, /.../ Şi-n mușchiul ce s-agata de turnuri şi 
palate / Zîmbea rozind din pietre uitatul Catina“ — considerîndu-l „un 
Barbier sau un André Chénier al nostru“ 2. În vremea noastră, Camil Pe- 
trescu îl prezintă în romanul Un om între oameni, ca „un fel de dandy 
poet“ 27, plin de entuziasm tineresc, deși ni s-ar părea (aşa cum am spus) 
mai asemănător lui Scarlat Turnavitu — iar Călinescu îi surprinde coordo- 
nata psihică esenţială în nuvela Catina damnatul. 

În mintea multora, numele lui Catina se leagă de acel Mars, scris în 
focul revoluţiei, dar care nu e totuşi unica poezie reprezentativă din res- 
trinsa lui operă. Printr-un fericit concurs de împrejurări, acesta l-a consa- 
crat în istoria noastră literară 2 — așa cum un alt concurs nefericit de îm- 


19 „Curierul românesc“, XVII, 1845, nr. 37, luni 14 mai. 

2 „Studii și cercetari...“, nr. cit, p. 131. 

2 |. Genilie, în articolul Poesie, în „Universul“ 1846, nr. 46, 10 noiembrie, 
pp. 183—184. 

2 I, Catina, Poesis, ed. cit., p. 25, nota de subsol. 

33 „Studii si cercetari...“, nr. cit, p. 131. 

24 N. Tincu, op. cit., 

235 G. Călinescu, Istoria literaturii romdne..., ed. cit., p. 320. 

26 „Literatorul“, iulie, 7/1882, p. 13, subsol. 

27 Camil Petrescu, Un om între oameni, vol. Il, Edit. Tineretului, 1959, p. 459. 

28 Istoricii literari din secolul al XIX-lea şi de la începutul secolului al XX-lea 
care îl menţionează dau prioritate Marsului. Aron Densusianu (Istoria limbei si a litera- 
turei române, laşi, 1885, p. 250) vorbeşte de „poeziile revoluţionare popularizate în 1848“ 
şi de dispariţia poetului după acea dată. Folosind acest izvor de informaţie, istoricii 
literari străini fac exact aceeaşi afirmație: T. Monnier, în La Grande Encyclopédie, 
XIX-eme siècle, Paris, IX, p. 860; W. Rudow, în Geschichte des Rumdnischen Schrift- 
tums bis zur Gegenwart, 189%, p. 88; Ovid Densusianu, în Literatura română modernă 

prejurări i-a trecut sub tăcere restul operei. Catina a fost împiedecat de 
moartea prematură să devină o personalitate. A fost receptiv la multe in- 
fluente, fara a le selecta sau sedimenta — cum sînt cele ale lui Byron si 
Lamartine (dintre străini), Bălcescu (în ideologia revoluționară și uneori în 
retorismul imaginativ) sau Eliade, care l-a ajutat efectiv 2%. Smaranda amin- 
teşte de Sburătorul, avînd însă o notă personală și constituind una din rea- 
lizările lui: „Copilă, lasa-ti lucrul, O ! lungă ţi-e vegherea ; / Bunica doarme 
dusă şi lupii s-au culcat ;/ Lăciunele pe vatră și-n inima-ti viltoarea, / Co- 
cioaba surdă, oarbă, tîrziu a luminat.// Un greiere-n firidă și silful la 
fereastră, / Un brotăcel și vîntul la usa-ti bonbanind...“ 

A răspuns, ca şi ceilalţi, tuturor imperativelor momentului istoric, deși 
de multe ori nebulos, chiar contradictoriu. loan Catina rămîne totuşi o 
figură interesantă, prin preocupările — tulburător de vaste — pentru vîrsta 
lui, dovedind virtualitatile unei epoci. O reeditare mai amplă, în cadrul unei 
antologii, ar fi de dorit, căci cea mai mare parte a operei sale e tipărită în 
alfabetul chirilic sau în cel de tranziţie. 


(op. cit, p. 238) îl consideră vag superior lui Cuciureanu. Iorga crede că din opera lui 
rămîne „o bună traducere din Hugo, niște fragmente de cîteva versuri, o baladă si un 
mars de sălbatecă revoluţie socială“ (prefața la Poesii, ed. cit., p. 4—5). 

29 În „Curierul românesc“ din 27 august 1845, la rubrica Poesii noue, găsim nota: 
„D. 1. Catina își propune de a publica poesiile sale. Cititorii noştri au putut vedea talen- 
tul junelui poet și suntem siguri că vor încuraja tipărirea prin asigurarea unui număr 
de abonaţi îndestul spre a întîmpina cheltuielile tiparului. Aceste poesii se vor da pe 
hîrtie bună și tipar îngrijit. Preţul unui exemplar este de trei sfantihi. Doritorii se vor 
subscrie în alăturata foaie si voi binevoi a o trimite la Redacţie“. Apelul a rămas pro- 
babil fără răspuns ; volumul a apărut un an mai tirziu. 


OPINII PRIVIND PRIMELE SCRIERI ALE LUI AL. RUSSO 


TRAIAN CANTEMIR 


Dacă, in efervescenta revoluţiei de la jumătatea secolului trecut, 
Al. Russo se impune prin pasiunea cu care luptă pentru întronarea unei lumi 
noi si drepte, participînd la întruniri politice, semnind acte de protest și 
declaratii-program 4, gustind pîinea amară a exilului şi cunoscînd rigorile 
închisorilor Imperiului Habsburgic?, pe plan literar manifestă o reticenta 
contrară atitudinii sale politice. Datorită ei ezită să se afirme ca scriitor şi 
să semneze lucrările încredințate tiparului. Numele întreg nu şi-l trece la 
sfîrșitul textelor publicate decît o singură dată, și atunci pentru că i-l cerea 
caracterul polemic al articolului 5. Restul creaţiilor îl semnează doar cu 
inițialele, a căror identitate se poate stabili numai consultind tabla de materii 
a respectivelor periodice. În Studie moldovană renunţă şi la ele, folosind 
pseudonimul Terentie Hora, iar in Cîntarea României nu mai face uz nici 
de pseudonim €. 

Explicaţia unei asemenea discreţii credem că trebuie căutată în spiritul 
autocritic pronunţat al scriitorului, care i-a generat nemulțumiri continue şi 
demobilizante fata de tot ce a conceput și a realizat. În urma acestei carac- 
teristici psihice, Alecu Russo nu se poate hotărî întotdeauna pentru titlul 
pe care trebuie să-l dea lucrărilor elaborate și nu găsește perseverenta nece- 
sară să termine articolele redactate parţial. Îl împiedică de la finisarea lor 
impresia că părţile închegate nu corespund nici ideilor primordiale si nici 
realizării artistice așteptate. 

Pentru prima afirmaţie stau mărturie cele trei articole care apar în or- 
ganul politic al lui M. Kogălniceanu, „Steaua Dunării“, fără nici un titlu 5. 
Abia în ediția Academiei Române din 1908, P.V. Hanes le dă denumirile : 


i Petre Hanes, Alexandru Russo, Edit. Casei Scoalelor, Bucuresti, 1930, 
p. 9—10; Al. Dima, Alecu Russo, Editura de stat pentru literatură și artă, p. %; 
Geo Serban, Introducere la Alecu Russo, Scrieri alese, Editura de stat pentru 
literatură şi artă, 1959, p. IX; Teodor Virgolici, Alecu Russo, Edit. tineretului, 
p. 121—125. 

2 Geo Şerban, introducerea cit, p. IX; Teodor Virgolici, op. cit, 
p. 129—134. 

3 Ne referim la Critica criticii, apărută în „Albina românească“ din 1846. 

4 Vezi lista operelor antume ale lui Al. Russo de la sfîrșitul monografiei lui 
Al. Dima, Al. Russo, p. 267—268. 

5 Ibidem, p. 268. 

Dezrobirea țiganilor, Despre „Steaua Dunării“ si Contra ardelenilor $. Ulti- 
mului, Emil Boldan îi schimbă titlul în: Contra latinizantilor ardeleni 7, 
pentru a corespunde mai exact conţinutului. Cît priveşte a doua afirmaţie, ea 
e susţinută de Studie moldovană, Cugetări şi Amintiri, căci toate trei sînt 
neterminate 8. 

Cu tot aspectul de provizorat pe care îl surprindem în lucrările sale, 
Al. Russo n-a renunţat la consacrarea tiparului, avind, probabil, intenţia de 
a reveni asupra celor apărute şi a le da contur definitiv. Dorinţa de a-și 
scoate la lumină creaţiile se desprinde nu numai din însuși faptul publicării 
lor, ci si dintr-o mărturisire personală observată de Al. Dima în finalui 
Pietrei teiului ?. În acest final, autorul legendei populare spune : „Cititorule 
și respectabil public, pentru că soarta care orînduiește așa de ciudate lucruri, 
cînd își dă osteneala, a vrut ca amintirile unui călător, îngropate în porto- 
foliul lui, şi care nu-s cu adevărat frumoase decit în amintire, să ajungă 
obiectul de publicare, declar...“ Rezultă de aici că Al. Russo era sigur că 
memoriile lui vor fi tipărite. Este interesant de reţinut că, deși scriitorul are 
această convingere, totuși primele sale lucrări — cum sînt Piatra teiului, 
Stânca corbului, Iașii şi locuitorii lui în 1840, Studii nationale, toate redac- 
tate în franceză prin 1840 — nu apar decît după moartea lui 10. Al. Dima 
se întreabă, pe drept cuvînt, ce mister învăluiește faptul acesta, căci moti- 
vările aduse în privinţa tardivitatii publicării pieselor amintite nu poate re- 
zista unei examinări critice Y, „Că Russo nu ar fi găsit un traducător pentru 
aceste scrieri, așa cum s-a susținut — spune autorul — e cu totul absurd, 
deoarece oricare dintre prietenii lui, buni cunoscători ai limbii franceze, i-ar 
fi putut sări în ajutor. Că în lucrările sale ar fi fost atacate stări de lucruri 
sau persoane agreate de regimul lui Sturza, e o exagerare“. 

Dezlegarea enigmei nefiind posibilă cu mijloacele oferite de cercetă- 
torii de pînă acum, investigaţiile trebuie îndreptate în altă direcție. După 
părerea noastră, un indiciu în sensul acesta îl aduce însăși redactarea în 
limba franceză a articolelor si a notelor de călătorie. Al. Russo n-o face din 
lipsa unei îndemînări de transpunere în limba maternă a ideilor și senti- 
mentelor sale, pentru ca a dovedit, cu ocazia traducerii în româneşte a Cin- 
tării României, că minuieste bine limba, dindu-ne un text mult superior 
celui al lui Bălcescu. În consecință, motivul care l-a determinat să-şi îmbrace 
primele scrieri in limba franceză, pe lîngă cunoscuta-i preferinţă, nu poate 
fi decît intenţia de a le trimite spre publicare undeva peste hotar. Între- 
prinderea unor atente cercetări ale publicaţiilor franceze din epoca în dis- 
cutie ar putea să se soldeze cu surprize care să răsplătească asemenea munca. 
Ne împinge la această supozitie următorul fapt. 


€ Alexandru Russo, Scrieri, publicate de Petre V. Hanes, Ediţia Academiei 
Române, București, 1908. 

7 Vezi Al. Russo, Scrieri alese, Editura de stat, Bucuresti, 1948, ediţie îngrijită 
de Emil Boldan. 

8 Vezi Al. Dima, Alecu Russo, p. 267. 

9 Ibidem, p. 41. Obiecţii asemănătoare face și Teodor Virgolici în op. cit, p. 61—62. 

1 Al. Dima, op. cit, p. 269—270. ` 

tt Ibidem, p. 42. 

În octombrie 1838 a apărut în „Gazette des tribunaux“ un reportaj 
despre procesul haiducului Groza, personaj cunoscut din balada cu acelaşi 
nume a lui V. Alecsandri !?. Reportajul, fiind o realizare artistică reuşită 
si plăcînd publicului timpului, a fost tradus imediat din franceză în limba 
germană și publicat sub titlul Der Răuber Grozea (Hoţul Grozea) în jurna- 
lul „Das Ausland“, care era „ein Tagblatt fur Kunde des geistigen und 
sittlichen Lebens der Volker“, adică „un cotidian pentru cunoaşterea vieţii 
spirituale și morale a popoarelor“ 13. Numerele care i-au dat ospitalitate au 
fost : 293, 294, 295, purtind datele : 20, 21 22 octombrie 183814. Descope- 
rirea o face Silvia Bălan in 1942, cînd, traducînd reportajul apărut în 
„Das Ausland“, îl publică într-o broșură etichetată „Groza“ lui Alecsandri, 
figură legendară sau personaj istoric 2 După cum demonstrează titlul broșu- 
rii, pe autoare n-o interesează reportajul tradus din limba germană decît în 
măsura în care acesta indică o realitate ce i-a servit bardului de la Mir- 
cești ca izvor de inspirație pentru balada sa Groza 15. Problema merită de- 
sigur toată atenţia, pentru că stabileşte cu exactitate existența unui haiduc 
Groza, a cărui viaţă zbuciumată l-a impresionat pe V. Alecsandri. Poetul nu 
reține însă din ea decît aspectul ei social. Reportajul mai are însă şi alta 
latură importantă, şi anume aceea că seamănă perfect cu lucrarea întitulată 
Groază, ultimul haiduc român, atribuită de P. Haneș lui Al. Russo. Silvia 
Bălan nu cunoaște Groază, ultimul haiduc român, deoarece reportajul atri- 
buit de P. Hanes lui Al. Russo të a avut o circulaţie restrinsa. A apărut 


12 Silvia Bălan, „Groza“ lui U. Alecsandri, figură legendară sau personaj 
istoric 2 Cernăuţi, 1942, p. 3. 

13 Ibidem, p. 3. 

14 Ibidem, p. 3. Das Ausland apare la Stuttgart si Tubingen în editura librariei 
I. G. Gotta, începînd cu 1827. 

15 Realitatea existenţei lui Groza e confirmată atît de tradiția orală a regiunilor 
Oltenia si Arges — conform căreia haiducul a fost deţinut în salina de la Ocnele-Mari, 
Vilcea, de unde evadind, s-a dedat la acte reprobabile pe şoseaua dintre Piteşti și 
Craiova —, cît si din folclorul artistic al acestor regiuni. O baladă culeasă de subsem- 
natul de la Grigorescu C. Ion din comuna Bercioiu, raion Rm. Vilcea, în 1961, conţine 
nume autentice de boieri. Balada are caracter haiducesc : 


De cu seară au plecat 


„Foaie verde de cicoare, 
Si pe Groza l-au aflat, 


Lîngă poiana cea mare, 


Sub fagul cu frunza rară 
£ ; 


Groza doarme somn de vară. 


Groza doarme și visează, 
Haiducii îl priveghează. 
Toţi ai lui voinici sînt zece. 


Ce fac? Îmi frig un berbece. 


Si nu-l frige, cum se frige, 
Ci-l atirna în cirlige 

Şi-i mai pun pe nas belciuge 
Ca să fie carnea dulce. 

Dar acei zece voinici 

De unde îmi sînt veniți ? 
Sînt toți ţărani necăjiţi 

Toţi de la boier fugiţi, 

De la boierul Gardici 

Două poste de aici. 


Sub copac s-au adunat 

Si fratie au legat 

Și acum cu voie bună 

Tin sfat noaptea pe lună 
Si vorbesc să meargă-n sat 
La boierul Lepădat 

Care rău s-a spăimîntat 
Cînd de Groza a aflat. 
Toţi îl bat, l-aruncă-n sus 
Şi boierul cade jos 

Şi îl lasă mort pe spate 
Cu mîinile încrucișate. 

Si ei merg să haiducească 
Tot prin Țara Românească, 
Pe boieri să-i răscolească 
Si dreptatea s-o găsească.“ 


16 A]. Russo, Scrieri, Ediţiunea Academiei Române, Bucuresti, 1908, p. VI. 

prima dată în „Columna lui Traian“ din 14 decembrie 1873 prin grija lui 
V. Alecsandri și apoi a fost inclus de P. Haneș în: Alexandru Russo, Scrieri, 
editiunea Academiei Române, 1908. Întrucît conţinutul celor două texte 
merge pînă la identitate, înseamnă că e vorba de aceeași lucrare. 

Începem cu un pasaj în care e fixată componenţa tribunalului ce l-a 
judecat pe Groza în august 1838. Dam întîi textul traducerii Silviei Balan : 
„lată că intră divanul judecătoresc : un prezident, doi judecători, un procu- 
ror, un grefier“ 17. Textul ediţiei Academiei Române din 1908 menţionează 
aceeași componenţă : „Şedinţa se deschide. Tribunalul se compune dintr-un 
preşedinte, doi judecători, un procuror, un grefier“ 18. Este apoi introdus hai- 
ducul Groza, amănunt care e relatat în textul Silviei Balan în felul următor : 
„Deodată mulțimea tresare înfiorată. Doi arnauti zdraveni îl aduc pe îm- 
pricinat. Grozea cel vestit și temut se înfățișează ca un bărbat de vreo 50 de 
ani, voinic, lat în spate, bine facut ca un gladiator roman, cu timple cărunte, 
cu ochi arzători si crunti. Dar fruntea lui lată si brăzdată, nasul vulturesc, 
gura frumos dăltuită, chipul semet poartă pecetea omului chemat să porun- 
cească şi să stăpînească și totodată pecetea nobletei. Clocotesc in el patimi 
de dor, de vitejie, ură şi dragoste“ 1?. În textul Academiei, portretul lui 
Groza e același. „Doi dorobanţi introduc în sală pe Nicolaie Groază. Este 
un om cam de 50 de ani, înalt, capul argintat de carunteala, barba si mus- 
tatile negre ca pana corbului, ochi mari si expresivi, cu o nuanță de feroci- 
tate, oaches, nas de șoim, frunte înaltă, mai pe scurt toate trăsăturile anunţă 
un caracter de noblețe, vitejie şi cruzime. Frumuseţea formelor sale, deşi 
ascunsă sub lărgimea hainelor, amintește pe un antic gladiator. El aruncă 
aspura judecătorilor si publicului o cautatura ca și cînd ar vroi să po- 
runceasca“ 20. Urmează citirea de către grefier a actului de acuzare, formu- 
lat în ambele texte la fel. Păstrînd ordinea stabilită, parcurgem în primul 
rînd textul Silvie: Bălan. „Nicolaie sin Petru zis Grozea, de 52 de ani, s-a 
născut în Semati, banatul Craiovei, ca fiu al lui Petru sin Petru, căpitan al 
prinţului Ispilante, căzut în lupta de la Tîrgovişte, și al Mariei Teodorescu. 
După ce ani de zile a dus o viata de lupte eroice, dar si de tălhării, a fost 
acuzat, în 1828, de a fi ucis pe tinara lui soţie si condamnat la 10 ani 
muncă silnică“ 21. Actul de acuzare din textul publicat în ediţia Academiei 
se acoperă întru totul cu cel expus: „Nicolae sin-Petru, poreclit Groază, 
născut în vechiul banat al Craiovei, actualmente Mica-Valahie, în vîrstă de 
52 de ani, fiu al Mariei Tudoreasca și al lui Petru sin-Petru, carele fusese 
căpitan la principile Ipsilante și a fost ucis în lupta de la Tîrgovişte. După 
o viata furtunoasă în mijlocul bătăliilor şi hotiilor fiind acuzat, în 1828, 
de asasinat comis asupra tinerei sale neveste,... a fost osîndit pe zece ani 
la ocnă“ 22. Se trece apoi la interogatoriu. În textul ediţiei din 1908, inte- 
rogatoriul e marcat dramatic, indicîndu-se atît persoana care întreabă, cît 


178. Bălan, op. cit., p. 5. 

18 A]. Russo, Scrieri, ed. cit., p. 316. 
19 S. Bălan, op.cit, p. 5. 

20 A]. Russo, op.cit, p. 316. ` 

2 S. Balan, op. cit, p. 5. 

2 A]. Russo, op. cit, p. 316—317. 

şi cea care răspunde. În textul Silviei Bălan, persoanele sînt omise. Dialogul 
însă este același : 

— „Cum te cheamă şi vârstă ai ? 

— Sînt Nicolaie sin Petru zis Grozea, de 52 de ani. 

— Care iti este indeletnicirea ? 

— Pandur slobod, care nu slujeste decit tarii si vrerii lui, care s-a 
bătut o dată sub porunca lui Tudor Vladimirescu şi, daca ar mai putea, s-ar 
mai bate încă pentru libertatea Țării Românești. 

— Unde ti-i aşezarea ? 

— Oriunde se găsește o brazdă de pămînt strămoșesc“ *%. 

În varianta din ediţia Academiei sînt menţionate şi persoanele anga- 
jate în dialog : 


„Preşedintele : — Virsta şi numele dumitale ? 

Groază : — Nicolae sin-Petru, 52 de ani. 

Preşedintele : — Meseria dumitale ? 

Groază : — Ostaș fără stăpîn care ascultă numai de glasul ţării. 

Preşedintele : — Locuinta dumitale ? 

Groază: — Pretutindeni unde se găsește un petec de pămînt ro- 
mânesc“ 24. 


Celelalte parti ale textelor redau aspecte din sala de şedinţe a tribu- 
nalului, fac portretul membrilor familiei lui Groza veniţi la proces, narează 
viața dramatică a haiducului și termină cu sinuciderea lui după pronunțarea 
sentinței. Deşi celelalte fragmente nu ajung, toate, pînă la o perfectă supra- 
punere formală, diferenţele ce există între ele nu alterează conţinutul comun 
al lucrărilor. Deosebirile existente se datoresc întîi traducătorilor din fran- 
ceză în germană şi din germană în română și apoi poate chiar autorului în- 
suși. Sustinem aceasta, pentru că-i posibil ca textul trimis redacţiei „Gazette 
des tribunaux“ să nu fi fost o copie fidelă a celui inclus în ediţia Acade- 
miei, ci o variantă ulterioară a lui, redacţia veche raminind între manuscri- 
sele scriitorului. 

Întrebarea ce se impune acum, după stabilirea originii comune a tex- 
telor, e: cine-i autorul ? Înainte de a ajunge la o supozitie logică, e cazul 
să reținem ca atît textul din „Gazette des tribunaux“, cit si cel din „Das 
Ausland“ nu fac nici o menţiune în privinţa aceasta. Cum nici Groază, 
ultimul haiduc român n-are semnătura așteptată, paternitatea reportajului 
nu poate rămîne decît cea stabilită de P.V. Hanes. După istoricul literar, 
reportajul aparţine lui Al. Russo, pentru că Groază, ultimul haiduc român 
a fost trimis redacţiei „Columnei lui Traian“ de V. Alecsandri, în custodia 
căruia au rămas toate manuscrisele bunului său prieten la decedarea lui %. 
Al doilea fapt de care se serveşte P. Hanes în sustinerea afirmației este că 
manuscrisul e redactat în limba franceză, limbă în care autorul Cîntării 
României compunea de preferință. Amănuntul despre redacţia în limba 
franceză îl dă chiar V. Alecsandri în scrisoarea ce însoţeşte lucrarea expe- 
diată lui B.P. Haşdeu %. Ultima dovadă adusă de P.V. Hanes în sprijinul 


2 S. Balan, op. cit, p. 9. 

24 Al. Russo, op. cit, p. 320. 
25 Al. Russo, op. cit, p. VI. 
26 Ibidem, p. 323. 

aceleași afirmaţii e că manuscrisul tratează un subiect desprins din viata 
haiducilor, eroi ce l-au preocupat pe scriitor în mod deosebit 27. 

Argumentelor lui P.V. Hanes li se pot alătura și alte elemente de or- 
din afirmativ. Astfel, de pildă, se poate observa că Al. Russo a întreţinut 
o nemărginită admiraţie nu numai pentru haiduci, ci și pentru ceilalţi lup- 
tători pentru cauza libertăţii, indiferent de poporul din care au făcut parte. 
Unul din aceşti temerari ai trecutului a fost Alibaud, căruia scriitorul mol- 
dovean îi dedică o înflăcărată odă 28. Tînărul revoluţionar francez a încer- 
cat să-l asasineze pe Ludovic Filip, tiranul Franţei, însă n-a reușit. Cum 
Groza nu este numai haiduc, ci si pandur de al lui Tudor, expunindu-si 
viaţa pentru binele poporului ca și Alibaud, atenţia scriitorului pentru ase- 
menea erou era normal să se accentueze. Nu trebuie neglijată apoi nici 
menţiunea din reportaj în urma căreia reiese că acuzatul a fost judecat 
după procedura codului francez, abia atunci introdus în Principate. Cu 
ocazia aceasta, lucrarea prezintă întreaga componenţă a tribunalului în fata 
căruia a comparut Groza, dînd pînă si numele acuzatorului public 2. Deoa- 
rece asemenea amănunte au caracter pur profesional, ele nu puteau veni 
decît din partea unui om de specialitate sau cel puţin cu preocupări juridice. 
Or, dintre scriitorii timpului, adiacenta cu justiția a avut numai Al. Russo, 
devenit în 1841 asesor la Piatra Neamţ 3°. 

Pentru susținerea paternităţii lui Al. Russo e indicat sa se valorifice 
nu numai informația că V. Alecsandri a trimis manuscrisul lui B. P. Hasdeu, 
ci şi amănuntul că tot el l-a însoţit de o traducere personală. Zice poetul 
în scrisoarea adresată către redacție: „Acum mi-a căzut în mînă un ma- 
nuscris francez care cuprinde diverse incidenturi din viaţa acelui hoţ și ju- 
decata prin care a fost el osîndit și dacă îl veți găsi interesant, să publicaţi 
traducerea în „Columna lui Traian“ 11. Așadar, V. Alecsandri nu expediaza 
numai textul francez, ci și traducerea românească, pentru a se asigura că 
aceasta va corespunde exact originalului. Cu traducerea lui Groază, ultimul 
haiduc român, autorul Mărgăritărelelor nu-i la prima tălmăcire a operei lui 
Al. Russo. Devotamentul ce i l-a păstrat prietenului său l-a determinat să 
transcrie în româneşte şi Piatra corbului 52. Aceasta e iar un indiciu că o 
dată ce traducerea reportajului a fost expediată lui B. P. Hasdeu de V. Alec- 
sandri, lucrarea nu poate fi atribuită decît lui Al. Russo. Pentru nimeni 
altul V. Alecsandri n-a manifestat atîta grijă și atîta interes ca pentru au- 
torul Cîntării României. Ceea ce mai caracterizează prietenia lui V. Alecsan- 
dri pentru Al, Russo este si adînca apreciere de către poet a reportajului 
fostului asesor de la Piatra Neamt, fapt care reiese si din scrisoarea amin- 
tită: „Istoria lui Groază — notează V. Alecsandri — ar putea servi de subiect 
unei drame care ar putea produce mare efect pe scenă. Ea mai cuprinde si 
oarecari detaiuri caracteristice de un mare interes pentru studiul moravurilor 


27 Ibidem, p. VI; T. Virgolici, op. cit, p. 52. 

2 Al. Dima, op. cit, p. 32; T. Virgolici, op. cit, p. 43. 

2 Al. Russo, ed. cit, p. 316. 

3 Al. Dima, op. cit, p. 64; Geo Serban, Introducere la Alecu Russo, 
Scrieri alese, p. VIII; T. Virgolici, op. cit, p. 76. 

3 Al. Russo, ed, cit., p. 323. 

32 Vezi lista operelor postume ale lui Al, Russo la Al. Dima, op. cit. p. 269. 

de mai înainte“ %. În cazul cînd s-ar încerca să se susțină 2a deoarece 
V. Alecsandri nu dă indicaţii referitoare la autorul reportajului si că deci 
acesta ar putea aparţine tot atît de bine lui ca şi lui Al. Russo, aprecierile 
subliniate în scrisoare : „mare efect“, „mare interes“ ar infirma supoziţia. 
Dacă reportajul ar fi fost rodul muncii creatoare a lui V. Alecsandri, poetul 
n-ar fi atras atenţia asupra conţinutului lui dramatic dintr-un spirit de 
legitimă modestie sâu, în ipoteza din urmă, nu i-ar fi adus elogii, cum a 
făcut în rîndurile citate, căci n-avea asemenea obicei. Faptul că V. Alecsan- 
dri expediază manuscrisul spre publicare lui B. P. Hasdeu în redacție fran- 
ceză, însoţindu-l de traducere, și nu în simplă redacţie românească, dove- 
deste că lucrarea îi este străină. Dacă reportajul ar fi ieșit de sub pana sa, 
textul francez n-ar fi avut nici o justificare. Se ştie apoi că V. Alecsandri 
n-a ezitat să-şi semneze lucrările. Învăluirea în mister a creaţiilor personale 
este o caracteristică a lui Al. Russo. 

Motivele care mai fac ca reportajul Groază, ultimul haiduc român să 
poată fi considerat al lui Al. Russo sînt amănuntele lui de compoziţie. Ca 
şi în lucrările de început, în Piatra teiului sau în Soveja, și aici intervin 
toate trei modurile de expunere literară ; descrierea, naraţiunea şi dialogul. 
Ele însă nu se îmbină într-o alternanță intimplatoare, normală, ci, ca în bu- 
catile subliniate, se înșiră într-o perfectă ordine didactică. Locul prim îl 
ocupă descrierea, urmează naraţiunea și apoi dialogul. E o manieră de lucru 
a autorului, adoptată în mai toate operele lui cu factură de reportaj. Carac- 
teristic pentru forma acestor creaţii sînt apoi antitezele. Deși Groază, ultimul 
haiduc român e o lucrare de debut, totuşi conţine o serie de asemenea figuri 
de stil. Majoritatea lor sînt grupate la începutul reportajului, unde au me- 
diu prielnic de dezvoltare, căci aici predomină descrierea. lată cîteva exem- 
ple din versiunea Silviei Balan: „În jilturile din fata luaseră loc cucoane 
de ale boierilor, in haine alese, aduse din străinătate, cu obrajii aprinşi de 
nărăbdare să-l vadă pe haiducul temut de bogaţi şi slăvit de săraci. Ochii 
tuturor se îndreaptă spre locul în care arnăutul i-a orînduit pe martori, două 
femei şi un flăcău. Femeile se deosebesc între ele ca iarna de primăvară. 
Cea batrina, cu părul cărunt sub marama de borangic, adusă din spate, 
îmbrăcată în portul muntencelor... e mama lui Grozea. Cealaltă, tînără, 
frumoasă, înaltă şi mlădioasă, cu ochi negri, grei de lacrimi, în cămașă în- 
florită și zadie bătută în fir de aur și argint, cu șirag de mărgean roșu la 
git... e cea de a treia nevastă a lui Grozea“ 3%. Descriind în continuare pe 
Grozea „cel vestit și temut“, textul declară : „Clocotesc în el patimi, dor de 
vitejie, ură și dragoste. Uneori însă ochii salbateci se acopăr parca de o 
rouă și se umplu de milă şi bunătate. Pe fata lui se îngînă noblețea cu 
cruzimea. Două lumi potrivnice se măsoară și se înfruntă. Pe de o parte 
legiuirile de curînd scoase, aspre si necrutatoare..., pe de altă parte pribea- 
gul din codru, cel care negăsind ascultare nici la isprăvnicii nici la stăpt- 
nire, s-a pus în afara legilor și a căutat să facă singur dreptate“ 35. Începute 
în felul acesta, antitezele se multiplică ulterior, atît în cuprinsul reportaju- 


3 Al. Russo, ed. cit., p. 323. 
3 Silvia Balan, op. cit, p. 4—5 
3 Ibidem, p. 5. 

lui, cit si in celelalte lucrari din tinerete ale scriitorului, devenind in Cin- 
tarea României mijlocul artistic de bază al mesajului adresat de autor ţării 
din străinătate. 

Altă latură comună reportajului și operei lui Al. Russo este emfaza cu 
care autorul evocă trecutul de glorie al poporului împilat. Pentru exempli- 
ficarea acestei trăsături e suficient să amintim pasajul reprodus mai înainte 
din versiunea Silviei Bălan, în care Grozea se recomandă ca „pandur slobod, 
care nu slujește decît ţării si vrerii lui, care s-a bătut odată sub porunca 
lui Tudor Vladimirescu și, dacă ar mai putea, s-ar mai bate încă pentru 
libertatea "Ţării Românești“ 36. Patriotismul cald care vibrează în aceste 
rînduri ia forme accentuate mai tîrziu, căci autorul nu rămîne indiferent 
la framintarile ţării. Angajat în lupta de eliberare a pămîntului străbun, el 
scrie Soveja, Cântarea României, Dezrobirea țiganilor, Decebal si Stefan cel 
Mare, lucrări în care fiecare rînd vibrează de dorinţa de a vedea Principatele 
libere și unite. 

Pe lîngă caracteristicile comune de pînă acum, pentru stabilirea pa- 
ternitatii reportajului Groază, ultimul haiduc român trebuie puse la contri- 
butie si tendinţele de teoretizare care încep să se ivească în Groază, ultimul 
haiduc român, pentru a se dezvolta apoi în Piatra teiului şi Soveja. Această 
înclinaţie e atît de puternică la Al. Russo, încît formează un adevărat gen, 
cultivat în special în Cugetări. În Groază, ultimul haiduc român el se găseşte 
în fază embrionară, în partea introductivă a reportajului. O confirmă ur- 
mătorul pasaj : „Hoţia părea că a părăsit Valahia şi Moldova, adăpostin- 
du-se doar în munţii Bosniei și Albaniei, pămîntul său de predilectiune. De 
zece ani tribunalurile române n-au avut a judeca decit pe niște tilhari si 
ucigași de mina a doua. Tipul de haiduc, tinzînd a dispare de la tra- 
tatul de la Adrianopol încoace, a reînviat însă în persoana lui Nicolaie 
Groază, în care s-au renăscut Cîrjalii și Jianii de altă data, cei mai feroci 
dintre teribilii munteni al Oltului“ 3%. Pasajul a fost extras din varianta 
Academiei. El nu se găseşte în versiunea Silviei Bălan, pentru că auto- 
rul, dîndu-şi seama care este specificul unui reportaj, a renunţat probabil, 
în manuscrisul trimis, la asemenea teoretizare, intrind direct în subiect. 

Urmărind în continuare particularitatile operei lui Al. Russo cu co- 
respondente în reportaj, trebuie notat ca în Groază, ultimul haiduc român 
există aceleași sentimente de tonalitate gravă ca și în restul lucrărilor lui. 
Ca să le obţină, autorul nu descrie peisaje și nu povestește evenimente pri- 
vindu-le de la distanţă, ci participă el „Însuşi la desfășurarea lor. Cînd 
împrejurările nu-i permit să se angajeze în acţiune, locul persoanei proprii 
îl ocupă epitetele sau comentariile, menite ca ele să exprime sentimentele 
încercate de autor. În Groază, ultimul haiduc român, Al. Russo participă 
personal la procesul temutului haiduc, după cum reiese din text, așa că 
poate uşor determina tonalitatea amintită, 


æ S. Balan, op. cit., p. 9 
3 Al. Russo, ed. cit, p. 315 


IOSIF VULCAN ŞI PROBLEMA TEATRULUI ROMÂNESC 
ÎN TRANSILVANIA 


MARIA FANACHE 


Pe linia tradiţiilor înaintate ale cărturarilor iluminişti ardeleni și ale 
luptătorilor de la 1848, Iosif Vulcan poate fi considerat ca cea mai repre- 
zentativă personalitate culturală din jumătatea a doua a veacului trecut, în 
Transilvania. Dacă operele literare ale lui Vulcan (poezii, nuvele, romane, 
piese de teatru), citite astăzi, par „mult mai vechi decît vîrsta lor adevă- 
rată“, 1 ideile generoase și elanul patriotic ce le-au generat ca și activitatea 
sa de animator al culturii naţionale au avut un rol important într-o epocă 
în care drepturile naționalităților asuprite din Imperiul Austro-Ungar erau 
tot mai mult îngrădite. Prin două din cele mai importante laturi ale acti- 
vitatii sale, cea de redactor al „Familiei“, timp de 42 de ani, şi cea de ani- 
mator al dezvoltării teatrului românesc din Transilvania, Iosif Vulcan a 
slujit aspiraţiile mari ale epocii sale : ridicarea culturală a maselor, apărarea 
şi dezvoltarea, prin cultură, a prestigiului naţiunii române în Transilvania 
şi a ideii de unitate naţională. „Familia“ a fost, ca și înaintașa si modelul 
său „România literară“ (1855) a lui Vasile Alecsandri, „cîmp de întîlnire 
frateasca a tuturor talentelor din ţările noastre“ si în același timp, așa cum 
a caracterizat-o însuşi conducătorul ei, „oglinda fidelă a evolutiunii noastre 
intelectuale“ în condiţiile grele ale politicii de asuprire a naționalităților 
din Transilvania. 

În ceea ce priveşte interesul pentru teatru în Transilvania, acesta 
avea deja tradiţie în momentul în care Josif Vulcan, făcîndu-se ecoul do- 
rintet românilor de a avea un teatru permanent, deschide discuţia, în coloa- 
nele „Familiei“, asupra necesităţii teatrului ca mijloc de creştere şi dezvol- 
tare a limbii şi conștiinței nationale. Acest interes a crescut cu fiecare din 
marile turnee în Transilvania ale trupelor de artiști din tara : Tardini—Vla- 
dicescu în 1863, 1864, 1865 şi 1866, Pascali în 1868 si 1871, Millo in 1870. ? 
Amintirile legate de trecerea lor prin orașele din Ardeal și Banat dau con- 
ținutul a numeroase articole publicate în presa vremii („Gazeta Transil- 
vaniei“, „Telegraful român“), iar în „Familia“, pînă tîrziu, după 1900. 

În paginile „Familiei“ au apărut și numeroase informaţii despre cei 
doi mari artişti Millo, Pascali, date biografice, portrete precum și aprecieri 
asupra artei lor interpretative, cunoscută redactorului „Familiei“ din nume- 


1 Oct. Goga, Precursori, Cultura naţională, Bucuresti, 1930, p. 30. 
i 2 Cf. lon Breazu, Teatru românesc în Transilvania pind la 1918, în Literatura 
Transilvaniei, Casa Şcoalelor, Bucureşti, 1944, p. 44—45. 

roasele sale drumuri la Bucuresti (din anul 1868 Iosif Vulcan este membru 
corespondent al Societăţii Academice Române, iar în 1891 este membru activ 
al Academiei Române). În 1868, Iosif Vulcan îi consacră lui Millo un articol 
special, numindu-l. „cel mai mare artist român“. Tot în acel an, se publica 
în „Familia“ articolul Mihai Pascali, iar în 1871, portretul şi caracterizarea 
Matildei Pascali, 5 care stîrnise valuri de admiraţie în interpretarea monolo- 
gului lui I. Vulcan, Copila română, la Arad, în 1868,€ şi apoi la Bucureşti.” 

Ideea înfiinţării unui teatru permanent din Transilvania se agită înce- 
pind din 1869. Dar pe Iosif Vulcan această idee îl preocupase mult mai 
înainte. Într-un articol apărut in „Familia“, în 1872, Vulcan scrie despre 
împrejurările în care l-a cunoscut pe Eliade Rădulescu, în 1866, cînd, tre- 
cînd prin Buda, Eliade l-a căutat pe I. Vulcan la redacție.€ Vulcan măr- 
turisea aici că nu poate uita însufleţirea cu care Eliade i-a vorbit despre 
înfiinţarea teatrului român și despre operele sale dramatice, din care i-a și 
declaimat. Fără îndoială că întâlnirea cu unul dintre fondatorii şi sprijinitorii 
teatrului românesc a trezit în conştiinţa cărturarului ardelean ideea necesi- 
tatii unei asemenea instituţii și la românii din Transilvania. 

Înainte de deschiderea discuţiei despre înființarea unui teatru perma- 
nent în Transilvania, Iosif Vulcan intensifică în „Familia“ informaţiile 
despre mișcarea teatrală din tara, despre repertoriul teatrului nationai și 
agită problema necesităţii de a promova pe scenă dramaturgia naţională. 
Astfel, în 1868, anuntind în „Familia“ că Teatrul National din Bucuresti 
a instituit premii pentru creaţiile originale, își exprimă dorinţa ca „anunţul 
să se transmită la toate organele noastre de publicitate, precum dincoace 
așa şi dincolo de Carpaţi, ca așa toţi literatii noștri să poată concurge cu 
productele talentului lor“. ? Chema, prin aceasta, si pe transilvăneni la întă- 
rirea mișcării dramatice originale. Dar problema teatrului permanent o 
discutase Iosif Vulcan încă de la primul turneu al lui Pascali, la Arad, 
unde venise anume pentru a viziona spectacolele acestuia, după cum scrie 
în ciclul Suveniri de călătorie : „Deosebit mă interesa mult teatrul național, 
de care n-am văzut nicicînd. Doream sa aud limba noastră dulce si sonoră 
răsunînd pe scenă“. 1% Cu ocazia aceasta a vorbit cu Pascali despre „fondarea 
unui teatru national în imperiul austriac“. Afluenta românilor din toate 
satele din jurul Aradului la reprezentațiile lui Pascali i-au întărit convin- 
gerea că ideea va prinde viaţă. 

În același ciclu de amintiri împărtășea și impresiile pe care i le-au 
făcut spectacolele de la Bucureşti și îşi mărturisea gîndul cu care venise în 
capitala ţării : „teatrul fu principalul meu studiu sub decursul petrecerii mele 
la Bucureşti“. !! Pentru cel care nutrea gîndul înființării unui teatru româ- 


3 Cf. „Familia“, 1868, nr. 42. 

4 Cf. „Familia“, 1868, nr. 26. 

5 Cf. „Familia“, 1871, nr. 31. 

5 Cf. Iosif Vulcan, Suveniri de călătorie, în „Familia“, 1868, nr. 31. 
7 Cf. Literatură şi artă, în „Familia“, 1869, nr. 2. 

8 Cf. Iosif Vulcan, Salon, în „Familia“, 1872, nr. 20. 

? Iosif Vulcan, Conversare cu cetitoarele, în „Familia“, 1868, nr. 36. 
10 Idem, Suveniri de călătorie, în „Familia“, 1868, nr. 30. 

u Ibidem, în „Familia“, 1868, nr. 39 si 40. 

nesc permanent în Transilvania, contactul direct cu teatrul din Bucuresti 
era prilej de a-şi limpezi ideile, de a-și verifica convingerile cu privire la 
misiunea unei asemenea instituții în provincia stapinita de imperiul habs- 
burgic, instituție pe care el o vedea ca rodul şi manifestarea unității culturale 
a românilor de pe ambele versante ale Carpaţilor: „Frumoasă e misiunea 
unui teatru, de trei ori sublimă e misiunea teatrului naţional din București. 
Membrii săi ca nescai apostoli ai limbii si nationalitatii noastre au să dez- 
volte spiritul național nu numai în o ţară ; ei au să propage marea idee și 
la confrații lor din alte tari. Teatrul national de la Bucuresti trebuie să ne 
fie scump, întocmai ca lumina ochilor. El ni e focularul, de unde scînteile 
naționalismului au să cadă în toate patriile locuite de români“. !? Formula 
astfel si una din principalele chemari ale teatrului : lupta pentru unitatea 
și dezvoltarea culturii nationale. 

În 1869, Iosif Vulcan deschide, în coloanele revistei „Familia“, discuţia 
privitoare la înfiinţarea teatrului românesc în Transilvania prin articolul 
Să fondăm teatru naţional. Formulările sententioase, categorice din care 
este alcătuit articolul în cea mai mare parte a sa traduc concepţia şi pro- 
gramul de activitate pe tărîmul culturii a unei parti înaintate a burgheziei 
române : „numai națiunea aceea înfloreşte, numai aceea va trăi în etern, 
carea în respectul culturii e la înălţimea civilizatiunii moderne ; căci în 
secolul nostru cultura e arma cea mai abilă și puternică în posesiunea popoa- 
relor, prin care pot să-și facă renume, să se înalțe...“ 13 În limitele burghe- 
ziei române din vremea dualismului, cuvintele lui Iosif Vulcan răsunau în 
favorul luptei pe linie culturală, ca o condiţie a afirmării nationale. 

Constatind starea înapoiată în care se găseau școlile române în acel 
timp, I. Vulcan consideră necesară înființarea teatrului ca instituţie de edu- 
catie a poporului : „fondarea unui teatru national român în imperiul austriac 
nu are mai puţină importanţă decît înfiinţarea a cîteva școli“. 14 Argumen- 
tele pe care le aduce, si asupra cărora losif Vulcan va. reveni şi în alte 
ocazii, trebuie privite în raport cu situația momentului : ,Scoalele se pot 
face de către comunităţi singuratice, iar teatrul numai prin concursul naţiunii 
întregi“, 15 sau: cercul de influenţă al școlilor este mai îngust, pe cîtă 
vreme teatrul poate face educaţie unor categorii de oameni: juni, bătrîni, 
învăţaţi şi cei ce nici nu știu ceti, adică aceia pe carii în scoale nu-i mai 
potem instrui“. 15 În articolul citat, I. Vulcan formulează rolul educativ al 
teatrului : „școală a moralei“, „templu al luminei gi științei“, mijloc de 
educare a sentimentelor naționale, a umanismului, a gustului frumosului, 
a patriotismului, căci „scena redesteptind suvenirile trecutului, reîmprospă- 
tind gloriile străbune, victoriile, luptele lor pentru libertate si independenţă, 
ne înalță sufletul, stîrneşte în inimele noastre sacra dorinţă de a-i imita...“ 
Un accent deosebit se pune pe rolul teatrului în cultivarea limbii. 

Tinind seama de importanţa teatrului, dar cunoscind şi greutăţile 
înființării lui în imperiul în. care națiunile împinse pe un al doilea plan nu 


2 Iosif Vulcan, art. cit, în „Familia“, 1868, nr. 41, p. 485. 

13 Idem, Să fondăm teatru national, în „Familia“, 1869, nr. 29, p. 337. 
Idem, op. cit., p. 338. 

15 Idem, op. cit., p. 338. 

16 Op. cit, p. 338. 

trăgeau folos din „fondurile comune“, Iosif Vulcan arată singurele căi 
posibile de realizare a acestui ideal: crearea, prin contribuţii susţinute, 
a unui fond pentru un teatru, dirijat de un comitet și sprijinit de comitete 
filiale în toate comitatele Transilvaniei ; îmbogățirea acestui fond și prin 
veniturile serbarilor date de diletanti (reprezentații teatrale, concerte, ba- 
luri) ; apeluri, prin presă, către românii de dincolo de Carpaţi. Sînt daţi 
de exemplu sîrbii din Ungaria care, mult mai puţini la număr, au înfiinţat, 
pe astfel de căi, un teatru la Neoplanta, după ce cererile de fonduri le-au 
fost respinse de Dieta Ungariei. 

În acelaşi articol, Iosif Vulcan î isi dădea părerea și asupra locului în 
care ar fi trebuit să ia fiinţă teatrul românesc, Brașovul, motivind „Propu- 
nerea prin elementul românesc compact în acest oraş și prin numărul de 
intelectuali cu interes pentru cauza poporului Și pentru ridicarea lui cul- 
turală, dovedită în atîtea ocazii. Brașovul era, în același timp, în drumul 
trupelor de actori din tara. Dar cum o asemenea realizare era destul de 
îndepărtată, pînă atunci se punea problema formării unor artişti care să 
poată alcătui o trupă completă și stabilă. E semnificativ faptul că Iosif 
Vulcan se gîndeşte la sprijinul pe care, fără îndoială, l-ar da Millo, în 
pregătirea unor actori pentru teatrul transilvănean. Convingerea lui I. Vul- 
can se baza desigur pe simpatia pe care el însuşi o constatase la Millo 
pentru ardeleni și despre care scrisese și cu altă ocazie. !? Trebuie subli- 
niată si calea pe care o indică pentru ca acest teatru să-și poată exercita 
misiunea între toţi românii din Transilvania : spectacolele să se dea iarna, 
iar în restul anului să-și desfășoare activitatea în turnee. 18 

La discuţia deschisă în coloanele „Familiei“ participă intelectuali 
transilvăneni (N. Butariu, G. Crăciunescu, I. Lapedatu, M. Străjanu)!; 
ideea este reprodusă, ceva mai tirziu, și de presa de dincolo de Carpaţi, 
„Curierul de Iaşi“, „Convorbiri literare“, „Traian“, precum și de presa 
străină (ziarul „Politik“ din Praga). Problema teatrului românesc în Tran- 
silvania e dezbătută însă cu toată competenţa de M. Eminescu în articolul 
trimis din Viena „Familiei“, Repertoriul nostru teatral („Familia“, nr. 3, 
1870, p. 25 si urm.), articol plin de entuziasm și idei înaintate. E semnifi- 
cativ faptul că Eminescu se atașează luptei transilvănenilor pentru un tea- 
tru românesc în această parte a ţării, căutînd să-l ferească de la început 
de greșelile pe care nu se sfia să arate că le are teatrul din capitala ţării. 
Eminescu urmărise discuţia din paginile „Familiei“, referitoare la teatru. 
Între toate, apreciază punctul de vedere al tînărului poet Ion Lapedatu, 
care asociase problemei înfiinţării teatrului problema literaturii originale 
și implicit a unei literaturi dramatice, în privinţa căreia el constata că „ne 


17 Cf. Iosif Vulcan, Conversare cu cetitoarele, în „Familia“, 1868, nr. 34. 

18 Unele din aceste idei aveau să fie traduse în fapt tirziu, după ce însuși |. Vulcan 
savirseste unele greşeli în îndrumarea S.F.T.R. 

1 vezi N. Butariu, La fundarea unui teatru național, în „Familia“, 1869, 
nr. 38; G. Crăciunescu, Echo din Banatul Timisan la fondarea unui teatru national, 
in „Familia“, 1869, nr. 40; I. Lapedatu, Publicafiuni literare şi cestiunea teatrală, 

n „Familia“, 1869, nr. 42; M. Străjanu, Cestiunea teatrală la noi şi ceva despre 
ici teatrului din România liberă, în „Familia“, 1869, nr. 45. 

găsim într-o secetă deplorabilă“. 2 Incintat că ideea teatrului prindea tot 
mai mult teren, Eminescu semnalează, de la început, aspectele lui cele mai 
importante : pe primul plan trebuia să fie problema repertoriului şi a cali- 
tatii lui. Îndrumările pe care le dă au autoritatea unui fin cunoscător al 
valorilor clasice ale dramaturgiei universale și competența unui gust estetic 
format în contactul direct cu scoala teatrală naţională si cu spectacolele 
teatrulu din capitala Imperiului Habsburgic, pe care le frecventa cu regu- 
Jaritate. Participind la discuţia despre teatrul românesc ce trebuia să ia 
fiinţă în Transilvania, Eminescu aborda de la început probleme de con- 
ținut ; prin critica dreaptă și necruțătoare a „averii noastre dramatice“, 
neiertător nici fata de o parte din creaţia lui V. Alecsandri, pe care îl 
pretuia mult, el face o nota discordantă cu atmosfera de pînă atunci, de 
acceptare elogioasa, necritica a multor productiuni dramatice, mai ales în 
Transilvania. Îndeosebi a plăcut transilvănenilor ideea despre valoarea 
etică a operelor dramatice, pe care Eminescu o cerea înaintea celei estetice, 
care, în acele împrejurări, ar fi fost mai greu de atins. Pentru realizarea 
acesteia, îndeamnă spre cele mai înalte modele, spre tragicii greci, spre 
Shakespeare, spre V. Hugo, spre nordicul Bjornson. Constatarea că n-aveam. 
la vremea aceea, un repertoriu original şi că el trebuia creat, se completa cu 
îndrumări spre „studiul cel serios al dramaturgilor naţionali“, singurul drum 
spre crearea acestui repertoriu national. Problema repertoriului era urmată 
de discuţia despre actori, „materia în care se întrupează repertoriul“, 2! 
cerînd înființarea de stipendii pentru pregătirea lor. Toate aceste conside- 
ratil aveau să deosebească „teatrul meserie“ de „teatrul artă“, singurul care 
merita numele de teatru national, asa cum îl concepea Eminescu și de a cărui 
realizare în Transilvania nu se îndoia, căci „simtul poporului nostru e încă 
vergin şi necorupt de veninul farselor si al operelor franceze şi nemţeşti“. 22 

Articolul lui Eminescu a impresionat puternic și a influențat concepția 
celor ce aveau să fie promotorii mișcării dramatice din Transilvania, $i 
îndeosebi pe aceea a lui Iosif Vulcan. 

Ideea înființării unui teatru român în Transilvania a găsit sprijin 
imediat mai ales în rîndul tinerilor, care au înfrînt, cu entuziasmul lor, 
scepticismul virstnicilor. Din diferite colţuri ale provinciei au început să se 
strîngă sume pentru fondul teatrului român înainte de a se fi constituit o 
societate și o conducere ; deosebit interes s-a manifestat în părțile banatene 
(Nădlac, Timisoara, Arad), precum şi în orașe ca Abrud, Gherla, Buziaș, 
Oradea, Satu Mare, Sibiu, Blaj. Problema teatrului a fost ridicată de depu- 
taţii români în Camera din Budapesta, cu ocazia dezbaterii bugetului pe 
1870 şi a repartizării unei sume pentru teatrul maghiar din Pesta. Deputatul 
Iosif Hodoș a propus să se voteze suma de 200 de florini si pentru înfiin- 
tarea teatrului român ; propunerea nu s-a primit. Nu mai rămînea decît 
să se recurgă la mijloace proprii. Şi astfel se adresează o chemare prin 
revista „Familia“, în februarie' 1870, către intelectualitatea română din 
Budapesta, la întrunirea în care urma să se dezbată problemele teatrului. 


2 |. Lapedatu, op. cit. p. 494. 
21 M. Eminescu, op. cit, p. 28 
2 Idem, op. cit p. 26. 

Apelul este secondat de poezia lui Iosif Vulcan, apărută în același număr 
al revistei „Familia“, întitulată Templul Thaliei române. Comitetul provi- 
zoriu ales alcătuiește programul viitoarei societăți și mai apoi proiectul de 
statut. În luna aprilie, la Budapesta, ia fiinţă Societatea pentru fond de tea- 
tru român, S.F.T.R. % 

Adunarea generală de constituire a S.F.T.R. a avut loc la Deva în 
4—5 octombrie 1870. Articolele din „Familia“ transcriu atmosfera în care 
s-a ţinut aceasta. Numeroasele telegrame primite din toate colţurile Tran- 
silvaniei (Gherla, Sibiu, Nădlac, Arad, Baia Mare, Somcuta Mare, Sighetul 
Marmaţiei, Satu Mare, Seini, Timisoara) arată atenţia cu care erau urmă- 
rite lucrările. Aici a fost ales ca președinte Iosif Hodoș, vicepreședinte 
Al. Mocioni, secretari I. Vulcan si Augustin Horsa. Totodată, s-a stabilit 
ca adunările generale anuale să se ţină în diferite oraşe din Transilvania, 
în scopul mărturisit de a înscrie cit mai multi membri, dar mai ales pentru 
trezirea la viaţa culturală a tuturor regiunilor din această parte a ţării. An 
de an, adunările societăţii s-au perindat prin toate orașele, consituind, ală- 
turi de adunările generale ale „Asociaţiei pentru literatura si cultura popo- 
rului român“, cele două evenimente culturale anuale ale românilor din 
Transilvania. 2 S-a creat tradiţia ca la aceste adunări generale sa se tina 
discursuri, dizertatii în legătură cu teatrul, să se organizeze concerte, repre- 
zentatii de amatori, atît cu scopul de a se stringe fonduri, cit mai ales pen- 
tru a stimula mișcarea dramatică de amatori. La conducerea S.F.T.R. s-au 
perindat fruntași ai vieţii culturale din Transilvania, dar dintre toţi, cel mai 
legat de viata ei a fost Iosif Vulcan, secretar de la înfiinţarea societăţii pina 
în 1895, cînd este ales preşedinte, calitate pe care o deţine pînă la sfîrşitul 
vieţii. Nelipsit la adunările generale anuale, Iosif Vulcan a ţinut de fiecare 
dată cuvintari prin care încuraja mişcarea teatrală şi în care şi-a exprimat 
ideile sale despre teatru. Citite azi, unele din acestea ar părea banale, altele 
prea ocazionale. Cu toate acestea, ele exprimă opiniile unui om cu preocu- 
pări constante pentru arta scenică, pentru calitatea repertoriului, pentru 
mișcarea dramatică din întreaga tara, dar mai ales pentru educarea româ- 
nilor din Transilvania prin teatru, idee pe care a pus-o la temelia întregii 
activităţi desfășurate în cadrul S.F.T.R. Articolele despre teatru, publicate 
la rubrica Salon a revistei „Familia“, note despre spectacolele de la Bucu- 
resti se adaugă cuvintarilor ţinute, exprimind concepţia despre teatru a lui 
losif Vulcan. 

Una din ideile pentru care a militat neincetat a fost promovarea pe 
scenele românești, cu preponderență, a literaturii dramatice originale si 


% Despre istoricul S.F.T.R. relatări in: I. Breazu, Teatrul național din Cluj, 
în „Boabe de grîu“, III, 1932, nr. 1—2. Idem, Literatura Transilvaniei, Bucuresti, 
Casa Scoalelor, 1944. Si. Marcus, Thalia română, Contribuţii la istoricul teatrului 
vomânesc din Ardeal, Banat şi părțile ungurene, 1945. Al. Bogdan, Douăzeci de ani 
de „mişcare teatrală”, Sibiu, Ed. „Luceafărul“, 1914. Lucian Drimba, Contribuţia 
Ini Iosif Vulcan si a „Familiei“ la dezvoltarea teatrului din Ardeal, în Limbă şi literatură, 
vol. II, 1956. 

“Cf I. Breazu, Teatrul național din Cluj, în „Boabe de grîu“, III, 
nr. 1—2, p. 29. 

îndeosebi a literaturii de inspirație istorică ; spectacolele de la Bucureşti 
nu-} mulțumesc, pentru că nu ne reprezintă pe noi, ci „reproduc farsele 
din teatrul de la Palay royal din Paris“. % An de an, repertoriul Teatrului 
național din București este criticat pentru lipsa pieselor originale. În cuvîn- 
tarea ținută la adunarea generală de la Reşiţa în 1875, ideea lui Eminescu 
despre primordialitatea preocupärilor pentru crearea unei literaturi drama- 
tice faţă de cele pentru întemeierea unui edificiu al teatrului l-a cîştigat 
definitiv pe Iosif Vulcan. Asemenea lui Eminescu, el va arunca o privire 
critică asupra literaturii dramatice de pînă atunci, raminind, în ceea ce 
priveşte scriitorii, cam la aceleaşi aprecieri din articolul trimis de poet 
revistei „Familia“, cu excepția lui V. Alecsandri, al cărui teatru figura tot 
mai mult în repertoriul diletantilor din Transilvania. Unele din defectele 
teatrului lui Alecsandri, pe care Eminescu le arătase si la care se referă 
şi I. Vulcan, aproape se pierd în aprecierile entuziaste cu privire la „carac- 
terele şi tipurile din popor“ create de Vasile Alecsandri, recomandate ca 
model scriitorilor tineri. Orientarea lui I. Vulcan spre Alecsandri nu este 
intimplatoare ; ea își are explicaţia în condiţiile social-culturale din Tran- 
silvania, unde problema naţională fiind pe primul plan, un teatru nou, ca 
instituţie de educaţie naţională, cum fusese definit, trebuia orientat spre 
o literatură dramatică inspirată din viata poporului român. 

Alături de V. Alecsandri, Iosif Vulcan aprecia, punindu-i pe același 
plan, pe V. A. Urechia si B. P. Hasdeu, creatori de drame inspirate din 
istoria naţională, atît de pretuite de românii din Transilvania. De altfel 
revista „Familia“ a publicat în coloanele sale drame cu subiecte istorice de 
V. A. Urechia, Iuliu Roşca, Ion Lapedatu % etc., alături de dramele lui 
B. P. Hasdeu. ? Era o literatură ce slujea idealurile nationale ale româ- 
nilor transilvăneni, și acest unic criteriu de apreciere le reunea în paginile 
„Familiei“, peste orice altă deosebire de valoare. O asemenea literatură este 
stimulată de S.F.T.R. care, începînd din anul 1903, la adunarea generală 
de la Blaj, în cadrul unui nou plan de acţiune al Societăţii, a hotarit insti- 
tuirea de concursuri pentru premierea celei mai bune creaţii dramatice ori- 
ginale, punind pe primul plan piesele inspirate din istorie. 

Dar Iosif Vulcan militează și pentru o literatură dramatică inspirată 
din actualitate. În acest sens, modelul era tot V. Alecsandri, care crease 
„tipuri originale din popor“ : „Viaţa poporului nostru plină de frumuseți, 
datinile hu poetice, poezia și poveștile-i admirabile, ofer material deajuns 
pentru cei ce simtesc inclinatiune pentru muza poporală“ %; cit pentru 
comediile numite de el „de salon“, atrage atenţia că se găsesc „destule 
defecte de satirizat și păcate de biciuit“. lar în 1885, făcînd bilanţul reali- 
zărilor, Î. Vulcan constată că progresele diletantilor din întreagă Transil- 
vania impun S.F.T.R. „să dea directiune puternicei mişcări care a început“, 
directiune care trebuie să fie arta națională, „căci în popor găsim frumuseţea 
limbii, comoara de idei noi, înalte, gingase, tradiţii vechi, obiceiuri mo- 


Iosif Vulcan, Conversare cu cetiloarele, în „Familia“, 1870, nr. 13. 
J. Lapedatu, Tribunul, în „Familia“, VI, 1870, nr. 13 si urm. 

2 B. P. Hasdeu, Domnița Ruxandra, în „Familia“, IV, 1868, nr. 23 și urm. 
Josif Vulcan, Literatura noastră dramatică, în „Familia“, 1875, nr. 38, p. 468. 

derne“. 2 Prin Iosif Vulcan, direcţia dată de „Dacia literară“ dezvoltării 
literaturii nationale era o tradiţie ce se continua în Transilvania. I. Vulcan 
însuși, în creaţiile sale dramatice, va fi consecvent principiilor pe care le-a 
susținut şi discipol al lui V. Alecsandri, pe care l-a prețuit. 

Admiratori ai dramei nationale, transilvăneni: n-au dat, totuși, creaţii 
de valoare de acest gen, iar interpretarea lor pe scenă a întîrziat mult, căci 
publicul, neomogen, era în cea mai mare parte nepregătit pentru înţelegerea 
dramelor. Abia după 1906, turneele lui Z. Bîrsan au dezvoltat gustul si 
pentru acest gen dramatic, la un public mai larg. În schimb, decenii de-a 
rîndul au avut prioritate comediile, cantonetele si vodevilurile, operetele, 
scenetele comice însoţite de dansuri si cîntece, potrivite unui public cu gustul 
în formare, piese ușor de interpretat de diletanti, cu mijloace materiale si 
artistice modeste. Pina după 1913, repertoriul diletantilor era alcătuit din 
piesele lui V. Alecsandri şi ale lui I. Vulcan. 

O idee scumpă lui I. Vulcan a fost slujirea limbii prin teatru. Discursul 
ţinut la adunarea de constituire a S.F.T.R. la Deva, De ce voim s-avem un 
teatru naţional, definea teatrul national „şcoală de cultură naţională, pe a 
cărui frontispiciu stă scris: Limba şi naţionalitate“. %0 Preocupările pentru 
limba literară, adăugate unui fin simţ al limbii şi orientării în spre izvoa- 
rele ei cele mai curate, creaţia populară și literatura înaintaşilor, l-au făcut 
pe I. Vulcan să rupă la timp cu rătăcirile latiniste pentru care Titu Maio- 
rescu atacase „Familia“. Atit revista cit şi operele sale literare au urmat, 
în privinţa limbii, orientarea ce se afirma tot mai mult în România, în spre 
limba simplă a poporului. Pe această linie. teatrul era considerat școala 
supremă, „poleirea limbii noastre“, căci „limba unei naţiuni culminează în 
dramele şi tragediile sale“. 31 Ideile revin des în cuvintarile lui I. Vulcan 
şi în operele sale, ca de exemplu în discursul Limba și scena, tinut la adu- 
narea generală de la Timișoara în noiembrie 1872, unul din cele mai înflă- 
cărate, prin care chema la apărarea limbii împotriva tendințelor cosmopolite 
şi la cultivarea ei prin şcoală, teatru, literatură ; citînd versurile lui G. Sion, 
I. Vulcan vorbea cu mindrie despre armonie și dulceata limbii și lovea fara 
crutare în burghezia română, care o dispretuia si pentru care, pînă si în 
familie, „limba naţională e un oaspe străin“ %. 

După cum s-a văzut, în teatru, Iosif Vulcan vedea si una din căile 
mai sigure de propagare a ideii de unitate naţională. „Familia“ relata număr 
de număr despre mişcarea dramatică din întreaga ţară, despre actorii cei 
mai de seamă de la Bucuresti și din alte parti. Aceste pagini cuprind infor- 
matii preţioase pentru cunoașterea trecutului artistic al poporului nostru 
într-o importantă epocă a dezvoltării sale ; ele erau menite a îndruma, în 
acelaşi timp, mișcarea teatrală din Transilvania. Alături de știrile despre 
Millo şi Pascali, ştirile despre Gr. Manolescu, Ar. Romanescu, despre tur- 
neele lui I. D. Ionescu, cel care a introdus la noi cupletul politic, despre 
Şt. Iulian, St. Vellescu, despre activitatea la Craiova si turneele lui Th. Teo- 


2 Idem, Mișcarea teatrală română, în „Familia“, 1885, nr. 37. 

3 Idem, De ce voim s-avem un teatru naţional, în „Familia“, 1870, nr. 30, p. 472. 
31 Idem, op. cit., p. 474. . f 

3 Idem, Limba si scena, în „Familia“, 1872, nr. 16, p. 543. 

dorini, despre artiştii întorşi de la studii din străinătate sau care duceau 
numele românesc peste graniti, pe marile scene ale Europei, ca Agatha Bir- 
sescu, Elena Teodorini, care debutase în Spania, la Madrid, și apoi se distin- 
sese pe scenele din America („Familia“, 1883), despre Darclée („Pamilia“, 
1889), Ana Ciupagea, despre turneele în tara si peste graniţă ale lui I. C. Lu- 
gojan etc., cultivă interesul pentru dramaturgia română şi mîndria pentru 
realizările ci. „Familia“ a participat, prin articolele publicate, si la discu- 
tarea unor opere dramatice ce se jucau pe scenele din Bucureşti, comen- 
tindu-le sau relatînd despre succesul lor : despre Răzvan Vodă de B. P. Has- 
deu, % despre comedia Influenţa morală a lui G. Sion* si operele lui 
V. A. Urechia, ca Banul Mărăcine, % sau despre piesele lui Iuliu I. Roşca, 
Lăpuşneanu, Fata de la Cozia’! etc. Vulcan însusi trimite numeroase din 
piesele sale la concursurile Teatrului National din Bucuresti: drama A doua 
moarte, * drama istorică Stefan Vodă cel 1 înăr, % tragedia istorică Drumul 
greşit, % comediile Soare cu ploaie, Gărgăunii dragostei. +9 

Ideea contribuţiei teatrului ia unitatea culturală a românilor revine și 
în 1895, în articolul Fondul de teatru român, “! prin care răspundea artico- 
lelor publicate în „Transilvania“ de llarion Puşcariu, vicepresedinte al 
„Astrei“ (O voce la Fondul de teatru român) si de Iosif Sterca Sulutiu (Ob- 
servări şi propuneri) ; constatînd o stagnare în activitatea desfăşurată exclu- 
siv prin adunări generale a S.F.T.R., precum si o derută între membrii 
Comitetului, cu privire la căile practice de înființare a unui teatru român, 
conducerea „Astrei“ propunea ca, temporar, fondul strîns să fie depus și 
întrebuințat de „Asociaţiune“. Retuzînd propunerea, Iosif Vulcan, încrezător 
în realizarea, în viitor, a scopului propus, arată că pina atunci rolul S.F.T.R. 
este acela de verigă importantă în realizarea unităţii culturale a românilor : 
„avem mare interes national si cultura! ca să sustinem această societate, 
care este singura noastră însoţire culturală care prin Ungaria şi Banat poate 
să tina adunări generale ambulante, arborînd stindardul culturei românesti. 
Singura această consideratiune dă un titlu de existenţă pe care nime nu-i 
iertat să-l atingă”. 4 Despre realizarea unității prin cultură va vorbi tot în 
1895, la Brașov, subliniind tot mai mult influența S.F.T.R. în acest sens. ¥ 
În numele unităţii culturale nu s-a sfiit să acuze deschis indiferenta bur- 
gheziei fata de eforturile unor cărturari înaintați din Transilvania. 

Pe Iosif Vulcan l-a preocupat întotdeauna problema accesibilitatii 
creaţiei dramatice în mase şi a cultivării gustului artistic al maselor largi. 


33 Cf. „Familia“, 1869, nr. 9. 

34 Cf. „Familia“, 1869, nr. 10. 

35 Cf. „Familia“, 1872, nr. 48. 

35 Cf. „Familia“. 1882, nr. 48. 

3 Cf. „Familia“, 1886, nr. 37. 

38 Cf. „Familia“, 1890, nr. 39. 

3 Cf. „Familia“, 1889, nr. 40, 49 şi scrisoarea ms. a lui V. Alecsandri către 
I. Vulcan, din 11 febr. 1883 Biblioteca centrală a oraşului Sibiu. 

4 CE. „Familia“, 1896, nr. 11 şi scrisoarea ms. a lui C. Stăncescu către J. Vulcan, 
24 febr. 1898, Biblioteca centrală, Sibiu. 

“a Cf. Iosif Vulcan, Fondul de teatru român, în „Familia“, 1895, nr. 6. 

42 Iosif Vulcan, op. cit., în „Familia“, 1895, nr. 6, p. 70. 

13 Cf. „Familia“, 1895, nr. 42, p. 500. 

Începînd din 1899, S.F.T.R. deschisese discuţia, prin V. Goldiș, asupra 
modului de organizare a teatrului român în Transilvania înainte de ridicarea 
unui edificiu pentru acesta : un teatru ambulant, subventionat puternic de 
S.F.T.R. pentru a-și putea îndeplini menirea ; un teatru care „trebuie sa 
fie în deplină consonanta cu situatiunea generală a poporului nostru, să 
corespundă pe deplin adevăratelor trebuinte ale poporului nostru“. 44 „Pro- 
gresele“ mișcării teatrale au arătat că în Transilvania n-ar fi corespuns 
atunci un teatru palat, la Braşov sau Sibiu, cum fusese la început părerea 
multora, ci un teatru pentru poporul întreg, care să cutreiere satele şi ora- 
sele, aşa cum făcuseră Millo si Pascali, cu actori bine pregătiţi care să dea 
sprijin şi societăţilor de diletanti, cu piese care „să fie potrivite cu gradul 
de cultură si cu împrejurările celelalte ale poporului nostru“. %5 Începuturile 
teatrului trebuiau deci adecvate necesităţilor poporului și gradului lui de 
înţelegere a operei artistice. Aceste idei aveau să devie linii directoare în 
noul plan de acţiune al S.F.T.R., elaborat de adunarea generală de la 
Sebeșul Săsesc din 1903, potrivit căruia Societatea încerca să îndrumeze 
larga mișcare de amatori, să sprijine, prin stipendii, pe viitorii actori * etc. 

Ideile lui Iosif Vulcan despre teatru national în Transilvania stau la 
baza activităţii de animator al mișcării teatrale pe care a condus-o timp de 
40 de ani ; ele constituie însă și fondul de idei al propriei sale creaţii dra- 
matice. Despre I. Vulcan ca autor dramatic aproape nu se mai vorbește 
astăzi, după cum nu se vorbește nici despre poezia, romanele sau nuvelele 
sale. Opera lui literară este de mult depășită de vreme; prea legată de 
viaţa şi aspiraţiile dintr-un anumit moment istoric ale românilor din pro- 
vincia în care a trăit, ei i-a lipsit vigoarea şi strălucirea care s-o facă să 
dăinuiască și după împlinirea lor. ‘Considerăm totuși că nu poate fi deplin 
înţeleasă contribuţia lui I. Vulcan la dezvclarea culurii în Transilvania, fără 
a-i cunoaşte și munca de autor dramatic ; Vulcan n-a fost considerat poet 
nici de către contemporanii lui, deși a publicat cu consecvență poezii si a 
scos chiar și un volum, Lira mea n-a fost apreciat nici ca romancier sau 
nuvelist, deși a scris trei volume de nuvele si două romane (Barbu Strimbu 
în Europa — 3 volume, Fata popii — 2 volume). În schimb, creaţia sa dra- 
matică a fost îmbrăţișată cu multă căldură, mai ales de către teatrele de 
diletanti din Transilvania, pentru care a scris cea mai mare parte a come- 
diilor, cantonetelor şi scenetelor sale, şi cunoscut și apreciat ca autor dra- 
matic în toată ţara. Astăzi nu punem teatrul lui Vulcan alături de cel al lui 
Alecsandri ; dar trebuie să recunoaştem și să tragem concluziile cuvenite 
din fapul că în ultimele trei decenii ale secolului al XIX-lea, in Transil- 
vania, pe scenele diletantilor, alături de operele lui V. Alecsandri, cele mai 
des jucate au fost piesele lui Iosif Vulcan şi C. Negruzzi. Istoria literară 
pretuieste, pe măsura cuvenită, putina creație dramatică a lui Negruzzi ; 


4 Vasile Goldiș, Mişcarea teatrală la noi în anul 1898, în „Familia“, 1899, 
nr. 29, p. 338. 

15 Idem, Idei referitoare la înființarea teatrului nostru. în „Familia“, 1901, 
nr. 28, p. 327. 

46 Primii bursieri ai S.F.T.R. au fost Zaharia -Bîrsan si A. P. Banut. Cf. I. Breazu, 
St. Marcus, L. Drimba, op. cit. 

istoria culturii din Transilvania nu poate să nu preţuiască influența, celei 
mai mari parti din creaţia dramatică a lui I. Vulcan, mai ales că ea a 
hrănit o mișcare teatrală de diletanti care constiutie un fenomen cultural 
unic în felul lui în tara noastră, în condiţiile specifice ultimelor trei decenii 
ale secolului al XIX-lea. 

Activitatea lui I. Vulcan de animator al mișcării teatrale in Transil- 
vania şi de dramaturg s-au bucurat de prețuirea unor reprezentanți de seamă 
ai literaturii Si artei noastre. Dovadă sînt cuvintarile rostite la cele două 
mari aniversări ale „Familiei“, cea de 25 și cea de 40 de ani de existenţă 
activă, precum și scrisorile, mare parte inedite, aflate la Biblioteca Centrală 
a oraşului Sibiu, adresate lui I. Vulcan de către personalități artistice și 
literare ale vremii. La primirea sa în Academia Română, în 1891, V. A. Ure- 
chia, prezentind activitatea culturală a lui I. Vulcan, pretuia și încercarea 
acestuia de a mînui „pana grea a dramaturgului“, numind cîteva din piesele 
cele mai cunoscute : Mireasă pentru mireasă, Ruga de la Chiseteu, Ștefan 
Vodă cel tînăr. Cercetarea corespondenței inedite aflată la Biblioteca Cen- 
trală din Sibiu arată că s-a bucurat de aprecierea marelui artist Gr. Mano- 
lescu, Ar. Romanescu, C. Stăncescu, fost director ae al al Teatrului Natio- 
nal, luliu I. Roşca, publicist si autor dramatic, C. Ollanescu si, în primul 
rind, a lui V. Alecsandri, de la care s-au păstr He in aceasta ahve 17 scri- 
sori, doar o parte din ele publicate în “Familia” , 1900. Scrisorile inedite 
ne-au ajutat la completarea listei operelor dramatice scrise de I. Vulcan, 
la datarea lor (multe n-au fost publicate de autor); ele artă însă și stä- 
ruinta cu care I. Vulcan își lucra și își refăcea, pentru concursurile Tea- 
trului Naţional, operele sale dramatice, aspect pe care-l deducem şi din 
manuscrisele unor piese aflate la Biblioteca Centrală din Sibiu. “ 

Cu ajutorul informaţiilor culese din corespondență, manuscrise, știri 
din revistele la care a colaborat și pe care le-a condus („Gura satului“, 
„Şezătoarea“, „Umoristul“, „Familia“), lista operelor dramatice ale lui Vul- 
can, publicate, aflate în manuscris sau menționate doar, se ridică, fără a se 
încheia, la peste 30 de lucrări, de variate specii: Monoioage și „cînticele 
comice“ sau „satirice“ (Copila română, monolog, în „Familia“, 1868 ; Însu- 
rățilă, monolog satiric, în „Familia“, 1903 ; Ciobanul din Ardeal, cîntecel 
comic, în „Familia“, 1895 ; Renegatul, cintecel satiric, în „Familia“, 1375; 
Prima rochie lungă, monolog, în „Familia“, 1898) ; comedii „poporane“ cu 
„cântece gi jocuri“ 5 (Ruga de la Chiseteu, comedie populară într-un act, în 
„Familia“, 1889 ; Sărăcie lucie, comedie poporală într-un act, în „Familia“, 
1894 ; Mita cu clopot, comedia poporală cu cîntec, într-un act, în „Familia“, 
1898) ; comedii (dintre care mai însemnate: Sultdnifa, comedie în 5 acte, 

„Familia“, 1879% ; Secretul, comedie într-un act, în „Familia“, 1869; 


47 Ms. A doua carte (două variante, datate 1885 si 1889), Moralistii (trei variante, 
din care două datate: 1900—1902), Fanfaronii (două versiuni, unui singur datat, 1893), 
Gărgăunii dragostei, 1896. 

48 încă din 1868, I. Vulcan publicase Ciorobor pentru- topor în calendarul Gura 
satului. 

49 Cu titlul Cucoana Sultănița. comedia fusese terminată în 1869, cf. „Familia“ 


1869, nr. 20. 

Înainte de cununie 5, comedie într-un act, Alb sau roșu5!, comedie, în 
„Familia“, 1874 ; Mireasă pentru mireasă, comedie în trei acte, în „Familia“, 
1877 ; Chiriaşul fugit, comedie într-un act, în „Familia“, 1889; Scrisoare 
secretă, în „Familia“, 1891 ; Fanfaronii, ms., 1893 ; Moralistti, ms., 1900— 
1902 ; Boierul de la Tuşnad, ms. 52, 1903 ; Bibliotecarul casinei, 5 ms., f.a., 
Duelul, 5 comedie cu cîntece în 3 acte, 1898; Soare cu ploaie, comedie 
într-un act, Braşov, Biblioteca teatrală, 1, 1895: Gărgăunii dragostei 5, co- 
medie într-un act, Oradea, 1889 și altele) ; drame (A doua moarte, 5? drama 
în 3 acte, ms. 1886; Ștefan cel Tînăr 58, dramă istorică in 5 acte, Ora- 
dea, 1893 ; Drumul greșit %, tragedie istorică în 5 acte, în versuri, 1889) ; 
piese pentru copii (Nunta lui Pirjol ©, glumă de la sate, în „Familia“, 1900). 

Admiratia pentru V. Alecsandri care luase „tipuri din viata socială” 
l-a dus pe I. Vulcan la monoloage şi cantonete, specii pe care publicul cu 
un gust în formare le aprecia mult. 

Spectacolele de diictanţi, foarte numeroase mai ales între 1898 si 1906, 
reprezentau pe scenă canţonetele si comediile poporane ale lui I. Vulcan 
alături de piesele lui V. Alecsandri. Canţoaetele lui I. Vulcan stîrniseră 
entuziasm şi au fost interpretate și de actori cu renume, în turneele lor în 
Transilvania. Aceştia le introduceau în repertoriul Jor alături de alte piese, 
mai ales pentru faptul că aduceau o notă locală, prin tipurile din realiiatea 
socială de aici, pe care le întăţişau. Spre deosebire însă de modelele sale, 
cîntecele lui I. Vulcan vorbeau despre aceste realităţi locale într-un stil 
eroic-melancolic, iar monoloagele se pretau unor declamari care exaltau sen- 
timentele patriotice ale auditorilor. Deosebit succes au avut, de exemplu 
actrițele Maria Alexandrescu, din trupa lui Millo, şi Matilda Pascali, reci- 
tind Copila română în costum national, în 1871, în oraşele din Transilvania. 

Dintre cîntecele lui I. Vulcan, cele mai vii aplauze le-a stîrnit Cio- 
banul din Ardeal, dedicat, în 1875, cînd apărea, lui Aron Densuşianu. 


3 Cf. stirea din „Familia“, 1870, nr. 17. 

51 Piesa, terminată in 1871 (ci. știrea din „Familia“. i871, nr. 32), a fost jucată 
la București sub direcţia tui Pascali, în 1872, (ci. reproduceri în „Familia“, 1872, nr. 16, 
din „Romanul“, precum si menţiunea din „Familia“, 1872, nr. 27, p. 322. 

52 Ms. se găseşte la Biblioteca centrală. Sibiu. 

53 Jdem. 

54 Comedia a fost predată Teatrului național din Bucureşti pentru concurs, 
cf. „Familia“, 1898, nr. 35. 

55 Ms. se află la Biblioteca centrală, Sibiu, datat 1896. 

56 Între primele comedii ale lui I. Vulcan sînt menţionate si: Nu vătămați fetele 
bătrine, anunţată în „Familia“, 1868, nr. 22, p. 263 (nu s-a găsit); ca figura şi în reper- 
toriul lui Pascali ; Din răscoala lui Horia, glumă într-un act, jucată de diletanti români în 
1569 (cf. „Familia“, 1869, nr. 37) si în 1871 (cf. „Familia“, 1871, nr. 9). A mai publicat: 
Cui cu cui, poveste într-un act, în „Familia“, 1872; Chiriasul fugit, comedie într-un act, 
prelucrare după Secretul, în „Familia“, 1889; Mortul înviat, fragment, în „Familia“, 1893. 

57 Piesa fusese scrisă încă din 1883 (cf. Corespondenta lui V. Alecsandri cu 
L Vulcan. Biblioteca centrală, Sibiu), iar în 1886 se găsea pe afisul Teatrului national 
din Bucureşti. 

5 Drama fusese trimisă, pentru concurs, Teatrului national din Bucureşti încă 
din 1884 (cf. corespondenţa cu V. Alecsandri si Gr. Manolescu, Bibl. centrală, Sibiu). 

59 Opera n-a fost nici publicată, nici reprezentată. Cf. „Familia“, 1889, nr. 40, 43 
şi corespondenţa lui C. Stăncescu cu I. Vulcan, Biblioteca centrală, Sibiu. 

% Un fragment, Primirea nuntasilor, a apărut în ,Sczdtoarea”, 1875, nr. 6. 

Fusese scris însă mult înainte ; actorul singuratic loan Baciu-Munienescu 
repurta succese cu Ciobanul din Ardeal, în 1875 la Năsăud, în 1874 la 
Gherla, în 1875 la Reghinul Săsesc. Monologul începea cu versurile populare 
„Decît slugă la ciocoi, mai bine cioban la oi“ și continua cu aluzii satirice 
la adresa celor care despoaie ţara fără milă ; ele vizau mai ales pe cei ce se 
înstrăinează de popor și-i trădează interesele. Aluziile la ciobanii care-și 
părăsesc turma pentru simbrie, decoraţii erau gustate de spectatori. Aga se 
explică succesul piesei şi peste graniţă, unde fusese dusă de artistul I. C. 
Lugojanu. Absolvent al Conservatorului din Bucuresti, Lugojanu pleacă in 
1884 la Paris pentru a-și cumpleta studiile. În trecere prin Viena, el dă o 
reprezentaţie cu Ciobanul din Ardeal în fata coloniei române, ®ĉ! apoi la 
Miinchen și la Nancy (Franţa), electrizind sălile de spectacol. 

Ni se pare deosebit de interesantă scrisoarea lui I. C. Lugojanu către 
L Vulcan, publicată în „Familia“ din 1888, nr. 48, în care relatează entu- 
ziasmul pe care l-a stîrnit Ciobanul din Ardeal la Cîmpulung și la Rucăr, 
unde actorul fusese invitat de ţărani. La Rucăr, „cea mai frumoasă comună 
rurală din România, cam cum ar fi Rășinarii de lîngă Sibiu de la noi, tot 
satul, cu femei si copii, peste o mie persoane, a aplaudat şi a cîntat cu 
mine Ciobanul din Ardeal. Neapărat datorez această zi frumoasă a carierei 
mele... scrierii d-tale, cum şi poetului Eminescu, care a mai adaugat cîteva 
versurile la piesa d-tale“. Afirmația lui I. C. Lugojanu ar putea cores- 
punde adevărului. G. Călinescu în Viaţa lui Eminescu arată că în toamna 
anului 1888 poetul, refuzînd chemările la petreceri ale prietenilor fericiţi că 
starea sănătăţii. lui se îmbunătăţise, prefera „să meargă cu ardelenii la birtul 
Șerbănescu din Hanul Kiriazi, unde cu capul între miini cînta doine de jele 
din. Ardeal, în ahturile celor de fata“. 65. Același I. C. Lugojanu avea sa 
strălucească prin Ciobanul român și la Sistov, în Bulgaria, în decembrie 1888, 
după cum relatează într-o altă scrisoare trimisă de I. Vulcan și publicată 
în „Familia“, 1888, nr. 51. Canţoneta fusese interpretată şi de actorul bănă- 
tean George August Petculescu si de I. D. Ionescu la Bucuresti, în sala 
Dacia. 64 

Comediile „poporane“ ale lui I. Vulcan, ca Ruga de la Chiseteu şi 
Sărăcie lucie, valorifică datini, obiceiuri, cîntece si jocuri populare. Au fost 
cele mai cunoscute opere dramatice în Transilvania şi s-au jucat de către 
diletanti în toate colţurile acestei provincii. Scrisă în 1899 pentru corul de 
plugari de la Chisătău, „decoarea corurilor noastre“, ea a fost reprezentată 
întîi la rugă (nedeie, sărbătoare populară) din acest sat și apoi la adunarea 
generală de la Caransebeș, în același an. Intriga piesei este simplă : un țăran: 
bogat refuză să-și mărite fata cu un tînăr sărac și orfan, desi fata nu-l 
vrea pe feciorul bogat ales de părinţi ; un comic ușor de situații, însoţit de 
glume, cîntece satirice, fac piesa foarte accesibilă. Întîmplarea se petrece 
la rugă, infatisind astfel și obiceiurile de la aceste petreceri populare. Textul 


61 Cf. „Familia“, 1884, nr. 45. 

62 „Familia“, 1888, nr. 48, p. 563. 

8 George Călinescu, Viaţa lui Mihai Eminescu, E. L., Bucureşti, 1964, 
p. 334. : . 
s Cf. „Familia“, 1886. nr. 4 și Ion Massof, J. D. Ionescu de la lunion, 
E. L., Bucuresti, 1965, p. 135. 

piesei este presărat cu doine, cîntece populare cunoscute, sau cu poezii de 
V. Alecsandri ; sînt indicate pentru cor și melodiile şi autorii lor, asigurînd 
astfel o interpretare unitară a operei. 

Comediile populare ale lui I. Vulcan sînt de obicei satire îndreptate 
împotriva unor apucături, defecte sau tendinţe nesănătoase, Sărăcie lucie 
are la bază un obicei popular, mătcălăul sau insuratatirea (infartatia), obicei 
descris şi de At. M. Marienescu în „Familia“, 1894, p. 126. Poeziile populare 
sînt din culegerea Poezii populare din Banat de E. Hodoş, corurile de Muzi- 
cescu si Dima. Cele două piese au cutreierat sate și oraşe din Banat, părţile 
Hunedoarei, Oradea Mare, pînă în Maramureș, părţile Făgărașului, Sibiului, 
Tirnavele, Braşov. Ele au fost interpretate de corurile ţăranilor, numeroase 
mai ales în Banat, si de cele ale meseriașilor. În 1892 Ruga de la Chiseteu 
s-a jucat la Sibiu şi Săliște, cu ocazia adunării generale „Astra“, 6 iar în 
1905 în Braşovul-vechi (Schei), în timp ce, în același oraș, Z. Bîrsan şi 
Marioara Voiculescu de la Teatrul Naţional din București. interpretau Lău- 
tarul din Cremona de Fr. Copée și Hoţii de Schiller. Comediile poporane 
ale lui Iosif Vulcan au interesat mai mult pe diletantii recrutaţi dintre stu- 
denti şi meseriași și au fost reprezentate în oraşe: Alb sau roşu — Cluj, 
Somcuta Mare, Arad ; Mireasă pentru mireasă — Oraviţa ; Chiriasul fugit 
— Făgăraș ; Gărgăunii dragostei — Oradea Mare, Năsăud ; Soare cu ploaie 
— Braşov. 

Unele din piesele lui I. Vulcan au fost reprezentate și pe scena Tea- 
trului national din Bucuresti, ca Alb sau roşu, în 1871, Soare cu ploaie, in 
1895, Gărgăunii dragostei, în 1897 și 1898 ; multe, trimise acestui teatru fie 
pentru concurs, fie pentru repertoriu, n-au văzut lumina scenei, ca Fanfa- 
ronii, Moraliştii, Drumul greşit. Comediile sale s-au bucurat de distribuţia 
cea mai aleasă a vremii ; chiar și cele care n-au ajuns a fi jucate fuseseră 
distribuite actorilor de mîna întîi : I. Niculescu, Leonescu, Ar. Romanescu, 
V. Toneanu, Hasnaş, I. Brezeanu, M. Ciucurescu (Fanfaroni 5), P. Liciu, 
Catopol (Gărgăunii dragostei 47). Uneori presa i-a încurajat producţiile prin 
aprecieri destul de elogioase : în 1872, „Românul“, informind despre o repre- 
zentatie de trei piese ce se dădeau în beneficiul autorului C. Demetriade, 
atrăgea atenţia asupra comediei Alb sau roşu de J. Vulcan, „autor bine 
cunoscut şi apreciat mai cu seamă peste Carpaţi“ 6, singura originală din 
cele trei. Piesa, scrisă în 1871, se jucase cu mult succes sub direcţia lui 
M. Pascali şi fusese, asa cum nota „Familia“, prima piesă, „cu care un 
autor de dincoace de Carpaţi a debutat pe scena de la București“. 6° 

Comediile lui I. Vulcan satirizează politicianismul vremii, lupta dintre 
grupările politice (Alb sau roșu), prejudecățile si concepţiile burgheze, ca 
infidelitatea conjugală, ipocrizia, căsătoria din interes, goana după relaţii 
sociale, dorinţa de parvenire, snobismul (Soare cu ploaie, Moraliştii, Boierul 
de la Tușnad, Bibliotecarul casinei, Fanfaronii, Sultdnita etc.), ironizează pe 


s Cf. „Familia“, 1892, nr. 36. 
66 Cf. Ms. de la Biblioteca centrală. Sibiu. 
67 Cf. Ms. de la Biblioteca centrală, Sibiu. 
s Cf. „Familia“, 1872, nr. 16. 
6 Cf. „Familia“, 1872, nr. 27. 

stricătorii de limba, latinizanti si frantuziti. Aproape toate au vădite intenţii 
moralizatoare. Lipsite de interes pentru spectatorul de astazi, ele pot fi soco- 
tite, totuşi, documente pentru atmosfera de conveniente, prejudecăţi, interese 
înguste, ambiţii personale, caracteristice vieţii burgheze din a doua jumă- 
tate a secolului al XIX-lea și dovezi ale unui meșteșug scenic pe care con- 
temporanii l-au recunoscut autorului lor. 

Dramele A doua moarte şi Ștefan Vodă cel Tînăr fuseseră trimise Tea- 
trului National pentru concurs încă din 1883 7%. Desi V. Alecsandri inter- 
venea în 1884 pentru punerea pe afiş a celor două piese, reprezentarea lor 
a întîrziat mult, astfel că, în 1886, nerăbdarea autorului, dar și a publicului 
dornic să vadă piese originale s-a manifestat în note si articole nu prea 
favorabile la adresa conducerii Teatrului Naţional, în „Familia“ şi „Ro- 
mânul“. Articolele din „Românul“ erau semnate de Gion şi se refereau la 
practica Teatrului National de a include în afişe titlul unor piese originale 
pe care apoi nu le punea în lucru. Era cazul pieselor lui I. Vulcan și al dra- 
mei Gaspar Gratiani a lui Slavici. Autorul articolului se interesa de drama 
A doua moarte, de care aflase că a avut un deosebit succes de lectură în- 
tr-un cerc literar. din Bucureşti $i că a fost apreciată şi de V. Alecsandri 71. 
Piesa nu s-a reprezentat ; manuscrisul piesei poartă pe copertă însemnarea 
lui C. Stăncescu, director general, probabil anul 1887, precum și a lui 
I. L. Caragiale (fost director în 1888). Deşi nejucată, părerea lui V. Alec- 
sandri în scrisoarea din 6 februarie 1885 este că „drama cuprinde situatiuni 
de mare efect... Dialogul e natural, dar în unele locuri stilul lasă de dorit“ 72. 
Sînt semnalate cîteva replici necorespunzătoare din punctul de vedere al 
exprimării. Intriga este insuficient motivată, iar personajele artificiale. 
Totuşi, din scrisoarea lui Manolescu din 17 octombrie 1886, deducem că 
marele actor, probabil solicitat de I. Vulcan, acceptase să joace rolul princi- 
pal în piesa „anunţată în programa stagiunii“. 

Drama istorică Ștefan Vodă cel Tînăr se va juca însă în 1892 la Tea- 
trul naţional de către cei mai mari artiști ai scenei bucureştene : C. Mărcu- 
lescu, Ana Ciupagea, Al. Mateescu, I. Livescu, C. Costescu, Ar. Romanescu, 
C. Nottara, I. Brezeanu, V. Toneanu, P. Liciu etc. Distribuţia fusese comu- 
nicată lui J. Vulcan de către C. Stancescu, în scrisoarea din 15/24 mar- 
tie 1892. 73. Piesa fusese premiată la concursul de opere originale, în 1890, 
un an după ce tragedia sa istorică Drumul greşit fusese respinsă. Scrisoarea 
lui Stăncescu din 25 decembrie 1890 se referea, comparativ, la amîndouă 
lucrările de inspiraţie istorică: „Astă dată, dragă d. Vulcan, Dv. nu ati 
mai greșit drumul. Opera D. referindu-se la o epocă a istoriei noastre, are 
scene bine întocmite, situatiuni foarte dramatice care pot da naştere unei 
puneri fn scenă pompoasă“. 74. Scrisoarea aceluiaşi Stăncescu, din septem- 


70 Cf. Scrisoarea lui V. Alecsandri către I. Vulcan, 15 decembrie 1884, fondul de 
msse al Bibliotecii Centrale, Sibiu. 

71 Cf. „Familia“, 1886, nr. 39; „Familia“, 1887, nr. 44 si 45. 

7 Cf. Corespondenta lui U. Alecsandri cu I. Vulcan, fondul de msse al Bibliotecii 
centrale, Sibiu. 

3 Cf. Corespondenţa lui I. Vulcan, fondul de msse al Bibliotecii centrale, Sibiu. 

74 Idem. 

brie 1891, arăta că Gr. Manolescu se va ocupa de punerea ei în scenă. 75 
Rolul principal n-a fost însă jucat de Manolescu ; boinav, acesta plecase în 
străinătate înainte de reprezentarea ei. l 

Pe linia tradiţiei dramelor romantice cu subiect istoric, I. Vulcan 
creează în opera sa una din cele mai interesante figuri din şirul domnilor 
Moldovei, Ştetăniţă Vodă, nepotul lui Stefan cel Mare. In jurul lui, ‘tese 
acţiunea care trebuie să reliefeze o politică oscilantă, o domnie apăsătoare, 
atmosfera de intrigi si dezbinări între boierii țării. Ștefăniță Vodă, umbră 
palidă a marelui său înaintaş. e un caracter nedefinit, fire schimbătoare, uşor 
influentabila ; politica sa secdtuieste poporul, încalcă datini. Piesa reliefează 
unele caractere bine închegate, ca cel al intrigantului Serpe, perlid, viclean 
şi abil, bătrînul Arbore, drept și hotărît în treburile ce privesc ţara, Toader 
si Nichita Arbore, întruchipînd iubirea frateasca şi devotamentul pentru tara. 
Deşi drama nu oferă un tablou întru totul veridic al relaţiilor sociale, sînt 
multe pasaje care oglindesc starea ţării : 


„Pe altare stau preoți cu păcate, 

Desifriul face lege virtuţii atacate ; 

Dreptatile cerute la cei mari se-mpartesc 

Şi despotul isi face un drept dumnezeesc“. 78 


Cronicele apărute după reprezentarea piesei în „Constituţionalul“, 
„Universul“, „Adevărul“, ,Independentul“, ,L’Independance Roumaine“ 
semnalează pe rînd frumuseţea limbii și a versurilor, fraza puternică şi 
armonioasă, frumuseţea unor scene, o bună tehnică dramatică. Spectacolul 
a prilejuit şi manifestații de simpatie pentru I. Vulcan din partea auditoriu- 
lui, care serba, prin acestă piesă, pe unul din puţinii autori dramatici de 
peste Carpaţi. 

Piesa avea să trăiască un nou triumf în 1903, cînd, la cererea directo- 
rului Teatrului maghiar din Oradea Mare, ea a fost tradusă în ungurește de 
ziaristul loan Papp și apoi jucată pe scena acestui teatru. Succesul s-a răs- 
pîndit imediat prin ziarele române și maghiare din Budapesta și Bucureşti, 
prin presa transilvăneană, „Familia“, „Gazeta Transilvaniei“, „Tribuna po- 
porului“ etc. În 1904, piesa se joacă în ungureşte și la Lugoj, de către trupa 
de teatru a lui Coloman Bella, în beneficiul lui Alexandru Peterdy, care 
pusese în scenă spectacolul de la Oradea și interpretase cu talent rolul bă- 
trînului Arbore. La spectacol fusese invitat şi autorul piesei. 77 

Evocarea operei dramatice a lui I. Vulcan impune şi sublinierea, în 
concluzie, a faptelor pentru care ea merită a fi menţionată în istoria culturii 
din Transilvania. Creaţiile dramatice ale lui I. Vulcan sînt aproape singu- 
rele piese care au hrănit cerințele unei ample mișcări de diletanti, consti- 
tuind, astfel, adevărate documente pentru gradul de cultură dintr-un anume 
moment al dezvoltării acesteia în Transilvania. Ele au contribuit, în vremea 


15 Ibidem. i 
% Tosif Vulcan, Ștefan vodă cel Tinăr, Oradea Mare, 1893, p. 60. 
7 Cf. „Familia“, 1904, nr. 6. 

în care au fost scrise, la realizarea unității limbii vorbite de românii din 
Transilvania şi România liberă. — Autorul lor a urmărit, cu răbdătoare 
staruinta, afirmarea posibilităţilor creatoare ale românilor transilvăneni şi 
sporirea contribuţiei lor la dezvoltarea culturii române. Numărul foarte mare 
al creaţiilor dramatice originale ale lui I. Vulcan, varietatea speciilor, accep- 
tia lor largă, toate atestă tradiţii literare dramatice de care, cu mîndrie, tre- 
buie să ţinem seama. 

Conceptiile sale despre rolul teatrului în ridicarea culturală a maselor, 
traduse practic în activitatea de înfiinţare si organizare a S.F.T.R., precum 
şi creaţiile sale dramatice, oferite cu răbdare si bunăvoință maselor, au dat 
imbold mișcării teatrale din Transilvania, devenită fenomen de masă, fac- 
tor activ în promovarea idealului de unitate naţională şi progres social. 


4 — 399 


UNIVERSUL RURAL iN OPERA LUI M. EMINESCU 


FĂNICĂ N. GHEORGHE 


Aspiratia spre totalitate a marelui nostru Eminescu expansiunea lui spi- 
rituală, setea nemărginită de armonie, de perfecţiune, de ideal, îngemănată 
cu dramatica nevoie de cunoaştere, constituie nu numai coordonatele ce stră- 
bat viata şi personalitatea poetului, inima și mintea lui, ci și marile dimen- 
siuni ale operei sale, care declanșează şi înfurtunează emoţii pe care, poate, 
nici o altă opera de asemănătoare înălțime din literatura universală nu iz- 
buteşte să ni le dăruie. Se poate spune, astfel, că opera lui Eminescu este 
o zguduitoare autobiografie, destinată să ilustreze prin ea însăși toate bucu- 
riile şi durerile existenţei. 

L-au interesat pe Eminescu în scurta sa viata toate cite a văzut, cite a 
auzit, cîte a cunoscut, l-au chinuit toate marile întrebări ale existenței, 
s-a scufundat, ca un „scafandru unic şi uimitor“, în adîncurile de taină ale 
Universului, dar poetul recompune în opera sa, pentru vecie, mai cu seamă 
lumea noastră, peisajul românesc şi propria sa biografie, folosind, cu o neo- 
bişnuită frecvenţă, metafore și imagini tesute din elemente și sonorități spe- 
cifice geografiei fizice și spirituale a poporului nostru. Ceea ce-i alimentează 
cu o substanţă densă și originală meditaţia lui lirică este, îndeosebi, universul 
rural românesc, coloritul specific al peisajului autohton, cultura materială şi 
spirituală a poporului nostru. La Eminescu, universul rural nu ţine numai de 
acel rai al copilăriei, în cunoaşterea căruia poetul a căutat să pătrundă și 
altminteri decît numai prin poarta vrăjită a amintirilor şi nici numai de acela 
al mitologiilor poporane, cu care poetul a păstrat, de asemenea, îndelungi si 
sistematice legături. Universul rural este indisolubil legat la poetul nostru de 
toate etapele vieţii sale afective și intelectuale. Se pare că nimeni în scrisul 
nostru n-a fost mai îmbibat de duhul satului și al folclorului — în sensul 
acelor efluvii vitale care vin spre noi din straturile adînci ale geologiei sufle- 
tului naţional — ca Eminescu. Este, astfel, greu de precizat unde încep și 
unde sfîrşesc peisajul, tradiția și mitul national în opera lui Eminescu. Lumea 
sa poetică se poate defini ca o uimitoare și nedefinită simfonie, în care „sara 
pe deal, buciumul sună cu jale“ și-și îngemănează chemarea tainică cu cea a 
cornului din desisul codrilor, care „sună dulce, sună greu“, ambele, instru- 
mente ale spaţiilor largi si adinci, care-şi asociază, la rindu-le, mişcarea tur- 
melor cu sunetul tălăngilor, fluierul murmurat al ciobanilor la stina, scirtiitul 
cumpenei de la fîntînă, dangătul clopotului de la biserica satului, care „împle 
cu glasul lui sara“, adierea „duioasă“ a vintului, foşnetul frunzelor de salcimi 
care „îngîna glasul mamei“, , melodica soptire a rîului ce geme“... și tot 


52 FĂNICĂ N. GHEORGHE 2 


astfel și alte elemente ale universului rustic, care, laolaltă, trezesc în sufletul 
poetului cînd împăcare și farmec, cînd întrebări sau neliniști, cînd tristeţe, 
melancolie, visare... 

Legăturile lui Eminescu cu viata satului si cu arta poporului sînt hotă- 
rîte de însăși originea sa țărănească. Biograful său cel mai avizat, George 
Călinescu, nu îngăduie nici o altă probabilitate, El dovedește originea tara- 
nească a strămoșilor poetului, identificabili, încă din veacul al XVIII-lea, în 
satul românesc Calinestii lui Cuparencu, din Bucovina'. 

Nepotul fostului țăran iobag Vasile Eminovici, din Călinești, Mihai 
Eminescu, îşi petrece anii copilăriei pe meleagurile satului Ipotești, de lîngă 
Botoşani, unde părinții, Gheorghe şi Raluca Eminovici, isi cumpăraseră 
pămînt și-și duraseră o casă modestă. Anii aceştia, ai copilării fără asemă- 
nare, petrecuţi la Ipotești, au îmbogăţit de timpuriu și uimitor imaginația 
visătorului vlăstar țărănesc. Venit pe lume cu însemnele marilor chemări, 
de cite ori copilul Mihai nu va fi călcat cu pașii lui sprintari izlazul bogat, 
din jurul Ipotestilor, strivind sub talpă cimbru şi izmă sălbatică, bălăria mă- 
runtă, cotoarele de iarbă, ce provoacă adevărate efluvii de arome tari, sma- 
raldul acesta vegetal mărginit de întinsele păduri de argint ? De cîte ori nu 
va fi urcat el, cu umbra în spate, spre seară, coama pletoasă și sumbră a 
Haraminului, căutîndu-l pe mos Miron prisacarul, la care și-ar fi aflat, nu o 
dată adăpost, fugind de-acasă sau de la gimnaziul din Cernăuţi ? De cite ori 
glasul baietelului minune, Mihai, nu-şi va fi purtat ecoul unduind în frec- 
ventele ample ale văilor și vilcelelor împădurite, sfintindu-le cu paşi lui 
cărările ? Poposind prin casele țăranilor, sau prin colibele pădurarilor si cio- 
banilor, el ascultă cu nesat basmele, legendele, cîntecele batrinesti, doinele 
şi snoavele ținutului, povestite sfatos, cu tîlc, sau cîntate de acești oameni ai 
pământului, care-l dăruiesc, astfel, de timpuriu, cu farmecul atîtor nestemate 
din comoara inepuizabilă a creaţiei lor artistice. Aici se ridică copilul Mihai, 
pe-aceste meleaguri încîntătoare ale Ipotestilor — sat așezat dincolo de panta 
lină a unui deal, într-o vale largă, care deschide panorama acestor locuri, 
marcată. de alte două sate, Catamarastii din vale şi Cucoranii, si care, lao- 
laltă, populează una dintre regiunile cele mai bogate în tradiţii istorice, situ- 
ată la un oarecare punct de interferenţă între Moldova, Bucovina şi Ardeal. 
Copilul Mihai trăiește aici taraneste, dar nu ca un copil oarecare. Lîngă lea- 
gănul lui, vor fi apărut, poate, acele ursitoare binevoitoare, desprinse din 
lumea credințelor poporului, care-l vor fi menit să aspire de timpuriu către 
acea „frumusețe cum n-a fost nici una“, întocmai ca feciorul de cioban 
din basmul Miron si frumoasa fără corp ?. 

Pornind de la impresiile extrem de bogate ale copilăriei sale țărănești, 
sprintare și voioase, universul poetic al lui Eminescu va rămîne, în mare 
măsură, un univers rustic. Dumbrăvile natale, pădurea şi colinele, iazul, 
rachitele si verdele stins al bălților învăluite de o bogăţie cromatică, ce trece 
de la verdele crud al grîului și ierbii la negrul geometric al arăturilor de pri- 


1G. Călinescu, Viaţa lui Mihai Eminescu, E.P.L., ed. a IV-a, 1964, p. 5—10. 

2 Este unul din cele două basme populare (Fata-n grădina de aur și Miron şi fru- 
moasa fără corp), din culegerea lui Kunisch, prelucrate de poet, unde este vorba, de fapt, 
de un fel de ţărănire pitorească a versiunii genmane Die Jungfrau ohne Körper, cum 
apreciază I. Rotaru, în Eminescu si poezia populară, E.P.L., 1965, p. 172. 

măvară, la albul caselor țărănești, cu prispele încinse de briuri de sineală, 
la umbrele salcîmilor proiectate pe drumuri, lungindu-se sau scurtindu-se 
după lumina soarelui, sau la bolta cerului inundată de lumina blindă a lunii 
ce se arcuieste noaptea între orizonturi..., sînt tot atîtea imagini receptate de 
poet din împărăția de aur a copilăriei. Pline de poezia suavă a culorilor şi 
miresmele de tot felul, aceste imagini îl vor urmări pe poet tot restul vieții 
și-i vor lumina, la tot pasul, conștiința artistică. 

Încă din anul debutului său poetic, 1866, în cea de-a doua poezie pe 
care avea s-o publice în paginile revistei „Familia“, de sub direcţia lui Iosif 
Vulcan, poezia Din străinătate, îl vom vedea pe Eminescu, adolescentul pere- 
grin, urmărit de nostalgia satului natal, și, mai cu seamă, de nostalgia „poe- 
ticului labirint“ din pădurea mult îndrăgită a copilăriei : 

„Aş vrea să văd acuma natala mea vilcioara, 
Scăldată în cristalul piriului de-argint, 

Să vad, ce eu atîta iubeam odinioară : 

A codrului tenebră, poetic labirint ; 


Să mai salut o dată colibele din vale... 
Ce respirau în taină plăceri mai naturale, 
Visări misterioase, poetice soptiri. 


Aş vrea să am o casă tăcută, mititică, 
În valea mea natală ce unduia în flori, 
Să tot privesc la munte în sus cum se ridică, 
Pierzindu-si a sa frunte în negură și nori...“ 


Paradisul pierdut al copilăriei şi al mitologiilor poporane va fi evocat 
de poet mai tîrziu si în alte poezii ale sale, ca de pildă, într-una din postu- 
mele sale, Fiind baiet, păduri cutreieram, datînd de prin 1878, în care sînt 
exprimate sentimente și atitudini ce dovedesc, în chip excelent, structura 
romantică a firii sale : 

„Fiind băiet, păduri cutreieram 

Și mă culcam ades lîngă izvor, 

Iar braţul drept sub cap eu mi-l puneam, 
S-aud cum apa sună-ncetişor : 

Un freamăt lin trecea din ram în ram 

Și un miros venea adormitor.“ 


Tot în această ipostază, îl întîlnim pe Eminescu şi într-unul dintre cele 
mai patetice sonete ale sale, Trecut-au anii... in care poetul, consecvent firii 
sale, demonstrează că își răscumpără integritatea morală, în mijlocul unei 
societăţi nedrept întocmite, în crîncene şi dureroase dezolări : 


„Trecut-au anii ca nori lungi pe sesuri 
Și niciodată n-or să vină iară, 

Căci nu mă-ncîntă azi cum mă mișcară 
Povești şi doine, ghicitori, eresuri, 

Ce fruntea-mi de copil o-nseninară, 
Abia-ntelese, pline de-ntelesuri...“ 

Mergind mai departe, pe sub arcanele adumbrite ale acelorași visuri 
şi realităţi din anii Ipoteştilor, materializate în opera poetului, dăm apoi de 
un întreg ciclu de poezii închinate celei dintîi fete pe care poetul, adolescent, 
o va fi iubit cu o pasiune curată si pe care n-avea s-o mai uite toată viata! 
Este copila ţărăncuţă, răpusă de moarte în fragedă vîrstă, a cărei sublimă 
imagine va domina toate etapele vieţii sentimentale a poetului. „Aici, de 
fapt, se situează marea si, pînă in clipe de fata insolubila taină biografică 
din viata lui Eminescu — spune Perpessicius — aceea pe care intuiţia isco- 
ditoare a lui Bogdan-Duică a numit-o iubita de la Ipotești, fantasma sublu- 
nara din Mortua est, ce-l va veghea, în continuu, în toate încercările 
exclusivei lui pasiuni veroniene. De aceea, un pelerinaj pe cărările neplivite 
ale iubirii adolescente e drumul cernit, dar plin de ecouri, pe care Orfeu îl 
face în bezna tartarului“ 3. 

Dar, dacă nu cunoaștem pe deplin biografia acestui înger tutelar, răpus 
de-o moarte pretimpurie, cert este, totuși, ca chipul de Cosînzeană nubilă, 
diafană, cu „ochii mari și părul negru-n coade“, pe care-l cîntă poetul în 
versurile sale, nu este altul decît cel al tarancutei din Ipotești, cu care poetul, 
copil fiind, cutreiera dealurile şi pădurile, vegheati îndeaproape, în iubirea 
lor curată, de lună și soare, de baterea domoală a vintului şi de mirosul 
ierbii, de murmurul izvoarelor, de lacurile limpezi ca cristalul, sau de lumi- 
nigurile imbietoare ale codrilor. „Mortua est, Floare albastră, poate chiar şi 
Strigoii, — pasionantul poem al fantasmelor, scris în febra devastatoare a 
patimei lui veroniene, la Iasi, în toamna lui 1876 — după cum o spune 
academicianul Perpessicius — și, fără doar și poate, atîtea postume, în frunte 
cu cea mai suavă dintre ele, O, dulce înger blând, tinind de aceeaşi perioadă 
cu Strigoii, au înflorit din huma aceluiași mormint proaspăt al iubitei de la 
Ipotești“ $. Îmaginea iubitei din Ipotești trecînd, astfel prin tiparele distincte 
ale mai multor poeme, începînd cu Mortua est, se împlineşte, cu deosebire, 
în postuma O, dulce înger blind : 


„O, dulce înger blind, 

Cu ochi uimiti de mari 

La ce mai reapari 

Să-ngreui al meu gînd ? 
ò 


Părea că te-am uitat. 
Că-n veci nu-i mai veni 
Să-mi amintești o zi 
Din viaţa mea de sat...“ 


Tot astfel, nici postuma Codru şi salon, datînd din 1877, nu este străină 
de această obsedanta imagine a iubirii sale din anii Ipotestilor : 


„„.El vede ierburi nalte în mîndră zi cu soare ; 
Crescute-ajung la briul unei copile. Lin, 

Prin iarba mare, trece şi-aminte luătoare 
Priveşte flori albastre și fire de pelin. 


3 M. Eminescu, Opere, VI, Edit. Academiei R. S. România, 1961, p. 10. 
4 În Alte menţiuni de istoriografie literară şi folclor, E.P.L., 1961, p. 21. 

Cunună împletește, o-ncaieră sălbatic 

În pletele imflate, în părul incilcit, 

Şi ochii rid în capu-i, si fata-i e jeratic, 
A lanurilor zînă, cu chip sumet, răstit...“ 


Locurile copilăriei sale visătoare, meditative, cu tot alaiul lor de ima- 
gini, cînd triste, elegiace, cînd bucolice, tonifiante, cînd profund realiste, 
rămase vii în memoria sa afectivă își află de asemenea ecoul, în cadrul mai 
iarg al concepției sale despre lume și viaţă, într-una dintre cele mai sugestive 
creaţii lirice ale poetului — Sara pe deal. Parcă niciunde natura morală a 
poetului, cufundată indisolubil în universul rustic, nu-și găseşte o expresie 
artistică mai fericită ca în această poemă ! Unică prin forma ei metrică, prin 
ritmul ei legănat, ca și prin tonalizarea ei lirică, Sara pe deal, deşi dată 
tiparului de-abia în 1885, se integrează în ciclul de poezii închinate de poet 
amintirii primei sale iubiri din Ipotestii copilăriei și adolescenţei sale: 
visatoare : 

„Sara pe deal, buciumul sună cu jale, 
Turmele-l urc, stele le scapără-n cale, 

Apele pling clar izvorind în fintine ; 

Sub un salcîm, dragă, m-aștepţi tu pe mine.“ 


Intensificarea emotiei poetului, care urmează să-și întilnească iubita 
peste cîteva clipe „sub înaltul, vechiul salcîm“, din finalul poeziei, armoni- 
zată cu vibraţiile dureroase ale buciumului, cu plînsul apelor în fîntîne, cu 
licăritul stelelor care „nasc umezi pe bolta senină“, sau cu luna care „trece- 
aşa sfinta și clară“, cu scîrțiitul cumpenei de la fîntînă, cu drumul spre sat 
al ţăranilor osteniti cu coasa-n spinare care „vin de la cîmp“, cu toaca „care 
rasuna mai tare“ şi cu vechiul clopot care „împle cu glasul lui sara“, ca și cu 
toate celelalte elemente care întregesc imaginea vieții cimpenesti, fac ca 
poezia să exprime uluitoarea bucurie de a trăi a poetului, într-un asemenea 
decor viu, rustic, în care eternitatea, vechimea și clipa se întrepătrund şi se 
întregesc, nedefinit, una pe alta... | 

În poezia Floare albastră, din 1873, Eminescu fixează alte aspecte ale 
viziunei sale rustice. Memoria sa intimă îl readuce pe meleagurile copilăriei 
și adolescenţei. Poetul își scaldă din nou sufletul în apele regeneratoare ale 
universului rustic, stapinit de obsesia iubirii sale de la Ipotești. Monologul 
tinerei fete care-și cheamă iubitul într-o poiană tăinuită, unde vor rămîne 
pina seara tîrziu, sub boltă senină a cerului, este profund omenesc, este cald, 
colocvial şi se înalţă pînă la o chemare patetic-maternă, formă de expresie 
fără de care iubirea femeii rămîne superficială, sau simplă simulare erotică : 


„— lar te-ai cufundat în stele 
Si în nori și-n ceruri nalte ? 
De nu m-ai uita incalte, 
Sufletul vieţii mele... 

— Hai in codrul cu verdeata, 
Und-izvoare pling în vale, 
Stînca stă să se prăvale 

În prăpastie măreaţă. 


Acolo-n ochi de pădure, 
Lîngă bolta cea senină 

Si sub trestia cea lină, 
Vom sedea în foi de mure.“ 


Fata declară zadarnică acea filozofie a infinitului spaţial abordată de 
iubitul ei, propunindu-i în schimb „codrul cu verdeață“, „bolta senină“, 
„ochiul de pădure“, cărarea care duce „spre sat în vale“, pînă în pragul casei, 
cufundată în întunecime... Poezia vieții rustice își află aici o excelentă 
expresie — este vie, jucausa, oraculară. Invitatia fetei, care nu pretuieste 
aspiraţiile filozofice ale iubitului, pentru că nu le înţelege, este profund 
realistă, este pătimașă, tulburătoare, de o fermecătoare concreteta senzuală. 
Poetul se identifică cu inima fierbinte a fetiţei din Ipotești, a cărei făptură 
diafană i-o învăluie în splendida metaforă a florii albastre. Ea revine în 
inima poetului într-un moment cînd el se afla la o răscruce de drumuri în 
evoluţia sa, în anii acelor grele frămîntări morale și intelectuale din timpul 
studiilor în străinătate, cînd pămîntul se înfruntă pare-se cu cerul în sufletui 
său şi dragostea de viata cu dezolarea... Şi, desigur, acel farmec dureros 
din poezia de iubire a lui Eminescu, despre care vorbea Tudor Vianu 5, n-ar 
fi, în ultimă analiză, decît o formă de expresie stilizată a doinelor de dor, de 
urât si de jale, prin care vorbește tot lumea oierilor, sau neamul său de plu- 
gari, ridicați la jocul înţelept al cuvintelor si la lumina cărţii şi a culturii. 

Sensibilitatea lui ţărănească, vibratoare, mobilă, delicată, își găsește 
mai apoi o fericită expresie artistică într-una dintre ceie mai frumoase elegii 
din cîte tiparul românesc va fi dat vreodată la lumină: O, mamă... Apar- 
ținînd anului 1880, poezia este închinată mamei sale, al cărei chip de sfinta 
preacurată l-a urmărit, ca o amintire duioasă și stăruitoare, de-a lungul 
întregii sale vieţi: 

„O mamă, dulce mamă, din negură de vremi 
Pe freamătul de frunze la tine tu mă chemi; 
Deasupra criptei negre a sfintului mormânt 

Se scutură salcîmii de toamnă și de vînt, 

Se bat încet din ramuri, îngînă glasul tău... 
Mereu se vor tot bate, tu vei dormi mereu...“ 


Este vorba, așadar, aici de mama sa, de sufletul casei părintești de la Ipo- 
testi, — casa aceea de pe la mijlocul veacului trecut, masivă si albă ca un 
meteorit căzut între tei și salcimi, cu ferestrele largi deschise spre dealurile 
din fata, înspre Cătămărești, cu un fronton întins peste cerdacul de la intrare, 
către care urcau mai multe trepte de lemn, şi cu gardul din blăni orizontale 
cu streașină, care cobora în pantă pe laturile curţii înspre fundul grădinii, 


5 Tudor Vianu, Poezia lui Eminescu, 1930, p. 35. 

unde străjuia, învechit, un puț cu roată. Tot aici, la Ipotești, mai în spatele 
casei părintești, lîngă vechea bisericuță de lemn, două morminte simple, îm- 
prejmuite cu un grilaj, au adunat, pentru odihna lor veșnică, pe Raluca şi 
Gheorghe Eminovici, părinții poetului. Mormintele lor deschid micul cimitir 
sătesc, cu cruci de lemn îngropate pînă la braţe, uscate şi fără memorie, 
unde se pare că este îngropată si prima iubire a poetului deplînsă în Mortua 
est, — o privelişte tristă care desființează zăgazul dintre tărîmuri și peste 
care ziua şi noaptea coboară parcă din infinit... De câte ori nu va fi venit pe- 
aici poetul să îngenunche în fata acestor icoane, sfinte si mult dragi lui 
deodată si nu va mai fi umblat cu pașii leganati de dor şi îndurerare prin 
iarba încărcată de ametistele serii, urmînd o cărare, pe sub streasina solemnă 
a asfintitului, parca ducind spre cer |... l 

A urmat vremea peregrinărilor sale prin ţară, din inima Bucovinei și 
pînă în inima Ardealului, în Blajul anilor de școală și prin atîtea alte tinu- 
turi şi colţuri ale pămîntului românesc, din cursul turneelor teatrale. Nimic 
din ce i-a putut oferi acum contactul cu viaţa oamenilor din popor nu a 
scăpat neînregistrat pe retina uimitoarei sale sensibilitati, în memoria lui 
afectivă, sau în carnetele lui de buzunar. Acum încep primele sale culegeri 
folclorice, dar şi primele sale mari avinturi in ale creaţiei originale. 

Aflindu-se la Blaj, unde-si continua învăţătura liceala, el ieșea deseori 
la cîmp să citească și să se recreeze, uneori în tovarasia colegilor mai virst- 
nici, scrutind, de pe malurile Tirnavei, spaţiile largi ale cimpiilor. De cele 
mai multe ori prefera însă singurătatea, îndurerat poate de moartea iubitei 
de la Ipotești și bintuit, astfel, de intiiele adversitati ale soartei. Deprins cu 
înotul în balta cu nuferi din pădurea de deasupra Ipotestilor, sau in apa 
Prutului, ia Cernăuţi, adolescentul-poet se bălăcea ceasuri în şir în apele 
Tirnavei, în josul morii, unde virtejurile erau mai mari, încercînd tot felul 
de istetii de înotător, cu acea voluptate a avintului si a primejdiei învinse. 
La scurtă vreme după părăsirea acestor meleaguri ardelene, tînărul poet își 
exprimă regretul dupa preumblările sale pe malurile Tirnavei, în valoroasa 
sa poezie Amicului F. I 6 


„Visuri trecute, uscate flori 
Ce-ati fost viata vieţii mele... 
V-aţi dus cu anii, ducu-vă dorul, 
Precum cu toamna frunzele trec ; 
Buza mi-e rece, sufletul sec, 
Viaţa mea curge uitînd izvorul...“ 


Imaginea satului românesc din perioada înttielor si amplelor sale avin- 
turi avea s-o creioneze mai tîrziu și în unele pagini din manuscrisele sale mai 
putin cercetate. Iată ce crie poetul, de pildă, în schița La curtea cuconului 
Vasile Creangă : „Caracterul vieţii de sat este liniştea și tăcerea. Ziua oame- 
nii fiind la lucru, numai copiii se joacă în colbul drumului, babele de tot 
batrine sed torcînd la umbră pe prispă si moşnegii la crîşmă îşi petrec restul 
vieţii lor bînd și povestind. Abia sara, cînd satul devine centrul pământului 
ce-l înconjoară, se începe acea duioasă armonie cimpeneasca, idilică şi îm- 


€ Poezia datează din 30 martie/11 aprilie 1869. 

păciuitoare. Stelele izvorăsc umede şi aurite pe jumaltul cel adînc si albastru 
al cerului, buciumul s-aude pe dealuri, un fum de un miros adormitor umple 
satul, carile vin cu boi ostenifi scirttind, din lanuri oamenii vin cu coasele 
de-a umăr, vorbind tare în tăcerea sărei, talangele turmelor, apa fintinelor, 
cumpenele sună, scrinciobul scirttie-n vînt, câinii încep a lătra şi prin armonia 
amestecată s-aude, plin şi languros, sunetul clopotului, care împle inima cu 
pace“. Fie că schiţa va fi anticipat sau nu poezia Sara pe deal, cele două 
texte manifestă o uimitoare asemănare şi pun în lumină aceleaşi unghiuri 
de vedere ale viziunii agreste a poetului. 

Ca membru al cercului literar Orientul, în 1869, poetul este desemnat, 
dimpreună cu alti doi colegi, să culeagă pe vară folclor din Moldova de Sus, 
dominată de necurmate dealuri şi văi, și mai cu seamă de Valea Siretului 
„care, prin perspectiva sa frumoasă, prin mîndra depărtare a dumbrăvilor 
sale şi prin acea întinsoare molatecă și strălucită sub o boltă ce pare menită 
a fi etern albastră, pare un rai pamintesc...“, aveau să constituie pentru 
Eminescu încă o fructuoasă experienţă a vieţii satului şi ţăranului. Nu o 
dată poetul va zăbovi, acum, cu însemnările sale zilnice, asupra unor aspecte 
de tipologie familială și socială din viaţa satului moldovenesc. În cadrul mai 
larg al formării și desavirsirii concepţiei sale despre lume și viata, studiile 
sale universitare la Viena şi Berlin, dintre anii 1869 şi 1874, adaugă fruc- 
tuoaselor sale cercetări folclorice anterioare şi unele eminente cercetări de 
etnopsihologie. Antropologia, etnografia, sociologia si, de bună seamă, creaţia 
artistică a poporului, folclorul literar şi muzical, au constituit, laolaltă, pen- 
tru poet preocupări științifice continui și adinci, lărgindu-i orizontul de 
cunoaştere si potentindu-i considerabil virtuțile artistice. Începînd cu anii 
aceştia de studii și cercetări neîntrerupte, Eminescu ne poartă tot mai muli 
cu poezia sa pe meleaguri de-a dreptul fermecate. Dacă preferința lui cea 
mai adîncă l-a dus către pădure, ca un fiu al Moldovei nordice, în inima 
căreia Codrul Cosminului aşază marea lui pată de umbră, de farmec și fră- 
gezime, tot astfel poezia sa crește, în fel si chip, din tulpina vieţii spirituale 
a poporului. Acele veşnic reînnoite modulatii ale versului si cuvîntului emi- 
nescian își trag originalitatea din humusul creaţiei artistice a poporului si 
din ambianța socială şi istorică a timpului său. 

Astfel îmbibat de duhul vieţii rustice, Eminescu sporeşte necontenit, 
şi uimitor prin opera sa, masa miturilor naționale. Spiritul popular, since- 
ritatea gîndirii sale sociale, sensibilitatea lui, contopită cu tot ceea ce se re- 
feră la fiinţa naţională a poporului nostru, îşi găsesc o expresie fericită si 
în scrierile sale în proză. De pildă Toma Nour, din romanul Geniu pustiu, 
acel „satan frumos, de-o frumuseţe strălucită... pe-a cărui frunte Dumnezeu 
a scris geniul și iadul îndărătnicia“, care „şi-a îmbătat ochii cu idealele cele 
mai sublime și şi-a muiat sufletul în visurile cele mai dragi...“, după ce în- 
tilneste pe Poesis — fiinţa diafană și anxioasa cu care trăiește un minunat 
vis de iubire, întrerupt brutal de trădarea femeii — îşi caută echilibrul 
moral în priveliștea munţilor incendiati și în liniștea satului natal. Eroul 
simte aici cum se mișcă sufletele de aramă ale munţilor si, la glasul buciu- 
mului care răsună dureros, ia calea codrilor, unde se adăpostesc lăncierii lui 
Avram Iancu. Ridicarea iobagilor — acea clasă „productivă“ pe care Emi- 

nescu o va înconjura totdeauna cu simpatia sa — exaltă simțul national al 
eroului. 

Memorialul lui Toma Nour înfăţişează, astfel, în continuare aspecte 
ale vieţii ţărăneşti din Ardeal. Jurnalul acestui intelectual dezamăgit, prin 
glasul căruia vorbeşte însuși poetul, este intesat de comentarii sociologice, 
etnografice, etice si filozofice privind viata satului ardelean. El transcrie 
visuri paradisiace, halucinante, senine, sau copilăroase, evocind lumi imagi- 
nare cu sensuri misterioase. | 

Existenţa lui Dionis, eroul din nuvela Sărmanul Dionis, se desfăşoară, 
de asemenea, între vis si realitate. Poet al naturii liniștite si al unei vegetatii 
bogate, luxuriante, paradisiace, asociată afectiv unei nostalgii a trecutului, 
romanticul Eminescu înfăţişează aici idila heruvimică dintre Dan şi Maria, 
în cadrul rustic preferat : „Insulele se înălțau în acorduri de tamfie cu prund 
de ambră. Dumbrăvile lor întunecoase de pe maluri se zugrăveau în fundul 
rîului, cît părea că din una și aceeaşi rădăcină un rai se înalță in lumina 
zorilor, altul se adinceste în fundul apei... Şiruri de ciresi scutură, grei, 
omatul trandafiriu al înflorirei lor bogate, pe care vintul îl gramadeste in 
troiene...“ Fiică a lui Tudor Mesteacăn, Maria este „...un înger blond ca o 
lacrimă de aur, mlădioasă ca un crin de ceară, cu ochi albaştri şi: cuvioşi, 
precum albastru şi cuvios e adîncul cerului și divina sa eternitate“ — cum 
o vede Dan, înfiorat de frumuseţea ci candida, ţărănească, heruvimică, 
Detașat de orice implicatie senzuală, transfigurat pina la o completă dema- 
terializare, poetul se integrează spiritului țărănesc şi, fără să transforme iu- 
birea într-un fel de religie, el o privește însă cu religiozitate și-i dă drept 
cadru fie natura terestră, fie spaţiul selenar. 

Aspecte ale vieţii săteşti întîlnim, de asemenea, si în schiţa Părintele 
Ermolache Chisăliţă ?, rămasă în manuscris. Schita aduce unele observaţii 
pătrunzătoare privind viata bisericească a satului contemporan poetului. Este 
vorba de un popă, poreclit Meleseu, fecior de porcar, betiv, popit pentru ca 
era „leneș, rău și tîrziu la minte“, pe numele lui adevărat Ermolache Chisa- 
lita, care, fără să știe a citi, spune în biserică evangheliile pe de rost și îl 
bruschează și-l suduie pe bunul său dascăl, mic de statură, Pintilie Buchilat. 
O patanie de pomina în desfăşurarea slujbei bisericeşti provoacă o adevă- 
rată panică iin sat: popa, care îl lovește și-l suduie pe dascăl în timpul unei 
slujbe de înmormântare, în drum spre cimitirul satului, ajunge să fie luat 
de săteni drept o întrupare a diavolului. Numele ţăranilor care însoțesc 
fantasticul cortegiu, — Iftimie Fedeles, padurarul, Mitruta Buruiană, Toader 
Zurgălău, Curcă, Damian Cugma-lunga, Vasile Cotcodac, Ftoma lui Culbeci, 
prostutul paracliser onorific Nicodim Perpeleac etc., — asociate unei verve 
epice, completează de minune imaginea unor realităţi sătești de odinioară, 
conferind tabloului o certă şi sugestivă valoare originală. 

Temperament prin excelenţă liric, Eminescu îşi găseşte în cultura spi- 
rituală a poporului o consonanta a propriului său eu poetic. Astfel, în crea- 
tiile în care poetul prelucrează teme folclorice, cum sînt, de pildă, Ce te 
legeni... ?, Doină, Revedere, Făt-Frumos din lacrimă, Călin Nebunul, Fata-n 

grădina de aur, Miron şi frumoasa fără corp etc., poetul ia materialul fol- 
cloric, pe care îl organizează şi-l dezvoltă cu mijloacele sale artistice, fără 
să schimbe esenţa creaţiei populare. căutînd doar s-o ilustreze si să-i imbo- 
gateasca valoarea de expresie. În schimb, în marile sale creaţii, ca, de pildă, 
în Călin — File din poveste, sau în Luceafărul, Eminescu pleacă de la anu- 
mitg motive folclorice, însă poetul le depăşeşte si trece aici în domeniul unor 
poeme cu totul originale si de o neegalată forță de expresie artistică. 

Ca si la scriitorii pasoptisti, elementul folcloric se îmbină de minune 
în unele creaţii ale lui Eminescu cu legenda istorică si cu tradiţia. De pildă, 
în Memento mori (Panorama deşertăciunilor) şi mai ales în compoziţia Po- 
vestea Dochiei şi ursitoarele, — temă tratată mai înainte de Asachi, Bolin- 
tineanu, C. Stamati, Aron Densusianu şi alţii — folosind simbolul ca moda- 
litate artistică, Eminescu caută să reconstituie mitologia care ar fi prezidat 
la naşterea poporului român făcînd apel la basmele și tradiţiile poporului. 
Astfel, Dochia locuieşte „în temeiul codrului“ și este fiica unui cioban 
autohton : 


„Iată-meu era cioban : 
Cite clipe-s într-un an, 
Tot atitia baci avea 

Cu mici turme-alăturea...“ 8 


Dar acest tată-cioban era un împărat, cu atribuţii de voievod, care 
stăpînea peste munţi, acoperiţi cu păduri virgine, populate „cu cîrduri mari 
de bouri“, şi peste cetăţi si sate „pline de vonici“, de „curgeau ca riurile 
şi-negrea pustiurile“, cînd buciumele chemau la oaste, la vreme de pri- 
mejdie. Apoi, feciorii de crai care veneau s-o peteasca pe Dochia i se adre- 
sează tatălui-cioban taraneste, cu cîte un „Bună vreme, baciu batrin“, iar 
ciobanul-împărat îi primea după cuviinta şi obiceiul omului de sat. Nava- 
lirea popoarelor migratoare peste capul ţării noastre este închipuită mito- 
logic, dată pe seama miniei petitorilor respinși de mina Dochiei, care, ra- 
masă singură pe lume, se retrage în pustiul codrului, unde : 

„Cale nu-i cărare nu-i 

Ci o rariste de brazi 

Şi un ochi frumos de iaz 
Şi-o grădină cu pirleaz. 
Si-o căscioară cu necaz“ ?. 


Dochia, care a rămas ca în tinereţe, sădeşte aici, lîngă prispa casei, în 
amintirea bărbatului mort, un tei, la umbra căruia așază leagănul copilu- 
lui ei — simbol al poporului român —, pe care ursitoarele îl sorocesc s-a- 
jungă împărat şi să trăiască în veci de veci. 

Fuziunea dintre tradiţie, istorie și folclor, aici perfectă, este încercată 
de poet si în alte creaţii ale sale. De pildă, în postumele Gemenii, Odin si 
Poetul şi mai cu seamă în Memento Mori — unde zeii Valhalei sînt cei ai 
Dacilor, iar peisajul fabulos este eminamente dacic. Pe cărările codrului 

® Ibidem, p. 513. 


31 UNIVERSUL RURAL ÎN OPERA LUI M. EMINESCU 61 


„sună glas de bucium“, cerboaicele, albe imblinzite, poartă talangi la git, 
iar din scorbura unui stejar bătrîn apare într-un tablou de neuitat o împă- 
răteasă blîndă, cu donita pe umărul gol, care nu este alta decît aceeaşi 
Dochie, stăpîna zimbrilor și cailor albi ai mării din Sarmis. Figura Dochiei 
revine în poezia Musatin şi codrul. Imparatiile din jur s-au surpat, iar din 
codrul, rămas veșnic tînăr, apare Dochia, în chip de zînă a pădurii, pe care 
o întâlneşte Musatin, care coboară pe Valea Bistriţei să descalece Ţara Mol- 
dovei. Musatin, ales de codru împărat, este prezentat de poet in chipul unui 
haiduc, identificat cu Ștefan Vodă, care străbate peisajul virgin, încîntător 
al Văii Bistriţei chiuind, cîntînd și vorbind pădurilor... 

Acelaşi trecut fabulos, cufundat în negura timpurilor, caracteristic vi- 
ziunii sale mitologic-folclorice asupra istoriei, este evocat şi în poemul Stri- 
gow. Expresie a acelei neistovite aspirații a poetului către o iubire desavirsita, 
pură, ideală, — Arald urmărind ca iubirea lui, împlinită cu a Mariei, să 
biruie chiar moartea — acest poem foloseşte, ca modalitate artistică, un mit 
de origine folclorică. Înclinarea poetului către legendă și basm, către credin- 
tele poporului, către mitologie și preistorie fac din poemul Strigoii o minu- 
nată poveste de iubire, al cărei fir se desfăşoară într-o Dacie legendară, la 
nivelul închipuirii ţăranului nostru milenar. Bătrînul mag din jultul daltuit 
în stîncă, cu barba pînă- n pămînt, care-şi ridică genele cu cirja, este, în fond, 
o imagine țărănească, care sugerează bătrâneţea. extremă, încununată de un 
calm desavirsit si de o gîndire temeinică, cumpanita. 

Convins de necesitatea unei literaturi cu caracter national și popular, 
Eminescu reia, de asemenea, îmbinarea elementului istoric cu cel popular- 
mitic și în numeroasele sale proiecte dramatice, rămase în manuscris. În Grui 
Singer 1, de pildă, plecînd de la cunoscuta legendă populară, poetul o com- 
bină cu elemente istorice românești si pune totul sub semnul mitului antic 
al lui Oedipos. În proiectul dramatic Bogdan Dragoș, viata de la curţile 
domneşti se desfășoară in spirit țărănesc, iar în Cel din urmă Musatin, me- 
diul în care-și petrece copilăria Petru Rareş este conceput taraneste: „O 
casă de tara. O vatră mare, cu cuptor plin de cenuşă. Petre stă în cenușa 
cuptorului, rupt, în cămașă, cu părul ieșit prin căciulă. Alături, un pat lung 
acoperit cu lăicere ; în partea cealaltă, un munte de perini puse pe o ladă 
în colori vii...“ 

Lumea basmului popular din paradisul copilăriei poetului, parcă ve- 
nită de dincolo de timp și de spaţiu, îl urmărește însă continuu pe Eminescu 
și-l întăreşte în lupta sa cu greutăţile și vicisitudinile vieţii în mijlocul unei 
societăți nedrept întocmite, ca cea din vremea sa, oferindu-i, ori de cîte ori 
avea nevoie, acele fermecate izvoare de apă vie, menite să-i regenereze 
istovitele-i elanuri. ,...Cugetam asupra acelor mistere din viata popoare- 
lor, din mersul generatiunilor, care, asemenea fluxului si refluxului mării, 
duce, cu o teribilă consecvență, ici la înălţime, colo la cădere — spune 
poetul, prin glasul lui Toma Nour. „Afară era un timp posomorit $i gemator 
ca gindurile muribunzilor... si mie mi se parea ca aud soptirea acelor mosi 
batrini, care, pe cind eram mic, imi povesteau in timp de iarna, despre 

zine îmbrăcate in aur si lumină, care cîntau senina lor viata în palate de 
cristal. Au trecut ani de-atunci... şi parcă a fost ieri : ieri, parcă, îmi încîlcea 
degetele în barba lor cea alba şi ascultam în graiul lor cel înţelept si soptitor, 
la înțelepciunea trecutului, la acele vești din bătrîni“ 1. 

Astfel, în Făt-Frumos din lacrimi, scris la Viena în 1870, Eminescu 
pleacă de la basmul popular Făt frumos crescut dilacrimă, cules de Teofil 
Teaha de la taranca neștiutoare de carte Maria Vesa, din satul ardelenesc 
Stei, de lîngă Beiuș. Retusind si organizind compoziţia basmului popular, 
Eminescu folosește aici expresii pur ţărăneşti, cum sînt, de pildă, cele care 
sugerează scurgerea timpului: „Trecu o lună, trecură două, trecură nouă 
$i împărăteasa făcu un fecior“... sau cele din dialogul care, în esenţa lui, nu-i 
decît o mimare a vorbirii țăranilor : „Bine v-am găsit ! zise Făt-Frumos. — 
Bine-ai venit, flăcăule ! zise baba“. ...Apoi, cadrul feeric al naturii, cu care 
poetul completează basmul popular, precum și modul în care sînt portreti- 
zati eroii, implică tendinţa poetului de a se păstra în perimetrul vieţii rustice. 
lată cum ne-o înfățișează pe Ileana Cosînzeana : „Haina ei albă și lungă 
părea un nor de raze și umbre, iar părul ei de aur era împletit în cozi lăsate 
pe spate, pe cînd o cunună de mărgăritare era așezată pe fruntea ei netedă. 
Luminată de razele lunii, ea părea muiată într-un aer de aur. Degetele ei 
ca de ceară albă torceau dintr-o furcă de aur şi dintr-un fuior de-o lina 
ca argintul, torcea cu fir de o mătase albă, subţire, strălucită, ce semăna mai 
mult a o vie rază de lună ce cutreiera aerul, decît a fir de tort“. Tot astfel, 
Făt-Frumos este infatisat ca un flăcău chipeș, pornit în haiducie, care „puse 
pe trupul său împărătesc haine de păstor, cămașe de borangic, tesuta în la- 
crimile mamei sale, îşi îndesă pălăria cu flori, cu cordele şi cu mărgele, 
rupte de la gitul fetelor de împărați, își puse în briul verde un fluier de 
doine şi altul de hore, și, cînd soarele era de două suliti pe cer, a plecat în 
lumea largă...“ : 

Istetimea, modestia, înțelepciunea şi spiritul de dreptate ale lui Călin 
Nebunul sînt cele ale ţăranului nostru, fluent, adaptabil împrejurărilor și 
dirz în aplicarea convingerilor sale. Descrierea luptelor lui Calin şi ale 
fratelui său de cruce, îmbrăcaţi cu cojoace şi încinși taraneste cu chimire, cu 
zmeii nu este în fond decit o gigantizare a traditionalei trinte ciobanesti. 
Fetele de împărat sînt niște fecioare suave, angelice, care cîntă doine, ca 
fetele de la tara. Prezentarea unor tablouri de viata țărănească, autentică 
continuă aici, mai cu seamă în descrierea bordeiului țărănesc, sărac şi în re- 
latarea neorînduielii lui pitorești. Bordeiul, cu ferestre din băşică de porc, 
este luminat de un opait roşu, care arde într-un hîrb pe capătul unei laite. 
Patul dintr-însul este asternut cu paie, cofa albă din colt are inflorituri 
negre făcute cu fierul înroșit, icoana afumată de pe policioară are în jur 
busuioc si mintă uscată, iar rijnita cea veche şi colbăită arată că făina turte- 
lor din vatră s-a măcinat in mod primitiv. lar dincolo de acest bordei tara- 
nesc, natura își desfășoară din plin minunile. Vegetaţia este insufletita. Totul 
se agită, trăieşte, se mișcă, exală fericire, pace si linişte : 

„În pădurea argintoasă, iarba pare de omăt, 

Flori albastre tremur ude in văzduhul tamitet. 

Pare că și trunchii mîndri poartă suflete sub coajă, 
Ce suspină printre ramuri cu a glasului lor vrajă, 
Crengile sînt ca vioare printre care vintul trece, 
Frunze sun ca clopoteii, trezind ceasul doisprezece... !“ 


Călin — File din poveste reia tema din Călin Nebunul, dar poetul 
trece aici în domeniul unei creaţii profund originale. El nu mai păstrează 
din Călin Nebunul decît episodul reintilnirii lui Călin cu fata de împărat în 
bordeiul oropsit din mijlocul codrilor sălbatici. Dacă în Călin Nebunul este 
vorba de zugrăvirea măreției morale a omului simplu din popor, a ţăranului 
nostru, al cărui caracter se dezvăluie în lupta lui cu forţele răului, în 
Călin — File din poveste este vorba, în fond, de o poveste de iubire în care 
sinceritatea, puritatea înving pînă la urmă nefericirea. Motivul popular 
folosit aici de poet este cel al zburătorului. Eminescu modifică însă sensul 
traditional al legendei și ni-l înfățișează pe zburător în chipul unui voinic 
ale cărui isprăvi, strîns legate de sentimentul iubirii, se desfășoară sub 
semnul marii poezii. Mitul popular rezistă. Ramine de asemenea dialogul 
țărănesc şi nenumărate alte expresii, și mai cu seamă profund ţărănească este 
nunta din lumea împăraților şi împărăteselor, alături de care se desfășoară 
şi nunta din lumea gitzelor și florilor, în același cadru feeric de natură. 
Alaiul de nuntă este întru-totul țărănesc, graiul folosit de personaje, ca şi 
de micile vietati ale naturii, este cel al țăranilor și tot astfel si optimismul, 
dragostea de viata, bucuria de a trăi, manifestate în timpul petrecerii 
nuptiale, sînt specific țărănești. Greierii, furnicile și albinele, cosagii, fluturii, 
bondarii etc. apar aici în prefiguratii antropometrice, sugerind nu numai obi- 
ceiurile satului la săvîrşirea unei nunţi, dar și frumuseţile naturii înconjură- 
toare si belșugul muncii productive ţărăneşti. 

Sensul imediat al uimitorului poem Luceafărul, la elaborarea căruia 
Eminescu a lucrat cu dăruire si migală artistică timp de aproape zece ani, 
pînă în anul 1883, cînd a văzut lumina tiparului în Almanahul Societăţii 
academice social-literare „România jună“ din Viena, este cel indicat de 
poet: „În descrirea unui voiaj în ţările române, germanul Kunisch poves- 
teşte legenda Luceafărului. Aceasta e povestea, iar înţelesul alegoric ce 
l-am dat este că geniul nu cunoaște moartea și numele lui scapă de simpla 
uitare, pe de altă pante, însă, pe pămînt el nu e capabil a ferici pe cineva, 
nici capabil a fi fericit. El n-are moarte, dar n-are nici noroc“. !2 

Punctul de plecare al poetului în creaţia sa îl.constituie, aşadar, cele 
două basme românești, culese de Kunisch, Das Madchen in goldenen Garten 
și Die Jungfrau ohne Körper, prelucrate in Fata-n grădina de aur şi Miron 
şi frumoasa fără corp. Deci si Luceafărul — minune între minunile emines- 
ciene, poemul care-l ridică pe poet pînă dincolo de orice limită în ascen- 
siunea lui artistică — își are rădăcinile adînc înfipte în literatura populară 
naţională. Dacă poemul Luceafărul exprimă, în primul rînd, concepţia filo- 
zofică despre lume și viata a poetului, cu accentul pe problema raportului 

dintre superioritatea deplina a omului de geniu si marginirea oamenilor de 
rind, precum si conceptia sa despre iubire, vazuta totalitar, ca un ideal 
înalt care poate fi atins si realizat numai prin devotament, credinţă și sa- 
crificiu, în alt chip, poemul face parte din rîndul acelor mari creaţii poetice 
rezultate din confundarea complexităţii spirituale a poetului dezamăgit în 
adincurile naturii siderale si vegetale, Luceafărul reprezintă, într-un fel, 
testamentul liric al lui Eminescu, poemul care epuizează toate elanurile sale 
creatoare, toate încumetările patetice ale omului superiorității spirituale de- 
pline în căutarea fericirii pe pămînt. Acest om cu totul superior încearcă 
însă în zadar să coboare din sferele lui astrale pe insula trecatoarei iubiri 
pamintene. El se izbeste de tragica impacienta a limitelor — cheia-panaceu 
a fericirii comune — și, nu fără o dramă nelimitată, rămîne mai departe în 
universul său infinit „nemuritor şi rece“. Ca într-un moment suprem al 
artei sale poetice. Luceafărul lui Eminescu plasticizează această sublimă 
drama de idei în versuri de factură populară. Mitul genezei, fabuloasa mis- 
care a contrastelor, metamorfoza astrului nemuritor, în fata căruia spaima 
de frig, de căldura care arde, întruparea, și reintruparea lui Hiperion din 
văile haosului, avînd ca tată soarele și ca mumă noaptea, și tot astfel si gu- 
ralivul Cătălin, — simbol al reductiei sufletești, al vicleniei și superficiali- 
tatii insului fără probleme, fără aspirații —, atitudinea si drama Cătălinei, 
toate sînt sortite să pună în valoare motivul luat din creaţia artistică a po- 
porului. Adoptînd formula inițială a basmului („A fost odată c-an poveşti / 
A fost ca niciodată...“), încă de la început poemul se desfăşoară în spiritul 
închipuirii poporului, sugerînd parcă un fel de mișcare de ritual și descîntec. 

Dacă cumplitele antinomii şi anomalii ale vremii sale, acea aprigă 
ciocnire de voințe si de aspirații, meschinăriile nelimitate ale lumii supra- 
puse a vremii sale, l-au alungat pe poet într-o izolare meditativă şi i-au 
făcut posibilă munca de elaborare a Luceafărului — supremă compoziţie 
artistică care distilează, în forme perfecte, esența chemării sale pe lume, a 
rațiunii sale de existență — în schimb, în exprimarea acestor teribile ade- 
văruri, poemul ridică termenii cei mai simpli din vorbirea poporului, de 
circulaţie curentă în lumea oamenilor de la tara, pe treptele cele mai înalte 
ale expresiei artistice. 

Izolarea poetului de o lume pe care n-o mai putea accepta, înainte de 
a fi fost, ca un alt Holderin, „fulgerat de Apollo“, disperarea lui crescîndă, 
l-au adus şi la alte creaţii de intensă poezie astrală, sau de evadarea în ideea 
morţii. Moartea începe a fi acceptată acum de poet cu un fel de resemnare 
țărănească, ca în elegia Mai am un singur dor. Întocmai ca ţăranul nostru. 
care, ajuns către capătul vieții, începe a-şi da de pomană lucruri de primă 
nevoie, care să-i revină într-o existență de dincolo de mormânt, gîndită la 
fel cu cea terestră, si nu pentru a-și răscumpăra mintuirea, tot astfel poetul, 
ajuns să-și dorească moartea, își testamentează îngropăciunea în mijlocul 
a ceea ce a iubit si a îndrăgit mai mult în viata — natura, cu elementele ei 
preferate. Ciobanul din Miorița nu poate concepe moartea ca pe o totală 
dispariţie și nici ca pe o strămutare între cetele sfinţilor din rai, din paradis, 
ci ca pe o dizolvare în sînul naturii înconjurătoare. El doreşte să fie îngropat 
„în partea de luncă“ de lîngă stina şi oile sale $i să i se pună la cap fluierul, 

în care să cinte-vintul, pentru ca, la auzul cintecului, oile să-și jelească stă- 
pinul. O asemenea moarte este identificată cu nunta — nunta fiind mo- 
mentul în care bucuria de a trăi a ţăranului nostru atinge intensitatea ei 
maxima: „9i să-i spui curat / Că m-am însurat / C-o fată de crai, / Pe-o 
gură de rai, / C-am avut nuntaşi | Brazi si băltinaşi, / Soarele si luna / Mi-au 
ținut cununa“. Acest panteism țărănesc, această dorință de contopire cu 
natura, prin moarte și prin inmormintarea în sînul ei, le întîlnim si la Emi- 
nescu. Stăpînit de aceeaşi dragoste de viaţă şi de natură ca si omul din 
popor, poetul preferă cimitirului sumbru, apăsător, inmormintarea în mij- 
locul naturii, pe care a iubit-o atit: 

„Mai am un singur dor 

În liniștea serii 

Să mă lăsaţi să mor 

La marginea mării ; 


Nu-mi trebuie flamuri 
Nu voi sicriu bogat 
Ci-mi impletiti un pat 
Din tinere ramuri...“ 


Astfel, dacă orașul veacului său n-a avut parte să se bucure de dra- 
gostea poetului, pentru că oraşul vremii sale nu l-a înțeles, ci l-a chinuit 
în fel şi chip, satul, cu oamenii lui ce-și duc viața din adîncuri de timp în 
mijlocul naturii, în intimitatea ei imediată, punînd în ea o zguduitoare și 
creditară încordare, s-au bucurat în opera lui Eminescu de necurmate şi 
vrăjite evocări. Adinc conștient de ceea ce-şi nota o dată într-unul din caie- 
tele sale manuscrise — „Dumnezeul genului m-a sorbit din popor, cum 
soarbe soarele un nour de aur din marea de amar“ — marele nostru poet îşi 
trage forţa operei sale nemuritoare din tradiţiile şi modul de viaţă al 
poporului. 

Poetul preferă mediul rustic, universul rural, pentru că preferă casa 
vie, unde viata își urmează procesul pe dimensiuni de mare vigoare, casa 
împrejmuită cu arbori, acoperită de ei, sub grinzile căreia cîntă necurmat 
greierii şi dincolo de care se desfăşoară o vegetaţie năvalnică, sau se aude 
unduirea apei, buciumul, sau fluierul domol al ciobanului la stînă. Poetul 
preferă natura vie a munţilor, a codrilor, a apelor şi colinelor, care suge- 
vează vaste solitudini şi reverii, și în mijlocul cărora iubirea — supremul 
resort al vieţii — creşte, ca în sufletul omului rustic, pînă la proporţiile unui 
slăvit mister cosmic. Poetul preferă peisajul national, uman şi vegetal, pe 
care îl tratează în cadente folclorice, si pe care îl introduce, prin opera sa, 
— solemn cuceritor — în veșnicie şi universalitate. 

POEZIA ÎN „VIAŢA NOUA“ 

Ce a însemnat „Viaţa nouă“ în cultura românească va rezulta cu cla- 
ritate deplină din monografia — necesară — pe care vreun cercetător are 
să i-o consacre, să sperăm, nu peste mult. Căci revista scoasă timp de două- 
zeci de ani de Ovid Densusianu a avut un profil vast, paginile ei s-au des- 
chis unei diversităţi de preocupări, consemnate, natural, numai în parte în 
studiile mai vechi sau mai recente asupra mişcării literare de la începutul 
secolului nostru. La „Viaţa nouă“ n-au colaborat doar critici literari şi 
scriitori ; sumarele ei cuprind articole de lingvistică, istorice, folclor, chiar 
de economie si sociologie. Contrar unor învinuiri, ale căror ecouri s-au stins 
(să sperăm) abia în anii din urmă, publicaţia n-a ignorat problematica so- 
cială, n-a rămas insensibilă la framintarile timpului istoric. În vremea răz- 
boiului, în special, dar şi mai înainte (în 1907, de pildă), cuprinsul ei dă 
mărturia participării efective la dezbaterile în care conștiința românească 
cra angajată. Ovid Densusianu scria cu îndreptăţire, în numărul | din 1914: 
„lupta literară a fost numai un episod din lupta mai mare, pe care am dus-o 
şi o vom duce pentru reînnoirea culturii noastre întregi, pentru emanciparea 
de tot ce ne-a ţinut în loc într-o parte ori alta a vieţii noastre, așa de dez- 
orientate, așa de inegale, cu atîtea coborisuri si atîtea abisuri peste care nu 
s-a întins puntea mîntuitoare“ (Ce ni se contestă şi ce am realizat 2). 

Însemnătatea primordială a „Vieţii noi“ rezidă, totuşi negresit, în 
contribuţia ei literară şi obligaţia de-a o cerceta revine mai cu seamă isto- 
ricului literar. 

Apărută la 2 februarie 1905, în plină epocă semănătoristă, revista s-a 
definit din primul număr ca organ al unei orientări de opoziţie faţă de ru- 
ralismul sectar. „De ce — întreabă Densusianu, în articolul de fond Rătăciri 
literare — numai ce e la tara ar fi adevărat românesc ? Dar n-avem gi o 
viaţă orășenească, nu găsim și în ea ceva caracteristic, care să aibă dreptul 
să fie trecut în artă ?“ Neurmărind, cum a fost acuzat, să rupă cu totul lite- 
vatura de sat, de folclor, de tradiţie, Ovid Densusianu precizează, din contră, 
că „e bine, fără îndoială, ca scriitorul să se îndrepte spre popor, să cunoască 
si mai ales să simtă ce a izvorit din sufletul lui“, insistind însă asupra înda- 
toririi artistului de a „preface“, de a da „o formă nouă, un înţeles mai adînc 
lucrurilor luate din popor“. Cultura românească, nutrită în chip firesc din 
seva tradiţiilor nationale, nu putea rămîne la acestea ; ea trebuia să-şi lar- 
gească orizonturile, să se deschidă larg către Europa, primind idei, sugestii 

din marile culturi moderne. O astfel de orientare nu numai ca nu ameninţă 
originalitatea noastră, cum se temeau doctrinarii conservatori, dar era me- 
nită tocmai să potenteze notele specifice ale spiritualității românești. Ca 
urmaşi ai Romei, susținea Densusianu, înflăcărat apologet al latinitatii, e 
natural să ne îndreptăm spre culturile latine și îndeosebi spre cea mai înain- 
tată dintre ele: cea franceză. Intensificarea contactului cu aceste culturi 
— citim în articolul Stilul nostru, apărut în numărul 8, din 15 mai 1905 — 
„ar pune mai bine în lumină firea noastră de latini, ar arăta că am păstrat 
şi dus mai depare simţul măsurei, al formelor plastice, armonioase“. Două 
deziderate imediate decurgeau pentru literatură, potrivit opiniei lui Ovid 
Densusianu, din imperativul mai general al „apropierii sufletului nostru de 
sufletul european“. Literatura, în speţă poezia, căci epica a intrat numai in- 
cidental în optica directorului „Vieţii noi“, trebuie, mai întii, să se ampli- 
fice spaţial, să-și anexeze noi teritorii, făcînd mai cu seamă din lumea ora- 
şelor un obiect al interesului său. Pentru inspiraţia citadină, Densusianu a 
pledat neostenit, și în foarte multe materiale inserate în revistă, şi în cursuri 


universitare si conferinţe. „Oraşele — zice, bunăoară, profesorul în Poezia 
oraşelor, capitol din cursul Sufletul latin şi iiieratura nouă, tipărit în 
1929, — chiar în părţile lor ,urite“ au înainte de toate ceva caracteristic, 


impunător, sînt expresiuni sufleteşti, condensări de viata, și aceasta le da 
o valoare poetică“. La orașe, insistă Densusianu, freamătă marile energii 
spirituale, aici înfloreşte civilizaţia, se faureste culura : „în ele întîlnim în- 
totdeauna avînturile mari — da, oraşele sînt lăcașurile idealismului, pentru 
că în ele se framinta ideile, în ele trăiesc aceia care-și lasă gindurile să cu- 
prindă nemărginirile şi să pregătească ce va fi mîine : un gest de dezrobire, 
o cucerire nouă și o faptă schimbind în bine viata tuturor". 

Tinind isonul magistrului, un colaborator apropiat, Pompiliu Paltanea, 
scrie şi el, în unul din capitolele amplului studiu Adevăr şi legende, ce ocupă 
timp de doi ani (1914—1916) o bună parte din spaţiul revistei: „Oraşele 
nu-s prin urmare monştri hidosi, nici fiinţe sterile... Frunzele cad mereu... 
Le scutură simboliştii... Plingeti-va, amatori de legende, iluziile pierdute... 
Oraşele sînt simboluri de energie... Magazine, ateliere, uzini, bursă, școli, 
teatre, biblioteci, academii — nenumărate motoare ce lucrează la înfăptuirea 
unui nou ideal de viata, modesti şi gloriosi muncitori, el apropie viitorul de 
prezent, care realizează pentru omenirea întreagă progresul...“ („Viaţa nouă“, 
XI, nr. 6—7, 1 august — 1 septembrie 1915). 

A doua cerinţă era, pentru poezie, aceea a intelectualizarii. Negarea 
„primitivismului carpato-dunarean“ implica, o data cu lărgirea cadrului 
poetic, şi o îmbogăţire a registrului de motive, îndeosebi prin valorificarea 
lirică a „elementului intelectual“. Adversar inclement al „sentimentalismului 
ușor“, Ovid Densusianu se declară, repetat, în „Viaţa nouă“, ca si în aite 
publicaţii la care a colaborat, pentru o poezie de idei. Într-un interviu acor- 
dat lui Mihail Cruceanu, pentru „Rampa“ (1912), de pildă, spune: „Ace- 
văraţii cititori știu să aleagă azi între literatura cu miez si cea seacă — simt 
tot mai mult nevoia emotiunilor superioare, intelectualizate. Spre o intelec- 
tualizare tot mai mare a vieţii ne duce cultura modernă, şi ceca ce distinge 
simbolismul e cultul pentru idei, pentru abstractiuni“. Câţiva ani mai tîrziu 

(in 1918), într-un fel de sinteză, pentru uzul „poeţilor tineri“, Densusianu, 
repetind obişnuitele-i pledoarii pentru o cît mai înaltă intelectualitate, în- 
deamnă poeții, explicit, să nu se limiteze la o tematică a existenţei intime : 
„Creatoare de viaţă, iubirea nu e toată viaţa. Pe lîngă ea sînt atitea senti- 
mente care fac să se cutremure sufletul nostru, şi în artă trebuie să le dam 
locul care li se cuvine“ 

Eurepenizarea literaturii române în spirit latin, prin urbanizare și in- 
telectualizare, nu putea fi, în concepţia doctrinarului „Vieţii noi“, decît opera 
acelora care, — sub îndrumarea sa, arborau în 1905 steagul simbolismului. 
Secondat de colaboratorii revistei, îndeosebi de Pompiliu Palianea, | Ovid Den- 
susianu a militat pentru simbolism cu o staruinta si o pasiune fara egai. Pa- 
ginile propriei publicații nu sînt singurele prin care îl propaga. Utilizează 
în acest scop si alte periodice, scoase sau influențate de adepţi, precum „Re- 
vista celorlalţi“ (1998), „Versuri si proză“ (1911), „Rampa“ (1912). În 1912 
scoate un supliment săptăminal al „Vieţii noi“, „Farul“, iar în 1913 un grup 
de elevi de liceu, în frunte cu Alexandru Colorian, îndrumați de tînărul pro- 
jesor Eugeniu Sperantia, colaborator încă din 1906 la „Viaţa noua’, redac- 
tează, in spiritul ideologiei sale, publicaţia lunară de frumoasă ţinută tehnică 
şi grafică , „Sărbătoarea eroilor“ î. Pentru o cît mai largă difuzare a simbo- 
lismului, Densusi sianu organizează trei serii de „conferinţe“ ale „Vieţei nouă“ j 

cele tinute în prima serie (1909) fiind editate apoi într-un volum (1910), i 
celelalte doar rezumate în revistă. Catedra este Şi ea folosită. Astfel, în ul 
universitar 1996, profesorul de romanistică ţine, după cum ne infor- 
mează el însuși, în prefața la Sufletul latin si literatura nouă, „primele lec- 
tiunt de literatură franceză contemporană“, ocupîndu-se în special „de poeți 
al căror nume nu era de loc cunoscut la noi, ca H. de Regnier, E. Verhaeren, 
P, Fort, Fr. Viéllé-Griffin, St. Mérill, Ch. van Lerberghe ş.a.“ Alte cursuri 
asupra jiteraturilor romanice noi, inclusiv asupra simbolismului, sînt ținute 
în anii 1909—1910, 1911—1912, 1912—1913, iar cursul de literatură din 
1914—1915 şi 1915—1916 e „sinteza celor dinainte“ si formează cuprinsul 
celor două volume din 1922 : Sufletul latin şi literatura nouă. 

Propagarea simbolismului în România începuse cu mult înainte de 
raritia „Vieţii noi“. Încă în 1892, Al. Macedonski identifica viitorul aces- 
tu; curent cu viitorul poeziei însăşi. După el, „simbolismul unit cu instru- 
mentalismul“ era „ultimul cuvînt al geniului omenesc“ şi „poezia viitorului“ 
avea să fie „muzică și imagină“ („Literatorul“, nr. 2, 15 iulie 1892). O susti- 
uută acțiune de informare a publicului roman PR mişcării simboliste și 
în genere asupra literaturii occidentale noi desfăşura în jurul anului 1900, 
în „Literatorul“, „Noua revistă română“, „România jună“ și alte periodice, 
Stefan Petică. Nimeni n-a scris și n-a vorbit însă atât despre simbolism și 


1 Într-un articol din 1906, Eroii în artă („Viaţa nouă”, nr. 1), Densusianu exaltase 
„ercismul vieţii de azi“, cerind „răsfringerea” lui în artă. „Eroilor moderni, — se spune 
în acel articol — care îşi înalță singuri altarul vieţii, în care conceptiunile noastre nu 
mai pot vedea divinităţi, ci numai oameni care se deosebesc de ceilalţi prin 'daruri rare, 
imbogatite zi cu zi în gindui lor — acestor eroi superiori celor din mitologie si din căr- 
tile sfinte să li se deschidă mai muit Palatul Artelor, unde nu ne ducem numai ca să 
admirain forme fermecătoare, ci ca să ascultăm și cuvinte scrise cu litere de foc, să 
desfacem din marmoră un suflet, un grai — să învăţăm Come luomo seterna“. 

simbolişti ca Ovid Densusianu. Acţiunea lui urmărea un dublu sau, mai 
exact, un triplu obiectiv. Urmărea, mai întîi, să facă poezia nouă franceză 
și literaturile romanice în general cit mai temeinic cunoscute la noi. Aminti-. 
tele cursuri familiarizau tineretul studios cu manifestările cele mai noi ale 
liricii franceze, spaniole, italiene, cu simbolistii, futurişiii, umanistii și „pa- 
roliştii“, cu Henri de Régnier si Paul Fort, cu Ruben Dario, cu Marinetti, 
cu Jules Romains, dar mai ales cu Emile Verhaeren, poetul „forţelor tumul- 
tuoase“. Unui public mai larg i se explica pe inteles, in conferinte ca Sufletul 
nou în poezie, in ce consistă noutatea lui Baudelaire, Verlaine si Mallarmé, 
ce datorează lirica universală creaţiei lor și aceleia a urmașilor, ce este sim- 
bolismul. Asemenea chestiuni fac, se-ntelege, și obiectul multor articole din 
„Viaţa nouă“. Dar Densusianu nu rămîne doar un popularizator al simbolis- 
mului francez. El își asumă rolul unui director de conștiințe. În această ca- 
litate, profesorul, străduindu-se din răsputeri să dea o îndrumare simbolică 
poeziei românești, depune implicit sfortari nu mai putin perseverente pentru 
orientarea simbolismului însuși într-o anume direcţie, cu totul neașteptată 
și puţin adecvată naturii acestui curent. În locul simbolismului interiorizat, 
preocupat de exploatarea zonelor de umbră și mister ale spiritului, de expri- 
mare pe cale de sugestie muzicală a „corespondenţelor“ secrete din univers, 
a legăturilor ascunse dintre suflet si natură, adică în locul simbolismului pro- 
priu-zis, pe care îl dezvăluie cititorilor şi ascultătorilor el însuși, cînd înfățișa 
poezia franceză nouă, Ovid Densusianu propunea un altul, derivat din acesta, 
dar îndepărtîndu-se de el pînă la contrazicere, riscînd să nu păstreze din 
curentul de origine decît numele : un simbolism expansiv, dinamic, optimist, 
de fapt (ca tendinţă generală) un romantism activ, cu implicaţii sociale. Re- 
zumat la expresia lui ultimă, idealul „simbolist“ al lui Densusianu se con- 
fundă ci acela al unei poezii ancorate în realitate, viguroase, dătătoare de 
elan, de încredere. Așa se explică paradoxul că acest luptător pentru în- 
noirea lirismului şi-a exprimat în repetate rînduri (cum se poate verifica 
uşor prin bibliografia apărută, sub îngrijirea lui G. Scridon și I. Domşa, în 
1965) aderenţa la poezia lui Coșbuc, structural și programatic opusă orien- 
tării simboliste. Ovid Densusianu preconiza dezvoltarea în cadrele simbolis- 
mului românesc, așa cum îl înţelegea el, a unei poezii „pline de vlagă“, 
„energice“. „Ceea ce deosebește pe simbolisti de alti poeţi — zicea în 1909, 
generalizind excesiv pe temeiul operei cîtorva poeţi, îndeosebi a lui Ver- 
haeren — este tocmai încrederea netarmurita în forţele sufletului nostru, o 
curajoasă atitudine fata de viata ; pesimismul descurajator, nesfirsitele iere- 
miade, din care își făceau o temă obișnuită romanticii, nu mai apar în poezia 
nouă. Simbolistii iubesc viata, sînt însetaţi de ea“. (Sufletul nou în poezie, 
în Conferentele „Uieţei nouă“). „Poezia nouă“ trebuia să participe intens la 
viata secolului, să devină un factor activ de progres. Poeţii tineri sînt preve- 
niţi că „artistul nu poate să se izoleze de mediul care-l înconjoară, să-și creeze 
o lume la hotarele căreia se opresc ecourile vieţii universale“. Epoca noastră, 
„cea mai frumoasă, cea mai bogată din cite omenirea le-a cunoscut“, posedă 
„comori de poezie“ ce se cer valorificate si nu pot fi poeţi ai veacului al 
XX-lea decît aceia care ascultă „glasurile lui“, se pătrund de spiritul lui și 
trăiesc din plin „viaţa care se revarsă din izvoarele lui de lumină“. Cu ase- 
menea pledoarii, Densusianu şi discipolii săi depășesc, de fapt, cîmpul literar. 

Conducătorul „Vieţii noi“ tindea, ca și ceilalţi „directori de conştiinţe“ din 
epocă, ca şi N. Iorga, C. Stere, G. Ibrăileanu, să antreneze literatura în ser- 
viciul unui ideal mai general și e una din curiozitatile istoriei noastre lite- 
rare că un curent menit prin natura lui să delimiteze poezia de tot ce nu este 
ea însăşi capătă aici, prin cel mai zelos propagator al său, o funcţie nu numai 
extralirică, dar 'chiar extraestetică. Cum remarcă Lidia Bote, în Simbolismul 
românesc (paragraful Teoreticienii), „simbolismul lui Ovid Densusianu se 
mișcă în esență pe aceste coordonate fundamentale, în fond extraliterare, 
sociologice, tintnd de o anume viziune a culturii şi civilizaţiei „moderne“, 
opusă celei patriarhale, ţărăneşti“. 

În ce măsură concordă literatura publicată în „Viaţă nouă“ cu doctrina 
revistei ? Aflată la antipodul publicațiilor semănătoriste şi poporaniste, an- 
gajata cu aceasta în acerbe polemici, „Viaţa nouă“ a devenit imediat, ca altă- 
dată „Literatorul“ lui Macedonski, prin forţa lucrurilor, polul magnetic al 
tuturor poeţilor cu veleitati înnoitoare, un „monitor al simbolismului“ cum 
o numeşte Vladimir Streinu, în Versificaţia modernă (1966). Aici au debuta: 
lon Minulescu (ca simbolist), N. Davidescu, B. Fundoianu, I. M. Raşcu. Aici 
şi-au făcut ucenicia numeroasi tineri, care aveau să întreţină apoi peste de- 
cenil, un adevărat cult al lui Ovid Densusianu și al revistei sale. Loc de în- 
tîlnire al mai tuturor debutantilor animați la începutul secolului de un ideal 
nou de artă, se înțelege că „Viaţa nouă“ nu excelează prin omogenitate sti- 
listică, si nici de conținut, în sectorul liric. Revista înfăţişează un florilegiu 
de „poezie nouă“, care, dacă nu contrazice îndrumările teoretice, nici nu le 
exemplifică decît parţial. 

Trebuie facut, mai întîi, distincţie între poeţii care au colaborat la 
„Viaţa nouă“ susţinut si aceia care se află oarecum intimplator în paginile 
ei. Ion Minulescu relatează, in mai multe rememorări, cu umor, peripetiile 
prin care au trebuit să treacă versurile lui din tinereţe pînă ce au reușit să 
infringa rezistenţa redactiilor. „Poeziile mele — zice Minulescu, în Nu sînt 
ce par a fi („Revista Fundațiilor“, octombrie 1941) nu plăceau nimănui. Ba, 
ceva mai mult, cele care mie îmi plăceau enorm, erau socotite chiar de către 
cei care îmi arătau o oarecare prietenie ca niște adevărate aberaţii“. Poetul 
se simţea „complet ostracizat“. Aceste mărturisiri au dezavantajul ca nu in- 
dică mai precis datele unor asemenea experienţe. E probabil însă că Minu- 
lescu se referă la obstructia de care se izbea in redactiile unor publicaţii ca 
„Semănătorul“, „Viaţa literară și artistică“, „Viaţa românească”, „Convor- 
biri critice“, la care izbutește, totuși, pina la urmă, să colaboreze, şi susținut. 
„Viaţa nouă“ i-a publicat, chiar în primul ei an de apariţie, şase poezii (În 
pribegie, Cîntecul porcului, două Cintece, Cîntecul mortului, Unui cintaret), 
şi naraţiunea lirică Din jurnalul unui pribeag, devenită, la retipărirea în 
volum (1920), Masti de bronz si lampioane de porțelan. În anii următori 
nu-l mai găsim, ce-i drept, în sumarele revistei, însă pricina nu cred că poate 
fi un veto rostit deodată de Densusianu, ci mai curînd ambiția poetului de 
a pătrunde în publicaţii cu mai larg ecou în publicul mare. Dacă s-ar fi 
ivit vreo neînțelegere mai gravă între Ion Minulescu gi directorul „Vieţii 
noi“, acesta din urmă n-ar fi colaborat, în 1908, la „Revista celorlalţi“. Pe 
de altă parte, Minulescu, detestind, ca si Ovid Densusianu, primitivismul 

semănătorist, nu se putea simţi, totuși, în largul său, din nici un punct de 
vedere, la „Viata nouă“. Temperamentul său “de boem prin vocaţie, expan- 
siv şi ' bluffeur“ , nu putea face dedît o nota foarte stridentă în atmosfera 
sobră ce domnea la reuniunile cercului acestei reviste, la care, adesea, chiar 
şi în locurile de petrecere, „ședeau toţi cei de fata ca-n strană. În zadar se 
căznea O. Densusianu să mai animeze discuţiile cu câte o glumă, o picante- 
rie sau vreo intepatura la adresa literaturii in itari și cu opinci. Cei tineri 
erau sfioşi. Cei mai vechi vorbeau cu fostul lor profesor în ton minor si 
potolit“. Nu-i puteau conveni, natural, „primului clopotar ale revoltei lirice 
românești” (cum îl numeşte pe Minulescu, B. Fundoianu) nici intervenţiile, 
oricît de delicate, ale altcuiva în versurile Jui, iar Densusianu „foarte preve- 
nitor, dar Și foarte tenace“, exercita un riguros control stilistic, determinând 
autorii „să-şi cizeleze versul şi fraza, înlăturând expresiile și cuvintele ne- 
potrivite“. (M. Cruceanu, Amintiri despre Ovid Densusianu şi „Viaţa nouă, 
în „Jurnalul literar“, I, nr. 2, 8 ianuarie 1939). 
Incidentala e prezenţa în „Viaţa noua“ a lui G. Bacovia. A colaborat 

o singură dată, în 1912. Ce-l apropie pe autorul Scînteilor galbene de ideo- 
logia publicaţiei simboliste bucureștene e, ca în cazul lui I. Minulescu, mo- 
dernitate, decorul citadin mai ales, şi expresia neologistică. Încolo, totul îl 
distanțează de ea. Nimic mai contrar „energetismului“, poeziei menite a ex- 
prima o „viaţă frământată, gravă, viata de lupte marete şi eroice“, decât lirica 
bacoviană, nevrotică, creatoare de peisaje sumbre, de viziuni ale „dispari- 
ției“, străbătută de suflarea toamnelor reci, înfiorată de croncănit de corbi 
şi de scirtiitul jalnic al crengilor ostenite. Era de așteptat ca Ovid Densu- 
sianu să rămână nereceptiv la o astfel de poezie (în care simbolismul româ- 
nesc a ajuns, la cea mai densa, mai vibrantă expresie a lui), totuși e curios 
că. recenzind în 1916 volumul Plumb, defavorabil, citează ca exemplu ne- 
gativ concludent tocmai poezia Nevrozd, pe care o publicase cu patru ani 
mai înainte el însuși, în propria revista : 

„Afară ninge prăpădind... 

Jubita cîntă la clavir 

Si tîrgul stă întunecat, 

De par'că ninge-n cimitir“. 


Doar cîteva poezii (Mărgăritarele iernei, Furtuni de primăvară, Tris- 
teți din urmă, Declin de toamnă) semnează în „Viaţa noua“ (anii XIX si 
XX) Agatha Bacovia. La acea dată, deși autoare a două culegeri de versuri 
(Armonii crebusculare, 1923, şi Muguri cenușii, 1925), poeta nu-şi dăduse 
încă măsura posibilităţilor. Cele două volume reunesc poezii de notație in 
care simtaminte, revenirii, reflecţii fugare îşi caută expresia în „feerii de 
roze ce se topesc în neguri“, în „potire de suspine“ > în „parfum divin“ de 
„flori de sînge, flori de ceară“, în „magia nopților“, în „şesuri largi de nea“, 
în „lumini de amurg“. Poeme mai dense avea să iscălească Agatha Bacovia, 
în reviste, după dispariția publicației lui Densusianu. 

Si Ion Pillat a dat „Vieţii noi“ doar cîteva poezii, cinci, (Porumbeii 
morții, Mănăstire, Balta, Lada, Narcis), tipărite toate în același număr, uni- 
cul apărut în 1917, Densusianu aflindu-se atunci, ca şi Pillat, la lași, în 
refugiu. Fără îndoială, Ovid Densusianu va fi apreciat în aceste compuneri 

din etapa simbolist- parnasină a poetului, curînd depășită, eleganța formală, 

„arta superioară“. De altminteri, nu numai ele, dar întreaga creație a lui Ton 
Pillat e, în unele privințe, foarte în spiritul orientării practice, dacă nu al 
directivelor ideologice ale „Vieţii noi“. Nimeni n-a uitat în aceeași măsură 
că poetul Eternităţilor de-o clipă o inspiraţie nobilă cu un aristocratic (in 
înțeles artistic) rafinament al expresiei. De n-ar fi avut la dispoziţie o 
publicație de prestigiul „Convorbirilor literare“ si una de uriaş tiraj (pentr u 
acea vreme), „Flacăra“ „e probabil că Ion Pillat ar fi dat „Vieţii noi“ mai 
multe poezii, $i mai devreme. 

Cu totul altul este cazul Jui B. Fundoianu. Acesta își va fi îndreptat 
la vîrsta de 16 ani, în 1914, versurile către revista lui Densusianu mai mult 
fiindcă va fi crezut că era singura, dintre cele cu apariţie regulată, la care 
simbolismul său conventional de pe atunci putea găsi, aproape sigur, înţe- 
legere. Si nu s-a înşelat. I se publică, în numărul din octombrie, Uin norii 
ca clipele şi o traducere din H. de Régnier : Invocare, iar într-un altul, ur- 
mător, Rondel de toamnă. Însă afinități mai profunde cu publicaţia nu avea. 
Poeme scrise (unele şi publicate) chiar în perioada debutului relevă o altă 
orientare lirică decît aceea indicată în articolele de doctrină din „monitorul“ 
simbolismului academizant. În Psalmul lui Adam şi mai ales în Psalmul 
leprosului îşi fac loc obsesii, neliniști, stări sufleteşti tulburi, ce contras- 
lează cu aspiraţia de echilibru şi seninătate latină, caracteristică „Vieţii 
noi”. E putin probabil că în această revistă ar fi putut vedea lumina versuri 
de o atît de răscolitoare forţă sugestivă, în impuritatea lor brutală ca acestea: 

„Stut o mocirla-n care cîntă broaște 
si-s raci de lut si lipitori murdare 
pucioasa e de secetă și soare. 
Si sufletul meu, broască, de urît 
orăcăte, o, Doamne, către tine“. 


B. Fundoianu e în alt fel modern, antitraditionalist, decît Densusianu. 
Frenetic admirator al lui Minulescu, cu a cărui poezie creaţia sa are comun 
dorul de spaţii necuprinse, mai apropiat, deși lără adeziune declarată, de 
Bacovia, prin „nervi“, prin obsesii, prin atmosferă, prin sentimentul urîtu- 
lui provincial, autorul Privelistilor putea fi, cum a si fost, doar un tovarăș 
de drum al grupului de la „Viaţa nouă“. Punctele de contact nu lipseau, și 
unul din acestea, cel mai însemnat, era dragostea pentru Franţa. Înainte de 
a devenit poet francez, sub numele de Benjamin Fondane, B. Fundoianu a 
fost unul dintre fanatici; propagatori în tara noastră ai noii literaturi fran- 
ceze (v. Imagini şi cărți din Franţa, 1922), acţiune care (mai putin unele 
tendinţe de minimalizare a realizărilor literaturii noastre) venea în spriji- 
nul programului de latinizare a culturii românești, preconizat de Mace- 
donski, reluat pe alte baze și susţinut cu atîta perseverenţă de Ovid Densu- 
sianu și adepţii săi. lar această galofilie, manifestată public în anii de ime- 
diat după primul război, i-a fost proprie poetului de la începuturile formării 
sale. „N-am cunoscut literatura franceză — scria Fundoianu, în prefața la 
Imagini şi cărți din Franța — aşa cum o pot cunoaște pe cea germană — 
am trăit-o“. 


74 DUMITRU MICU 8 


Relativ putin a publicat in „Viaţa nouă“ Oreste Georgescu, poet de 
frumoase promisiuni, mort în vîrstă de 27 de ani. Oreste (căci i-a plăcut 
să semneze doar cu prenumele) a risipit prin periodicile vremii si a adunat 
în volume versuri fluide, melodioase, de cele mai multe ori ample, legă- 
nătoare ca valurile mării, pe care le și evocă, nu o dată. Romantic în tra- 
ditia lui Macedonski, nerespingînd patosul, retorica sentimentală, tînărul 
poet înfăţişa în plim simbolism caracteristici ale precursorilor români ai 
curentului. În cercul „Vieţii noi“ va fi fost aplaudat, probabil, nu atît pen- 
tru „nevroze“, cît în general pentru fineţea materialului sufletesc, pentru 
stăpînirea mijloacelor de versificare, pentru muzicalitate, cum si pentru 
cadrul fizic, dacă putem spune astfel, al poeziilor sale. Efuziunile si viziunile 
lui Oreste se materializează în priveliști delicat stilizate, natura, devenită 
spațiu sufletesc, se organizează estetic : 

„Priveşte-le : acuma grădinile iau forme 

De păsări legendare, fantastice, sau par 

Corăbii încărcate cu bogății enorme, 

Minate spre-o princesă de un cîrmaci barbar —, 
Priveşte cum îşi schimbă fantasticile forme ! 


Un alt macedonskian, cel mai fidel mestrului, și cel mai iubit, pare-se 
de acesta, Al. T. Stamatiad, se intilneste cu poeţii din cercul „Vieţii noi” in 
cultul pentru Artă : 

Nimic nu ma-nspaiminta, nimic nu ma raneste : 
Regină mi-este Arta, tovarăşe şi scut. 


Fascinat de această himeră, Stamatiad i s-a consacrat cu o pasiune 
asemenea aceleia a Cavalerului tristei figuri, facindu-si un scop suprem, 
dacă nu unic al existenţei, din experimentarea cît mai multor formule poe- 
tice, dintre cele noi, ca şi din transpunerea in limba noastră a unor lirici 
putin cunoscuţi în epocă: fie moderni, precum Maeterlinck, Oscar Wilde, 
Paul Eluard, fie orientali și extrem-orientali, Mai mult decît din decorul 
straniu, mai mult decît din stările sufletești vaporoase, mai mult, în orice 
caz, decît din declamatie, din zgomotul de metale, pe care îl auzim în pri- 
mul său volum, poezia — cîtă e — se creează în Din trimbite de aur, în 
Mărgăritare negre, în Peisagii sentimentale, din bucuria de a face poezie : 

„La masa mea de lucru îmi reciteam poema 

Pe care-o isprăvisem de cîteva minute. 

Frin largile ferestre, deschise-n spre grădină, 
Aroma — adormitoare inirase în odaie 

Si mă simțeam ca-n vise, plutind spre alte sfere...“ 


(Dintr-un roman) 


Ovid Densusianu pretuia la Al. T. Stamatiad în special tehnica versu- 
lui liber. „Dl. Stamatiad — scria el, în 1910 — stapineste cu aceeași înde- 
minare şi versul tradiţional şi pe cel nou, liber ; inspir atiunea D-sale agitata, 
clocotitoare, se potriveşte însă mai bine cu tehnica noua şi cîteva din ver- 
surile d-sale care se desfăşoară sprinten, vioi (...) arată și ele ce se poate 
realiza prin versul liber“. 

Prea susţinută nu e nici colaborarea lui Emil Isac la „Viaţa nouă“. 

El trimite de la Cluj mai ales poeme în proză și articole literaturizate, ca, 
de exemplu, Dialog (nr. 2, 1 aprilie 1914), în care sînt vehiculate, la un mod 
parabolic, foarte naiv, idei scumpe lui Ovid Densusianu. Opinca se ceartă 
cu gheata de lac. Ca suprem argument al superiorității pe care și-o reven- 
dică, opinca strigă : „Dar pe mine mă laudă d. Iorga !“ Replica ghetei de 
lac e un discurs politic: „Te laudă — cum nu? Și te laudă toți poeţii cărora 
le crește talentul în păr si care colindă în circiume cu «Deşteaptă-te, ro- 
mâne»... Dar laudele acestea, scumpă opincă, nu te vor ridica nici pe tine, 
cum nu se ridică nici ei, căci lumea — așa cum ești — nu te ia în seamă... 
Soarta ta așa a fost pina acum... Opinca, ştii, este ceva ce-ţi aduce aminte că, 
în România, patru milioane de ţărani sînt flaminzi şi robi, pe care nu-i 
apasă gheata de lac, ci potcapul și mitra... Opinca este ceva la care răspund 
în Ungaria pintenii și sulitele jandarmilor...“ Tirada are darul de a convinge 
amărita -opincă de noblețea... morală a interlocutoarei. Aceasta nu numai ca 
nu îi e, cum crezuse, dușmană, dar — zice opinca — „vrei să mă ridici de- 
acolo de unde sînt adîncită de sute de ani“. Emil Isac a fost primul crainic 
al poeziei moderne în Ardeal. Format, spre deosebire de majoritatea scriito- 
rilor de peste munţi, în atmosfera culturii franceze, el a devenit, în chip 
firesc, un aliat al lui Ovid Densusianu, un intransigent combatant împotriva 
semănătorismului. De „Viaţa nouă“ îl apropia de altfel și filonul social al 
inspiraţiei sale poetice. Emil Isac e unul dintre puţinii si cei dintîi poeţi 
români care, după exemplul lui Verhaeren, și-au îndreptat atenţia spre ora- 
sul industrial, denuntind în spirit umanitar exploatarea muncitorilor : 

„Fum gros se-nalta-n cer. 

Sirena fabricii sună. 

Oamenii palizi de visul nevisat 

La poartă se adună...“ 


şi comunicind aluziv speranţe de vreme bună: 
„Sinistru clopotele sună, 
Ciocanele mai sfinte sună, 
Ciocanele mai sfinte sună. 


in clopote e numai pace. 
Ciocanul nici cînd nu mai tace, 
Ciocanul nici cînd nu mai tace. 


Cîntarea clopotului sună 
A vreme şi a lume bună 
Cîntare clopotului sună”. 


Evident, poetica lui Emil Isac nu se rezumă la un unic principiu. Ce 
defineşte individualitatea lirică a bardului ardelean așezindu-l aproape de 
simboliştii ,blestemati*, de „decadenţi“, decît de cei cuminţi, admirati, la 
„Viaţa nouă“, e o fantezie crescută din real, orientată spre grotesc și spriji- 
nită pe o sensibilitate maladivă, receptiva la tot ce e durere umilitoare, dez- 
echilibru, anomalie. De aici barocul stărilor sufleteşti și al imaginilor, un 

amestec de suavitate si asprime, poezie subtilă și prozaism strident, de tragic 
si comic ; ironie caustică și umor lugubru alături de tandrete şi compasiune, 
fantastic halucinat alturi de reprezentări gratioasc, lipsă de gust decon- 
certantă alături de construcţii imagistice fine, expresii zgrunturoase, rudi- 
mentare, stîngace, alături de mici giuvaere stilistice. Şi o muzică ciudată în 
care ecouri din Maeterlinck, din Verhaeren, din Rilke, întilnesc sonuri din 
folclorul ardelean. 

Dintre poeţii marcanţi neînregimentaţi definitiv sub flamura publica- 
tei lui Ovid Densusianu, N. Davidescu e acela care și-a dat acolo contribu- 
tia cu mai multă generozitate. Contactul cu „Viaţa nouă“ i-a oferit debutan- 
tului care era Davidescu prin 1907 prilejul nu numai de a se verifica prin 
litera tipărită, ci si de a cunoaşte noi lumi poetice. „Aici — isi amintește 
scriitorul — totul s-a schimbat pentru mine (...) Ovid Densusianu era un 
«domn» în adevăratul sens al cuvîntului. Fiecare cuvînt al lui era sprijinit 
de o fină şi adîncă chibzuială, părerile lui aveau duritatea concepţiilor au- 
tentice și a credinţei întru tot biruitoare (...), aici si în vremea aceea am 
cunoscut pe Verhaeren, pe Maeterlinck, pe Charles van Lerberghe, pe Jules 
Laforgue...“ (Mărturisiri literare, în „Revista Fundațiilor“, LX, octombrie 
1942). Însă n-a participat multă vreme la întrunirile cercului, recrutat 
fiind pentru serviciul militar. Versuri îi apar în revistă pînă în 1909 inclu- 
siv. În anul următor îl găsim, alături de N. D. Cocea, Gala Galaction, Tu- 
dor Arghezi, la „Viaţa socială“, iar mai apoi la „Flacăra“ şi la numeroase 
alte periodice. 

Ce l-a legat de „Viaţa nouă“ ? Înainte de toate, evident, prețuirea for- 
mei, încurajarea de care se bucurau din partea lui Densusianu eforturile de 
șlefuire a versului pînă la perfecţiune. N. Davidescu a fost un mare meste- 
sugar, un făcător de stihuri dintre cei mai destoinici. Fără exaltările lui Al. 
T. Stamatiad, el a slujit arta cuvîntului cu o pricepere de inginer și o disci- 
plină de benedictin. Strădaniile lui nu urmăreau cu orice pret noutatea, = 
producerea de piese ireprosabile, indiferent în care formulă. NN. Davidesc 
a fost un parnasian prin vocație și chiar crezîndu-se simbolist (înainte de 
Cântecul omului) a făcut în esență tot parnasianism. Motivele, materialul 
sufletesc sînt, în compunerile sale, mai mult un pretext. „Decadentismul” 
exacerbat, preferința pentru morbid şi macabru în linia Baudelaire, La- 
forgue, Rollinat, pe care le afișează în cîteva rînduri, nu sînt, o spune singur, 
decît „poză“. Tot aşa satanismul, prometeismul. Organica pare în schimb 
inclinatia spre contemplatie, spre reverie. Aceasta l-a gi condus, probabil, 
spre simbolism. Sub influenţa lecturilor din poetii descoperiti la „Viaţa 
nouă“, a scris poeme de „atmosferă“ , cu decor citadin, cu imagini de 
interioruri moderne, cu, uneori, referinţe exotice, cu interpretări de senzaţii 
stranii, de stări nelămurite, cu, în genere, o tendinţă spre languros, spre 
morbidezza : 

„Princese rătăcite pe valuri de durere 
Aduc o melodie de gesturi muzicale 

Si pare că un cîntec bizar și miserere 

Le flutură hlamide cu imnuri triumfale“. 


Simbolismul maladiv nu convenea, totuși, temperamentului ingineresc 
al lui N. Davidescu și poetul a intrat în posesia adevăratei sale naturi abia 

dupa ce l-a depășit. Nevoia de contemplatie, de visare, rămîne o dominantă 
a individualitatii sale artistice, însă în Cîntecul omului, poemul ciclic 
de obicei atît de superficial citit, ea nu-şi mai caută satisfacerea 
într-o atmosferă vagă, ci, într-o manieră afișat parnasiană, purcede la re- 
constituirea marilor epoci de civilizaţie, sfortare din care rezultă, dacă nu o 
clocotitoare „legendă a secolelor“, în orice caz cîteva tablouri, cîteva scena- 
rii vrednice de toată lauda. 

O colaborare frecventă are, sub pseudonimul Luca Zimbru, la „Viaţa 
nouă“ din 1908—1910 Barbu Nemteanu. În aceiași ani, poetul publică și în 
„Convorbiri critice“ şi participă la cenaclul revistei. Îl vom întîlni în con- 
tinuare în „Facla“, în „Noua revistă română“, în „Flacăra“. Aşadar, n-a fost 
nici el un membru propriu-zis al grupării lui Densusianu. E chiar curios cum 
acest poet sentimental, acest „trubadur“, a fost imbratisat într-un cerc unde 
cra încurajată o poezie cu tendinţe livrești, cerebralizanta. De fapt, „senti- 
mentul“ e numai unul din datele poeziei lui Barbu Nemteanu. Nu avem de-a 
face cu sentimentalismul dulceag din producția semănătoristă, ci cu o pre- 
lucrare a sentimentului, cu o rafinare a lui, îndeosebi printr-o pigmentare 
umoristică. Ceva din ironia lui Heine, pe care l-a tradus, a trecut în versu- 
rile sale, nu însă ca ironie propriu-zisă, rece, ci convertită într-o dulce-amara 
autoironie sau, mai ales, într-un umor blind, resemnat. Acest soi de roman- 
lism, de sorginte mai ales germană, conţine în germene unele din notele 
simbolismului : versul fluid, vagul, „atmosfera“, chiar gîndirea analogică. 
Trenul de Crasna-Husi, evocat într-o poezie, nu e pur obiect de contempla- 
tie, cum i se părea lui M. Dragomirescu ; în el, ca şi în bordeiul dintr-o alta 
bucată, poetul se indentifica (trist sau amuzat) pe sine însuși ; visător şi 
lucid, veleitar și sceptic. Prin astfel de însuşiri, poezia lui Barbu Nemteanu 
se diferenţia de ,,nesfirsitele ieremiade“ ale epigonilor eminescieni din proza 
semănătoristă, atît de detestate de Densusianu, contribuind implicit la trium- 
iul orientării moderne. 

Întâlnim în revista lui Densusianu si poeţi situaţi prin operă nu numai 
în afara orizontului ei estetic, dar chiar în afara ambianţei simboliste. Tot 
ce-l leagă de simbolism, de orientarea artistică modernă în genere, pe V. 
Demetrius e faptul cu totul exterior de a fi scos cu Tudor Arghezi, în 1904, 
Linia dreaptă. După aceea scriitorul a colaborat, impartial, la cele mai di- 
ferite publicaţii: la „Semănătorul“ si la „Viaţa nouă“, la „Convorbiri li- 
terare“ si la „Cronica“, la „Luceafărul“ şi la „Sburătorul“ la „Revista po- 
litică şi literară“ si la „Adevărul literar şi artistic“. Prozator meritoriu în 
descriptia de medii, dar poet fără contur propriu, mai mult un amator, cu 
toate că a tipărit mai multe volume de versuri, V. Demetrius s-a exersat cu 
egal succes în poezie „de sentiment“ şi „de concepție“, descriptivă si nara- 
tivă, în sonet, în poemul amplu, chiar ciclic (Cocoarele). În evocări de pei- 
saj, în portretistică. În primele volume (Versuri, 1901, Trepte rupte, 1906), 
poetul toarnă de obicei în tipare eminesciene motive frecvente în producția 
semănătoristă. Factura versurilor, motivele sînt deseori îndatorate lui St. O. 
losif. Apoi V. Demetrius trece la exerciţii mai complicate. În versuri ce 
amintesc de Cerna, mai ales, dar fără completa detașare de Iosif, el pre- 
lucrează motive de basm sau biblice, face hagiografie (Sfinta muceniţă Ius- 
lina, fecioara) exprimă atitudini umanitare şi mizantropice, înalță imnuri 

lui Satan (sub evidenta influenţă a lui Macedonski) si aduce închinăciune 
Domnului. Citeodata descoperim imagini, stări sufletești inedite, dar nicio- 
dată vreo mișcare lirică încadrabilă în simbolism. 

Cercul stabil al „Vieţii noi“ s-a compus dintr-un mare număr de poeţi 
(și versificatori), a căror producţie nu încape, evident, toată în programul 
publicaţiei. Puţini, foarte puţini au urmat întru totul directivele lui Ovid 
Densusianu : poezie urbană, cerebralizată, dinamică, optimistă. Toţi au fost 
însă animați de ambiția de-a opune versificatiei facile, izvorite din principii 
poetive primitive o poezie evoluată, în producerea căreia să primeze preo- 
cuparea de artă. Prin „artă“ se înţelegea la „Viaţa nouă“ îndeosebi meşteșu- 
gul şi e interesant cum într-o grupare ce apăra atît de zgomotos simbolismul 
se făcea, de fapt, pe scară mare parnasianism, adică tocmai ceea ce corifeii 
simbolismului original, francez, detestau. 

Colaboratorii statornici ai publicaţiei densușeniene au fost înainte 
de orice oameni de carte. Nici un autodidact, numai intelectuali cu titluri 
academice. Înainte de a fi poeţi, ei sînt cunoscători de poezie. De unde acea 
grijä pentru compoziţie, pentru stil, acea distincţie a expresiei, acea eleganța 
a decorului, cum si acele numeroase referinţe livresti, acea intelectualitate 
adesea rece, pe care le constatăm numaidecit în versurile lor. Altă caracte- 
sistică : majoritatea poeţilor „Vieţii noi“ sînt și traducători — şi, de regula, 
buni traducători — de poezie. Aproape nici unul dintre ei n-a fost numai 
poet. Mai degrabă s-ar putea spune că, pentru aproape toţi, poezia a fost 
— „le violon d'Ingres“. În tot cazul, toţi au scris, în afară de versuri, eseuri 


şi studii — în numeroase cazuri, studii cu un cuprins extraliterar : filozofic, 
juridic, pedagogic, militar chiar, căci aceiași poeţi au fost în viaţa de toate 
zilele profesori și avocaţi, mai cu seamă, sau ziariști, unii — ofiţeri. 


Respirînd o aceeași atmosferă intelectuală, poeţii din jurul lui Ovid Densu- 
sianu au ajuns si la o relativă omogenitate stilistică, de negăsit în alte 
reviste. Ceea ce nu înseamnă că poeţii, în special, câţiva dintre ei, nu se 
diferenţiază individual. 

Cea mai pronunţat intelectuală, mai livrească, e productiunea celor 
cîţiva poeţi care s-au ilustrat cu osebire pe alte tărîmuri literare (și extra- 
literare) decît lirica. Debutind ca poeţi, Eugeniu Speranţia, Tudor Vianu, 
Dragoş Protopopescu au început curînd să se afirme şi pe alte planuri, tot 
mai cutezător, şi pînă la urmă să-și facă din poezie o îndeletnicire pentru 
orele libere. De la început, versurile lor se resimt vizibil de pe urma preo- 
cupărilor intelectuale. O prejudecată comună odinioară şi care tinde acum 
să dispară opunea intelectualitatea lirismului, gîndirea sentimentului. În rea- 
litate, acestea nu exclud, ba chiar de la un anume nivel in sus se conditio- 
neaza. O poezie de pur sentiment, simplă interjectie a inimii, ne dobindeste 
adeziunea tot atît de anevoie ca şi una care expune cugetări nude. Marele 
lirism dizolvă în sine idee si sentiment, făcînd distincţia între aceasta cu 
neputinţă. Nu e însă mai putin adevărat că sînt poeţi a căror creaţie isi trage 
resursele, de preferinţă, fie din unul, fie din celălalt dintre aceste mari do- 
menii sufletești. Poezia „de cugetare“, „de concepție“, poezia meditativă 
şi livrescă a fost întotdeauna refugiul multora din cei obstinati a produce 
versuri fără să aibă de comunicat un fond emotiv propriu, de unde nu re- 

zultă că reflectia, motivele livresti, parafraza ar fi principial incompatibile 
cu lirismul. Există o emoție a lecturii, o voluptate (si o tristeţe) a erudiţiei, 
un deliciu al exersării pe teme consacrate, pe care le știe bine Sylvestre Bon- 
nard al lui Anatole France. A le comunica, iată poezia cărturarului. 

Prin excelenţă livresca este poezia lui Eugeniu Speranţia. Am putea 
adăuga : programatic livrescă. in fruntea florilegiului din stihurile sale, 
strîns în volumul Poezii, 1966, poetului i-a plăcut să așeze două versiuni, 
una în metru popular, alta în hexametri, a uneia si aceleiași compuneri : 
Stele, flori, cărţi... Celebrind aceste trei existente, datorită mai ales cărora 
lumea este ceea ce este, poetul laudă cu deosebire cărțile, avînd sentimentul 
de a regăsi în acestea și stelele și florile : 

„Cărţi răsărite din vis și din valul fierbinte al gîndirii 
Voi sinteti stele ce vin să reverse chemări și avinturi, 
Voi sinteti flori ce-alinati, luminîndu-ne-ntreg viitorul. 
Fără voi n-am mai fi decît hoarde minate de patimi“. 


Frecventarea cărţilor e pentru inspiraţia lui Eugeniu Speranţia un per- 
mament stimul. Nu unicul, dar cel mai fecund. E ceea ce l-a apropiat de 
Ovid Densusianu pe acest învăţat care, altfel, e destul de departe de sim- 
bolism şi de toată „poezia nouă“. 

Formulu în care poezia lui Fugeniu Speranţia ar putea fi încadrată 
e mai curînd clasică. Clasice, dintr-un punct de vedere, acel poet care „tra- 
tează teme“, pentru care, adică, tema preexista inspiraţiei. Clasicul nu in- 
venta, ci exemplifică. El toarnă un material sufletesc mai mult sau mai putin 
propriu în tipare moștenite, toate eforturile sale avînd drept ţintă execelenta 
execuţiei. Nu numai temele, dar nici mijloacele de expresie nu se ambitio- 
neaza clasicul să le modifice, doar să le manevreze exemplar. Aceasta vor- 
bind la modul ideal. În practică, lucrurile se înfățișează mai complex. 
Păstrînd din clasicism obisnuinta de a lucra cu „teme“, Eugeniu Speranţia 
nu se mărginește de fel la temele clasicitatii acestea sînt chiar foarte rare în 
cărţile sale (le indentificam de exemplu în Hexametrii foculiui tainic, în 
Atena, în Empedocle şi încă...), mai frecvente sînt motivele romantice și 
neoromantice. Asa si în ce priveşte versificatia. Acest poet... „simbolist“ 
publică într-o revistă care pleda cu înfocare pentru versul liber stihuri de 
cea mai autentică factură clasică, folosind într-un rînd anapesti și în majo- 
ritatea cazurilor hexametri. Dar atenţie! Metrica antichităţii serveşte nu 
numai pentru comunicarea unor cugetări filozofice, precum în Hexametru 
jocului tainic, în care îl auzim parcă pe Lucrețiu : 


„Este pe lume un foc. Din el zămislită e Lumea. 
Este pe lume un foc, un foc ce gîndeşte si-aude. 
Soarele soarbe din el tot clocotul maduvei sale, 
Numai dintr-insul se-aprind văpăile dragostei pure.“ 


ci si pentru fixarea de privelişti diverse, de pildă a peisajului unui tîrg prin 
care trece, străin, un pribeag. i 

Perpessicius relevă, în al său substanţial studiu introductiv la volumul 
din 1966, umorul subtil, ca si unda elegiacă, ce fuzionează ort se întretaie, 

în astfel de poezii de inspirație modernă, cu meditaţia : cu aceea E 
direct ca si cu cea doar insinuată. De o atît de singulară construcție, poeziile | 
lui Eugeniu Speranţia, înscriind în analele versificatiei românești o expe- ` 
rienta interesantă, demonstrează implicit virtuțile unui lirism statornicit in. 
marginile livrescului, faptul că nu există obstacol pe care voinţa de creaţie; 
să nu-l poată escalada. : 

Motive livreşti interpretează și Tudor Vianu în cîteva dintre puținele 
poezii încredințate tiparului. În special motive mitologice (Polinur, Hercule 
copil). În genere poetul intelectualizează emoția, distilind impresiile prin 
lecturi, şi cînd, în Kale-Magdan, transcrie gînduri suscitate de contemplarea 
unui monument, acestea sînt o „replică lui Ion Frunzetti“, deci o participare 
la un dialog de cărturari. Mai mult însă decît din jubilatia intelectului, li- 
rismul emană în versurile lui Tudor Vianu dintr-un sentiment al sacrificiului, 
al înstrăinării de sine, prin claustrarea în „cetatea cărților“. Odaia lui Faust, 
€ o „închisoare“ : s 


„În a doctorului Faust închisoare 
Fiecare dintre noi am stat...“ 


Cărţile, „filele rupte“ sînt „lanţuri“. Pluteşte în paginile cărţilor lui 
Vianu, nu numai în versuri, dar mai ales acolo, o tristeţe a eruditului (se- 
sizată de N. Manolescu), o nazuinta de întrerupere a ascezei docte, de ridi- 
care „din vraful de cărţi“ : 

„Benedictin, din vraful de cărţi, eu mă ridic — 
Ma uit în depărtare si nu privesc nimic...” 


Savantul — poet are sentimentul de a fi un nou Ulise legat de catarg: 
„Întocmai ca Ulise, de catarg 
Am pus să-mi lege braţe și picioare. 
Sirenele cînd le aud în larg, 
Strig soţilor să strîngă si mai tare“. 


Însă tumultul sufletesc nu-l poate linişti decît raza blîndă a „gîndului 
de seară“, care strecoară în suflet „lumina lunii pline“ : 
„În noi sînt suferinţe și doruri seculare, 
La raza ta de aur se linistesc deodată, 
Ca urșii albi pe-ntinsul cimpiilor polare, 
Cînd pe cuprinsul bolţii luceafărul se-arată“. 


Întoarcerea la elemente, regăsirea frumuseţilor simple, primare, e o 
aspirație permanent mărturisită, generatoare de admirabile versuri : 
„Eu vin la tine-n vie : te rog să mă primeşti. 
Iti voi culege via si-ti voi propti butucii. 
Nu-ţi cer nici pat, nici masă, ci ca să găzduieşti, 
Mă lasă-n miezul zilei sub umbra ce-astern nucii“. 


În Dragoş Protopopescu, E. Lovinescu avea impresia de a recunoaşte 
„un urmaș al lui Anghel: un urmaș ce se joacă prin grotesc, prin livresc, 

prin neologism, prin rima rară, dar şi prin preţios şi discursivitate, ca într-un 
domeniu propriu". Caracterizarea nu epuizează, evident, notele proprii aces- 
tui poet şi, mai ales, nu o numeşte pe cea, după a mea socotinta, esenţială. 
Dragoș Protopopescu a fost un intelectual fin, predispus, asemeni atitor altor 
învăţaţi cu înclinații lirice, să transforme cele mai diverse lucruri în ma- 
terial pentru versificatie. Gânduri, priveliști, sentimente sînt supuse măsuri- 
lor clasice, versificatorul nedezmintindu-si niciodată virtuozitatea. Uneori 
dăm peste scăpări de poezie. Nu în Poemele restriștii, jurnal de război, cu 
valoare de document, nici, în genere, în paginile de confesiune sau în acelea 
discursiv-reflexiv, la modul Cerna (Eva, Carmen primordialium), dar în 
pasteluri meditative, precum Cantonul, Marină sau Seară de Septembrie. 
Aceasta din urmă, amintind de Anghel, anunţă totodată pe Ion Pillat: 

„E goală — acum grădina ; si curg încet prin ea 

Singuratati ca cele ce zac într-o lalea. 

Căci ceru-i jos şi vasta-i corolă, grea si mută, 

E o lalea, pe lumea aceasta desfăcută.“ 


O altă poezie pr evesteşte (la nivelul Zvonurilor de pretutindeni) pe Jon 
Pillat din Limpezimi, senin şi spiritual : 


„În faţa casei mele stă un ciudat conac 

Cu-o prispă, două brazde, un prun şi-un pitpalac. 
Nu se aude nimeni, căci nu paseste-acolo 

Decit, spre seară, vintul cu gravul lui tremolo, 

Ce răzvrăteşte frunza, dă ghes, şi parcă ceartă 
Ograda că e mare și purpurea desarta, 

Căci rațele sînt două..., și-o singură găină 

În tot Jocasu-acesta, c-o sumbră pelerină...“ 


Dacă savanții de profesie integrați în cercul „Vieţii noi“ sînt „Sim- 
bolişti“ prin adoptiune, ceilalţi poeţi ai cercului sînt simbolisti, daca nu in 
toate cazurile prin vocatie, oricum, prin însuşirea procedeelor, prin încetă- 
tenirea la noi a motivelor frecvente în simbolismul franco- belgian. Prin _po- 
etii grupați în jurul lui Ovid Densusianu, îndeosebi, literatura română se 
umple de parcuri, statui, grădini, fîntîni, nave, mateloti, trireme, faruri, 
insule, „limanuri albe“, „altare nouă“, pelerini, soli, cetăţi, orașe gotice, 
„străzi misterioase“, castele, princese ; de roze, mirti, tuberoze, liane, cri- 
zanteme, parfumuri ; de „mistere“, „himere“, „enigme“ ; de atmosfera po- 
eziei lui Henri de Régnier, F. Viéllé-Griffin, Maeterlinck, Verhaeren, Charles 
Van Lerberghe, Albert Samain. Din acești poeţi, mai cu seamă, se tra- 
duce masiv în revista şi chiar producţiile originale ale multor colaboratori 
par traduceri. Un Minulescu, un Bacovia, un Fundoianu nu sînt simbolisti 
propriu-ziși, mai precis : nu sînt de tipul poeţilor francezi și flamanzi consti- 
tuiți în scoala simolistă ; ei deschid din precursori ai simbolistilor din 
„decadenţi“ : din Baudelaire, Verlaine, Jules Laforgue, adică din acei lirici 
rebeli care, fără a-și zice simbolisti, ba unii (mai cu seamă Veriaine) chiar 
ironizînd termenul, au determinat sensul orientării curentului și implicit ai 
poeziei franceze şi europene. Simbolistii declaraţi se întorc, de fapt, în uneie 

privințe la parnasianism, la o poezie ordonată, cuminte. Un asemenea sim- 
bolism, parnasianizat, multiplică cei mai multi dintre poeţii de la „Viața 
nouă“. De altminteri, Densusianu chiar zice, în Sufletul nou în poezie : 
„Deşi a pornit ca o reacțiune împotriva scoalei parnasiene, simbolismul 
apare ca o continuare a acesteia și ceea ce-l leagă de ea este cultul artei su- 
perioare, disprețul pentru inspiratiunea ușoară şi sentimentalismul frivol“. 
Reflexivi aproape cu toţii, unii retorici la modul Vlahuţă şi mai ales 

Cerna, poeţii „Vieţii noi“ insinueaza reflectia, obişnuit, fie în contemplatie, 
fie în confesiune. Cei mai multi în contemplatie, probabil nu numai dintr-o 
firească predispozitie, dar şi pentru că „poezia de sentimentalism ușor“ 
contrazicea orientarea estetică a publicaţiei. Sentimentalii nu lipsesc totuși, 
ba chiar colaboratori dintre cei mai activi excelează în „destăinuiri“ (Serban 
Bascovici), în intonarea de „cîntări sfioase“ (Matei Elian), în incendierea 
paginilor revistei cu „flori de flăcări“ (Mia Frollo). Dacă Ovid Densusianu 
ar fi voit să dea exemple de „sentimentalism ușor“, versurile Miei Frollo 
i le ofereau numaidecit. Că „florile“ acesteia sînt totdeauna „de flăcări“ e 
îndoielnic. Mai curînd par niște floricele presate într-un album, între foto- 
grafii, sau într-o cutie cu „vechi scrisori“, parfumata. Erotice, bineînţeles, 
confesiunile poetei sînt pline de „lumini stinse“, „drumuri cărunte“, frunti 
incretite de dor si durere“, „gînduri albe“, „cărări înflorite“, „nopţi de 
vară“ cu „îmbătare divină“, „ochi visători“, „ochi care mint“, „ochi de 
cicoare“, „păduri de argint“, în care se astern „paturi de flori“, ,zimbete de 
miere“, „cîntece de păsări“, „chin și visare“, „clipe de iubire“, „armonie“, 
„sărbătoare“, „alintări de soare“, „umbre de uitare“, „tei în floare“, „lumi 
senine“, adică din toate cliseele din poezia semănătoristă. Mia Frollo e o 
Maria Cuntan, nimerită printre simbolisti. Erosul alimentează si inspiraţia lui 
Matei Elian și a lui Const. T. Stoika, poeţi (cel de-al doilea mai mult tradu- 
cător) morţi în floarea vîrstei, pe front: e inspirație mai stapinita, trecută 
prin filtrul unei intelectualitati care nu elimină senzualitatea, dar o rafi- 
nează. Const. T. Stoika închipuie „braţe fine, mlădioase și lascive, rupte 
parcă din statui orientale“, aseamănă parfumul cu un „dans de efeb, 
molatec“, îşi culcă visul „pe sînul unei dive“. Matei Elian evocă „pierdutele 
clipite vremuri de dorinţă arzătoare“, rehefînd scene voluptoase : 

„Trupul se întinde leneş — ca un arc se înmlădie, 

Parcă şi în somn ar cere mîngiierea ce-ntirzie ; 

Rumeniti îţi ard obrajii, iară gura, ca o floare 

Umeda, îţi increteste buzele nemuritoare.“ 


Elegiac in bună parte si adesea fără un timbru propriu, distinct, ver- 
surile lui Șerban Bascovici și ale lui Nicolae Bucurescu sînt în ton cu pro- 
ductia din „Viaţa nouă“ nu numai prin reflexitatea în care ancorează 
frecvent, mai ales ale celui dintii (care, în plus, profesează versul liber), 
dar şi prin grija cu care sînt căutate si așezate în frază cuvintele, prin dis- 
tinctia simtamintelor comunicate. Serban Bascovici scrie Stihuri pentru 
muzică, Stihuri pentru tăcere, Stihuri pentru pămînt, Stihuri pentru soare, 
Stihuri pentru călătoria din urmă, adună cîntece „din vuetul vîntului“, „din 

susurul ploii“, din „creerul munţilor“, reușind să ne reţină atenția mai cu 
seamă atunci cînd ne spune tristeţea frunzelor scuturate : 

„Foi după foi 

Păiind de frigurile — atâtor ploi, 

Aştern prin vechi grădini, pe-al străzii hau 

Păreri de bronz, păreri de rău...“ 


sau cînd îşi cheamă înapoi „buna mamă dusă“ : 
„Vino-ncet cu zimbetu-ti lunar 
Pe cărarea visului măcar. 
Chiar de-s mare — acuma, tot m-ai legăna, 
Tu, ce leagănul mi l-ai ascuns în groapa ta.“ 


Imaginativ, fascinat de mirajul plăcerilor, în Poema navelor plecate, 
bucata ce dă titlul singurului său volum, N. Budurescu e, în majoritatea 
celorlalte poezii, un trubadur îndrăgostit, care cîntă din mandolină, lan- 
guros, „sub balconul de glicine“. Cîntul e o eternă tîngă, alcătuită din 
reverii romantioase şi implorări : 

„Apropie-te-ncet de mine cu pași mărunți și lunecati 

Să simt în jurul meu o boare de lăcomită tinereţe 
învăluindu-mă ca o mireasmă dintr-o catuie de argint 

Ce s-ar purta cu sfioşie de miini plapinde, risipind 

Efluvii galbene de ambră şi de amar eucalipt 

Cu aburi datatori de vraja ce ies din stinca de la Delphi, 
Facind din Pythia oracol de fericiri sau nenoroc.“ 


Elegiac, în ton, uneori, de romanta veche, sînt unele dintre cele mai 
sezistente poezii ale lui Barbu Solacolu : 
„E trist... e toamnă... seară. Solitar 
Distram pierdut, tăcut, trecuturi, 
Cînd frunze vestede arar presar 
Pamintul umed de sărutări.“ 


(E trist... e toamnă!) 


Poetul ştie sä sensibilizeze peisajul, punînd nostalgie, melancolie în 
descriptie şi uneori să-l facă straniu, aproape halucinant, ca în Noapte, unde 
luna „se agaţă“ în nori, ţăranii visează comori „ascunse-n scorbura de nuci“, 
licuriri „se prind pe flori în răstignire, ca pe cruci“, la marginea cătunului 
urlă clini și prin neguri trece ca o aratare, ,gindind“, un nebun. 

O graniţă precisă între poeţii pe care i-am numit sentimentali și 
ceilalţi, contemplativi, nu se poate trage, desigur. Si unii si alţii exprimă 
sentimente, pe care le proiectează într-un anume decor. Diferenţa se sta- 
bileşte în funcţie de rolul conferit decorului. La unii decorul este doar un 
cadru pentru definirea naturii emotiei, în timp ce la ceilalţi el devine însuși 
modul stării sufletești, al atmosferei interioare. Uneori, poate deveni și un 
mod de camuflare, mai mult sau mai putin dibace a carentei fondului 
emotiv. Dependenţa multor poeţi ai „Vieţii noi“ de-al doilea plan fata de 

simbolisti francezi şi belgieni declaraţi (si de epigonii acestora) se vadeste 
mai ales la producătorii de decoruri. Retinind din atît de complexul curent 
cîteva efecte de suprafaţă, unii ca aceştia s-au putut crede simbolisti de 
marcă prin faptul de a fi mimat cîteva gesturi si a fi difuzat cîteva motive 
din registrele simbolismului. Dar, cum se va vedea, motive tipice ale liricii 
simboliste europene au pătruns, şi era normal să se întîmple astfel, şi în 
creaţia unor poeţi autentici. Un motiv dintre cele mai des întilnite e acela 
al parcului: şi. al grădinii. Poeţii de la „Viaţa nouă“ (si nu numai ei) experi- 
mentează “onstant voluptatea de-a contempla „parcul singuratec“, admirind 
„verdea p5doaba“ a copacilor sau foșnindu-și paşii, toamna, în „covorul 
galben“ d: frunze căzute (N. Budurescu), de a străbate „parcul alb“, „plin 
de floare“, „în albul dimineţii“, cu inima „de cîntece plină“ (Alexandru 
Gherghel), de a rătăci, noctambuli, „într-un parc pustiu,“, „tăcut de veacuri, 
dormitînd în clar de lună“ (Mihail Cruceanu) ; ei își aduc aminte cu nostalgie 
de „grădini de altădată“, cu castani, zambile, „palide magnolii“, „tulpine 
zvelte“ şi lacuri line şi verzi, cutreierate de „lebede albe“ (V. Rath), imagi- 
nează parcuri feerice, pe ale căror „întinse alee“ cîntă şi dansează, „frenetic, în 
ritm de Salomee, / Pierdute Mesaline şi mîndri Don Juani“ (G. M. Răceanu). 
Frecvente în versurile lor sînt şi saloanele, interiorurile elegante. Unul din 
„imnurile“ lui Gheorghe Duma glorifică o pianistă care „varsă delir“ într-un 
salon „de lume plin“, N. Stănescu rememorează în Poemata „seara unui bal“ 
(Era ti-aduci aminte? — în seara unui bal, / Cînd întristat și pal / Stam 
linga tine-n umbră, lîngă pian“). Mihail Cruceanu consacră un ciclu de poeme 
oglinzilor, un altul vitrinilor (Vitrinile luxoase, Vitrina cărţilor tăcute, Vitrina 
papusilor, Vitrina plicurilor albe etc.), Al. Gherghel ne introduce într-un 
vechi castel, ale cărui săli sînt tapetate „cu scumpe mătăsuri“ şi pe pereţi 
atîrnă „pînze scumpe pictate de Watteau“. Însă motive obsesive pentru mai 
toți poeţii de la „Viaţa nouă“, pentru simbolisti în genere, sînt în special 
marea si toamna. N. Budurescu scrie Poema navelor plecate, Alexandru 
Colorian compune un întreg volum de Inscripţii pentru Balcic, Alexandru 
Gherghel, în Insula uitărei, adună îndeosebi priveliști marine, Eulampiu 
Slătineanu cinta cu matelotii, Mia Frollo îşi simte „pribegia“ „chemată“ de 
valurile albastre. Poeți ai mării sînt si Ion Pillat, Ion Minulescu, Al. T. Sta- 
matiad, I. M. Rascu. Adevărat laitmotiv în lirica simbolistă, toamna a pătruns 
în „Viaţa nouă“ mai ales prin (trecînd peste colaboratorii ocazionali) Şerban 
Bascovici (Bronz de toamnă), N. Budurescu (Poema toamnei), Alexandru 
Colorian (care a debutat editorial cu placheta Simple fantezii pentru 
toamnă), Mia Frollo, Alexandru Gherghel, Dragos Protopopescu. În versu- 
rile lor, „înfiorarea apropiatei toamne“, punînd bronz în copaci, coboară 
peste singurătatea grădinii“ „o armonie gravă de vint şi întuneric“ și 
„bolnavul cer“ întinde „a lui năframă din zare pînă-n zare“, încît 
„Pier cîmpiile imense în cătuşe de durere, 
Mohorîte stepe-n care rătăcesc numai strigoi...“ 


Citeva nume din această serie a contemplativilor şi fantezistilor se 
cer neapărat detașate. Înaintea tuturor, acela al lui I. M. Rascu. I. M. Rașcu 


a debutat în „Viaţa nouă“ în 1908 şi şi-a editat primul volum, Sub cupole 
de vis, în 1913. Acest volum este, în cea mai întinsă parte a lui, un adevărat 

summum al influențelor simbolismului franco-belgian. Toată recuzita . cu- 
rentului e aici: „albumuri vechi, decolorate, cu galbene fotografii“, „alco- 
vuri de penumbră“, „lămpi de-aramă lucitoare“, „mistice dome“, „smirna 
din altare“, „simfonicele-arome“, „farul magic“ spre care „tinde nava“, 
„plînsul negrelor catarguri și-al pinzelor învineţite“, „portul cu clădiri so- 
lemne”, „țări pierdute-n ceaţă sură“, „sumbre catedrale cu ziduri ogivale“, 
„castele ca din basme“, „grădini si pomi cu fructe blonde“, „castele-nalte 
cu turnuri si cu porţi măiestre“, „străzi misterioase“, „parcul prins în ceaţă“, 
„parcurile-n floare“, „parcuri solitare“, „nevăzute clavire“, „candelabre de 
aur“, „sirene“ care „plutesc uşor“ „pe luciul mării calme“, „sumbre cavouri“, 
„cînturi sepulcrale“, „cîntul sufletelor moarte“ — și enumerarea poate 
continua. 

Detaşarea de modele se produce chiar în volumul de debut. Ciclul Prin 
binoclul întors, mai ales, nu mai este dominat de motive livreşti, el comu- 
nică o experienţă interioară originală nutrita din reminiscentele copilăriei : 
a unei copilării vrăjite de „tristele poveşti franceze din vremile medievale“. 
Amintirea învie „străzile tăcute, alei de cimitire“, pe care treceau drumeti 
agale, „parcuri fără flori“, în care „plingeau fantome diafane“, toaca bise- 
vicii sunînd „toca-toca“, „arena blondă sub lumina de lămpi bronzate, visă- 
toare“, saltimbancii care plîngeau, „pensioanele ciudate, cu melancolice fa- 
tade“, ,convalescentele lungi“, călătoriile cu trenul. Spectacolul sosirii „bă- 
trînelor“ are cu anticipație ceva din atmosfera din Aici sosi pe vremuri: 

»-Weneati în verzi landouri (cupele mari de casă)... 
..Plingeau canarii candizi în custile pătrate... 
Simteam c-arsita verei cu muşchii ei m-apasă... 
Şi-ncet, suspine moarte de roti cauciucate 

Pluteau pe-aripi de soare... 


Pe moile covoare umblati ușor, ca-n vis, 

$i camerele albe va-nlantuiau eteric 

Pe scaune rotunde, sub jocul neprecis 

De umbră, de lumina şi așchii de-ntuneric.” 
(Batrinele) 


Precizată încă în acest ciclu, nu mai putin în vibranta poema Tyrol şi 
in Balada strămoşilor, si amplificată în creaţiile următoare, unde simbolismul 
se autohtonizează, nota individualizanta a poeziei lui I. M. Rașcu este „vi- 
sarea“. Nu visul, ci starea de vis: ,vesnica visare sub bolta înstelată“. Teh- 
nica e simplă și se înrudeşte cu aceea din Privelistile lui B. Fundoianu, pe 
care le precede. Poemul începe de obicei ca un reportaj. Privelişti variate se 
adună în cuprinsul lui, încet, producînd „atmosferă“. Versul de obicei amplu, 
adesea liber, permite vorbirii să parcurgă succint cele mai diverse tonalități, 
să alăture melancolia umorului și fraza înaripată apelativului familiar. Sînt 
intercalate în poezii dialoguri, paranteze explicative, citatii de versuri, re- 
ferinte la opere de artă. Efectul ar fi net prozaic dacă dincolo de relatare 
nu s-ar auzi un sunet deosebit, tulburător, dacă în legănarea lor monotonă 

versurile n-ar sugera ceva asemănător cu plutirea pe valuri, ceva ca un 
somn, ca o vecernie. Acest acompaniament muzical desface, ca în poemele 
lui Fundoianu, priveliștile din spaţiul empiric, dăruindu-le o realitate de 
farmec. Răscolit de „neliniști“, spiritul transcende aspectele intrate în raza 
imediatei percepții: spatial și temporal. Dorul, amintirea sau imaginaţia 
substituie peisajului constituit alte tartmuri, clipa prezentă se umple de 
momente care au fost, care ar putea fi sau ar fi putut să fie. Mai totdeauna, 
poetul trăieşte în dublu plan, și aceasta (are impresia) printr-o pred :stinare 
biologică : „blajinii săi străbuni“ au fost, ca si strămoşii poporului român, 
oameni din tari diferite, atît de opuse și atit de-ndepăriate ; dintr-o parte, 
poetului i-au fost filtrate „cald în suflet dorinti de zări senine“, din cea- 
laltă i s-a „înfipt“ în fiinţă „cuțitul legăturii de-umilul teritoriu“ (Nelinistz). 
La sat, „în cîrciume afumate“, poetul contemplă în închipuire „orizonturi 
crestate-n catedrale / Si gări, muzee, statui și arcuri triumfale“. Toamna, în 
vie, „Ciupind sticloase boabe din strugurii ce-atîrnă / Pe creștetu-mi,. ca 
niște lampioane venețiene“, își lasă „gîndirile senine“ să navigheze „ca bărci 
în larg“ si: „Nici vîrstă n-am, nici nume, nici doruri“...; doar „volumul 
galben din mina“ îi aminteşte „că viețuiesc prin anii o mie nouă sute“. 

În „salonul vechi de tara“, unde „orice lucru — atins e-o clapa ce 
trezește un ecou“, poetul redevine „copilul cu privirile-nsorite“, care, „ne- 
stiutor de toate“, gonea „spre larg de zări“. Gardurile meleagurilor natale 
îi aduc aminte de nazuintele din copilărie către acel „acolo“, către acel 
„altfel“ care, de atunci, îl solicită necontenit : 

„În vale plingeau goarne, iar după garduri-nalte 
Mijea o lume altfel, necunoscută nouă...“ 


* 


»Acolo in cerdacuri vopsite-n verde, flori 
Zimbesc în glastre, — aleea imbratiseaza vila...“ 


Ascultînd, în biserica unei mănăstiri, vecernia, poetului îi vin în minte 
timpurile lui Dosoftei şi Antim Ivireanu : 


„Aşa era cînd păstorea Antim 
Sau Dosoftei, mitropoliți din vremi ce mint.“ 


La „Port-Royal“, gîndul învie personalităţi ilustre : 
„lar din ptimpari diverse 
Revine discutind 
Abstracte controverse 


Cu Domnul de Saci 


Pascal — spre iazuri moarte 
Privind îngîndurat.. “ 


În monotonia lor, versurile lui I. M. Rașcu se disting printr-un ce ine- 
fabil, prin ceva ce aminteşte pe alocuri de Georgicele creștine ale lui Francis 
Jammes, în sfîrșit printr-o atmosferă, printr-o muzicalitate care le particu- 

larizează nu numai în cuprinsul „Vieţii noi“, ci si în acela al liricii românești 
în genere. 

După opinia lui E. Lovinescu, nu I. M. Raşcu, ci Mihail Cruceanu, 
dintre poeții grupării „Viaţa nouă“, „se apropie mai mult de simbolism“. 
Discutabil. De necontestat este însă puterea poetului (remarcată de critic) 
„de a crea atmosferă și comunica sugestiuni“, cu o tehnică influențată „de 
tehnica poeziei minulesciene“ — sau, poate, numai înrudită cu ea. Recu- 
noaştem sonorități de „romanțe pentru mai tîrziu“ în, de pildă, Vitrina 
cărților tăcute, în Aşteaptă-n poartă-un trecător, în Seara în cetate. Auzim 
însă şi alte ecouri : din Anghel, din Petică, şi mai vechi: din Eminescu. Cu 
D. Anghel îndeosebi, Mihail Cruceanu prezintă certe asemănări. Ca și „poetul 
florilor“, autorul Altarelor nouă e un fantezist delicat. Simbolismul întîiu- 
lui său volum, Spre cetatea zorilor, e în bună parte mimetic. Poetului i-a 
bătut la fereastră, în zori, o princesă, chemîndu-l „spre o cetate ce e veşnic 
înainte“ : „cetatea zorilor“, iar el, urmînd chemarea, porneşte la drum, 
străbătînd parcuri in care „solitare bănci se-nşiră“, părăsite de ,amantii 
palizi“ ; poposeşte o clipă în „castelul cu romantice terase“, în care, noaptea, 
învie în rame „adormitele tablouri“, răsună muzici „mai fermecate ca vi- 
brările astrale“ şi castelani „într-o spuză de dantele“ apar printre „facle 
albe“, lasă în urmă „pădurea de gheaţă“ : „templu măreț, dar fără zeu“; 
traversează „ape albastre“ ce dorm „pe-ntinse helestce“, nu fără a se înfiora 
de „tristețea gravă“ a „clopotului din turnul negru“ și nici fără a con- 
templa un convoi fantastic de „fecioare pale“ ce trec, „în clarul de lună“, 
„pe aleea cu veştede foi“ ; oferă iubitelor „trandafiri galbeni“, crini pur- 
tători de taine, garoafe roze și „trandafiri sălbatici, mai roșii ca roșul ce 
omoară“ ; adică împrumută toate ornamentele convenite ale simbolismului. 
Contribuţia proprie la îmbogățirea decorului simbolist nu se lasă însă mult 
așteptată. Chiar din volumul de debut, M. Cruceanu începe să expună cu 
graţie obiecte gingase : păpuși, oglinzi. Astfel, poetul trimite iubitei, de ziua 
ei, o păpuşă care, interesant, nu reproduce înfăţişarea femeilor ce popu- 
lează versurile simbolistilor : 

„În păr n-avea ghirlande, în suflet n-avea roze, 
Rubin n-avea pe buze, nici palide nevroze. 
Avea ochi fără vise si miini fără buchete : 
Părea un vis ce-adoarme pe flori de violete.“ 


Contemplarea oglinzilor : a celor „întinse“, „profunde“, „înșelătoare“, 
a micilor oglinzi „pudrate“, a oglinzilor „închise prin muzee“, „expuse în 
sale zgomotoase“, a „marilor oglinzi venețiene“, a acelora „în care s-au re- 
flectat cascade“ ca si în celor în care „nimica nu tresare“, şi în care „nimeni 
nu privește“ — devine prilej de meditaţie, confesiune, de interiorizare, une- 
ori cu efecte incontestabil lirice : 


„Dar iată că deodată vioara din oglinzi 
Împrăştie-un alt cîntec, uitare și regrete... 
O, bratele-ti frumoase zadarnic ti le-ntinzi, 
Vioara n-o să tacă, nici notele-i încete. 

Dar să căutăm ca vocea oglinzii s-amuteasca. 

Să ridem ca-nainte, cu hohote, mai tare. 

Chiar cadrele să pară cuprinse de mirare, 

Iar lustrele — adormite de-un veac să se trezească 
Şi ca iubirea noastră ascunsă-n noi să fie 

Mereu fără regrete şi fără de uitare.“ 


Mihail Cruceanu se detașează tot mai vizibil de simbolismul conven- 
tional si mai cu seamă de atmosfera lui artificios-decadentă de „nervi“ şi 
„deliruri“, dînd expresie, ca si D. Anghel, unor „ginduri blinde“. Caracte- 
ristica dominantă a poeziei sale devine delicatetea, un zimbet tandru, o lică- 
rire de bunătate iradiază în versuri. Unei astfel de sensibilitati îi convin li- 
niştea, solitudinea, contemplatia senină, reveria dulce, moldovenească. Poetul 
va zăbovi înaintea vitrinelor, isi va rememora „anii dragi de altădată“, va 
cînta „ziua de vară“, „strada neagră“, „strada singură și dreaptă“, „strade-n 
zi de sărbătoare“ si, mai ales, își va îndrepta privirile, cu înţelegere, către 
„ceilalţi“, către semenii insufletiti de gînduri şi doruri nestinse sau loviți de 
soartă : către „sărmanul călător“, către rănitul întors de pe front cu ochit 
aprinsi de dorinţa de a trăi, către necunoscuta care cîntă „într-o casă, pe-o 
stradă pierdută-n oraș“, către un pribeag 


„Cu hainele pline de praf, 
Cu fata brăzdată de soare,“ 


ivit, asemeni ,drumetului sarman“ al lui Topîrceanu cine ştie de unde și 
care merge cine știe încotro. Convingeri care aveau să-l ducă. pe M. Cru- 
ceanu în mișcarea muncitorească se lasă descifrate, încă înainte de primul 
război, şi în versuri : 


„Și trăim o clipă-n lumea de atitea ori visată, 
Fără robi și fără lanţuri, ca o vie-nchipuire.“ 


(Ditrinele luxoase) 


Accente de cald umanitarism întîlnim frecvent si în versurile lui 
Alexandru Colorian. Ceea ce surprinde agreabil la acest poet, inca de la înce- 
put, e absenţa decorului de împrumut. În versurile sale de tinereţe nu vom 
da peste nave, mateloti, faruri, pelerini, princese, parfumuri, tuberoze, ci 
vom fi întîmpinaţi de păstori, de „ne-nvinşi drumeti“, de „muguri negri“, 
de „caerul de ceaţă — al toamnei“ destrămat peste cîmpii. Anumite locuri 
comune ale simbolismului autohtonizat („orașul ars de otravă“, „floarea 
rară a visărilor din urmă“ , o taină îînflorită-n suflet“, „fecioara tăcerii 
eterne“, „misterul“, „eternitatea“, „dorința visarilor deșarte“, „floarea 
intiiului regret“) nu lipsesc, însă ele tin mai mult de o anume tehnică a 
expresiei, nu constituie materia însăși a poemelor. Contemplativ, Alexandru 
Colorian e totodată si un reflexiv, înrudit într-aceasta cu Tudor Vianu şi 
(mai mult, poate) cu O. Densusianu, care i-a transmis obiceiul de a lucra cu 
abstracții şi „energetismul“. Structura clasică a versului, în poziţiile „de 
concepţie“, tonalitatea lor solemnă atestă şi frecventarea lui Panait Cerna, 
cu toate că Al. Colorian nu e propriu-zis un conceptual ; el recurge rarcori 
la personificarea unor idei, a unor abstracții (ca în Zuzia); mai adesea me- 

ditează fără sistem : asupra condiţiei umane, asupra trecerii timpului, bună- 
oară, ca în Speranța, sau asupra destinului ineluctabil : 


„Nu tremurati de-un aspru gînd, — 
Toţi ne vom duce rînd pe rînd.“ 


(Fecioara tăcerii eterne) 


Piesele sale cele mai bune din această perioadă sînt însă, neîndotos, 
„fanteziile“, un fel de pasteluri euforice : 
„De Eros învins (fecioara ce-mparte — acum basmul în lume) 
Extatic mă-mbăt de balsamul miresmelor line, 
De soarele care puternic mă strînge şi-ncîntă, 
De vintul în care respiră vecia întreagă: 
Lumina e cînt, iar durerea se stinge pribeaga ; 
Şi tremură aurul zării pe piscuri de aur topit, 
Mă simt înfrățit cu pămîntul încins în rotiri de lumine, 
Pc frunte-am cununa de raze eterne şi veșnic senine 
Şi creeru-i flacără vie, dorinţă de-adinc infinit * 


„Preludii în zori) 


Loc de întîlnire a atitor poeţi si atît de diferiți, „Viaţa nouă“ este, 
implicit, o oglindă a contradictiilor simbolismului românesc, mai eterogen, 
mai antinomic încă decît cel francez. O pluralitaie de tendinţe centrifuge 
și-au aflat expresia în lirica promovată de revista lui Ovid Densusianu. Sim- 
bolisti din descendența lui H. de Régnier și A. Samain (Rașcu, Budurescu, 
Gherghel ş.a.) se întîlnesc în paginile ei cu „decadenţii“ (in sens verlainian) 
Minulescu şi Bacovia, neoromanticii Oreste, B. Nemteanu, V. Demetrius cu 
neoclasicii şi parnasienii Ion Pillat, Tudor Vianu, Dragoş Protopopescu, Eu- 
geniu Speranţia, Al. Colorian, elegiacii Barbu Solacolu, Șerban Bascovici, Mia 
Frollo cu dinamicul Ervin, seninul, delicatul M. Cruceanu cu neliniștitul 
B. Fundoianu. Recunoscîndu-le tuturor calitatea de simbolisti, fără .a fine 
seamă de tot ce-i îndepărtează, pe unii foarte mult, de principiile curentului, 
avem de înregistrat, în consecință, o diversitate de simbolisme. Există un 
simbolism muzical si unul plasticizant, unul care tinde să se depăşească, pre- 
gătind curentele viitoare (Bacovia, Fundoianu) și altul, cu tendinţe de întoar- 
cere la parnasianism, romantism şi chiar clasicism, un simbolism care prac- 
tică versul liber și unul care se menţine în vechile tipare prozodice. Sub as- 
pectul materialului de inspiraţie şi al decorurilor, se poate vorbi de un sim- 
bolisra citadin, rural, provincial, exotic, de un simbolism al mării si de un 
simbolism de salon. Din alte unghiuri privind, identificăm un simbolism 
religios, un altul, umanitarist, un simbolism livresc, un simbolism protestatar 
și asa mai departe. 

Colectind diversele simbolisme, pe unele provocindu-le, „Viata nouă“ 
a căutat să imprime tuturor o direcţie citadina, intelectualizantă și encrge- 
tică. A izbutit mai mult sau mai puţin. Mai mult în ce priveşte urbanizarea 
şi intelectualizarea, mai putin în privinţa energetismului. Versuri avintate, 
străbătute de entuziasm pentru înfăptuirile moderne, se pot recolta doar cî- 

4 
teva si numai din unii dintre poeții menţionaţi pina acum. Bunaoara din! 
Emil Isac : 
„V-am spus o doina nouă, jurati, de vreți, pe ea. 
V-am arătat că lumea n-ar fi să fie rea. 
Din sufletul meu stors-am dureri ce n-aţi simțit. 
Cu doina cea mai doină, cu, omul, am venit...“ i 


(Ego homo...) 


sau din Alexandru Colorian : 
„Orasele vieții sculptate-n fier si aur 
Vor fi icoana luptei, durerii şi mîndriei — 
Si sufleteie noastre, din cintul veşniciei, 
Trăind viata noua, vor stringe-un nou tezaur.“ 


(Preludii in umurg) 


„Energetice“ la modul discursiv, cu ecouri din Vlahuţă, sînt uneori 
versurile lui Emil Maus : 


„Dar tu, ce simţi adînc în tine „chemarea omului“ : sa fim, 
Pe-al vieţii drum, purtaţi de doruri, către frumos, către sublim — 
De gîndul tău cu-aripi de vultur te lasă către stele dus, 
Nutrindu-! cu aprinse-avinturi, ca să te ducă tot mai sus.“ 


Dintre toţi colaboratorii „Vieţii noi“, Vintilă Paraschivescu a fost acela 
care a ţinut să-și racordeze cît mai exact inspiraţia directivelor ideologice 
ale revistei. În spiritul (și litera) apelurilor lui Densusianu, autorul Casca- 
delor luminii se exersează în manipularea abstractiilor, folosind în acest 
scop versul liber : 

„O, vino, sfîntă fericire, 
Şi-mbracă-mă în mantia 
Sclipirilor de vin — 
Aprinde-mi larg cărarea 
Săpată-n întuneric 

Si poartă-mă-n spre zarea 
În care te-ai închis.“ 


(Aprinde iar făcliu bucuriei) 


Poetul compune un amplu Imn muncei, în patru parti, glorificind res- 
pectiv munca plugarului, a minerului, a fierarului şi a lucrătorului din uzină. 
Reci, suplinind prin retorism carenta forţei vizionare, versurile acestui 
„imn“ (apărut în „Viaţa nouă“ nr. 12 din 1919) sînt printre cele dintii, în 
literatura noastră, care încearcă să fixeze spectacolul muncii în marile între- 
prinderi : 

„În negrile uzine, 

Într-un decor de umbră, ca în temple, 
Mașinile dorm somnul greu de fier. 
Giganticele roate, 

Cu braţe de ciclopi, strălucitoare, 
Asteapta vechii lor prieteni. 


Cu mușchii de oţel, 

Cu feţele de bronz. 

Încrezători si siguri, 

Ei vin să le destepte 

Şi le pornesc în dansul lor nebun.“ 


Prin astfel de compuneri, Vintilă V. Paraschivescu devine echivalen- 
tul în alt plan al lui Pompiliu Păltănea, adică un ecou al lui Ovid Densu- 
sianu. Pompiliu Păltănea multiplică tezele teoretice ale directorului „Vieţii 
noi“, Vintilă Paraschivescu tine, în poezie, isonul lui Ervin. 

Frvin și Densusianu sînt una nu numai ca fapt existential, ci si prin 
convergenta acțiunilor. Poetul, savant și îndrumătorul spiritual se supra- 
pun perfect, fiecare nefiind decît o altă ipostază a celuilalt. Versurile din 
Ervin sînt ilustrarea pledoariilor teoretice ale lui Ovid Densusianu. Nu de 
la început. Mai precis, Ervin este simbolist (într-o acceptie largă) înainte de 
a deveni „energetic“. Pe măsură ce se realizează ca exponent al energetis- 
mului, el se îndepărtează tot mai mult de simbolism, cu impresia de a-l 
afirma, astfel încît nu fortam prea mult nota dacă zicem că dintre poeții 
de la „Viaţa nouă“ amfitrionul a fost cel mai puţin simbolist. Volumul de 
debut Limanuri albe, în care sînt strînse versuri dăruite revistei în primii ei 
ani, acordă un vast spaţiu poeziei de inspiraţie intimă, confesiunii, meditatiei 
interiorizate. Sentimentul dominant e acela al unei însingurări voite : orgo- 
lioase și triste, inerente unei naturi pornite să caute „altare nouă și alti zei“. 
Poetul se ipostaziază în „sufletul răzleţ“, purtător al unei comori pe care 
n-o vrea nimeni, în „învingătorul învins“, în „profetul“ sortit să moară 
„neplîns de nimeni“, „rege al singurătăţii“, în „nebunul“ ce trăia în lumea 


„Pe care-o faurise singur 

Şi credea 

Că-i un păcat să-ţi faci din suflet jertfă, 
Să-l laşi închis acolo unde 

Atitia-si duc viata lor de umbre multumite...“ 


şi a cărui „nebunie“ devine pina la urmă „lege“. Visătorului solitar îi 
pare de necrezut solicitudinea semenilor şi un gest de tandrete îl de- 
concertează : 


„Şi mie flori? De ce? Am dăruit mai multe 
Decit mi-ai dăruit într-o viaţă, 
Dar florile — le ştii — se duc prea iute 
Să-mpodobească cripte — 

Şi-ale tale 
imi pare că le-am văzut in altă parte — 

Pe morminte,“ 

Mai multe poezii vorbesc de moarte, de lacrimi, de „triste crizanteme“, 
de uitare de „trecutul sfărîmat“. Tonalitatea elegiacă cedează însă repede 
unor accente contrare. Calea robilor e o meditaţie la modul Cerna : 


„Purtînd povara de durere, 
Măcar atit s-aveti si voi, 
Iloti: un gînd de mingfiere 
Că si din robi se nasc eroi.“ 


Uer sacrum reia, in vers liber, motivul din Vestitorii primăverii 
de Coșbuc : 
„Vă-ntoarceţi iarăşi, pasări călătoare, 
Si-aduceti soarele pe aripile voastre 
Şi-n ciocul vostru — aduceţi veselie — 
Si, poate, voi mai fericite sinteti, 
Căci aţi uitat de-atitea primăveri ce au apus 
Şi aţi uitat că aţi mai fost pe-aici o dată: 
E primăvara veşnic nouă pentru voi.“ 


După cum se vede, poetul duce o luptă cu sine, pe care o bănuim dra- 
matică si care ar oferi un material preţios pentru o biografie interioară. 
Pateticele pledoarii din conferințele şi articolele lui Densusianu pentru o 
poezie viguroasă, receptivă la tumultul existenţei obiective, nu sînt decît 
ecouri ale acestei lupte lăuntrice. În versuri, infruntarile de stări sufleteşti 
antagoniste transpar nemijlocit. Poetul își adresează, recurgînd pentru 
aceasta la un ritm foarte asemănător, uneori identic aceluia din unele poe- 
zii ale lui Minulescu (pe care n-ar fi exclus să-l anticipeze), îndemnuri la o 
atitudine activă, la angajare în lupta vieţii : 

»Priveste-n jurul tău — e marea 
Vietei ; pleacă si o-nfrunta, 
Îmbată-ţi ochi-n contemplarea 
Minunilor ce te aşteaptă; 
Trăieşte — mergi oriunde soarta 
Te-ndreapta.“ 


(Cind mortii sint asa departe...) 


rosteste chemari de avintare temerara spre ideal : 
„Urmaţi-mă, 
Pe-aici e calea 
Ce ne va duce-nvingători, 
Aprindeti candela nădejdii 
Și fiţi în voi încrezători !“ 


(Per aspera) 


Sfărîmat cercul vicios al framintarilor interioare, poetul se va îndrepta 
spre viaţa largă, fie spre a cinsti memoria strămoșilor, pe care îi vede“... 
cutreierind prin tari fără hotare, / Stapini ai codrilor... “ fie, mai cu seamă, 
pentru a celebra eroii moderni : 

„Neînfrînţi sub stinca muncei, luptătorii 

Cu timpul şi puterile dușmane 

Adună-n zile negre si nopţi albe 

Comori de-ntelepciune si frumusețe 

Si mulţumiţi privesc spre ceasul cel din urmă 
Yar-sa se-ntrebe dacă-n aur 

Cununa lor de spini se va preface 
Vreodată.* 


(Lumini şi fulger) 


Eliberarea poetului de obsesii, depășirea lor, în genere a individualis- 
mului, se înfăptuieşte, s-o spunem deschis, cu preţul sacrificării în parte a 
lirismului ; chiar un elev al lui Densusianu atit de devotat ca Perpessicius 
recunoaște că poezia lui Ervin e „mai pre jos decît modele propuse“ si că 
se sinte în ea, ceva din stînjenirea pe care dogma o aduce întotdeauna 
inspirației“. Indiferent însă de judecata estetică pe care am rosti-o asupra 
lor, poeme ca Solii depărtărilor, în care sînt slaviti „cutezătorii Icari“ mo- 
derni, sau acelea care compun Heroica, cel dintîi volum de versuri consa- 
crat războiului pentru întregirea ţării, se înscriu printre faptele de istorie 
literară demne de reţinut. Pagini din Heroica, precum acelea consacrate 
luptelor de la Mărășești si în care discursul prinde aripi, merită să figureze. 
în orice antologie a poeziei de război : 

„Sub steagul vostru steaguri cu vulturi s-au plecat 
Si mii dintre aceia ce flaminziti venise 

Să muşte din belșugul atîtor holde de-aur 
Pămîntul i-au mușcat.“ 


Cel mai liric volum al lui Ovid Densusianu este, neîndoios (o spune 
şi Perpessicius), al treilea: Sub stinca vremei. Teoreticianul urbanizării se 
realizează ca poct, paradoxal, tocmai în acele creaţii (cristalizate în cea mai 
cuminte metrică tradițională) a căror sursă de inspiraţie este viaţa celor 
aflaţi „departe de ce schimba-n vîrtejuri fata lumii“. Într-o perioadă in 
care semănătorismul idilizant, deşi în declin (datorită în bună măsură şi 
atacurilor „Vieţii noi“), era, totuși, încă departe de a-și fi dat obstescul sfîrşit, 
Ervin consemnează în stihuri lapidare aspecte dure ale lumii rurale. Țăranii 
ce se întîlnesc „la răspîntia neagră“ își povestesc întîmplări groaznice: 

„Unul din ei zice: 
„Fost-am ia oraş 

Să mă judec iară: 
Tot eu păgubaş“. 
Altul: o făclie 

Si-un coșciug am luat; 
Mi-a ucis vechilul 
Singurul băiat“. 

Cel din urmă : „uite, 

- Mai aveam doi boi; 
Pentru bir mi-i vinde 
Mine pe-amîndoi“. 

O mare comprehensiune umană, o afecţiune indurerata respira in poe- 
zii precum Satul, Cuvinte de bătrin, Cîntecul pribeagului, Cei fără stea, 
Cosaşii, iar Alion Ciobanul ne aduce în fata un fiu al munţilor, superb în 
simplitatea lui, ca arborii printre care își mînă picioarele. Traversind vo- 
lumul Sub stânca vremei, te întrebi dacă pledoariile lui O. Densusianu pen- 
tru urbanism și energetism nu sînt bovarisme ; în tot cazul, e impresionant a 
citi sub semnătura unui intelectual de cabinet, martir al studiului, versuri 
străbătute de o atît de delicată înţelegere a dramei. rurale, ca acestea: 


„Departe de ce schimba-n virtejuri fata lumei. 
Departe de lumina ce-nalţă alte zori, 

Ei isi tirasc viaţa-nnoptată în catuse, 

intre aceleaşi strimte hotare, unde tot, 

Și cerul și pămîntul, sînt veşnice pustiuri 

Cu drumuri de cenușe. 


.. Şi totuși, cîteodată, în noapte, peste sat 

O stea mai luminoasă priveşte tremurind. 

Ca steaua ce-altădată ducea la Bethleem, 

Dar nimeni nu o vede — în sat dorm toţi visind 
Ca mine o să plouă si Domnul o s-alunge 

Al secetei blestem.” 


Puţine productiuni declarat „poporaniste“ raspindesc o atmosferă de 
simpatie pentru mulțimile apăsate „sub stînca vremii“ mai caldă ca poeziile 
„simboliste“ ale celui mai înverșunat adversar al „ţărănismului literar” ! 

Atit de eterogen reprezentată, ce loc ocupă poezia din „Viaţa nouă” 
în configuraţia literară a epocii ? Revista condusă timp de două decenii de 
Ovid Densusianu a îndeplinit în parte rolul unei tribune a simbolismului 
românesc de la care şi-au rostit mesajul aproape toți protagoniștii înnoirii 
lirice. Ion Minulescu si George Bacovia, Al. T. Stamatiad și N. Davidescu, 
Emil Isac si I.M. Rașcu se numără printre colaboratorii publicaţiei. „Viaţa 
nouă“ nu s-a resemnat însă a fi o tribună liberă ; ea s-a voit centrul miş- 
cării simboliste, organul ei îndrumător. Aceasta va fi fost cauza mai adinca 
a îndepărtării de „Viaţa noua“ a unor poeţi ca Ion Minulescu, Bacovia, Da- 
videscu, Stamatiad, care de nu tindeau în toate cazurile să imprime ei sim- 
bolismului o anume direcţie, diferită de aceea prescrisă de Densusianu, nici 
nu se simțeau în largul lor într-o publicaţie cu un program prea precis. 
Referindu-ne, în consecinţă, doar la contribuţia poeţilor care au făcut efec- 
tiv parte timp mai îndelungat din gruparea revistei, ce reprezintă ea ca va- 
loare absolută și ca fapt de istorie literară ? E. Lovinescu supune, în a sa 
Istorie a literaturii române contemporane (volumul al treilea), poezia „Vieţii 
noi“ unei critici din cele mai severe, recunoscind exponentilor ei doar foarte 
firave merite. Interesant e ca nici doctrinarii înşişi ai publicaţiei n-au avut 
pretenţia de a fi promovat valori excepţionale. Pompiliu Păltănea scria, 
în 1914: „curentul de la „Viaţa nouă“ n-a produs, ziceti, nici o capodoperă ? 
Asta nu-i un cuvînt să-l osinditi și să distrugeti cu anticipație cine știe ce 
geniu care, inspirat din estetica nouă, îşi pregăteşte în tăcere si umbră 
opera...” „Genii“, revista lui Densusianu n-a impus, evident ; ea n-a lansat 

poeţi de întîia mărime. Însă afirmarea unor talente a facilitat-o. Meritul 
„Vieţii noi“ pe tărîmul poetic e însă mai ales de ordin istorico-literar. Prin 
ținuta ei, publicaţia a ridicat simţitor gradul de intelectualitate al presei 
literare românești de la începutul veacului. Mărginindu-ne la poezie, chiar 
şi cei mai modesti versificatori mînuiesc fraza altfel decît confrații lor de 
acelaşi calibru din periodicele semănătoriste. Al. T. Stamatiad forţează, 
evident, nota, și nu puţin, cînd într-un dialog cu M. Cruceanu, apărut în 
„Rampa“ (1912), susține că simbolistii (printre care citează, alături de An- 
ghel, Minulescu, Arghezi, şi o seamă de nume de ajuns de veștede) „au 
adus subiecte pline de noutate și prin aceasta au lărgit orizontul ideilor, 
au îmbogăţit vocabularul limbii şi, în sfîrşit, au dat frazei o eleganţă și 
versului o armonie necunoscută pînă atunci“ : însă e un fapt; nu numai 
că marii poeţi moderni au modificat profund peisajul liricii noastre, dar că 
pînă si unor simbolisti de a doua și a treia mînă le-a fost proprie o con- 
ştiinţă artistică, o susţinută preocupare pentru realizarea formală a versuri- 
lor. Prin simboliştii minori, mediocritatea capătă un lustru care o face su- 
portabilă. Ovid Densusianu a știut să insufle tuturor tinerilor grupaţi în ju- 
rul său pasiunea pentru lectură, ambiția de a se instrui, si „Viaţa noua“ a 
cultivat pentru întîia oară la noi „scriitorul total“, practică însușită mai 
tîrziu de „Jurnalul literar“ al lui G. Călinescu. Densusianu solicită poeţilor 
articole și determină criticii să compună sau măcar să traducă poeme. Dacă 
„Viaţa nouă“ n-ar fi fost decît un laborator în care s-au consumat felurite 
experienţe, și tot ar merita cea mai atentă cercetare, peniru că, traversind-o, 
înțelegem mai exact complexul și sinuosul proces de constituire a „poeziei 
noi” românești, 


POETUL ION MARIN SADOVEANU 


(din perspectiva unor noi documente literare) 


I. OPRISAN 


Fara a constitui o permanentă preocupare a scriitorului și fără a atinge 
înălțimea artistică a prozei, poezia lui Ion Marin Sadoveanu este notabilă 
totuşi. E adevărat însă că acest aspect al creaţiei sale a trecut aproape neob- 
ervat în epocă. Cu excepţia cîtorva prieteni care îi urmăreau activitatea, 

puţini vor fi știut că Ion Marin scrie versuri, iar dintre aceștia şi mai puţini 
erau acei care îl luau în serios — fapt explicabil pînă la un punct prin slaba 
manifestare a scriitorului ca poet. Și completa îndepărtare a acestuia de poe- 
zie dupa 1930, va fi îndreptățit și mai mult îndoielile. Dar ceea ce i-a dău- 
nat cel mai mult scriitorului nu a fost neglijarea creației sale poetice, cît 
mai ales greșita ei interpretare, ce s-a perpetuat pînă în zilele noastre. În- 
tr-un consens general, cei cîțiva recenzenti ai Cintecelor de rob — carte ce 
constituia deopotrivă o împlinire dar și un capăt de drum — s-au străduit 
să sublinieze îndeosebi latura mistică, atracţia supremului creator şi a mis- 
terului morţii, legătura cu ,Gindirea“ etc. G. Călinescu avea să impună 
definitiv această părere în monumentala sa Istorie a literaturii române, tre- 
cindu-l pe scriitor printre „ortodoxiști“ 

Numeroasele manuscrise intrate după moartea scriitorului la Biblioteca 
Academici Republicii Socialiste România și cercetările auxiliare ce le-am 
întreprins cu alte scopuri, dovedind atît întinderea în timp a preocupării cit 
şi importanţa deosebită a acestui aspect în contextul general al operei sale 
obligă la o reformulare a imaginii poetului și la o repunere a lui în dreptu- 
rile cuvenite în cadrul literaturii române. 

Atracția ritmicii versului — datorită în parte profundului sentiment 
trezit de întîlnirea cu marea şi a „încurajărilor la compoziţie“ primite din 
partea profesorului de franceză Jeanjaquet — s-a manifestat foarte de 
timpuriu asupra tînărului Marinescu — Sadoveanu( dovadă poezia trimisă 
bunicului spre publicare la 14 ani). Va fi simțit şi el, asemeni lui Ion Sintu, 
un la fel de mare orgoliu și o aceeaşi bucurie de pe urma exersării ,,nobilei* 
profesiuni căreia i se dedicaseră modelele sale de tinereţe : Goethe, Heine, 
Balzac etc. Nu putem însă să ne facem o idee despre natura şi realizarea 
acestor prime încercări deoarece n-au mai ajuns pînă la noi. Dar ceea ce 
este şi mai grav e că au fost distruse sau s-au rătăcit îmseşi creaţiile epocii 
liceale, foarte numeroase după mărturia lui Sorin Negrutzi. Şi pierderea 
cea mai grea o constituie dispariţia poemului de inspiraţie marină Pitic, 

avînd peste 1000 de versuri $i 50 de pagini, desigur, dacă nu cea mai reușită, 
cel putin cea mai întinsă opera de tinereţe. Dar preponderența modelelor 
străine și a personalităţii lui Jeanjaquet nu au avut un rol prea mare asu- 
pra formării tînărului Marinescu-Sadoveanu — influenţele din exterior 
manifestîndu-se mult mai tîrziu. În mod cu totul neașteptat, în începuturi, 
poezia sa este puternic legată de solul românesc şi în primul rînd de cîteva 
figuri reprezentative: M. Eminescu, Al. Macedonski, V. Alecsandri etc., 
dar şi de un Dimitrie Anghel, sub semnul căruia era clădită întreaga 
poemă Pitic, avînd ca motto: „Poemul acesta iată ce-are / E scris cu-un 
fir de filigran / Cu picături din draga mare / Şi cu o pana de mărgean”, 
şi constituind o amplă prezentare a diverselor scene din lumea plantelor 
și vieţuitoarelor de pe fundul mării. Bănuim că influența mării va fi fost 
prezentă în mult mai multe din poeziile începutului — constituind probabil 
principala lor dominantă alături de un anume livresc, de vreme ce im- 
presiile „marine“ stăruie pînă tîrziu în Răsăritul de soare din 1915. Ori- 
cum, în caietul de versuri din 1914—1915, început pe vremea călătoriei 
în Elveţia, imaginea întinderilor acvatice lipsește. În schimb tematica poe- 
ziilor se diversifica si prin tot mai mult contur trăsăturile proprii creației 
sale. E evidentă în primul rînd tendinţa spre ideatie, spre abordarea unor 
probleme pe care „le discută“ într-o forma dialogată (Fire de toamnă, $i 
totuşi pling aceia care cîntă), sau pur și simplu „divaghează“ pe tema lor, 
prezentindu-si concluziile — fapt ce înscrie o bună parte a poeziei sale, la 
fe! cu proza, în categoria disocierilor. Avem de-a face cu o poezie a reve- 
latiilor de-o maximă austeritate. De altfel, însuși scriitorul mărturisea 
odată ! că temele sale preferate au fost: Moartea, Dumnezeu și Creatiunea, 
lipsind cu totul dragostea, în înţelesul comun. Se referea la creaţiile de 
după 1930, dar afirmaţia este valabilă in parte si pentru perioada de 
început, în care iubirea pentru femeie abia dacă își face loc într-o singură 
„piesă“ (Scrisori) şi atunci la un mod foarte discret, împletită cu iminenta 
sfîrşitului. „...De ce nu-mi scrii? Azi plouă-afară / Şi geamurile sînt în- 
chise / Nu văd bogatele narcise / Si n-aud fluturii cum zboară, / Să fii 
bolnav, ce tristă soartă / Întins în patul meu, iubită / Ce pare-o pasăre 
rănită / Un albatros care mă poartă / Spre seară se sfisie cerul / Si vad 
prin nori rănitul soare / Va fi frumos mîine-n grădină... Şi-mi vei alege 
curierul ?...“ * Poezia acestor ani nu este lipsită de imaginea „apusurilor” 
si a mormintelor, de nostalgia sosirii toamnei și a trecerii timpului — 
recuzită intilnita si in Cintecele de rob — însă tonalitatea e alta. Nici 
Dumnezeu și nici Moartea nu și-au făcut încă loc în creaţia scriitorului ca 
obiecte ale supremei veneratii. Pluteste doar o vagă idee de „Amor, cre- 
dinta și durere“ pentru întreg universul, uneori cu accente romantioase de 


t Jack Berariu, În vizită la I. M. Sadoveanu. în „Rampa“, anul 18, 1935, 
nr. 5338, luni 25 octombrie, p. 3. 

2 Biblioteca Academiei Republicii Socialiste România, Arhiva I. M. Sadoveanu, 
mapa IV, ms. 5. 

milă pentru un biet flasnetar (intilnire, În umbra-albastré-a unei sere...), 
sau de sinceră compasiune faţă de păsările cerului ce au a îndura o 
„iarnă chinuitoare“ (Amurg de toamnă), iar alteori îmbrăcînd haina sen- 
tențiozitătii poeziei sociale într-o viziune cu totul personală a executorului 
legii: „Eşti îngerul rămas de veacuri, esti mutul cu privirea rece / Ce 
te-oglindești cu nepăsare în bolta fluxului de sînge. / Tu vei trăi 
de-aci-nainie căci mina-ti trebuie să taie / Căci lumea va urf într-una, și 
tarina va cere răul / Roşu care pretutindeni va strînge rosile șivoaie... / Căci 
a rămas în lumea noastră doar un arhanghel. E călăul“ (Călăul) 5. 

Dar paralel cu tendinţa disocierii în lumea ideilor, poezia tinarului 
Sadoveanu manifestă deopotrivă atracția spre imagistic, spre plasticizare, 
spre crearea de tablouri si chiar de portrete. Era urmarea firească a apti- 
tudinii ce l-a făcut să îmbrăţişeze pictura şi care va rămîne pina la sfirsitul 
vieţii o constantă a operei sale în întregul ei. Și sub acest aspect poezia lui 
lon Marin Sadoveanu cunoaște întreaga gamă a manifestărilor — de la 
simplu element decorativ al plasticizării ideilor sau noţiunilor abstracte şi 
pina la pasteiul şi portretul ca scop în sine. Dar dacă pastelul se bucură 
de cîteva reusite admirabile (Risipă, O caldă sărbătoare-mbrăţişează mun- 
(îi... €etc.), portretul este simțit adesea megaloscopic: „lar cîmpul își des- 
prinde ca un portret conturul / Pe fondul fără margini ce l-a aprins azurul. / 
Un zîmbet de statuie pe buze îi rămîne / Şi tinerele raze în pletele-i bä- 
trine / Rostogolese in stele lumina reînviată / O linişte deplină pe cadra-așa 
culcată / Pe fruntea lui lumina plutind pe-un fir de soare / Se lasă ca 
pe-un templu cu porţi strălucitoare / Ce şi-au închis altarul, iar buclele o 
scară / Pe care în uitare lumina se coboară / Maiestuos sub raze un templu 
de-alabastru / Visind sub veșnicia pustiului albastru“ (Portret) 4 O asemenea 
viziune, nefirească pînă la un punct, decurgea dintr-o altă tendinţă a poe- 
ziilor de început şi care-şi găseşte împlinirea în Metamorfoze — aceea a 
îmbrăţișării unor imense destășurări spatiale și a turnării lor în tablouri 
gigantești, cum numai Eminescu mai realizase. Și imaginea pămîntului de pe 
muntele Arar, amintind de o viziune asemănătoare din Cain-ul lui Byron 
este grăitoare pentru temperamentul poetului de 22 de ani: „Pămîntul isi 
arată conturele lui sumbre / lar omul nu se vede în pulberea cernită / Ceta- 
tile sînt puncte pe scoarța înegrită / Atit de mult cresc munții si copleșesc 
pămîntul. / Din fluvii mai rămîne o dungă-abia în zare / Ca pe nisip o urmă 
a liniei ușoare / De un copil înscrisă, pe care-o şterge vintul” (Era-n copi- 
lărie întreaga frumuseţe... 5). Nu lipseşte nici elementul muzical, însă faţă de 
celelalte este minim, armonizarea luînd mai degrabă aspectul conceptional. 

Pe linia acestor trăsături definitorii al creaţiei de început, chiar 
înainte de a se manifesta, pendinte unor coordonate sufletești, Ion Marin 
Sadoveanu receptează diversele infiuenţe, dintre care cea mai intensă și mai 
de lungă durată avea sa fie aceca a personalităţii eminesciene, a cărui rit- 


3 Ibidem. p. 12. 
4 Ibidem, p. 64—65 
5 Ibidem, p. 85—38. 

mica, măsură şi chiar intorsaturi de frază ni se relevă încă din cronică- 
rescul Pentru descălecatul Țării Moldovei: „Nebunatec, nebunatec, craiule 
iar pleci în zale / Cu arc de argint pe umăr, cu ogarii cetei tale“... etc. îl 
apropia de Eminescu mai mult decît comunitatea unor trăsături sufleteşti. 
Erau formaţi amindoi intr- un acelasi orizont de cultura germanica ce face 
ca anume similitudine sa nu fie pur si simplu influente. Totusi Eminescu se 
întrevede pina in Cintecele de rob — e drept cu trecerea timpului din ce în 
ce mai putin și tot mai voalat. Însă daca prezenta marelui poet scade, admi- 
ratia autorului Metamorfozelor rămîne aceeași. În 1980 se arăta chiar în- 
grijorat de lipsa de interes fata de opera luceafărului poeziei românești : 
„Cred că după aceasta se poate cunoaşte primitivitatea unui popor, după 
lipsa de interes pentru trimisul său în această regiune. 

Noi avem unul singur : pe Eminescu, care e departe de a fi susţinut, 
aşa cum se cuvine, de întregul bloc sufletesc al neamului. Interesul celor 
cîțiva literatori pentru el, si al valurilor generatiilor de liceeni nu înseamnă 
nimic. Eminescu rămîne totuși prima rachetă trimisă de noi în regiunea de 
azur și de comuniune a tuturor neamurilor” 7. in versurile anilor 1914 —1915, 
afara de halucinatia intinderilor spatiale si de-o anume tonalitate tipica, 
Mihai Eminescu este amintit şi la un mod mai direct. Astfel viziunea co- 
drului ca o imensă catedrală din poema O catedrală largă... în mijlocul 
căreia oameni pietrificaţi în poziţii adulatorii se roagă singurului zeu care 
mai trăiește — gorilul, după ce scriitorui se oprise mai înainte în Grecia 
antică, elogiind cultul naturii în persoana lui Pan, ne vorbeşte de panorama 
deșertăciunilor din Memento Mori. Ideea contractării şi dilatării spaţiilor 
din Sărmanul Dionis preluată de la Kant este prezentă și la Marin Sado- 
veanu : „Minunile trecute eu le revăd pe toate / Căci boabele de rouă se 
schimbă în palate / Un rai se destășoară dintr-un fior de floare... / Te miri 
cum porti în tine o lume-asa de mare! / Si nesfirsit e drumul şi noi sînt 
totdeauna / Jzvorul şi poteca, nămiezul, seara, luna / lar tu plutind pe toate, 
pe-un vis cutreerare /: Te miri cum pe-asa lume tu esi aşa de mare” 
(Toiagul) 5. lată si o imagine tipică Strigoilor: „Pe mort veghiază noaptea. 
La o palidă lumina / Ce leagana pe Adan figura ci se- acne / Faptura ei 
de umbră, ce pe coșciug se să / Pe mortul mire doarme de veghe-a lui 
mireasă." 9 Totuşi prezenţa lui Mihai Eminescu oricât de intensă va fi fost 
în cele dintii începuturi nu imprimă poeziei lui |. M. Sadovecnu — ca de 
altfel toate influenţele ce s-au exercitat asupra sa — o asemenea turnură 
încît să vorbim de o dependenţă a acesteia de creaţia maestrului. Mai putin 
realizată artistic, ea rămîne o entitate cu totul individuală ce trebuie con- 
semnată ca atare. 

În preocuparea de incantatie simbolistă din Simfonie în „Tac“ Bemol 
minor, din Răsărit de soare întrevedem o altă influentă — aceea a lui 
Al. Macedonski sub egida căruia pasea la începutul veacului al XX-lea o 


6 „Revista celor sase“, anul I, 1912, nr. 2, 1 martie, p. 20. 

7 Arh. I. M. Sadoveanu, mapa XI. varia 12, însemnare din 2.X[.1930. 
8 Ibidem, mapa LV, mss. 5, p. 50—51. 

9 Ibidem, p. 52. 

întreagă generaţie de poeţi. Dintr-o aceeași sursă ni se pare a veni şi ideea 
poeziei Rugăciune, numai că I. M. Sadoveanu îi dă o întorsătură cu totul 
neașteptată făcînd ca preoteasa antică să se confunde cu însăși natura în 
sensul panteismului ce domină întreaga sa creaţie din anii aceştia : „Luminii 
tale mă închin, vestală / Şi iartă-mi azi trecutele păcate, / Şi zilele de 
brumă-nourate / Şi mintea mea muncită de-ndoială / O iartă-mă puternică 
natură.“ 10 Dar poezia anilor 1912—1915 conţine în germeni şi liniile dez- 
voltării ulterioare. Traducerea sonetelor lui J. M. de Heredia (Sclavul) şi 
Leconte de Lisle (Taurii) marca deja începutul unei noi perioade, aceea a 
parnasianismului în spiritul căruia vor fi create poeziile Miinile, Uindtoare, 
Ctitorii si în bună parte însăşi feeria Metamorfoze. Şi dependenţa de par- 
nasieni va fi atît de puternică, încît cu ani mai tîrziu avea să-i mărturisească 
prietenului său, magistratul Traian Lăzărescu : „Scriu împietrit, fiindcă apre- 
ciez poezia fluidă a lui Verlaine — dar vai! nu ştiu s-o fac. Ideile tinereţii 
mele îmi par azi tot atît de mari şi cred 'că voi scrie întotdeauna în gustul 
parnasienilor“. 1! Totuşi din această epocă ni s-au păstrat foarte puţine ver- 
suri, pe de o parte datorită războiului şi pe de alta, dată fiind imbratisarea 
teatrului, ce ocupă aproape în întregime preocupările scriitorului. Întoar- 
cerea la poezie către 1926 se va face de pe cu totul altă poziţie. Ion Marin 
Sadoveanu cunoscuse între timp experiența Sfîntului Francisc din Assisi, 
pe care în scurtă vreme avea s-o depăşească cu tot panteismul epocii de 
tinerețe, iar la Paris fusese cucerit pur $i simplu de Paul Claudel, despre 
care are numai cuvinte de laudă in toate interviurile ce i se iau: „Dar din 
toată pleiada de scriitori în vogă astăzi eu rămîn la Paul Claudel. Claudel 
uneşte o concepţie metafizică cu o nouă şi melodioasă invenţie verbală și 
în special cu o rafinărie de prozodie care strînge în ea toate eforturile cite 
s-au făcut de la Biblie pînă azi, ale ritmului şi melodiei în cuvînt. (Cred că 
nu avem încă suficientă perspectivă, însă socot că vremurile ce vor veni, vor 
da lui Claudel piedestalul uriaș ce i se cuvine.“ !? Adînc convins că a intuit 
linia dezvoltării poeziei moderne — de fapt intilnise o rezonanţă a pro- 
prului „eu“, lon Marin Sadoveanu începe o campanie de popularizare a 
scriitorului francez prin conferințe si traduceri. Preiectase chiar un volum 
întreg ce avea să cuprindă cele cinci mari ode ale lui Claudel, însă nu ne-au 
rămas decît două fragmente din La Cantate a trois voix — unul publicat în 
„Gîndirea“ şi celălalt în manuscris. Însă influenţa autorului Isus a vestit pe 
Maria a fost hotaritoare pentru evoluţia poetului român. Majoritatea poe- 
ziilor de după 1926 se află sub semnul claudelianismului, dacă nu concep- 
tional cel putin formal, prin îmbrăţişarea versetului si printr-o tendință 
către verslibrism. Întreaga framintare a „autoînfrîngerii” °? a descoperirii 
unui drum propriu, nebuna sete de cunoaștere de care prin 1924" se 


10 Ibidem, p. 25—26. 

11 Scrisoare către Tr. Lăzărescu datată 28 mai 1920. 

2 Romulus Dianu, O oră cu d. lon Marin Sadoveanu, în „Rampa“, anul XI, 
1926, nr. 2587, luni 14 iunie, p. 3. 

13 La 29 octombrie 1922 îi scria lui Tudor Vianu: „Tu ţi-ai vindecat toate ranile, 
te-ai biruit, insfirsit ? Eu, vai, nu inca !“ 

1 Scrisoare către Tudor Vianu, datată Constanta, 10 VIII, 1924. 

mărturisea lui Tudor Vianu: „Cînd se va înăbuși odată in mine să nu mă 
mai chinuiască, dorul acesta de dumnezei multi, de crize și int telepciuni 
felurite, de invataturi blinde sau rele ? O poftă nebună mă impinge să scor- 
monesc in toate, să știu de toate, să iau parte la toate și să mă manifest. 
Paranoia !... Demon nesatios pentru tine care-l porţi, căruia îi sacrifici toate 
ceasurile de liniște care {l-au fost scrise, în cartea tuturor începuturilor !* 
— găsise insfirsit în Paul Claudel o formulă acceptabilă pe care o folosea 
ca punct de pornire în închegarea gîndurilor sale asupra universului. Cu 
toate acestea volumul Cintece de rob văzut ca un întreg indestructibil se 
află la răscrucea multor idei contradictorii. Erau incluse în primul rind 
cîteva din poeziile anilor 1920—1921 (Pastel, Ctitorii, Vinătoare) ce aduceau 
o viziune deja depășită, apoi o seamă de pasteluri mai mult sau mai putin 
fără contingente la „ideea“ Cintecelor de rob: Pastel mărunt, Miniatură şi 
chiar Odă unui pămînt deznădăjduit, Toamnă târzie și Nocturna şi în sfîrşit 
exuberantul Tril, mărturia celeilalte coordonate sufleteşti, bucuria vieţii. Dar 
blocul compact al poeziilor din volum, dedicate morții și ideii de divinitate, 
pornea de la revelaţia perisabilitatii lumii „Și-am înțeles că smaltul putre- 
zeşte / Si stema lui de raze amăgeşte“ © scriitorul încercînd, în fond, expli- 
carea tainei „marii treceri“. Şi din acest punct de vedere lon Marin Sado- 
veanu nu-i de loc un „poet al morţii“, cum se exprima Tudor Vianu ', 
deoarece versurile sale nu proslăvesc niciodată „sfîrșitul“ ca scop în sine, 
ci din perspectiva iminentei acestuia priveşte întreaga desfășurare a victii 
de dincoace si de dincolo de moarte ; și nu-i nici „ortodoxist“, cum îl socotea 
G. Călinescu, deoarece ideea de divinitate rămîne încă confuză, imbracind 
atributele tuturor religiilor din Asia pînă la Sfîntul Francisc din Assisi și 
Luther. E mai degrabă un mistic de esenţă primitivă, ajungînd uneori, aşa 
cum bine observa Octav Șuiuţiu "7, la paginism : „Cu tine-adorm, de tine 
mă leg, cu tine m-alint, Pamint!... / Mă soarbe Cerul, nu vreau s-ascult 
a lui chemare, .../ Eu sînt lut cald, cald esti și tu, bătut de soare; / Eu am 
ochi vii, tu ai un ochi în orice floare“ etc. (Cintece de rob). Dar după remarca 
făcută ceva mai sus cum că ideile se amestecă fără să capete o unitate, 
poezia continua trecînd de la adorarea pagina a pămîntului la o explicare 
panteistică de nuanță franciscană : — „Şi-n tine, seara cînd mă-nchin / Am 
sub genunchi, din Dumnezeu, din trupul meu și închinare”. | (Gintece de 
rob). În acelaşi consens, străvechea idee a reintegrării în natura devine 
prilej de adulare a divinității : „Le cînt într-o grădină cu bălării și pace, / 
În care orice mort, sub lespezi, e-o panglică ce se desface“ (Imm). Însă ideea 
în jurul căreia se polarizează totuși poeziile ciclului este accea a punţii (nu 
în sens nietzsche-ian), a omului privit ca legătură între materie si spirit, 
între pămînt şi cer — „Căci tot mai sînt, / O cărăruie albastră, ca un 
fum, / Ce urcă din mormint, spre cer!“ (Triptic), „Şi-asemeni nufărului, 
legat cu lungi și puternice tulpine de mil / E Puntea ce dintre noi spre 


15 Încheicre, în Cintece de rob, Editura „Cartea românească“, Buc., 1930. 

% Tudor Vianu, Jon Marin Sadoveanu (cu prilejul Cântecelor de rob), în 
„Gindirea“, anul X, 1930, nr. 4, aprilie, p. 137. 

17 Octav Sulutiu, „Cântece de rob“ de lon Marin Sadoveanu. în „Vremea“, 
anul III, 1930, nr. 105, 13 martie, p. 2. 

ceruri se pierde,“ — imagine venind încă din poezia anilor 1914—1915, cînd 
Innul era văzut asemeni unei „punți fermecate“ ce ,Uneste roua cu 
Oceanul“. i 

Dar chiar atunci cînd Jon Marin Sadoveanu se opreşte asupra însuși 
fenomenului morţii (Ciclul morții) sau invocă sfîrșitul (Litanii), poezia sa 
continuă să aibă caracterul explicativ, de investigaţie, raminind o poezie de 
revelaţie — felul cum simt diverse categorii de oameni „trecerea“ —, sau 
în cazul litaniilor, perspectiva este a cognoscibilitatii: „Frate mut, stins în 
stele, ce-ntunecatul chip ai aflat / Al tuturor celor ce nu se lămuresc în 
mine / Si ca otrăvitoare albine / Mă mint / Frate, cu fata-acoperita cu-o 
foaie de argint / Fii bun, tu, al tuturor și nevăzutelor împărat / și frînge-mi 
din lumina în care ai intrat.“ (Litanii). 

De o anume independenţă fata de poeziile din volum — explicîndu-le 
totuși pe linia cauzala a revelatiei perisabilitatii amintită la început — 
Peisaj, cea mai bună dintre ele, constituia în același timp sinteza celor două 
trăsături definitorii creaţiei poetice a lui Ion Marin Sadoveanu : preferința 
ideativului si plasticizarea. $1 viziunea Timpului — cu adinci semnificații — 
este o imagine unică în literatura noastră : „Priveşte-l, mi-au spus !... Si-am 
stat şi-am privit / Prin geamul înalt si subțire şi adînc și cernit! / Era un 
grumaz ca de fluviu, ce din negru în negru treceă, / Peste el, cerul nostru 
traia, / Se trezea, / Adormeă, / Între zi si-ntre noapte, cu două praguri de 
foc, / Si pentru ca să văd Timpul, stătui prima oară pe loc! / Eram o fin- 
tina de viata... Pe lume mă rasfringeam, / Şi toate, cu ochii, cu mina, cu 
pasul le saruiam*“... 

E adevărat că uneori sobrietatea poemelor apare detonată de unele 
facilităţi expresive, cum observa Corneliu Regman 15, dar, în ansamblu, 
poezia Cintecelor de rob rămîne la un destul de înalt nivel artistic, promi- 
tind ascensiuni și mai ridicate. Însă după aceasta dată scriitorul renunţă a 
mai scrie poezie. Mai publică trei terfine in 1937 („Revista Fundațiilor“, 
nr. 1) pe aceeași temă a timpului care ucide totul și reușea să termine alte 
cîteva poezii dintre care ultima și singura notabilă, Privelisti, este datată 
9 septembrie 1952. 

Ecoul al vremurilor noi, poezia elogia forţa irumptiva a tinereţii libere, 
însă 1. M. Sadoveanu nu vedea în ea mai mult de o putere încă anarhica : 
„În tine totu-i rîvnă și mișcare / far de pornești cu greu ti-ar fi să spui / 
Spre care munte-nalt sau care mare / Razbati luptind sau împotriva cui“. 19 
Era „cîntecul de lebădă” al poetului. Singurele preocupări ce vor aminti de 
aici înainte că scriitorul a exersat cîndva şi meşteşugul versului vor fi tra- 

ucerile. Într-adevăr, după 1950 I. M. Sadoveanu tălmăceşte din H. Heine, 
Balzac, Kleist, Goethe, Lenau, Podgorodnikov. Becher etc. Creaţia propriu- 
zisă nu o mai încearcă însă. 

Întreruptă abrupt în chiar pragul deplinei consolidări într-o formulă 
proprie, după ce parcursese o atit de îndelungată și diversă experienţă, poe- 


18 „De fapt fiecare poem e o îmbinare de gravitate și gratuitate“ (prefaţă la 
I. M. Sadoveanu, Sfirsit de veac în Bucuresti, E.P.L., 1966, p. VII.) 


19 Arh. I. M. Sadoveanu, mapa IV, ms. 7. 

zia lui Ion Marin Sadoveanu, în ansamblul ei, prezintă mai mult decît un 
interes biografic. La răscrucea unor influenţe foarte contradictorii, dintre 
care : romantismul eminescian, imagismul lui A. Mirea, simbolismul mace- 
donskian, parnasianismul alimentat chiar la izvoare, primitivismul fran- 
ciscan şi misticismul claudelian nu erau decît cele mai importante, creaţia 
poetică a lui I. M. Sadoveanu aduce totuşi o notă aparte, mai ales în încer- 
carea de a imprima versului românesc noi sonorități expresive și poeziei 
putinţa exprimării unor gînduri dintre cele mai abstracte-experiente ce în- 
tregesc înţelegerea peisajului liricii româneşti dintre 1910 şi 1930 în cadrul 
căreia au trăit și s-au afirmat cîteva personalităţi de frunte ale versului 
A 
românesc. 


V. VOICULESCU. DE LA POEZII (1916) 
LA ULTIMELE SONETE (1964) 


MIRCEA BRAGA 


Reaparitia postumă a lui V. Voiculescu în peisajul literaturii noastre, 
printr-un volum de elevată expresie şi vibraţie artistică, dar derutant prin 
substanţă și structură, impune cu necesitate conturarea — din perspectiva 
istoriei literare și pe baza criteriilor estetice moderne — a unui profil liric 
de o pronunţată singularitate în poezia română interbelică. Primele încer- 
cari în această direcţie au relevat dificultatea gestului, fiindcă autorul Poc- 
melor cu îngeri, într-un proces de continuă reconsiderare a propriilor valori, 
a oscilat nu o dată între lirismul autentic si formula unui traditionalisny 
acut și retrograd. De altfel, atît critica literară contemporană poetului, cit 
şi cea actuală au subliniat inegalitatea flagrantă a creaţiei voiculesciene, 
dar au evidențiat tenacitatea, perseverenta cu care poetul şi-a canalizat efor- 
turile pe o singură direcție, aceea a elaborării unui „instrument“ liric capabil 
să exploreze cît mai complex si profund certitudinile, ezitările sau nelinistile 
omului. Sesizind aceasta, Tudor Vianu nota: „V. Voiculescu ‘(...) este în 
primul rînd un poet al vieţii interioare“ 1; se sugera totodată posibilitatea 
aprecierii poeziei voiculesciene, în latura sa cea mai rezistentă, ca ieşind 
din tiparele unei anume convenţii lirice, și a situării ei între cadrele lite- 
raturil ‘de ținută. Se cuvine să subliniem, însă, că opiniile criticii, în totali- 
tate, nu erau convergente celei amintite. Şi faptul e explicabil: evoluţia 
poetului era lentă, contorsionată, se putea constata o anume frecvenţă a 
motivelor ori chiar reluarea unora. Apoi paradoxala izolare a lui V. Voi- 
culescu de preocupările și controversele artistice ale timpului putea lăsa 
impresia abandonării sale definitive într-o depășită mentalitate estetică. 
Fiindcă, deși a colaborat la numeroase reviste din ţară şi s-a atașat unei 
mișcări literare, celei de la „Gîndirea“, V. Voiculescu nu a avut o prezență 
activă în sfera dezbaterilor teoretice, și-a urmat drumul făcînd parcă ab- 
stractie chiar de intervenţiile care vizau direct propria sa creaţie. Totuși, 
opera lui V. Voiculescu, distinctă, constituia în bună măsură un reper în 
epoca respectivă, astfel încît Al. Dima, publicind în 1936 cercetarea Zăcă- 
minte folclorice în poezia noastră contemporană, putea face următoarea 
notă preliminară : „Ne vom circumscrie încercarea la citarea numai a poe- 


1 Tudor Vianu. Figuri si forme literare, Casa Scoalelor, Bucureşti, 1946, p. 134. 

tilor seniori, al căror nume s-a impus cu relief în lirica vremii“ ? — dintre 
acești „poeţi seniori“ fiind înregistraţi cu precădere Tudor Arghezi. Jon 
Barbu, Lucian Blaga, Jon Pillat, Adrian Maniu și Vasile Voiculescu. Recu- 
zînd opinia critică a lui Eugen Lovinescu, a cărui poziţie — în acest caz — 
era minată de aversiunea sa principial-programatică împotriva „tradiţiona- 
lismului“, amintim încă studiul adîncit pe care George Călinescu l-a con- 
sacrat liricii voiculesciene în monumentala sa Istorie a literaturii române de 
la origini pînă în prezent, apoi unele judicioase secvenţe critice apărute sub 
semnătura lui Tudor Vianu, Perpessicius, Serban Cioculescu și a altora. 
Apelind şi la unele aprecieri rezistente ale criticii literare dintre cele dou’ 
războaie mondiale, vom încerca să sugerăm în continuare cîteva din laturile 
viabile ale poeziei lui V. Voiculescu, urmărindu-i itinerarul așa cum se 
conturează în cele opt volume de versuri publicate. 

„Ediţia definitivă“ a creației poetice a lui V. Voiculescu, apărută la’ 
Editura Fundatiei în 1944, înglobează un prim ciclu, Poezii, datat 1916, 
neapărut în volum ca atare. Poetul se afla în faza despre care, cu perfectă 
indrevtatire, George Călinescu afirma : „Pînă să-şi dezvăluie o personali- 
tate, V. Voiculescu a scris o mare cantitate de versuri vlahuţiene, corecte și 
prelung declamatorii...“ 3. Sesizăm, totuşi, în aceste poezii, dincolo de ten- 
tatia sămănătoristă, efortul de a da motivelor lirice o expresie personală : 
poetul apelează frecvent la elemente de legendă populară sau biblică, adesea 
supralicitînd metafora sau comparatia. Sugestiile sînt uneori contradictorii : 
„EI singur amarul își cîntă cu capul plecat pe vioară...“ (Artistul) — notează 
poetul, evidențiind destinul tragic al creatorului, ca apoi să afirme o anume 
detașare impersonală a acestuia — „Lăuntrul meu să fie ferit de strică- 
ciune, / Nimic să nu-l coclească din cite l-ar atinge“ (Acum cînd străbă- 
tut-am rdspintia) —, detașarea fiind un efect al actului de răsfrîngere a 
eternității în oglinda universului interior al artistului, de unde și constiinta 
substanţei inalterabile a refracției artistice: „Nu te uita că sînt o biata 
lăută șubredă de humă, / Eu simt zbatindu-se în mine adinci cîntări nemu- 
ritoare !“ (Ja tu arcușul). 

Nu li se poate contesta acestor poezii o autentică vibraţie lirică, dar 
— suferind pe parcurs o inoportună transfuzie de eticism în nuanţă biblică — 
aceasta devine neconvingătoare. Cititorul se află în fata unei convenții fla- 
grante care, nedisimulată artistic, este exterioară poeziei (Ca pe un dia- 
mant). Din acest impas poetul reușește să iasă atunci cînd caută a da ex- 
presie directă unor atitudini comune. lată, în acest sens, poezia Sententd. un 
îndemn patetic spre integritate, căruia i se poate reproşa doar o oarecare 
rigiditate formală : „Izbeşte amnarul de asprele cremeni / Să vezi cum tis- 
neste si foc și lumină... / Oţelul vointei caleste-ti asemeni: / Lovit cu-ndir- 
jire şi fără de vină / Scintei strălucite în preajm4-ti să semeni, / La orice 
lovire să scaperi lumină“. 


> Al Dima, Zăcăminte folclorice în poezia noastră contemporană, Fa. Funda- 
tiei, Bucuresti, 1936, p. 9. : 

3 George Călinescu, Istoria literaturii române de la origini pind în brezent, 
Ed. Fundaţiei, București, 1941, p. 797. 

Ciclul din 1916, eterogen sub aspect tematic, cuprinde și cîteva incer- 
cări poetice pe linia parabolei, unele amintind de povestirile metaforice ale 
lui Oscar Wilde. Dintre acestea se detașează Șoimul, cu referire directă la 
specificul poeziei prin inversarea imaginilor frecvente: „Şi-n timp ce jos 
privighetoarea cinta cu glasul ei subțire / Un dor plăpînd și fără vlaga, plin- 
gînd zadarnic şi-n nestire, / Cu pieptul plin svicnind puternic ca un vulcan 
bătut de lavă / Tacutul șoim plutea-n lumină și mut se înălța în slavă!“ ; 
şi Magii, în care accentul cade asupra caracterului iluzoriu al împlinirii 
atunci cînd țelul este situat sub semnul vagului, al inconsistentului. Remar- 
cam încă timbrul pronunţat laic al poeziei: „Şi cum li se vărsa din suflet 
prisosul sfintei bucurii, / Bătrînii magi de-odinioară păreau acuma trei copii / 
Ce-nsufletiti ca de-o izbîndă, își cred tot visul împlinit / C-au mers pe 
urma unei stele... ce s-a pierdut în infinit !“. În rest, poeziile acestui ciclu 
ne apar convenţionale, exerciţii — utile, dar nesemnificative — de domeniul 
laboratorului : Pe cruce, Ardealul sau Din Venezia — tablouri impersonale, 
fara relief, mentinindu-se în limitele unei simple descrieri retorice și necon- 
vingătoare ; Stă sufletul fără iubire — în care intenţiile lirice sînt compro- 
mise de abuzul de comparații ; La Rusalii şi Casa noastră — notații diluate, 
excelind prin note idilice acut sămănătoriste ctc. Cu această structură, ciclui 
de poezii din 1916 justifică în prea mică măsură includerea sa într-un volum 
antologic. Debutul poetului, tributar epigonismului eminescian, în esenţă 
poeziei viahutiene, nu a reţinut atenţia criticii decît mai tîrziu (dar și atunci 
ca material documentar), pe măsură ce versurile de maturitate ale lui 
V. Voiculescu detasau tot mai mult notele originale, personale. 

Volumul Din Țara Zimbrului (Birlad, 1918), avînd ca subtitlu Poezii 
de război, se remarcă tocmai prin poeziile exterioare tematicii principale : 
Cugetarea — ca elogiu al luciditatii şi raţiunii, reluînd într-un alt sens ideea 
din Bătea la poarta cerului o rază şi, partial, din Sentenţă, cu un plus de 
sobrietate ; Ganimede — unde, într-o pseudoopozitie cu legenda mitologică, 
se afirmă satisfacția realizării prin propriile forte: „Şi nu m-ar bucura 
înaltul / Olimp, etern ispititor, / De nu l-as fi atins din zbor, / Ci-n ghiare 
lungi purtat de altul“ ; apoi Sint culmi infricosate (în prelungirea poeziei 
anterioare Acum cînd străbătut-am raspintia) — în care se evidenţiază exis- 
tenta interioară a unor zone de mare altitudine, de deplină liniște, neexplo- 
rate şi inexplorabile : „Sînt culmi înfricoşate în sufletele noastre / Dar ni- 
meni nu le suie și nimeni nu le-atinge, / Deasupra, peste neguri, furtună și 
dezastre, / Pe ele niciodată lumina nu se stinge...“. Această poezie comportă 
însă discuţii sub raportul sensului ideii pe care o încorporează. La o primă 
impresie, s-ar părea că ne aflăm în faţa unui reflex poetic al teoriei scho- 
penhaueriene cu privire la personalitatea creatoare : în afara oricărei deter- 
minări, artistul realizează o stare de totală contemplativitate, de „obiectivi- 
tate“ absolută — apropiere tentantă dacă ne gindim la diseminarea pe care 
o cunoșteau în epoca, prin prestigiul personalităţii, ideile lui Maiorescu (tri- 
butare esteticii lui Schopenhauer). Dar credem că este vorba doar de'o 
reminiscență eminesciană, întîmplătoare şi nu de durată ; de altfel, chiar in 
poezia citată anterior, Ganimede, poziţia poetului e cu totul alta. 

Epica de război a lui V. Voiculescu, din volumul Din Tara Zimbrului, 
e inconsistentă, epigonică. Noaptea mobilizirii prezintă o corectă .rimare in 

cel mai autentic spirit semănătorist : „Ca-n noaptea-nvierii cu toţi se scu- 
lara, / lar zvonuri de clopot purtate de vînt / Trecură hotarul şi se-mprăş- 
tiara...“ Un Alecsandri „redivivus“ întîlnim în Era o zi de bătălie, Șase cruci 
(izbitoare asemănări cu Penes Curcanul), Popa din Dealul Sării, Mormântul 
stegarului, La Cheile Buzăului (amintind flagrant de Căpitanul Romano). 
lată un exemplu: „Şedeau de două zile-n ploaie, dar unul nu cirtea, cînd 
iată / A treia zi sosi poruncă să ia tot muntele cu-asalt... / Și, cum era 
posomorita, s-a-nveselit întreaga ceată / Şi s-a mişcat nerabdatoare să urce 
piscul cel înalt“ (Șase cruci). Întrucîtva detaşabile par a fi În retragere şi 
Cînd a fost să moară Neculuf, în care se renunţă la pateticul conventional 
pentru a se creiona tablouri autentice. Dar un alt ascendent poetic submi- 
nează emoția cititorului in contact cu aceste poezii : Cintecele de vitejie ale 
lui Coşbuc, apărute încă în 1904. 

La trei ani după volumul Din Tara Zimbrului, în care prestigiul unor 
modele ilustre încă este coplesitor pentru poet, are loc o prima și notabilă 
sedimentare a valorilor lirice autentice prin volumul Pirgă (Bucuresti, 1921). 
De altfel, V. Voiculescu are conștiința acestei decantări, proclamată poate 
totuși prea tranșant : „Dar astăzi, peste vremuri, rodesc... Prin mii de pori / 
Din fund amara mizga suind, se indulceste / Şi-a soarelui lumină o plăs- 
muieşte-n flori : / Azi visul rădăcinii pe ramuri străluceşte, / Voios stă rodul 
ciucur şi-ncet se pirguieste... / ...Şi-ncovoiat sub pîrgă, aştept culegători“ 
(Pîrgă). 

Tablourile si pastelurile — în majoritate idilice, cu iz semănătorist în 
descendența lui Alecsandri și Vlahuţă —, deși existente în număr însemnat 4, 
rămîn simple anexe ; predomină în volum meditaţia lirică, în cistig de 
profunzime și originalitate, fapt constatat şi de George Călinescu : „Abia cu 
Pîrgă (...), în care mai sînt totuşi poezii de război, începe faza propriu-zis 
literară a poeziei lui V. Voiculesu, încă șovăielnică“ 5. Acest volum contu- 
rează un destin poetic întrucîtva asemănător celui bacovian. Poetul intuieste 
o anume esenţă tragică a universului în mijlocul căruia trăiește, dar se 
simte incapabil s-o determine, investigația lirică fiind pusă adesea sub 
semnul. derutei : „Răspîntia e moartă si citi s-au perindat / Nu ti-au lăsat 
o urmă, un semn care s-arate / De-a nimerit vreunul pe drumul-adevărat...” 
(La răscruce). Se profileaza chiar o obsesie a poetului pentru definirea unei 
atitudini, de unde oscilarea între diferite soluţii. Căutarea este permanentă : 
„Urează-mi luptă, nu-mi ura izbinda...“ (Urează-mi) — notează poetul, dar 
aducînd apoi un puternic corectiv individualist. Or, efortul singular profi- 
lează avataruri care, deși se pot constitui într-un protest poetic evident, 
subminează prin inconsecventa efectul general al liricii voiculesciene. Astfel, 
într-o latură a sa, poezia lui V. Voiculescu aduce o matură înţelegere a 
unuia din viciile timpului său ; identificat cu „durerea neamului“, poetul 
se exprimă vehement : „Din visul vostru ars, căzut grămadă, / Din dorul, 


1 Explicaţia tentatie pentru pastel ne-o oferă însuși poetul, într-un articol din 
volumul omagial Jon Pillat. Mărturii despre om şi poet, Publicom, Bucuresti, 1946, 
p. 98—104, întitulat Etape şi reședințe, unde se spune : ,...peisajul, în înţelesul lui integral, 
este pentru fiecare din noi o stare sufletească...“ (p. 101). Dar versurile de această natură 
ale lui V. Voiculescu au rămas, aici, în faza de intenţie 

5 G. Călinescu, op. cit, p. 797. 

astăzi zgură si tăciuni, / V-am mai rămas doar eu, o grea plamada — / Ames- 
tec de silitră și cărbuni“, ca în final să concluzioneze : „Să stau acolo mută 
si-nghetata, / Din scrum de vis urgia să-mi încheg : / Un pumn de pulbere 
înfricoşată / În care zace trăznetul întreg” (Durerea neamului). În prelun- 
girea acestei intuitii, perspectiva idilic-semănătoristă (evidentă în poezii ca 
Seară de primăvară. La prasila sau, mai ales, Curte pustie), cedează celei 
realiste : Lache logofătul, de pildă, evidenţiază puternice note de critică so- 
cială, într-o manieră care prefigurează vehementa argheziana din 1907. 
Alteori, cu autentică emoție, poetul aduce laudă muncii umile, efortului. 
conştient de supunere a materiei, acesta fiind adevăratul izvor de satisfacţii. 
si împliniri : „Irec veacurile-n spulber si anii pier în spume... / La ţărmul 
Muncii numai, stă omul și-ancorează, / Căci cea mai veche Taina și Lege 
de pe lume / E munca ce urzeste, înalţă și creează“ (Imn muncii). 

Echilibrul tonic al poeziilor amintite, și al altora, se reclamă din 
încrederea manifestă a poetului în destinul colectivităţii. Totodată, intuim o. 
confundare a telurilor individuale cu cele colective, o subsumare a primelor 
celor din urnă : poetul dorește „Să pot purta în mine jar si pară / Nemistuit 
de propriul meu foc, / Să luminez și-n mine și-n afară, / Sanu fiu mie 
însumi un obroc“ (Prometeu). 

Ne aflăm, cu acest capitol al creaţiei voiculesciene, în domeniul poeziei 
înscrise într-o bună tradiţie realistă ; dar — așa cum am notat — volumul 
Pirgd deschide totodată în ansamblul operei lui V. Voiculescu drumul spre 
afirmarea soluţiei individualiste și, prin aceasta, spre un impas pe care tenta 
ortodoxistă nu va reuși să-l mascheze. Aplecat atent asupra omului şi a 
condiţiei sale în societatea capitalistă, intuind o esenţă tragică, dar nefi- 
xînd-o cu luciditate consecventă, — V. Voiculescu rămîne nu o dată izolat iu 
efervescenta sa, în dorinţa de a da răspuns marilor întrebări ale vieții. 
Deruta este în primul rînd spirituală, situaţie caracteristică multor poeţi din 
perioada interbelică. Din fericire, în cazul său, sinceritatea gi o aspirație 
nobilă, aceea de a da expresie umanului, au frînat în oarecare măsură pro- 
cesul involutiv, în ciuda contactului pe care l-a avut cu cercul „Giîndirii“. 
Desi era conștient de faptul că „Fericirea nu-i floare s-o culegi, / Ci luptă-n- 
fricosata cu vechi fărădelegi“ (Îndemn), V. Voiculescu — fire meditativă 
prin excelență — refuză adeseori contactul cu o realitate brutală, ostilă. 
Versul manifesta atunci oboseală, poetul se întoarce spre sine deprimat : „Nu 
mai aştept lumina dinafară: / O alta-n mine tainic s-a aprins/ $i arde-n 
fund pojarnica ei pară, / Văpaie noaptea, ziua etilp de fum — / Cu ochii-n- 
torşi spre ea pornesc la drum“ (Noul mag). Firesc, această claustrare indi- 
vidualistă într-un univers ale cărui valori intrau într-o funciară opoziție cu 
esența societăţii timpului, univers consumat de mari şi intense arderi, dar 
inexpresive în izolarea lor, implică o imposibilitate tragică : „Nevăzute rani 
ma dor, / Fruntea n-am unde s-o-nclin : / Pretutindeni numai chin / Stin- 
gere şi dor!“ (Osîndă). l 

În aceste condiții, pînă la a accepta durerea ca virtute şi datorie nu 
mai e decît un pas, pe care V. Voiculescu îl face. Expresia deplină a acestei 
optici este Piatră auriferă, în care o aparentă rigiditate si indiferență ale 
gestului pun în valoare un conținut dramatic intens: „Mă pregătesc 

de-acuma sa te sfarim, durere, / Ca pe o piatra-n care zac vine- ntregi de 
aur, / Ce-atit mai grea atirna, strivind mai cu putere, / Cu cit în ea cu- 
prinde, ascuns, mai mult tezaur“. Poetul vizează durerea în stare pură, 
esenţială, dincolo de contingent: „S-o duce toată huma netrebnică din 
tine... / Spălată-n mii de ape, pe scocuri vinturata / Să-ţi laşi domol pe 
fundul ulucului din mine / Nisipul tău de aur, Durere sfărîmată...* De pe 
această treaptă, orizontul poeziei voiculesciene primeşte o pronunţată tentă 
mistică ; „acum poetul este ortodoxist, traditionalist si continuă alături de 
Blaga cântarea jalei metafizice“ ô, de fapt o manifestare a impasului spiritual. 
Editorial, această etapă a poeziei lui V. Voiculscu e marcată de apariția în 
1927 a volumului Poeme cu îngeri. 

Dinamica versului voiculescian suferă, în această perioadă, o pronun- 
tata alterare ; în însăși esenţa poeziei se produce un dezechilibru al valorilor, 
prin schimbarea raportului estetic de bază, acela dintre afect și rațiune. 
În spirit etic creştin, poetul încearcă a versifica textul biblic. Rezultatul este 
livresc, adesea tradind compilaţia : Isus pe ape, Pregătiri de cină. În alte 
cazuri, exprimarea universului interior se face printr-o permanentă rapor- 
tare la motive biblice, într-o atmosferă eticistă vetustă şi greoaie. Această 
apropiere forţată e prezentă chiar si în pastel: „Descolăcit din neguri 
sē- nalță-un şarpe laur / Ce umple- atreg apusul cu 'cozile-nnodate... / Fug 
Îngeri din înfrîngeri cu frinte lănci de aur / Şi pier din cer Arhangheli cu 
arcuri descordate“ (Apus apocaliptic). Prin abuz, convenţia se transformă 
în manieră ; mai mult, imaginea se diformeaza frizind ilarul. lată, în acest 
sens, finalul poeziei De la pășune : „Şi-aurit întreg de jarul / Care arde-n 
asfintit, / Lin coboară-n sat văcarul / Ca un înger strălucit !“ Evident, nu 
sîntem în fata unui simplu experiment (titlul volumului avertizează cititorul 
asupra unei anume modalităţi, e adevărat, dar sugerează totodată viziunea 
de bază), ci a unui efort susţinut de legitimare poetică a expresiei gnomice 
în nuanţă ortodoxista. Dar, cu aceasta, se iese din sfera artei : introducerea 
ilicită şi factice a normelor morale creştine fn structura poeziei anulează 
emoția artistică, în primul rînd prin incompatibilitate, în al doilea rind 
prin convertirea finalitatii estetice în finalitate etică. 

E posibil ca poetul însuși să fi simțit inconsistenta gestului, completa 
sa lipsă de expresivitate estetică, întrucît nu-i consacră într 'egul său potențial 
artistic (Mai mult, volumele următoare atestă o treptată, dar certă renun- 
tare). Poemul Decebal, de pildà, una din piesele antologice nu numai ale 
volumului Poeme cu îngeri, ci ale întregii creații voiculesciene, consemnează 
în cadenta gravă a tragediilor antice, pe e fundalul unei naturi apocaliptice, o 
ultimă filă de istorie. Dilatarea dramatică a imaginii şi, totodată, a senti- 
mentului e imensă : „Şi iar se-ntoarse-n matcă nedomolita apă, / Minindu-si 
peste taină bulbucii spumegati, / Deasupra hulei oarbe, nestrabatuta clapă. / 
imprastiase spaima pe toti... Intaritati / Latrau morţi căţeii pămîntului în 
borte, / Ca pin’ la ei sub lespezi, tot mai apropiaţi, / Răzbeau năpraznic 
paşii greoaielor cohorte“ 

Poeme cu îngeri, prefigurind parcă ultimul volum ai poetului, aduce 
si cîteva notabile poezii erotice : Strofe pentru o fată, de o inetabilă puritate 


6 G Călinescu, op. cit, p. 798. 

compozitionala si de substanţă, consacrată elogierii adolescenţei, sau Des- 
părțire, cu profund ecou liric. Spre deosebire de volumele anterioare, o pro- 
nuntata notă originală primește lirica sa „descriptivă“. Tabloul impune prin 
asociaţii $i sugestie : „O frescă luminoasă și dulce-n primăvară, / Un mare 
triptic vara şi toamna un panou, / În friză de zăpadă schimbată iarna iar, / 
Pădurea e deapururi același-alt tablou“ (Pădurea). 

Așadar, intentionind a stabili — printr-un număr însemnat de poezii 
din volumul Poeme cu îngeri — un nou ortzont liricii sale. sub auspiciile 
ortodoxismului, V. Voiculescu încercă în fond să supună creaţia unui regim 
anacronic, rigid. Morala creştină, în ultimă instanţă. nu se identifică cu 
umanismul, în aceeași măsură în care esenţa tragică a timpului în care a trăit 
poetul nu poate fi redusă la legenda biblică a păcatului originar. Operind 
totuși aceste mutații, poetul a plătit un greu tribut ideologiei capitaliste, 
cu efect nociv, de anulare a unei însemnate părti din creatia sa. De aceea, 
nu putem subscrie nici la opinia lui George Călinescu, conform căreia „sen- 
sul et (al poeziei de extracție ortodoxistă — n.n.) este gratiosul şi calixraficul 
ca în pictura primitivilor“ 7, întrucît ar însemna să facem abstracție de fina- 
litatea precis directionata a versului său sau să o limităm — fortuit — la o 
simplă impresie formală. Totuşi, sîntem împotriva raportării integrale a 
sensului poeziei lui V. Voiculescu. chiar din perioada Poemelor cu îngeri, 
la doctrina gîndiristă, considerînd că elementele ortodoxiste din creatia 
voiculesciană nu se identifică cu tezele de bază ale ideologiei profesate de 
Nichifor Crainic. Dacă acceptăm gîndirismul ca fiind „împingerea cultului 
tradiției la primitivitate prin negarea civilizaţiei (...), misticismul religios 
dominînd rațiunea, viata umană si socială (...), nationalismul dus la exclu- 
sivism rasist“ 8 — sîntem obligaţi la a constata că nu o asemenea finali- 
tate caracterizează poezia voiculesciană. Din amintitul articol Etape si rese- 
dinte, se detașează unele notatii care relevă o opinie estetică pozitivă, chiar 
în opoziţie cu „teoria“ gindirista. Astfel. afirmă V. Voiculescu. „cred ca 
Arta, ca un destin, mînă şi administrează existenţa artistului adevărat nu 
numai în structura ei intimă, ci chiar în așezările lumești“ (p. 98) — su- 
gerînd necesitatea dăruirii totale a artistului. Referitor la unele caracte- 
ristici ale poeziei se notează : ,...eleganta, măsură, claritate, o rafinată curio- 
zitate, o sensibilitate lucidă, gust pentru exotism, sete de cultură, rîvnă 
pentru idee, nevoia de universalism“ (p. 99). Se profilează încă admirația po- 
etului pentru natura patriei, tradiţiile poporului, ca şi pentru „slăviţii înaintaşi “ 
íp. 100). În conceptia sa, poezia trebuie să ajungă „la zăcămintele proprii 
ale poetului, la esența lui intima din care începe să se hrănească“ (p. 102) : 
ea e necesar să dobindească „acea unitate de formă şi gîndire. ceea ce îi 
echilibrează aspirația între contemplare si nazuinta, limitarea formală ne- 
fiind o stavilă dorințelor si pasiunii conţinute“ (p. 102—103). Sugerate de 
cercetarea poeziei lui Ion Pillat, aceste cîteva consideraţii teoretice se menţin 
totodată si ca o notabilă exprimare a unei arte poetice proprii, verificabile 
de-a lungul creației voiculesciene. Or, de la acest crez poetic pina la definiția 
lui Nichifor Crainic conform căreia arta „e imaginca sensibilă a posibilita- 


7G. Călinescu, op. cil, p. 798 
8 Mihai Gafita, Cezar Petrescu, E.L., 1963, p. 64. 

tilor de dincolo de lume“ ? — distanța e aproape de ordinul incompatibili- 
tăţii. V. Voiculescu nu a dat curs îndemnului de „a înlocui realităţile sufle- 
teşti ale poporului, a istoriei și condiţiei de viata prin mituri cu implicatii 
divine“ ' ci s-a limitat fie la încercarea dea „poetiza“ textul biblic (cum 
am arătat), fie de a eticiza în sens creştin. Indubitabil, umanismul în accep- 
tie creştină este un pseudoconcept sau, mai exact, o noţiune de esenţă diver- 
sionară, dar se cuvine să apreciem ca atare buna- credință a poetului. in 
creaţia lui V. Voiculescu, moartea fizică nu este acceptată ca prolog al unei 
regăsiri metafizice („paradisul pierdut“), ci ca negare totală a nonvalorilor 
din viata în societatea timpului sau. Obosit și deprimat, poetul (asa cum vom 
vedea și mai departe) dorește liniștea morții, și nu fericirea „de dincolo de 
lume“. In plus, trebuie să spunem că nimic din brutalitatea si ura doctri- 
nar-fascistă a gindirismului nu răzbate din poezia voiculesciană, ea fiind 

— dimpotrivă — expresia unei profunde „iubiri“ (ghilimele sugerează o 
anume nuanţă creștină). O sugestie prețioasă în acest sens ne este oferită şi 
de către Al. Dima: „Izvoarele folclorice ale poeziei religioase culte, prin 
spiritul lor realist, prir principiile umanizării divinului şi ale localizării la 
orizonturile geografiei şi etnografie! româneşti a baladei biblice, au orientat 
însă lirica noastră cultă pe un tărîm ce mentinindu-se mai mult în concret 
si firesc, nu se atinge decît arare cu sentimentul metafizic profund religios". 
‘Si mai departe : : „Îi un moment atît de prielnic misticismului religios, poe- 
zia românească nu şi l-a putut anexa totuşi, decît sub forma unor (...) in- 
tenţiuni programatice sau a unor realizări ce — sub impulsul folcloric — 
au devenit laice“ !!. Afirmă poetul: „Ostrov încins de ape e sufletul din 
mine. / Mîncat mereu de valuri și bîntuit de vînturi, / Deși stingher deapu- 
ruri, prin asprele lui vine / Se leagă-n adincime de vastele paminturi* 
(Ostrov încins de ape). Si am văzut că, atunci cînd poezia se naşte din mari 
combustii pentru a da expresie acestei legături de profunzime, sincere și 
nesubordonate decît propriei sale chemări, versul primeşte consistență și vi- 
talitate. Cu surprinzătoare precizie, „mărgăritarul bolnav“ (din poezia cu 
același titlu) explică simbolic eșecul unor texte voiculesciene : „Murea măr- 
găritarul cu stingeri și alean, / Secat de-un dor năpraznic şi fără alinare / 
Si- -n lunga-i agonie visa departe- n mare / Un cuib de scoici bătute pe-o 
creangă de mărgean“ 

Dincolo de tribulatia gnomic-crestina pe care o aduce poezia voicu- 
lesciană întrezărim totuși și semificatia de recurs a actului de orientare 
spre divinitate : poetul solicită ieșirea din meandrele tragice în care se zbate 
și care depășesc capacitatea sa de înţelegere. Situaţia nu este însă similară 
celei argheziene. La autorul Cuvintelor potrivite, apelul la divinitate se fă- 
cea — tentacular — cu scopul penetratiei în structura fenomenelor dintr-o 
intensă necesitate de cunoaștere. Arghezi aspira spre eliberarea şi înălțarea 
spiritului, a rațiunii. La V. Voiculescu, tentativa gnoseologică e minimă sau 
chiar nulă, el vizind calmul, liniștea pură. Din timp în timp, neinarmat pen- 


® Nichifor Crainic, Nostalgia paradisului, cd. a Il-a, Cugetarea-Georgescu 
Delafras, Bucuresti, 1942, p. 191. 

1 Mihai Gafita, op. cit., p. 65. 

1 Al. Dima, op. cit, p. 88. 

tru lupta la care îl obliga societatea, se întorcea spre sine deprimat, iar la- 
tentele izvoare interioare ale poeziei ridică la suprafaţă această durere a 
incompatibilitatii şi exprimă dramatic dorința de linişte. Dar, ca și în cazul 
lui Arghezi, eliberarea prin divinitate este iluzorie. Ca atare, protestul aspi- 
raţiei respinse nu poate întîrzia și îl întîlnim formulat în volumul Destin 
(Bucuresti, 1933): „De cum mi-ai deschis iar ochii de tina / Văd lucruri, dar 
nu zăresc lumină. / Ce folos că mi-ai redat privirea, / Eu n-asteptam vede- 
rea, ci mîntuirea“ (Orbul). De altfel, în acest volum, versificatia pe teme 
biblice 6cupa un spaţiu mult restrîns. Poetul se regăsește pe sine: „Himera 
mintuirii destul m-a supt, căpușă, / Sosesc în trup cu toate păcatele vilvoi. / 
De n-ar fi amintirea o dira de cenușă, / Cum am găsi cărarea întoarcerii în 
noi?“ (Uis rău), si cu aceasta regăseşte modalitatea poeziei tonice („Loc, loc! 
Rădvanul coboară pe pămînt...“ — Poezie). Regenerarea e umană, calmă, 
totuşi cu o pronunţată nuanţă sceptică: „Neliniștit trecutul ca un destin 
te-apasă, / Când, raspunzind deodată uitatelor chemari, / Suind domol po- 
teca bătută de ispite, / Pe sub gutuii pustnici și sub uscatii meri, / Cu gura-m- 
podobită de zîmbete mîhnite / Soseşte fericirea albită de dureri“ (Soseste 
fericirea). 

Ceea ce trebuie subliniat este că această infuzie de vitalitate pe care o 
primeşte poezia voiculesciană în perioada volumului Destin este determinată. 
şi de o întoarcere spre spiritualitatea si vibrația lirică populară: „Voi ati 
găsit de copii în tarina stramoseasca / A poeziei chivără de aur, / O îngro- 
pase acolo fără să-mi amintească / Norodul, marele faur“ (Coiful de aur). 
În impresionantul poem Centaurul, care traduce liric avatarurile şi rataci- 
rile îndelungi ale poetului, se exaltă într-o formulare abruptă, dar cu inex- 
primabile efecte artistice, viaţa, natura, munca, iubirea şi trecutul. „Mă 
tulbură minunea îmbobocită-n clisă“, exclamă poetul, motivind astfel o fre- 
netică explozie de entuziasm : „Noroc, hoţi de viata! Vreau destin umplut / 
Ochi, ca un chiup cu vin biruitor, / Ş-apoi, înapoi, în piatră și lut, / Urcior 
spart de tăria dorului după izvor“, ca în final să manifeste o deplină certi- 
tudine spirituală : „Sus pavăza de gînduri între noi și moarte, / Nu va pri- 
viti mîinile ziditori. / Trist în morile de vînt ale răsăritului, departe / 
Bezna se macină-n făină de zori“. Efectul acestui mod de a descifra propriul 
său univers este un ciclu închinat copilăriei, precum și Hoţii de cai — un 
poem folcloric halucinant, Din flori — în care se suprinde momentul cînd 
...0 fată amagita, sub arsita de plumb, / Lăpta un pui sălbatic în codrii de 
porumb“, şi Smeu bătrin — poezie în genul anecdotelor populare. Ciclul 
amintit, într-o originală simbioză a epicului cu liricul, caligrafiază cu un 
ușor iz nostalgic lumea copilăriei. O permanentă confuzie între real şi fan- 
tastic, proprie viziunii copilului, introduce în sfera poeziei credinţe, obiceiuri, 
basme şi ritualuri populare. Cităm poeziile detașabile : Jonică, Prin sita zi- 
lelor, Pisica popii, larna de altădată, Somnul la margine de codru, La schit 
în munte şi Zinele de aur. Volumul Destin, prin substratul tonic de idei al 
unor piese, ca si prin exprimarea umanizată a durerii în altele, rămîne 
— credem — punctul cel mai înalt pe care l-a atins poezia voiculesciană 
înaintea sonetelor postume. 

Ultimele două volume ale poetului, înaintea „ediţie: definitive“ din 
1944, Urcuş (1937) si Întrezăriri (1939), marchează un regres sub dublu as- 

pect: pe de o parte, lirica sa devine monocordă, clamînd obsesiv — pînă 
la repetare şi clişeu — pe tonuri joase de deprimare; pe de altă parte, 
această monotonie structurală nu e salvată nici sub raport formal, o perma- 
nentă revenire a motivelor, a modului de compartimentare a imaginii întă- 
rind impresia de vocabular poetic uzat. „Lăsînd la o parte — scria George 
Călinescu — inrfurirea lui Arghezi în nostalgia de cer si într-un fel şi-n 
încărcarea pinzei cu prea multă pastă, poezia lui V. Voiculescu suferă de 
un manierism din ce în ce mai accentuat. Traducerea juxtalineară a fiecărei 
abstractiuni cu o imagine și construirea pe aceste cifruri a unei fraze curente 
devine de nesuferit“ 12. Se simte o permanentă oboseală a versului, gindu- 
rile cad greu, cotidianul pare a-l teroriza pe poet. Abulia cedează locul to- 
talei deprimări : „Ce cazne noi mi-aduce dimineaţa ? / Genuni de chin sub 
paşii mei plapinzi...“ (Ecce homo). O așteptare intensă, dar mult prelungită, 
anulează efemerul moment al împlinirii, astfel încît solul bucuriei „ajunge 
mut și fără putere / Acolo-n altitudinea durerii“ (Altitudine). Liniştea si 
calmul — aspiraţia individualistă a poetului — sînt erezii, iar poezia Apo- 
calips reia motivul protestului împotriva indiferentei divine. Alteori, în ca- 
dente largi, se reproșează divinității izolarea în imensitate, legea sacramen- 
tala a inaccesibilitatii: Fruct oprit. Mai mult, versul sugerează uneori 


chiar inconsistenta credinţei, care — pentru V. Voiculescu — constituise un 
ultim suport („Mă mîngtiam cu basmul zidirii pămîntene...“ — Cupa), ast- 
fel încît deruta e deplină. „Pe cin’ să-mi razim plinsul și frageda lui 
mare...?“ — se întreabă poetul. Ajuns la capăt de drum, meditînd asupra 


trecutului, el rămîne cu un gust amar de cenușă : „Ridici în sila ochii: stau 
tarc peste priviri / Înaltele dezgusturi pe șesuri de-amintiri“ (Popas în suflet). 
I se pare că țelul nu a fost atins, iar efortul continua parcă în virtutea iner- 
tier: „Exilatul fruct biruitor, / Virful slavei neatins îl tine / Dar saminta 
încă grea de sine / Cade-n trist pămînt interior“ (Imn sufletului). 

Așadar, o dublă acţiune — retrospectie și introspectie —, soldată cu 
un bilanţ tragic, închide sub un orizont apropiat si întunecat destinul poetu- 
lui. Poezia se face, astfel, ecoul prăbușirii interioare, care — spre deosebire 
de anterioarele culegeri — e generalizată : „Din toată limpezimea de templu 
mi-au rămas / Coloanele tristetii de care-mi sprijin visul“ (Cupa). Sub 
acest cer dezolant și apăsător, sub aura dramatică a unei acute suferințe 
interioare, spirituale, cu conștiința inexistentei remediului — se învecinează 
poezia lui V. Voiculescu cu cea bacoviană, tmprumutindu-si parcă reciproc 
o anume rezonanţă, un melos aparte. În majoritate, peisajul, surprins în va- 
lente lirice, e arid (Dobrogea-n amiază de vară, larnă scitică), sau autum- 
nal, putred (Cântec de toamnă, Plins de toamnă, Toamna la baltă, Zimbet 


12 G. Călinescu,op. cit., p. 800. 

133 Referitor la această poezie, Șerban Cioculescu nota: „...poetul religios părăseşte 
poteca bătută de școală, a dumnezeirii canonice, solicitind într-un psalm oarecum înrudit 
inspirației argheziene individualiste, revelația personală şi umanizată“ (Aspecte lirice con- 
temporane, Casa Scoalelor, Bucuresti, 1942, p. 208). Aserţiunea se verifică numai partial, 
întrucît întreaga poezie se desfășoară în deplina conștiință a imposibilității realizării in- 
tentiei. Reducind metaforic aspirația sa la legenda biblică exprimată prin titlu, poetul 
foe in final : „Cum te-aș mușca de te-aş putea ajunge, / Tu, Doamne, -n lume singur 
ruct oprit“. 

de toamnă, Făurăria toamnei). lată un final de poezie: „Dezmierzi o lu- 
mină ? / Se stinge... De-acum / Ti-e mina de tina / Obrazul de fum“ (Plins 
de toamnă). Această atmosferă e caracteristică si eroticii voiculesciene (cu 
excepţia câtorva recrudescente senzualiste, cizelate pina la contur de efigii : 
Cântec pentru dezbrăcave, Fata din dafin sau Fecioară) se traduce liric des- 
partirea: „Te-afunzi și nu e cine nici mina să-ţi ridice / Nici gitul sa-ti 
îndoaie sub jug de sărutări. / Si nu cutez din urmă să strig, Euridice / În- 
chisă-n chihlimbarul cu negre arătări“ (Elegie in amurg). 

Într-o asemenea cadență spirituală si afectivă, gîndul poetului se în- 
dreaptă firesc spre moarte, Întrucît — crede — viața nu-i mai poate oferi nimic, 
reintegrarea în materie este așteptată senin. Prin moarte, poetul speră a-şi 
împlini imensa sete de repaos, de linişte: „De dorul nopţii pure colorile, se 
roagă“ (Plecare). Vrea ca neparticiparea să fie totală: „Cu ce ne-ntimpini, 
mare biruinté ? / Nu vrem cununi, nici sceptre tari de domn. / Ci rai de 
neclintită neființă / Cu oarbe si sălbatece genuni de somn“ (Marea biruință). 
Şi, în acest fel, lirica voiculesciană sedimentează valori ultragiate în aştep- 
tarea calmului deplin, invocat insistent, patetic. Dacă în ansamblu — asa 
cum am spus — aceste două volume pierd din consistenţă prin lipsa de varie- 
tate a expresiei şi substanţei, — izolat, un însemnat număr de poezii reven- 
dică dreptul de menţinere în conştiinţa artistică a posterităţii, receptivă 
si la intensiva formulare a deziluziei şi durerii unui autentic poet al primei 
jumătăți a veacului nostru. De altfel, scria și Perspessicius, „de la intiia 
culegere de Poezii, din 1916, si pina la volumul Întrezăriri, din 1939, opera 
poetică a lui V. Voiculescu și-a adaos cu simetrică periodicitate, semn al 
unei cariere dintre cele mai unitare, nu numai noi culegeri dar şi noi con- 
ture pentru complectarea şi definirea profilului său liric“ 14, Dar Ultimele 
sonete tnchipuite ale lui Shakespeare în traducere imaginară (1964) nu mai 
constituie o simpla treapta In drum spre eliberarea unui contur poetic ; 
acest volum, postum în faptă și esenţă, sintetizează singur in linii definitive 
intregul flux liric voiculescian. Afirmind, la începutul însemnărilor de fata 
caracterul derutant al acestei culegeri, singulară în literatura română atît prin 
implicaţiile sale generalizatoare, cît și prin modalitatea poetică, vizam nu 
numai formula, ci mai ales sensul său latent dar intensiv de expresie totală, 
atotcuprinzătoare a complexităţii poetului. Fiindcă, indubitabil, e limitativ 
a spune că ne aflăm în fata unor sonete exclusiv erotice. Cercetînd volumele 
anterioare, constatăm că V. Voiculescu a fost în prea redusă măsură un liric 
erotic pentru a se consacra astfel pe parcursul unei întregi culegeri, efortul 
său constant fiind acela de a-și elibera în vers vibrația interioară, spiritu- 
ală, în ampla sa întindere prin timp și spaţiu. Evident, nu putem nega faptul 
că majoritatea sonetelor (sau o mare parte a lor) au o incontestabilă adresă 
erotica, dar evocarea permanentă a iubirii nu trebuie să ne inducă în eroare. 
Esentiala caracteristică și manifestare a poetului a fost iubirea, dar într-o 
deliberată sinonimie cu umanismul profund. Este semnificativ și faptul că, 
în orientare ortodoxistă, poezia sa exprimă iubirea în ipostază creștină, bi- 
blică. Apoi, revenind, acest umanism generează setea de linişte și calm a 


114 Perpessicius, Sonetele unei iubiri, prefață la volumul V. Voiculescu 
Ultimele sonete inchipuite ale lui Shakespeare în traducere imaginară, E. L., 1964, p. V. 

poetului, care deplinge avatarurile şi meandrele omului timpului său. Nu 
opinăm, aşadar, pentru o descendență platonică a sonetelor. Fire meditativă, 
poetul exaltă spiritualitatea î în virtutea esenței sale, a viziunii de care vor- 
beam. Ne explicăm în acest fel si aspiraţia sa spre o iubire spiritualizata, 
Pasi permanent a sesiza sensul noțiunii de iubire. lubirea poetului - 
„nu stă-n trup, stapina a cărnii şi-a plăcerii, / Înflăcăratu-i spirit, urgie, le 
consumă ; / Îşi caută-n noi duh geamăn... si de-l îmbii cu humă, / Rămii o 
biata urna cu zgurile durerii...“ (CLXXIII), şi numai cu referire la o iubire 
extinsă pînă la umanism se poate formula un îndemn asemenea celui din 
sonetul amintit : „Preface în genune lăuntrul tău, anume / Ca să încapă- acolo, 
cu ea, întreaga lume“. O sugestie în această direcție întîlnim și în foiletonul 
critic semnat de Adrian Marino, unde se spune : „...deducem că pentru V. 
Voiculescu dragostea n-a constituit decît o formă de asceză creatoare, de 
tensiune vitală...“ 15, De altfel, volumul de sonete reliefează cu acuitate, ca 
fiind centrală, aspirație spre eternitate prin poezie, spirit, frumuseţe și iu- 
bire — mai precis, prin simbioza acestora. Iubirea (chiar erosul) nu mai e 
incompatibilă cu genialitatea. Glacialitatea filozofică a romanticului Hipe- 
rion nu mai primește valoare in cîmpul artei, al existenţei însăși : „Dar cine 
viers si suflet acum să-mi împrumute / Dacă-mi lipsesti tu, însăşi esență a 
minunii 2?“ (CLĂIII). Frumuseţea — dar, evident, mai putin cea fizică — e 
o condiţie a pătrunderii în esențe : „Egali în frumuseţe şi-n genii de o seamă, 
/ Am descuiat tarimul eternelor idei“ (CLXX), dar această calitate o dobin- 
dește numai fertilizată prin spirit (CLUI). Pentru poet, dominantă nu este 
afectivitatea labila, incontrolabilă, ci ordinea raţională: „Puterea mea e 
jarul închis, ca-n nestemată, / Ce arde dur și rece-n lăuntricul său joc“ 
(CCIU). Mobilitatea fiind de ordin spiritual, poetul caută sensul şi esența 
gesturilor şi lucrurilor : ,...traiesc tot timpul printre semnificații, / Și nu mă 
amăgeşte uşor 0- -nfatisare... “ (GLĂUI), este „plecat peste esențe, cu tainice 
şoptiri“ (CCXIX). Or, aceasta presupune lărgirea considerabilă a registru- 
lui poetic și, într-adevăr, sonetele aduc — solemn — „convingerile ultime“ E 
ale lui V. Voiculescu. Pînă aici, întreaga sa creație mărturisea tragedia ne- 
conştientă de cauze a omului cu valorile ultragiate de o societate, cea capi- 
talistă, refractară frumuseţii, iubirii, poeziei. La sfîrșitul vieţii, poetul a în- 
teles aceasta: „Tot timpul disperarea mie mi-a fost lumină...“, fiindcă „Nu 
e dumnezeirea suprema disperare, / C-un univers potrivnic rotind în jurul 
său ?“ (CCXXIU). Alienarea fusese atît de profundă, încît chiar bucuria 
acum îl obosește: „Tu nu știi ce amară e gloria tîrzie, / Cînd nu mai ai un 
dinte, să musti, în gura hida...“ (CĂCIU). Ultimul refugiu din fata cotidia- 
nului brutal, inuman, poetul şi l-a găsit în poezie (CLĂII) şi în iubire, dar 
versul său a continuat a erupe din marea durere (CLX, CLX XIX). Astiel, 
solicitat de suferinţă îndelung, continuu, cu violentă intensitate, durerea i-a 
devenit nu a doua, ci prima natură, structural necesară $i în dragoste : „lu- 
birea ni-i sfinţită de marea-i înălțime, / Ne urcă la lumina eternelor dureri“ 
(CLX XII). Şi, dincolo de această sceptică viziune asupra vieţii, poetul afirmă 


155 Adrian Marino, Operă postumă a lui U. Voiculescu: „Ultimele sonete 
inchipuite ale lui Shakespeare“, în „Contemporanul“, nr. 6/1965. 
16 Adrian Marino, art. cit. 


13 V. VOICULESCU 117 


obsesiv că durerosul säu periplu interior s-a subordonat setei de calm, de 
linişte, de armonie, de puritate : „Rîvnesc nenfăptuitul vis al desavirsirii...“ 
(CLUI). În acest fel, lirica volumului de sonete al lui V. Voiculescu retran- 
scrie postum — la un alt nivel de înţelegere și într-o inefabilă puritate a. 
expresiei — propriul său destin poetic. Totodată, şi o spunem de-abia acum, 
poetul s-a afirmat ca un desavirsit cintaret al dragostei, al erosului. Reacţia 
imediată a criticii noastre ! la apariţia sonetelor a fost aceea de a saluta 
în descendența sublimă a lui Eminescu, alături de momentele lirice ale lui 
Arghezi și Blaga, un alt mare poet al iubirii. Făcînd această trimitere, în- 
trucît prin reluarea discuţiei asupra liricii sale erotice am depășit intenția 
acestor însemnări, aceea de a sugera mult prea succint, o posibilă modalitate 
de relevare a gîndirii poetice voiculesciene —, mai subliniem doar că prin 
reconsiderarea lui V. Voiculescu se întreprinde un suprem act de justiţie faţă 
de unul din cei mai profunzi lirici contemporani, constrîns — ca și Baco- 
via —, de un timp istoric azi structural si irevocabil depăşit, la durere si 
tortură spirituală. i 


17 Selectiv, amintim cronicile literare semnate de Adrian Marino (vezi mai sus); 
Mircea Tomuş („Steaua“, nr. 3/1965, p. 52—60) ; D. Cesereanu („Tribuna* nr. 7/1965) și 
Aurel Martin („Gazeta literară“, nr. 17/1965). 


=== IMBARSI STIG == 


CINE, CE 


Acad. AL. GRAUR 


Subiectul mi-a fost inspirat de primirea a numeroase scrisori, atit de 
ia elevi, cit si de la profesori, care vor să se asigure de corectitudinea urmă- 
toarei reguli: pentru a afla subiectul, se pune întrebarea cine dacă e un 
nume de fiinţă, şi ce dacă e un nume de lucru. Se discută mult, în invata- 
mântul elementar, la limba română, despre deosebirea între fiinţe si lucruri, 
probabil şi din cauză că substantivul este definit ca parte de vorbire care 
denumeşte fiinţe si lucruri. S-ar crede că nu există destule probleme de 
gramatică, astfel că cei care predau limba română, pentru a avea o ocupa- 
lie, trebuie să se intereseze de probleme de biologie, cerînd elevilor să facă 
diferenţa între fiinţe si lucruri, tot aşa cum alteori atacă probleme de filo- 
zofie, cînd cer elevilor să distingă între abstract şi concret. 

În cazul întrebărilor cu care se află subiectul, vina iniţială trebuie 
să fie a lingvistilor, judecind după cele ce se citesc în vechiul dicţionar al 
Academiei (DA). Găsim s.v. ce: „...pronumele... prin care ne informăm 
despre un lucru , despre o situaţie, o acţiune... corespunzind lui cine ? (cu 
care întrebăm despre o fiinţă)“ (sublinierile sînt ale dicționarului). Iar s.v. 
cine : „Prin cine ne informăn despre o persoană... corespunde lui ce, cu 
care întrebăm despre lucruri“. Aici DA a văzut lucrurile ceva mai aproape 
de realitate, dar încă nu destul de realist. De notat că nu are nici un 
exemplu cu pe cine, pronume interogativ. 

lată un exemplu care, în scrisori, imi este propus spre discuție : trac- 
torul ară cîmpul. Se propune să întrebăm : ce ară ?, deoarece tractorul este 
nume de lucru. În primul rînd, admitind că regula ar fi corectă, aceasta 
ar însemna că elevii trebuie să cunoască dinainte subiectul, ca să poată 
stabili dacă e nume de fiinţă sau de lucru, şi în acest caz nu ar mai avea 
nevoie să pună întrebarea. În al doilea rînd, dacă efectiv am fi întrebaţi 
ce ară ?, ar trebui în mod normal să răspundem : cîmpul. 

Într-adevăr, la întrebarea ce? nu răspunde numai subiectul, ci şi 
complementul direct si numele predicativ, ceea ce nu-poate să nu provoace 
confuzii. Pe vremea când predam limba latină în liceu, elevii mei făceau ade- 
sea asemenea confuzii la analiza gramaticală şi la retroversiune ; ei luau 
numele predicativ drept complement direct, pentru că răspunde la întreba- 
rea ce ?, fără să observe că verbul „a fi“ nu e tranzitiv. 

Exemplele pe care le voi da în continuare vor fi toate cu verbe de 
persoana a lil-a, ceea ce e explicabil, căci I-a si a II-a, de cele mai multe 
ori, au ca subiect persoane sau, cel puţin, obiecte personificate. De altfel 


120 ACAD. AL. GRAUR 2 


întrebarea se pune mai totdeauna la persoana a III-a, chiar cînd subiectul 
este de altă persoană : 


Sed la masa mea de brad. Cine şade ? 
Cresteti, flori, si infloriti. Cine să înflorească ? 


În acest ultim exemplu, schimbăm imperativul cu conjunctivul, fiindcă 
imperativul nu se pretează la întrebări, dar și pentru că nu are persoana 
a III-a. Şi acum se pune întrebarea: nu s-ar putea simplifica sistemul, și 
n-am putea specializa întrebările ? Am folosi întrebarea cine pentru subiect, 
pe cine pentru complementul direct, şi ce pentru numele predicativ și pentru 
elementul predicativ suplimentar (cu rezerva că pentru cele două categorii 
din urmă se mai folosesc și alte întrebări) : 


Cine este logodnica ta ? Ileana. 

Pe cine ai luat în căsătorie ? Pe Ileana. 
Ce este logodnica ta ? Studentă. 

Ce a fost numită Ileana ? Inspectoare. 


La propunerea mea s-ar putea răspunde că sînt cazuri unde am intrat 
în încurcătură, deoarece la întrebarea cine ? sau pe cine? ar trebui să 
răspundă nume de obiecte neînsufleţite, iar acestea nu primesc în mod 
obişnuit prepozitia pe şi nici nu sînt în legătură cu cine. Pentru subiect, 
s-ar părea că faptul nu are mare importanţă, deoarece răspunsul nu reia 
nimic din întrebare, si dacă la întrebarea Cine e albastru?, primim 
răspunsul Cerul, vorbitorii nu vor remarca nici o nepotrivire. Pentru comple- 
mentul direct însă, situația e mai seriosă, pentru că ar fi logic ca în răspuns, 
în fata unui nume de obiect neînsuflețit, să fie repetată prepozitia pe din 
întrebare : analizind propoziţia Un fulger sfîşie cerul, dacă întrebam Pe 
cine sfişie ?, ar urma să răspundem Pe cer, deşi în mod normal acuzativul 
cuvântului cer nu se formează cu prepozitia pe. 

Remarc totuşi că nu mai e vorba de „fiinţe“ şi „lucruri“, ci de perso- 
nal si nepersonal, ceea ce nu e același lucru. Dar nici in această formulare 
supărarea nu e prea mare, pentru că sînt împrejurări în care se folosește 
pe chiar înaintea unui neînsuflețit: din tendinţa de a se forma un gen 
personal în românește n-a rămas aproape nimic (vezi lucrarea mea La 
romanité du roumain, Bucureşti, 1965, p. 46). 

Totuşi vor fi cazuri unde întrebarea cine ? sau pe cine ? ne poate jena. 
Răspunsul poate fi diferit, după cum punem întrebarea cine? sau ce?: 

Ce te atrage la mare ? Proprietăţile et terapeutice. 

Cine te atrage la mare ? Soţia mea. 

Ce te-a impins.la furt ? Foamea. 

Cine te-a împins la furt ? Prietenii descompusi. 


La fel pentru aflarea complementului direct : 


Pe cine ai întîlnit ? Pe socru-meu. 
Ce-ai întîlnit ? O căruţă cu coviltir. 


Dar aici cel care întreabă precizează chiar prin formularea întrebării 
dacă aşteaptă ca răspuns desemnarea unei persoane sau nu. În acest sens, 


CINE, CE 12} 


O? 


cuvintele de întrebare sînt în strinsa legătură cu pronumele nehotärîte 
cineva şi ceva !. Şi cum nu totdeauna cel care întreabă ştie dinainte de ce 
tip va fi răspunsul, ne putem aştepta ca regula să nu fie totdeauna respec- 
tată. În cazul ghicitorilor, de exemplu : 


Ce trece prin sat şi cîinii nu-l bat ? 


Desi întrebarea începe cu ce ?, se sugerează că răspunsul ar putea fi o 
persoană, pentru a induce în eroare pe ascultător, care nu se gîndeşte 
imediat la vînt. 

De altminteri trebuie să notez că, în afară de subiect și de comple- 
mentul direct, problema se pune şi pentru celelalte complemente în acuzativ 
cu prepozitie, în special pentru cele cu prepozitia cu, deoarece aici apare 
şi o diferenţiere de conţinut : cel puţin în principiu, la întrebarea Cu cine ? 
răspunde complementul sociativ, iar la întrebarea Cu ce?, complementul 
instrumental. Zic „cel puţin în principiu“, pentru că nici măcar comple- 
mentele nu le putem totdeauna diferenţia cu siguranță : 


A trecut cu calul prin apă 


poate însemna şi „a trecut împreună cu calul“ și „a trecut folosindu-se de 
cal“. Mă îndoiesc ca în această situație am putea diferenţia întrebările : 
întrebarea Cu ce? ar servi în ambele cazuri. 

Pe de altă parte, chiar cînd e clar că complemenul este sociativ, în- 
trebăm Cu ce ?, pentru a primi ca răspuns un abstract: 


Cu cine te-ai intilnit ? Cu un prieten. 
Cu ce te-ai întîlnit ? Cu insuccesul. ? 


Să admitem, în orice caz, că formula propusă de mine poate jena în 
unele cazuri. Dar şi cea contrarie, în aceeași măsură. Nu vom întreba Ce 
a răsturnat vasul ?, ca să ni se răspundă Uintul, sau Grindina. Nu mai 
vorbesc de faptul că din întrebare s-ar putea înţelege că vasul a răsturnat 
ceva. Dar vintul şi grindina, deşi netnsufletite, fiind luate drept agenți, 
sînt considerate forţe active şi de aceea punem întrebarea Cine ? Trebuie 
sa credem ca, în concepţia celor care au organizat construcţiile interogative, 
într-un trecut îndepărtat, dnsufletitele și neinsufletitele erau diferenţiate 
altfel decît o facem noi astăzi (vezi prblema genului neutru în Studiile mele 
de lingvistică generală, Bucureşti, 1960, pp. 353—354). Erau tratate ca fi- 
inte multe fenomene pe care noi le considerăm lucruri. Ne-am putea servi 
de această situaţie pentru a lămuri de ce numele de rîuri și de munți răs- 
pund la întrebarea Cine ?: 


Cine se varsă în Dunăre ? Ialomita. 
Cine este acoperit de zăpadă ? Ceahlăul. 


1 © complicatie produc verbele cu dublu complement direct, de tipul a învăța pe 
cineva ceva. În acest caz special, n-am putea întreba Pe cine? pentru a afla cel de-al 


doilea complement. ÎN 
2 Am trecut peste faptul că în exemplele date aici gramatica tradiţională vede 


adesea complemente indirecte. 

Am putea totuși neglija acest considerent (cu atît mai mult cu cît, 
după cum se va vedea, găsim şi exemple de tipul contrar), dacă admitem 
altul cu o sferă mai largă. În cele mai multe cazuri n-ar fi nici o dificultate 
să întrebăm Cine ?, avînd î în vedere că şi la persoana III-a subiectul denu- 
meşte adesea o persoană sau, dacă nu, atunci presupune o personificare, 
de vreme ce reprezintă o forță activă. Astfel în expresia 


Pe cocosat numai sapa si lopata îl îndreaptă, 


subiectul va fi găsit cu întrebarea Cine-l îndreaptă, deşi răspunsul va fi Sapa 
şi lopata. 

Mai adaug că discuţia priveşte numai subiectul, deoarece la numele 
predicativ nu se pune problema genului personal, iar la complementul di- 
rect se pune mai frecvent întrebarea Ce ?, pentru că este exprimat în cele 
mai multe cazuri printr-un neînsufleţit. "Totuși nu sînt excluse exemplele de 
tipul : 

Pe cine vrei să pacalesti, ploaia ? 


Dar cu acestea încă nu am lichidat excepţiile. Sintem uneori siliţi să 
folosim, pentru complementul direct, întrebarea ce ?, nu numai pentru 
ființe, ci chiar şi pentru persoane. Nu vom întreba pe un văcar Pe cine a 
pierdut ?, ca să ne răspundă: Boti, nici pe un viitor tată Pe cine doreşti, 
băiat sau fata ?, deşi în acest caz chiar prin întrebare se precizează că se 
aşteaptă ca răspuns un nume de fiinţă umană. 

Rezultă din cele arătate că ambele formule propuse prezintă unele 
dificultăţi. S-o alegem deci pe cea mai clară, ştiind dinainte că este vorba 
numai de un procedeu convenţional, menit să ajute pe începători în analiza 
gramaticală, şi că, dacă vrem, putem răspunde cu construcţiile normale ale 
limbii, de exemplu la întrebarea Pe cine răstoarnă buturuga mică ?, putem 
răspunde si Carul mare, si, mai bine, Pe carul mare, de vreme ce formula 
a doua nu este cu totul străină stilului familiar. 

Si pina aici, totusi, dupa cum cred ca s-a observat, am depasit in 
oarecare măsură limitele procedeului pedagogic și am pus în discuţie felul 
cum întrebăm atunci cînd nu ne interesează gramatica, ci vrem pur și 
simplu să obţinem informații în relaţiile cu semenii noștri. Nu este nici un 
motiv să nu o facem, de vreme ce problema pe care o discutăm ţine tot 
atât de mult de lexic aft si de gramatică. Vom constata astfel că între cele 
două pronume există diferenţe, dar nu cele pomenite cu privire la analiza 
gramaticală. De exemplu întrebăm cu Cine ? pentru neinsufletite,.cu Ce ? 
pentru însufleţite şi chiar pentru persoane : 


Cine-mi iese înainte ? 

Cine-mi luminează pragul ? 

Este inima fierbinte, 

Este dorul meu, pribeagul. 
Ce mişcă acolo ? Un şoarece. Dar : 
Cine mişcă în front ? Un soldat. 


Voi încerca în continuare să stabilesc unele distincţii, altele decit 
cele care s-au produs în trecut, între cele două pronume interogative. Se 


ze 

întreabă cu Ce ? pentru a obtine ca răspuns o speţă, cu Cine ? pentru a se 
răspunde cu un individ : 

Ce ţi-a ieşit în cale, un bărbat sau o femeie ? 

Cine ţi-a ieșit în cale, lon sau Maria ? 


Poate încă problema trebuie pusă altfel: pentru un nume de fiinţă 
nearticulat sau articulat cu articolul nehotărit se întreabă cu Ce ?, pentru 
unul articulat cu articolul hotărât, cu Cine ?: 


Ce te-a muşcat, un cline, o viespe, un tinfar ? 
Cine te-a mușcat, cîinele, viespea, tinfarul ? 


Totuşi pentru un nume de obiect neînsufleţit se întreabă cu Ce ?, chiar 
cînd se folosește articolul hotarit : 


Ce te reține, rana din pulpă ? 
Cînd verbul e la pasiv, se pune mai curînd Cine ?: 
Cine a fost luat de apă, podul ? 
Cine a fost luat de apă, un pod ? (s-ar putea însă și Ce ?) 
Cînd subiectul este la plural, se foloseşte numai Cine ? 
Frunzele cad. Cine cade ? 


Se vede că, în întrebare, predicatul trebuie pus la singular, cine cad 
este tot atît de imposibil ca și ce cad, dar cred că nu s-ar întreba nici cu 
verbul la singular, Ce cade ? lata alt exemplu : 


Cine merge jos în iad ? 
Merg tătarii lui Murad... 


DA formulează vag: „Prin cine ne informăm despre o persoană 
(mai rar despre mai multe persoane)“. Nu este interesant pentru lingvistică 
dacă avem mai des sau mai rar ocazia să ne interesăm despre mai multe 
persoane, ci că folosim singularul, deși ne interesăm de mai multe persoane. 
in limba veche se mai folosea Cine cu verbul la plural. Încă Eminescu mai 
putea scrie : 


Traiul lumii, dragă tată, 
Cine vor, aceia lese-l 


(vezi şi Iorgu Jordan, Limba română contemporană, Bucuresti, p. 389, n. 3). 
Astăzi asemenea construcții nu mai sînt simţite ca normale. 

Să nu se creadă că cel care întreabă nu știe dacă răspunsul va fi la 
singular sau la plural. Avînd în fata versul M-or răzbuna copiii mei, nu 
vom întreba Cine il vor răzbuna ? ci, fara nici o îndoială, Cine îl va răz- 
buna ? Ramurile dau de grindă : Cine dă de grindă ? 

Situația se complică la predicatul nominal, din cauză că acesta se 
acordă în număr cu verbul copulativ. Acum vreo 35 de ani, am criticat 
afișul unui ziar, pe care scria: Cine vor fi primari ; mi-am dat atunci sea- 
ina că nici Cine va fi primar n-ar fi fost bine, pentru că s-ar fi crezut că e 
vorba de unul singur, cînd în Bucureşti erau mai multe primării. N-am 
văzut însă pe vremea aceea soluţia, care era de a articula numele predi- 
cativ : Cine vor fi primarii sau, şi mai bine, Cine sînt viitorii primari. 

Şi cînd predicatul este la feminin, fie singular, fie plural, întrebarea 
se pune cu Cine ?: 

Familia e: veselă. Cine e vesel? Lenea e cucoană mare. Cine e 
cucoană ? 

Observăm că de astă dată găsim încă o nepotrivire între întrebare şi 
răspuns : după cum se întreabă cu singularul ca să se răspundă cu pluralul, 
tot astfel se întreabă cu masculinul, ca să se răspundă cu femininul. Și pen- 
tru neutrul plural se întreabă cu singularul : 


Organele-s sfarimate. Cine e sfărîmat ? 
Grinele vara se coc. Cine se coace ? 


Adevărul este că pentru cine nu se pune problema acordului, deoa- 
rece e general. 

Și ordinea cuvintelor ne poate interesa. Cînd subiectul este un nume 
de persoană sau măcar de fiinţă, ordinea subiectului și a predicatului pare 
indiferentă în ceea ce priveşte întrebarea. Fie că spunem Da, răspunse 
Gheorghe, sau Gheorghe răspunse : da, întrebarea va fi tot Cine răspunse ? 
Dacă însă subiectul este un nume de lucru, se produce o diferenţiere. Cînd 
se începe cu subiectul, se preferă întrebarea Cine ?, iar cînd se începe cu 
predicatul, se preferă Ce?? 

Buftea este sediul E Ra cinematografice. Cine ? În cazul acesta 
însă vom întreba tot cu Cine ?, chiar dacă facem inversiunea. Exemplele 
următoare par mai concludente : 


După Chitila vine Buftea. Ce vine ? 
Buftea vine după Chitila. Cine vine ? 
“Maşina m-a lovit. Cine te-a lovit 2 

M-a lovit maşina. Cine te-a lovit ? 

O maşină m-a lovit. Cine ? (poate şi Ce ?) 
M-a lovit o maşină. Ce te-a lovit ? 


În cele din urmă, cred că hoiăritor este cine aduce elementul nou în 
frază: subiectul gramatical sau predicatul ? În primul caz se pune între- 
barea Ce ?, în al doilea caz, Cine ? Topica este şi ea, cel putin partial, 
dependentă de aceleași considerente, dar ele au influenţă decisivă asupra 
accentului frazei, care, la rîndul lui, intervine în alegerea întrebării : 

Un Joşnet îi atrage atenţia. Ce ? 

Un foşnet îi atrage atenția. Cine ? 

Îi atrage atenţia un foşnet. Ce ? 


În ultima variantă, în mod normal accentul nu poate fi pus decit pe 
subieciul gramatical. 

Se pare apoi că folosirea lui Ce ? este evitată acolo unde s-ar putea 
răspunde cu complementul direct, nu cu subiectul, ca în exemplul Trac- 
torul ară cimpul, citat la început: 

Cine a încălzit laptele ? Soarele. 

Cine a găurit piatra ? Picăturile. 

Cine a spart geamul ? Uintul, grindina, bolovanul ? Dacă am întreba 
Ce a spart geamul ? s-ar putea răspunde: A spari paharul peste care 
a căzut. 

Contează, fără îndoială, şi înţelesul lexical al verbului: cu un verb 
ca a calomnia nu merge decit Cine? Într-un exemplu ca Ce naște din 
pisică șoareci mănîncă, desi formula afirmativă începe cu ce, vom întreba 
Cine mănîncă, nu Ce mănîncă, pentru că în principiu obiectele neinsufle- 
tite nu mănâncă. În schimb, la un verb ca a durea vom întreba Ce ?, pentru 
că răspunsul va fi sau o parte a corpului, sau o propoziție subiectivă. Cu 
atît mai mult vom întreba Ce? cînd verbul este a se petrece (Ce se 
petrece acolo ?), pentru că răspunsul va fi sau un nume de acţiune, sau 
o propoziţie. Şi cind subiectul este o propoziţie, întrebarea firească este 
tot Ce?: | 

Ce ţi-e scris, în frunte ţi-e pus. Ce ţi-e pus în frunte ? 

Cu alte verbe, de la caz la caz, merg ambele întrebări : 


Ce ţi-a inspirat acest tablou ? Versurile lui Eminescu. 
Cine ţi-a inspirat acest tablou ? Eminescu. 


După cum se vede, situaţia nu permite un răspuns simplu la pro- 
blema care ne interesează. Dacă trebuie totuşi degajată o concluzie, as 
zice că în general Cine ? ia mai des locul lui Ce ? decât Ce ? pe al lui Cine ?, 
astfel că s-ar putea ajunge cu timpul la situaţia din franceză, unde îatrebă- 
rile se pun numai cu Qui ? corespunzător lui Cine ? 


NOŢIUNEA DE „FUNCŢIE“ ÎN GRAMATICĂ 


SORIN STATI 


l. În analiza gramaticală uzuală, termenul funcție! e utilizat pentru 
caracteriza rolul unui cuvînt în propoziţie („funcţie de subiect“, ,,func- 
ie de circumstantial de timp“) 2. Ca sinonime apar adesea valoare şi rol, 
mai rar sens ‘sintactic). Orientările moderne în lingvistică acordă — cum 
se știe — o atenţie sporită terminologiei; verificarea minuțioasă a termi- 
nologiei a avut, printre altele, efectul de a conferi unor termeni acceptiuni 
noi, relativ deosebite de la un cercetător la altul. Așa s-a întîmplat şi cu 
Juncția gramaticală. Scopul articolului de fata este de a discerne princi- 
palele înţelesuri ale funcției în lingvistica ultimelor decenii. Din această 
investigație a rezultat pentru noi convingerea ca divergentele de termi- 
nologie — supărătoare, firește, pentru cititorul neavizat — acoperă com- 
plexitatea reală a fenomenului lingvistic: fiecare acceptiune a funcției e 
un câștig, un pas înainte, în înţelegerea multilaterală a secţiunii grama- 
ticale a limbii. 

Enumerarea si explicarea  accepţiunilor în cauză intimpina două 
dificultăți : (a) nu la toţi autorii e prezentă grija de a defini de la bun 
început și cu precizie maximă funcția şi de a evita în mod deliberat uti- 
lizarea termenului şi cu alte acceptiuni (mai ales cele ale cuvîntului func- 
lie în limbajul curent şi din gramatica școlară) ; (b) concepția despre func- 
iie implică o anumită înţelegere a relaţiilor gramaticale, a sensului (gra- 
matical), a raportului dintre formă şi conținul în gramatică. Relaţii, sens, 
formă, conţinut — iată un număr de termeni al căror înțeles nu e cu 
nimic mai clar decît accepțiunea funcţiei. 

2.1. Prin funcție unii înţeleg, în virtutea tradiţiei, o calitate a cuvin- 
telor unui enunţ adăugată la însuşirile lor fonetice, morfologice şi lexi- 
cale. Funcţia unei unităţi e deci o calitate dependentă de un întreg dat, 
de o propoziţie, în care unitatea respectivă e o parte. *. 


hay 


1 Sau funcţiune, cum prefera Gramatica Academiei. 

> Tocmai de aceea, despre cuvintele care nu pot fi sau nu sînt, într-un text dat, 
ţia de propoziţie se spune că „n-au funcţie sintactică“ (substantivele la vocativ, de 
pildă). 

3 „Cuvîntul ca unitate de denumire nu depinde de propoziţie. Dar în propoziţie el 
capătă o nouă funcţie“. (subl. ns.) (A. V. Isatenko, Slovo a veta [cuvint și propoziţie], 
în culegerea de studii O vědeckém poznání soudobých jazyků [Cercetarea ştiinţifică a 
limbilor actuale], Praha, 1958, p. 9). 

Aceasta calitate dobindita de un cuvint prin plasarea lui intr-o 
propoziţie e înţeleasă ca rezultind din relaţiile pe care le contractează 
cu alte cuvinte din propoziţie, din locul pe care-l ocupă in aceste relaţii: 
„În enunţul le cheval tire la charrette, monemul t cheval combina valoa- 
rea sa proprie (subl. ns.) de animal de o anumită specie cu aceea de 
„Subiect“, pe care i-o conferă (subl. ns.) locul său în raport cu celelalte 
moneme ale enunţului.“ 5 (În loc de funcție, am întâlnit aici sinonimul 
său valoare. E de remarcat în plus că acelaşi termen — valeur — denu- 
meste sensul lexical, conţinutul notional ,,...animal de o anumită specie...“, 
și funcţia, conţinutul sintactic „subiect“. Vezi mai departe § 2.3., pentru 
raportul dintre sens și funcție în gramatică.) 

2.2. În mod analog e înţeleasă funcţia unităţilor sintactice majore, 
în primul rînd propoziţia. 

„Aceeași“ propoziţie să vină repede capătă funcţii diferite în raport 
cu diversitatea contextelor : e principală în fraza Să vină mai repede, il 
aştept de o oră !, dar subordonată în fraza l-am cerut să vină mai repede. 
Atribuirea unei propoziţii la un anumit tip de subordonare — ceea ce 
înseamnă tocmai precizarea funcţiei — depinde adesea de anumite ele- 
mente din context : „Subordonatele necircumstantiale pot să nu aibă mijloace 
de construcţie specifice fiecăreia, întrucît, construite exact în același fel, 
au valori diferenţiate după natura elementului regent. Exemple : 


— cu conjunctia ca: 

Se crede că va veni (subiectivă) 

Credinta mea e că va veni (predicativa) 

Credinta că va veni mă face să rimin (atributivă)“ ? etc. 


Este şi aici evident că funcţia e o însușire care se adaugă unei 
unităţi sintactice ca efect al situării ei într-un context anumit. 
Explicit sau implicit, apare la numeroși adepţi ai acestui fel 
de a înţelege funcţia gramaticală ideea că ea este conţinutul părții 
de propoziţie (un conţinut gramatical adăugat celui lexical, notional), 
forma corespunzătoare fiind purtătorul funcţiei, adică un cuvînt (repre- 
zentant al unei anumite părţi de vorbire) sau un grup de cuvinte (în acest 
caz, de obicei o pnealtă gramaticală + un cuvînt cu „sens lexical 
deplin“). 8 
Ca purtător al funcţiei e apreciat adesea nu cuvîntul întreg, ci 
un mortem gramatical (desinenţa), despre care se spune că „exprimă func- 


4 fr. monéme aparţine școlii functionale (geneveze) si figurează în centrul sintaxei 
lui Andre Martinet. Monemul este „un signe dont le signifiant est insécable, c’est-a-dire 
nest pas divisible en signifiants plus petits“. (H. Frei, Zero, vide et intermittent, in 
„Zeitschrift für Phonetik und allgemeine Sprachwissenschaft“, IV, 1950, p. 162). 

5 A. Martinet, De la variété des unités significatives, în „Lingua“, 1962, p. 282. 

6 „Valori“ e si aici echivalent cu „funcţii“. 

7 Gramatica Academiei, vol. al II-lea. p. 257. 

8 Pentru o formulare explicită cf. VI. Miltner. The exosyntagmatic relations, 

„Revue de linguistique“, Bucuresti, 1963, fasc. 1, p. 13. 

tia“ sau că e un „indice sintactic“ ; în această situaţie se află desinentele 
adjectivelor în latină. ? 

Conţinut trimite imediat la sens; precizarea funcţiei unui cuvînt 
într-o propoziţie ar însemna deci descoperirea sensului său sintactic : func- 
tie de subiect = sens de subiect. La fel, în sintaxa frazei: funcţie (= sens) 
de propoziţie subordonată cauzală. Se deschide astfel problema sensului în 
sintaxă, dificilă ca orice problemă lingvistică unde intervine sensul. t° 

2.4. Unele elemente de diferenţiere a funcției de sens există în gra- 
maticile de orientare tradiționalistă, dacă „subiect“, „atribut“ etc. sînt 
considerate funcții, iar „autor al unei acţiuni“, „obiect rezultat din acti- 
une“ ş.a. sînt apreciate ca sensuri. 

Un număr însemnat de gramatici traditionaliste definesc funcţiile 
prin sensurile (sintactice) exprimate : de exemplu, subiectul „arată cine 
săvîrşește acţiunea exprimată de predicatul verbal sau cui i se atribuie o 
însușire ori o caracteristică exprimată prin numele predicativ...“ 14 Cu toate 
acestea nu se ajunge la o identificare a funcţiei cu sensul, a „subiectului“ 
cu „autorul acţiunii“, căci e de multă vreme limpede că subiectul nu e 
totdeauna autor al unei acțiuni, iar autorul acţiunii nu e totdeauna 
exprimat prin subiect. !? ; 

Alte gramatici traditionaliste preferă pentru funcțiile sintactice defi- 
nitii întemeiate pe criterii formale, sibiectul, de pildă, fiind un nume acordat 
în persoană şi număr cu un verb. (În felul acesta devine improprie denumirea 
de subiect pentru autorul acţiunii unui verb la infinitiv sau la gerunziu. 13) 

Definirea și clasificarea părţilor de propoziţie pe baza sensului sin- 
tactic ridică numeroase probleme, dintre care citam: E posibilă diferen- 
țierea prin sens a complementului direct de cel indirect? E proprie o 
formulare curentă ca „în teama copilului atributul are sens de subiect“ ? 14, 
Speciile (numeroase) de complement circumstantial sînt tot atitea funcţii 
sau e vorba de o singură funcţie, care acoperă o pluralitate de sensuri 15 ? 
Ne limităm la enuntarea întrebărilor. Ele decurg din impreciziunea deli- 
mitării dintre funcție si sens în gramatică. 

2.5. Structuralistii au acordat în genere puţină atenţie unor distincții 
ca subiect / autor al acţiunii, complement direct / obiect rezultat din acţiune 


9 În legătură cu -us din nouus, Ebeling afirmă că „tot conţinutul semantic al seg- 
mentului e înlocuit printr-o funcție sintactică“. [-us semnificind calitatea. de atribut] 
(C. L. Ebeling, Linguistic Units, The Hague, 1958, p. 124—129). 

10 „Sarcina sintaxei e să explice sensul si funcția formelor gramaticale“, scria la 
sfîrşitul secolului trecut Henry Sweet (The Practical Study of Languages, Oxford Univer- 
sity Press, 1964, p. 123). Nici pe vremea lui Sweet, nici astăzi, deosebirea dintre funcție 
si sens în sintaxă n-a căpătat contururi precise. 

11 Gramatica Academiei, vol. al II-lea, p. 87. 

12 Pentru ambele aspecte ale chestiunii cf. propoziţia ședința a fost deschisă de 
director. „Noţiunile de agent si de subiect se situează deci pe două planuri net distincte“, 
iar concepte ca „acţiune“, „autor al acţiunii“, „însușire a obiectului“ etc. sînt noţiuni 
„infra-gramaticale“ (G. Galichet, Physiologie de la langue française, coll. „Que 
sais-je ?“, Paris, 1964, p. 73). 

13 Se pune atunci în mod firesc întrebarea ce funcţie are cuvîntul care denumește 
pe autorul acţiunii astfel exprimate. i 

“La F. Brunot, La pensée et la langue, ed. III, Paris, 1963, p. 229, găsim 
termenul „complement subjectif“ aplicat atributului prepozitional din larrivée du train. 


15,0 f 


funcţie polisemantică“ — dacă ne este îngăduit că creăm o expresie. 


9 — 399 

sau atins de ea, în primul rînd pentru că părţile tradiţionale de propozi- 
tie nici n-ar merita dupa ei denumirea de unităţi lingvistice. Pe de altă 
parte, consideratiile de semantică — fie și sintactică — repugna unui 
număr considerabil de adepţi ai școlii noi. Raportul dintre funcție și sens 
rămîne neclar și la structuralistii care vorbesc de o „semantică sintactică“ 16 ; 
cercetările recente de gramatică generativă dovedesc o preocupare susti- 
nută pentru această secțiune a gramaticii. !? Sînt și structuralisti care con- 
sidera că relaţiile de tipul ,,actiune-autor“, „acţiune-rezultat“ sînt relaţii 
semantice, iar „subiect“, „predicat“, „complement“ etc. sînt categorii 
gramaticale. t8 

Indiferent de deosebirea stabilită între funcție şi sens, în concepţia 
prezentată pînă aici ambele sînt însușiri pe care cuvîntul (si propoziţia) 
le capătă prin situarea în enunturi. 

3.1. Pentru a doua concepție, funcţia aparţine nu cuvintelor-parti de 
enunţ, ci unei clase de cuvinte. Aceasta poate să coincidă cu una din păr- 
tile de vorbire. 

La Ch. Bally, care reprezintă școala funcţională (geneveză), apare 
foarte limpede ideea că, prin natura lor, diversele categorii de cuvinte 
sînt destinate sa joace anumite roluri sintactice: „Categoriile lexicale 
[= părțile de vorbire] sînt caracterizate prin valoarea lor, și această 
valoare e inseparabilă de funcţia lor. 'Un adjectiv e predestinat să ser- 
vească drept epitet al substantivului și substantivul nu poate fi caracte- 
rizat decît de un adjectiv..., adverbul e predestinat să determine un adjec- 
tiv sau un verb“ 19, 

O concepţie aproape identică aflăm în sintaxa lui Lucien Tesniére”: 
cuvintele sînt împărţite în patru categorii, fiecare îndeplinind una din 
cele patru funcţii posibile fn cadrul enuntului. Ca si la Bally, uneltele 
gramaticale mu constituie categorii; rolul lor este de a transpune cuvintele 
dintr-o clasă in alta, pentru a le permite să îndeplinească şi altă funcţie 
decît cea specifica clasei din care fac parte (de pildă, prepozitia spre 
transferă casă din categoria „substantiv“ în categoria „adverb“). 

Prin urmare funcţia sintactică nu e adăugată de context, ci e intrin- 
seca, există în conţinutul cuvîntului ca reprezentant al unei parti de 
vorbire. 


16 St. Ullmann, Semantics. An Introduction to the Science of Meaning, Oxford, 
1962, p. 32, o definește tocmai ca cercetare a sensurilor și funcţiilor elementelor sintactice. 

17 Vezi în special expunerea lui N. Chomsky, Current Issues în Linguistic 
Theory, The Hague, 1964. 

18 Fr. Daneš, A three-level approach to syntax, în „Travaux linguistiques de 
Prague“, I, 1964, p. 226—227. , 

19 Ch. Bally, Linguistique générale et linguistique française, ed. III, Berne, 1950, 
p. 114. Speciile de „categorii lexicale“ coincid cu părţile de vorbire „cu sens deplin“, iar 
prepozitiile, conjunctiile, verbele copulative și desinentele sînt reunite sub denumirea de 
ligaments. (Ibidem, p. 115). A. Martinet procedează la fel, cînd grupează prepozitiile, 
conjunctiile și desinentele sub denumirea de ,moneme funcţionale“ (A Functional View of 
Language, Oxford University Press, 1962, p. 45); id, Elements of a Functional Syntax, 
in a a 16, 1960, nr. 1, p. 5—6, 8. Termenul ,monem“ a fost explicat (vezi mai sus, 
nota 4). 

20 Eléments de syntaxe structurale, Paris, 1959. 

5.2 Într-o variantă mai veche, reluată în ultimii ani, concepția des- 
crisă mai sus nu identifică părţile de vorbire cu clasele sintactice de 
cuvinte. Fiecare cuvînt (nu ca parte de enunț, ci ca unitate a sistemului 
lexical, deci privit ca un element lingvistic abstract) participă simultan la 
două clasificări, lexicală și sintactică. Astfel, Otto Jespersen arată că cele 
două clasificări reprezintă două unghiuri din care poate fi privită aceeași 
formă lexicală 2! : cuvintele au „caracter de Janus“, ele se clasifică în părțile 
tradiționale de vorbire $i totodată în trei categorii sintactice — termeni 
primari, secundari si terțiari. A doua clasificare, după „rang“ — cum 
spune lingvistul danez —, e de fapt o clasificare după posibilitatea de a 
exercita o anumită funcţie sintactică. 

Pentru lingvistii cehi M. Dokulil şi Fr. Daneš, cuvintele se clasifică 
în parti de vorbire și acestea sînt primare (substantivul la nominativ), 
secundare (de pildă, adjectivul, verbul), terțiare (adverbul, fiindcă în pro- 
poziţii depinde de parti de vorbire secundare). La cazurile oblice, sub- 
stantivele îşi pierd caracterul de termeni primari prin transpunere.? 

4. Cu a treia acceptiune, termenul funcție e folosit de reprezentanții 
şcolii descriptiviste americane începînd cu Leonard Bloomfield. Funcție 
înseamnă aici suma poziţiilor în care apare o formă lingvistica,*3 dis- 
tributia ei. Se poate vorbi de funcţia unui cuvînt la una din formele 
sale paradigmatice, ca si de funcţia unei clase de cuvinte (categorie cores- 
punzătoare, în linii mari, cu părţile de vorbire 2%): „diferitele «poziţii» în 
care poate sta o parte de vorbire constituie funcţiile sau utilizările ei.“*> 
„Poziţiile“ de care se vorbeşte seamănă intrucitva cu valorile tradiţionale 
de „subiect“, „atribut“ etc., deosebirea esenţială fiind criteriul de defi- 
nire: punotul de vedere semantic e absent aproape cu desavirsire (ne 
referim la semantica sintactică), în favoarea indicilor morfologici, de topică, 
a calităților distributionale 26. 

În comparaţie cu ceilalți structuralisti, descriptiviștii americani folo- 
sesc termenul funcție mai rar. 


2 O. Jespersen, The Philosophy of Grammar, Londra, 1963, p. 107. 

2 M. Dokulil si Fr. Danes, K t. zv. významové a mluvnické stavbě věty 
[Despre așa-zisa structură semantică si gramaticală a propoziției], în culegerea de studii 
O védeckém poznání soudobých jazyzů, Praga, 1958, p. 242—243. Pentru noţiunea de 
„transpunere“ vezi § 3. 1. 

% În „Language“, 1950, p. 185. 


citatea de a guverna un adjectiv.“ (V. Gutu-Romalo, Un procedeu distribujional de 
delimitare a paradigmelor, în S.C.L. XV, 1964, fasc. 1, p. 65). 

25 Ch. C. Fries, The Structure of English, New York, 1952, p. 78. De doctrina 
descriptiviştilor americani e influențată în oarecare măsură şi sintaxa Jui A. Martinet si 
a școlii londoneze, cf. definiţia „Prin «funcţie» a unui element lingvistic înţeleg vecină- 
tatile in care apare ca parte a unor unități mai complexe“ (W. Haas, Zero in Linguistic 
Description, în culegerea Studies în Linguistic Analysis, Oxford, 1962, p. 52). 

25 „Poziţia“ (funcţia) unui cuvînt se află comparind contextele în care poate apărea 
singur cu contextele în care poate apărea însoţit de fiecare din cuvintele de care e legat 
într-un enunț dat. Se verifică de asemenea posibilitatea suprimarii sale din enunţ (proba 
denumită „omission test“). 

5. În glosematică funcția capătă un sens complet deosebit de cele 
precedente, și anume echivalează cu ceea ce sîntem obişnuiţi să denumim 
relație : „Raportul de dependenţă care îndeplineşte condițiile necesare 
pentru o analiză va fi numit de noi funcție“ ; „Elementelor unei funcţii 7 
le vom spune functive, intelegind prin functiv un obiect legat printr-o 
funcție de alte obiecte“®®. Acceptiunea folosită de Hjelmslev — apropiată 
de aceea din matematică, fără a se confunda însă cu ea“? — se aplică 
tuturor unităților limbii ; la toate nivelele există funcţii (adică relaţii între 
foneme, între morfeme, între cuvinte). 

A da termenului lingvistic funcție înţelesul de relație poate părea o 
operație arbitrară. Concepţia lui Hjelmslev trebuie totuşi apreciată — 
din două motive: subliniază interdependenta noţiunilor funcție şi relație 
si apropie terminologia lingvistică de cea matematică, mai precisă. 

6. În lucrări recente, unii lingviști înțeleg funcţia gramaticală într-un 
mod apropiat de accepțiunea în care utilizează termenul funcție numeroşi 
ratematicieni % (unitate deplină nu există în această privinţă nici în rîn- 
durile matematicienilor): relaţie între două mulţimi de elemente legate 
printr-o regulă funcțională, care atribuie fiecărui membru al primei mui- 
{imi (numit „argument“ sau „variabilă independentă“) un singur membru 
al celeilalte mulţimi (numit „valoare“ sau „variabilă dependentă“). Mul- 
timea II e funcția mulţimii I. De exemplu, cînd scriem y = x?, seria 
valorilor lui x sînt argumente, iar seria de valori ale lui y sînt variabile 
dependente, asa încît y e funcţia lui x.3! 

lată un exemplu din gramatică: considerăm ca membre ale mul- 
timii x cuvintele latine wir, aquila, homo, animal, puer si ca membre ale 
mulțimii y magnus, magna, magnum. E evident că fiecărui membru al 
primei mulțimi i se atribuie un singur membru al mulțimii y, deci wir, 
aquila etc. sînt argumentele, iar magnus, magna, magnum sînt valorile. 
Mulțimea y e funcţia mulţimii x. 

A rezultat dim explicaţiile de mai sus că în matematică funcția e 
un anumit fel de relație între două mulţimi, dar cuvîntul funcfie denu- 
meşte în același timp si una din aceste două mulţimi (vezi propoziția de 


mai sus „Mulțimea y e funcţia mulţimii x“ 33). 


27 Expresie echivalentă cu termenii unei relații. 

% L. Hjelmslev, Prolegomena to a tehory of language, Baltimore, 1953, p. 20. 
(Termenul relație e utilizat ca denumire a unui tip de funcţie. Ibidem, p. 22—28). 
B. Siertsema, A. Study of Glossematics, Haga, 1955, p. 87—91. În lucrarea sa de 
tinereţe Principes de grammaire générale, Copenhaga. 1928, Hjelmslev înţelegea prin func- 
tie „facultatea unui element de a se combina exclusiv cu anumite alte elemente date“ 
(p. 127). 
28 Cum mărturisește, de altfel, autorul însuși (ibidem, p. 20—21). Vezi § 6. 

3 O încercare de aplicare a noțiunii matematice de funcție în gramatica limbii 
române aparţine Mariei Manoliu, în „Cahiers de linguistique théorique et appliquée“, 
Bucuresti, I, 1962, p. 92—93. 

31 Am reprodus aproape textual lămuririle lui J. H. Greenberg, Essays in 
Linguistics, The University of Chicago Press, ed. IV, 1963, p. 75. Pentru alte accep- 
tiuni ale termenului funcție. în diverse stiinte, vezi ibidem, p. 76—77. 

% Maria Manoliu, art. cit, p. 93, dă exemplul următor: morfemul de gen- 
număr-caz al unui adjectiv românesc (v) e o variabilă dependentă de tema substantivului 
regent (x), de morfemul de gen-număr-caz al acestuia (y) si de tema adjectivului 
respectiv (z), ceca ce se scrie: v=f (x, y, 2). 

7.1. Enumerarea acceptiunilor funcției pentru nivelul gramatical al 
limbii nu prezintă numai interesul documentar al oricărei cercetări de 
istorie a lingvisticii, ci sugereaza posibilităţi de interpreiare multilaterală 
a faptelor sintactice. Într-adevăr, acceptiunile propuse au în mare măsură 
un caracter complementar, pe care dorim să-l scoatem în evidenţă. Pentru 
aceasta ne vom limita la funcţia elementului sintactic minimal: cuvintul.?3 

Analiza gramaticală a unui cuvînt care face parte dintr-o structură 
sintactică mai mult sau mai puţin amplă va pune în lumină mai multe 
tipuri de însușiri. 

7.2. Noţiunile „funcţie“ si „relaţie“ sînt atît de strîns înrudite, încît 
se definesc una prin cealaltă. Urmează că la analiza fiecărui cuvînt trebuie 
să se examineze mai inti relaţia cu alt cuvînt sau cu mai multe cuvinte 
din acelaşi enunţ, adică funcția în sensul dat de glosematica. 

Pentru a stabili natura dependenţei, a funcţiei, dintre două cuvinte, 
trebuie să descoperi ce cere fiecare cuvint (functiv) de la celălalt, care 
termen îl cere pe celălalt. (Glosematicienii au relevat existenţa, în toate 
compartimentele limbii, a trei tipuri de funcţii: determinare, interdepen- 
denta și constelație.) % 

7.3. Interesează clasa lexicală („partea de vorbire“) din care face 
parte cuvântul corelat şi restricţiile de ordin formal ce caracterizează rela- 
tia: anumite categorii gramaticale, eventual o anumită topică şi intonatie. 
De exemplu, a examina funcţia lui cine dn relaţia cine + a venit? în- 
seamnă a preciza mai întîi că : 


a) cine e corelat cu un verb ; 

b) verbul poate figura in text la orice mod personal și numai la pers. IH ; 
c) ambii termeni sînt obligatoriu la singular ; 

d) topica permisă este uma singură : cine a venit; 

c) dacă enunţul se reduce la grupul cine a venit, intonatia va fi, în con- 
ditii normale, interogativa. 36 


Tipul de relaţie în care se află cine cu a venit se păstrează nealterat 
dacă operăm anumite substituiri lexicale (de exemplu, cine a Plecat ?, cine 
citeşte ? etc.), respectind restricţiile a) — e). Mentinind primul termen al 
relaţiei constant (cine), se studiază variaţia gramaticală și lexicală a celui 
de-al doilea în limitele permise de natura relaţiei (orientarea matematică 
a investigației este vizibilă (vezi § 6). Se obţine astfel clasa de distribuţie 
a lui cine, ceea ce ne trimite la accepțiunea descriptivistă a funcţiei. 

E evident că relaţia rămîne aceeaşi chiar dacă supunem și primul 
termen operaţiilor de substituire, dar restricţiile a) — e) suferă modifi- 


33 Desi se poate vorbi despre rolul sintactic al unor morfeme (de exemplu, desinen- 
tele), cuvîntul rămîne unitatea sintactică minimală ; morfemele sînt doar mărci ale func- 
tiei pe care o exercită cuvintele (si, bineînţeles, grupurile de cuvinte — dar nu vom 
discuta aici despre funcţia lor). 

3 Fiecare relaţie e examinată separat. i 

35 Pentru detalii, cf. L. Hjelmslev, Prolegomenta to a Theory of Language, 
Baltimore, 1953, p.20 5.u. si rezumatul din S. Marcus, Ed. Nicolau, S. Stati, 
Introducere în lingvistica matematică, Bucuresti, 1966, p. 20—21. 

36 Intonatia de propoziţie enunţiativă poate apărea în dialog: — Ce vrei să vezi? 
— Cine a venit. 

cari, de pildă d) si e) dispar cu totul pentru majoritatea înlocuirilor. În 
felul acesta, pe cele două poziţii ale relaţiei din cine a venit apar două 
clase de distribuţie, A si B, A fiind funcţia lui B si B funcţia lui A (în ter- 
minologia descriptivistilor). 

7.4. Substituirile de care a fost vorba mai sus arată că relația din 
exemplul nostru leagă un substantiv (sau un echivalent al său) cu un 
verb şi ajungem astfel la părţile de vorbire ca termeni abstracti ai rela- 
tiilor sintactice. În cine a venit se combină o parte de vorbire primară cu 
una secundară (cf. $ 3.2). Caracterul „primar“ al numelui rezultă din 
analiza descrisă în $ 7.3: numele impune verbului o anumită serie de 
moduri, o anumită persoană şi un anumit număr (forma verbului e dictată 
de cine). Se poate spune că e în natura verbelor să se combine cu un 
nume acceptind rectiunea acestuia. Facultatea de a cere un verb nu e 
însuşirea specifică a pronumelui cine, ci e o funcţie a pronumelui ca 
parte de vorbire. 

Întrucît părțile de vorbire nu sînt clase pur sintactice, clasificării 
tradiționale trebuie să i se aducă modificările corespunzătoare — în prin- 
cipiu deosebite de la o limbă la alta — și numai după aceea funcţia unui 
cuvînt într-o propoziţie va putea fi legitim explicată prin funcţia părții de 
vorbire pe care o reprezintă. 

7.5. În sfîrşit, în legătură cu prima acceptiune a termenului funcție, 
urmează să se descifreze sensul (sintactic) corespunzător funcţiei: în 
exemplul discutat pînă acum, sensurile sînt „autorul acțiunii“ și „acțiune“? 
În principiu, fiecărei funcţii îi corespund mai multe sensuri (funcţia de 
subiect nu exprimă totdeauna sensul de „autor al acțiunii“). 

Indiferent ce definiţie adoptăm pentru funcția (gramaticală), succe- 
siunea de operaţii analitice expuse în rezumat sub 7.2. — 7.5. sînt reve- 
latoare într-o gramatică descriptivă; fiecare în parte este, daca nu însăşi 
operaţia de descoperire a funcţiei, o cercetare auxiliară necesară. 

37 Se spune că verbul impune numelui, în această relaţie, cazul (nominativ), cf. însă 
frazele: spune cui va veni, primeşte pe cine va veni. ia de la cine va veni. 

38 Conform acestei prime acceptiuni, funcţia e o însușire dependentă de context, 
căpătată de cuvînt în propoziţie — ceea ce înseamnă o legătură strinsă între functie si 
relaţie, problemă atinsă in § 7.2. 


DESPRE UNELE FORME VERBALE COMPUSE CU „A FI“ 


FLORENTE GHINESCU 


În cele ce urmează, ne propunem să analizăm cîteva forme verbale 
compuse cu a fi care au o foarte mare circulaţie şi care nu au format, 
pina acum, obiectul unui studiu special, fiind mai de curind interpretate 
ca forme nominale t. l 

În limba actuală, ca şi în limbile romanice din aria vestică, circulă 
în mod frecvent forma aparte de perfect compus si de mai mult ca per- 
fect construite cu auxiliarul a fi. Verbele care cunosc asemenea forme sînt 
în general, verbe intranzitive, iar dintre acestea, mai ales cele de mişcare: 
a cobori, a se duce, a ieşi, a intra, a pleca, a sosi, a veni etc. Perfectul 
compus se formează din indicativul prezent al auxiliarului a fi si din parti- 
cipiul verbului principal, iar mai mult ca perfectul, din imperfectul auxi- 
liarului @ fi si din participiul verbului principal. În aceste construcții parti- 
cipiul se acordă cu subiectul. lată cîteva exemple : 


PERFECT COMPUS 


A AJUNGE Deși sîntem ajunşi da vîrsta caruntelii, nu dorim să ne 
scurtăm anii (SADOVEANU, O. XVI 114). 

A SE DUCE Nică, dragul mamei, vezi că tată-tău îi dus la coasă, căci 
se scutură ovăzul cela pe jos (CREANGĂ, O. C. 44). 
Stai pina vine cumnatul tău de la fîntînă, că-i dus după apă. (I. POP- 
RETEGANUL, P.A. 39). 
Mama-i: dusă-n sat... (COŞBUC, O. 72). 
E dus și nu mai vine (Ibidem 281). 
E dus şi voi muri dorind / Să-l văd o dată-n fata. (Ibidem, 281). 
E dus de-atunci, fugit (Ibidem 329). 
Trebuie să sosească că-i dus de azi dimineaţă (D.. ZAMFIRESCU, 
V.T. 136). 
Ştefan e dus de ieri la Galati cu de-ale moşiei (HOGAS, D.M. 153). 
— Apoi nu văd pe nici unul; sînt duși pe undeva ? 
— Gheorghi-i dus de azi dimineaţă prin pădure (Ibidem 194). 
Mișu e dus la vie (BRATESCU-VOINESTI, L.D. 249). 


1 Gramatica limbii române, Edit. Academici, Bucuresti, 1954. vol. I, p. 318—319. 

A IEŞI Alergară numaidecit la fratele lor, căzură în genunchi la picioarele | 
lui, îl rugară, îi aduseră aminte că sînt ieşiţi din pântecele aceleiaşi 

mame. (Ant. pop. II 238). 
Mă marginesc a reproduce cîteva documente după „Revolta natio- 

nală“ în ordinea lor cronologică: sînt ieşite toate din pana interesatului 
(CARAGIALE, O. II 149). 

A INTRA Știind el că Petru Vodă este în munţi intrat... (URECHE, 
L. 155). 

A SE ÎNTELEGE Noi sîntem intelesi, îi ziseră frații (ISPIRESCU. 
B. 86). - 

A SE NAŞTE Sint născut la 1 martie 1837 în satul Humuleşti (CREANGĂ. 
O. C. 1). 

A PLECA Responsabilul este plecat în oraș („Informaţia Bucureştiului“, 
2. IT. 1964). 
Stapinii sînt plecați („Informaţia Bucureștiului“, 21. II. 1964). 
E de mult plecat în concediu (Gr. lb. rom. ed. I, vol. I 318). 
Nu; domnule președinte, e plecat în raid în Egipt (Al. O. TEODO- 
REANU, B.B. 55). 
Uite, telefonez acum la garaj și într-o ora, cel mult, esti plecat 
(Ibidem 94). 

A SOSI S-au gîndit Hotchevici hatmanul şi alte capete lesesti că amu si 
împărăţia singură este sosită (COSTIN, O. 193). 
Iară vremile de acum nu sînt în putere si nici un sfat nu încape 
la greu ca acesta fără de mărturia că este sosită pieirea (COSTIN, 
O. 178). 

A VENI Den împărăţia lui Traian sînt veniţi în aceste parti (Ibidem 4). 
De unde sînt veniți strămoşii lor pe aceste locuri (Ibid. 302). 
Lina abia de trei zile e venită de la tara (BRATESCU-VOINESTI. 
ÎL. 74). 
Se supără că nu sînt veniți nici şeful de jandarmi, nici băiatul care 
zice c-a găsit banii (Ibidem 10). 


MAI MULT CA PERFECT 


A ADUNA Și oastea de tara cîtă era Tara Românească de la Bucuresti 
dincoace pînă la margine, era toată acolea adunată (URECHE, 
L. 203). 
De s-au dus la tabăra turcească unde era toti adunati (Cronicarii 
munteni, I 221). 
A doua zi de la întoarcere erau iar adunați cu toţii în casa lui Mol- 
doveanu (BRATESCU-VOINESTI, L.D. 249). 

A AJUNGE Pe cînd eram ajuns aici cu scrisul, fusei întrerupt de fetiţa 
mea (ODOBESCU, S.A. 334). 

A SE AȘEZA Au pornit neste oști asupra lui Vasilie-vodă cu loan-vodă 
Moghilă, feciorul lui Simion-vodă carele era la Ardeal aşezat 


(COSTIN, O. 143). 

os 


A SE COBORI Eram coborit din căruța mea (SADOVEANU, O. XI 568). 
A SE DUCE Au plecat şi Vasilie-vodă fuga cu toată oastea cîtă era dusă 
în pradă (COSTIN, O. 142). 
Și cînd (ajung acasă, aflu că tata şi mama erau duşi în tîrg 
(CREANGĂ, 0.C.41). 
Si după ce am pus la cale unele ca acestea, pindim noi când ceilalţi 
erau duşi de acasă (Ibidem 70). 
Si-apoi cînd venea moșneagul de pe unde era dus, gura babei umbla 
cum umbla melita (Ibidem 130). 
Când veni fiul de unde era dus ISPIRESCU, B. 124). 
Muierile nici nu prinseră de veste pina si era dus (POP-RETE- 
GANUL, P.A. 25). 
Miss Sharp, englezoaica ce o aveau in ‘casa, era dusă pentru citva 
timp in strainatate (D. ZAMFIRESCU, D. L. 105). 
La tribunal mai cu seamă era fierbere mare fiindcă se ştia ca pre- 
şedintele era dus in cercetare în persoană (D. ZAMFIRESCU 
Vol 4 171). 
Eu eram dusă pentru un parastas la cimitir (BRATESCU-VOI- 
NEŞTI, L.D. 280). 
Stamate lipsea de acasă. De o săptămînă era dus la Brăila (BART, 


E. 180). 

A IEȘI Cetatea Hotinului era ieșită de supt ascultarea lui (COSTIN, 
O. 215). 

A SE ÎNTOARCE Era întoarsă în ţară de un an (D. ZAMFIRESCU, 
D. L. 105). 


A- PIERI Desi era pierit, ochii lui s-au înnegurat de mai mare mîhnire 
(SADOVEANU, O. XV 139). 

A SE STRINGE Puţini au scăpat din oastea ce era strînsă pe lingă cra- 
iul (URECHE, L. 114). 
lar Ureche, deacă au trecut Nistrul, s-au dus îndată unde era si 
ceilalţi boieri pribegi strinşi de aştepta sfîrșitul lucrului (Ibidem 223). 
lar țărănimea toată cîtă era strinsd acolea au cădzut în robie 
(COSTIN, O. 124). 
Si s-au întors Mircea-vodă. în Tîrgovişte: unde era toate oștile lui 
strînse (Ibidem 272). 

A SE URCA Salomia era urcată pe bustean, lingă un gard (BRATESCU- 
VOINESTI, L.D. 112). 

A TRECE Ar fi trebuit să mi se pună soarele drept inimă căci era trecut 
de amiază (CREANGĂ, O.C. 46). 

A VENI Unde și soli străini era veniți de la unguri şi de la cîţiva domni 
din Tara leșească (COSTIN, O. 96). 
Atunci aduseră si pre un capegi-başa, turcu Hamet-aga ce era venit, 
aicea cu trebi împărăteşti (Ibidem 218). | 
Cel mai vechi abia era venit de un an în localitate (BRĂTESCU- 
VOINESTI, L.D. 280). 

Existenţa unor astfel de construcţii a fost semnalată, fără a li se fi 
determinat însă, printr-un studiu mai adincit, speaificul morfologic gi sin- 
tactic. K. Sandfeld şi H. Olsen, de pildă, scriau: „La combinaison du pré- 
sent de a fi avec le participe sert au contraire à marquer l'état résultant 
de action du verbe en question: Nu-i în oraş. E dusă (Sad. Ven.) El e 
dus la nunta soră-si (Ag. S.) Da crezi că esti venit aici să te pun la 
icoane ? (Adam. Vatra). Ne lămurește că-i venită aici de la Jeiăni (Moraru- 
Fat-Fr. III C) Dans ces dernières exemples esti venit(ă) ne diffère pas beau- 
coup de a venit, ai venit et il en est de méme dans cet autre, ou il s’agit 
peut-être d'un gallicisme: Eram sa va întreb cine e domnişoara care 
cînta la pian, dar bănuiesc că nu știți, că sînteți venit mai de curînd decit 
mine (Bratescu-Voinesti, L. D)“ 2. Studiul mai atent al acestor construcţii 
întîmpină însă dificultăți, iar interpretarea lor poate crea confuzii. Le 
putem considera nominale ? Toate verbele de mai sus sînt intranzitive — 
active sau reflexive. Acţiunea lor nu poate „nici să se exercite asupra unui 
obiect, nici să se transmită unui obiect“.3 lar daca verbele tranzitive se 
pot întrebuința atît la diateza activă cit şi la cea pasivă, folosirea verbelor 
intranzitive la pasiv nu este posibilă. Aceste forme ar putea fi interpretate 
ca nominale numai în cazul în care participiul verbelor imtranzitive ar fi 
devenit adjectiv, pentru ca, prin intermediul copulei verbale, subiectul să 
apară cu o calitate pe care i-o acordă acest participiu adjectivat. Lega- 
tura cu adjectivul stă în acord, în faptul că participiul are desinente 
adjectivale. Nu totdeauna participiul are însă si valoare de adjectiv, nu 
totdeauna el poate fi considerat ca marcă a unei atribuiri calitative a 
substantivului 4. 

Putem distinge două categorii de participii: unele care au devenit 
adjective prin pierderea legăturii cu verbul, ca fericit, mulțumit, smintit, 
cumplit etc., iar altele care îşi păstrează ideea verbală. Participiile din prima 
categorie pot sta pe lîngă un substamtiv fără să se mai simtă ideea de 
proces, de acţiune, de rezultat al unei acțiuni. Participiile din cea de a 
doua categorie, deși admit acord și se comportă din punct de vedere 
formal ca și adjectivele, tsi păstrează valoarea verbală. Aceste participii 
arată acţiuni trecute și pot avea valoare activă sau pasivă. Cînd spunem 
„Frunzele sînt bătute de vint“, nu înseamnă că frunzele au căpătat o 
calitate exprimată de participiul verbal, ci că suferă o acţiune, al cărui 
autor este indicat de un complement de agent. (Complementul de agent 
vint conferă construcției ideea de acţiune pasivă, iar participiul are 
valoare verbală, în ciuda acordului formal. Chiar în lipsa auxiliarului 
morfologic, valoarea pasivă a participiului nu se schimbă: „Frunzele bătute 


2 În Syntaxe roumaine, vol. I, Paris, 1936, p. 316; cf. și Ibidem, p. 412. 

3 Iorgu Jordan, Limba română contemporand, ed. a Il-a, Bucureşti, 1956, 
p. 130. 

4 Gramatica limbii vomâne, ed. a Il-a, Edit. Academiei, Bucuresti, 1963, vol. I, 
p. 228; cf. şi Rodica Ochesanu si Laura Vasiliu, Despre valoarea verbală 
şi adjectivală a participiului. în „Limba română“, 1954, nr. 6, p. 16—21; Sorin Stati, 
Valorile participiului, în „Limba română“, 1958, nr. 5, p. 27—38; Rita Chiricuta 
Marinovici, Cu privire la participiu în anumite funcțiuni sintactice, în „Cercetări 
de lingvistică“, 1961, nr. 1, p. 155—159. 

de vînt“ înseamnă aproximativ acelaşi lucru. Tot astfel, în construcţia 
„oameni adunaţi“ nu se exprimă o calitate a fiinţelor denumite de sub- 
stantivul oameni, ci rezultatul unei acțiuni: „oameni care s-au adunat, care 
se află adunaţi “.Accentul îl poartă acţiunea verbală, procesul. Participiile 
pot deci marca şi singure ideea de proces savirsit. 

Participiul verbelor tranzitive care determină un substantiv își poate 
păstra sensul pasiv; el arată acţiunea trecută, atribuită unui subiect care 
nu este substantivul determinat si al cărei efect îl suferă obiectul numit de 
substantivul determinat. Cînd spunem „clasă înfrumusețată“, „elev lăudat“ 
etc., presupunem existenţa unei persoane situate în afară, care este de fapt 
autorul acţiunii exprimate prin participiul verbal. 

Participiile verbelor intranzitive, desemnind acţiuni care s-au desfa- 
surat în afara obiectelor, acţiuni care nu se resfring asupra obiectelor, nu 
pot fi atribuite drept calităţi ale subiectului. Cînd spunem „musafir sosit“, 
„femeie fugită“ etc., mu ne gindim la o calitate pe care o are fiinţa res- 
pectivă, ci la o acţiune pe care a savirsit-o aceasta. Cu alte cuvinte, 
obiectul denumit de substantiv este desemnat ca autor al acțiunii exprimate 
prin participiu. În cazul verbelor tranzitive, în construcţii asemănătoare. 
este vorba de o construcţie pasivă din care lipseşte indicele personal: 
„elev lăudat 5 (de profesor)“. Participiul verbelor intranzitive este un parti- 
cipiu activ. 

Prezenţa auxiiarului a fi nu schimbă cu nimic situaţia. În fond, 
construcția nominală însemnează o calificare ce se acordă subiectului prin 
intermediul copulei verbale, o calificare ce se determina în timp. În ast- 
fel de cazuri, participiul nume predicativ indică rezultatul unei acţiuni 
pe care a făcut-o subiectul. Eliminînd copula, se revime la situaţia deja 
discutată. 

În concluzie, construcțiile în care participiile verbelor intranzitive 
apar însoţite de verbul a fi nu pot fi interpretate ca forme nominale. Ră- 
mine să analizăm valoarea temporală a acestor construcții. Pentru aceasta, 
vom alege spre analiza cîteva din exemplele indicate mai sus. 

Acţiunile din propoziţiile : „Alergară numaidecit la fratele lor, căzură 
în genunchi la picioarele lui, îi aduseră aminte că sînt ieşiţi din 
pîntecele aceleiași mame“ apar toate desfasurate înainte de momentul vor- 
birui. Aceasta se vede de altfel şi din concordanța timpurilor. Acţiunea 
desemnată de verbul ultimei propoziţii se situează în timp înaintea acti- 
unii celorlalte verbe predicative, construite cu perfectul simplu. Faptul 
este explicabil prin aceea că, în vreme ce perfectul simplu arată acţiuni 
trecute şi terminate recent fata de momentul vorbirii, perfectul compus 
arată acţiuni trecute, dar situate într-un moment nedeterminat. 

Propoziția: „Ştefan e dus de ieri la Galati cu de-ale moşiei“, (Hogas) 
nu poate fi interpretată ca o propoziţie în care se comunică o acţiune 
prezentă. Dimpotrivă, acţiunea apare ca desfăşurată înainte de momentul 
vorbirii, ba chiar situată în trecut într-un timp determinat, ieri. Dacă am 
vrea s-o înlocuim, substituirea s-ar face mai degrabă printr-un perfect, 
decât printr-un prezent. „Ștefan s-a dus la Galati cu de-ale moşiei“, cu 


5 Rareori participiul verbelor tranzitive are sens activ: „om citit“ etc. 

rezerva că, în cazul construcţiei cu a fi, pe vorbitor îl interesează $i comu- 
nică rezultatul acţiunii verbului, nu procesul în sine (si cu atit: mai mult 
nu felul de a fi al subiectului). 

Din alte exemple, în care auxiliarul se află la imperfect, apare preg- 
nantă ideea de mai mult ca perfect. În propoziția: „El, care nu era ieşit 
din casa părinților“ (Ispirescu), nu se atribuie o calitate pe care o avea 
(sau, în cazul nostru, nu o avea) subiectul într-un moment dat, ci se 
exprimă în chip absolut o acțiune: „el nu ieșise niciodată din casa părin- 
tilor“. În exemplul următor se vadeste mai limpede ideea de acţiune savir- 
şită, situată in timp înaintea altei acţiuni trecute: „Stamate lipsea de 
acasă. De o săptămînă era dus la Brăila“ (Jean Bart). Acţiunile predica- 
telor din aceste propoziţii (lipsesc şi era dus) nu se află în raport de simul- 
taneitate. Acţiunea exprimată de verbul din cea de-a doua propoziţie este 
situată în timp înaintea acţiunii din prima propoziţie : „Stamate lipsea de 
acasă fiindcă, cu o săptămînă înainte, plecase la Brăila“. Efectele acțiunii 
se prelungesc si în momentul în care se vorbeşte despre ea. Aci nu poate 
fi vorba de un imperfect, deoarece imperfectul arată acţiuni neterminate în 
momentul în oare ne referim la ele. Situaţia este identică în toate exem- 
plele de acest fel; peste tot este exprimată de fapt ideea de mai mult ca 
perfect. Particularitatea acestor construcţii este că acțiunea exprimată de 
ele are un aspect durativ specific: deşi terminată, acţiunea este actuali- 
zatd, rezultatele ei se continuă in momentul în care se produce actuali- 
zarea ei. Particularitatea aceasta este proprie si formelor de perfect com- 
pus cu d fi. 

În concluzie, construcţiile de tipul este dus, şi era dus reprezintă forme 
de perfect compus şi, respectiv, de mai mult ca perfect actualizat. Aceste 
forme aparţin si graiurilor populare și limbii literare. Cel mai frecvent 
sînt întilnite la verbele: a pleca, a veni, şi a se duce. Perfecte actualizate 
apar însă la mai toate verbele intranzitive. 

Formele acestea sînt foarte vechi în limba noastră și sînt de origine 
latină. Ele se întîlnesc in latina clasică (în construcţii de tipul ventum est) 
sau în insoriptiile latine tirzii păstrate în bazinul dunărean. Patrunderea 
lor în: inscripții, care sînt extrem de lapidare și sărace în conţinut, pro- 
bează o largă circulaţie: „Hermogenia h (onorata) f(emina) die. V. Kal. 
lanuarium quinguagessimo anno finita est“ (în loc de finivit) sau reventus 
= revenit („quisquis es atvenius“ = „quisquis advenisti "96. 

Prezenţa lor este întărită şi de faptul că, în unele limbi romanice, 
perfectul activ al verbelor intranzitive se comstruiește aproape exclusiv cu 
auxiliarul a fi. In limba franceză: je suis parti (e), 7 étais parti (e), je fus 
partie (e); în limba italiana: io sono partito (a), io era partito (a), io fur 
partito (a); in limba sardă se întilnesc forme asemănătoare: „dulque amara 
memoria de giornadas... qui... sune passadas“ (Crestomaţie, 1, 387); în 
limba dalmată: „verio che san nasio dentrol Raguzi“ (Crestomaţie, I, 206). 
În aria occidentală a Europei intilnim de asemenea forme de perfect şi 


6H. Mihăescu, Limba latină in provinciile dunărene ale imperiului roman, 
Edit. Academiei, Bucuresti, 1960, p. 165. 

mai mult ca perfect cu acelaşi auxiliar: ich bin gekommen, ich war ge- 
kommen (construite probabil sub influența latinei)”. 

Este posibil ca aceste forme să fi precedat pe cele cu auxiliarul a 
avea şi să fi fost chiar exclusive. Prezenţa auxiliarului a fi la timpurile 
compuse ale diatezei reflexive conduce la această concluzie: în franceză: 
je me suis habillé (e), je m'étais habillé (e), je me fus habillé (e), je me 
serais (habillé (e) etc.; in italiană: mi sono vestito (a), mi ero vestito (a), 
mi fui vestito (a) etc.; in retoromana: ,a mil, mil ang s’yo vives tant, 
al so amor si soy unit“ (Crestomaţie, | 407) ; in română (in textele vechi) : 
se era împărțit, se era lepădaţi, „pînă ce nu se era culcaji vineri bărbaţii“ 8. 
În perioada actuală, fac excepţie de la aceasta regulă (a formării reflexivului 
cu a fi) numai româna şi spaniola: m-am pieptdinat ; me he peinado, me 
habia peinado, me hube peinado. | 

Așadar, aceste forme sînt moștenite din latină, iar influenţa slavă, cel 
mult, ar fi putut să le întărească °. 


7 Timotei Cipariu, Elemente de limba română după dialecte și monumente 
vechi, Blaj, 1854. Autorul face observaţia că, la început, auxiliarul a fi a stat la baza 
formării timpurilor compuse: „Înse aceste doue forme de în urmă [formele active şi 
pasive cari deveneau omonime prin folosirea aceluiași auxiliar: sânt lăudat — perfect 
pasiv — nota F. G.] potu causa îndoială in cuventare, fiindu că se potu lua și în intele- 
sulu pasiv al participiului, mai ales de se va declina după gen și număr, fără îndoială 
sînt verbele neutre pv. eram venită, am fost venită“ (p. 181). Ion al lui G. Sbiera, 
Codicele voronefean, Cernăuţi, 1885: „Unele verbe netranzitive seamănă a se fi conjugat 
în perfectul şi perfectul anterior compus cu verbul ajutorial a fi în loc de «a ave... pre- 
cum pare că rezultă din exemplele: era veniitu şi era mersi construite şi cu verbul aju- 
torial a ave“ (p. 317). 

8 Al. Rosetti, Limba română in secolul XUI, Bucuresti, 1932; Idem, Istoria 
limbii române, vol. IV, V, VI, Bucuresti, 1966, p. 291. 

® Pentru această idee, vezi şi E. Seidel, Elemente sintactice slave în limba 
română, Edit. Academiei, Bucureşti, 1958 ; cf. și recenzia lui G. Mihăilă la această lucrare, 
în „Studii și cercetări de lingvistică“, 1958, nr. 4, precum st studiul Mariei Manoliu, 
Une déviation du système de conjugaison romane : tembs, composés avec a fi @ la 
diathese active en roumain, în „Recueil d'études romanes“, Edit. Academiei, Bucuresti, 
1959, p. 143: ,Sans aucune doute, la syntaxe slave a influencé dans beaucoup de do- 
maincs la syntaxe roumain. Mais de nombreuses expressions calquées sont restées stric- 
tement livresques, inconnues à la langue vivante ou ont complétement disparu. Cependant 
le type verbal composé avec a fi s'est imposé définitivement dans la langue“. 

(Comuna Simisna, Raionul Dej, Regiunea Cluj) 
MARGARETA PURCAR-GUȘEILĂ 


Poreclele prezentate în lucrarea de fata sînt culese din Comuna Şi- 
mișna, Raionul Dej, Regiunea Cluj. 

Cadrul geografic. Localitatea de care ne ocupăm este aşezată de 
partea stingă a văii Someșului, la aproximativ 34 km depărtare de Dej $1 
aproximativ la 85 km depărtare de Baia-Mare, se încadrează în subprovin- 
cia Podișului Transilvaniei si este o localitate deluroasă. Se învecinează cu 
satele: Chizeni, Rus, Fintinele,  Valea-Hranei, Hășmaș, Bogata-de-Sus, 
Bogata-de-Jos, Curtuius, si Fodora. Pamintul comunei este brăzdat de-a 
lungul de o apă care poartă acelaşi nume cu al satului — Valea Simisnei — 
şi care se varsă în Someş la 7 km depărtare de sat, între localităţile Rus 
şi Chizeni. Numele satului a fost si este același, neschimbindu-se în de- 
cursul veacurilor. 

Istoricul satului si oamenii. Date privitoare la istoricul satului şi la 
populaţia care trăieşte aici n-am găsit decît într-o monografie oficială, dar 
netipărită, scrisă de către un locuitor de aici, maghiar, cu numele Doday 
Elémer. Monografia se află în posesia lui Déday Elémer, este bogată in 
note care ne informează despre oamenii de aici si condiţiile lor de viata, 
scotind în evidenţă trecutul populaţiei din Simisna. 

Satul e vechi și cu o istorie zbuciumată: în anul 1437 răscoala de 
la Bobilna, la citiva kilometri depărtare de Simisna, iar în anul 1789 răs- 
coala condusă de Horia, Cloşca si Crişan, care se extinde si pe Valea 
Someşului. Ambele răscoale au exercitat o puternică influenţă asupra tara- 
nimii din localităţile învecinate. 

Din monografia mai sus amintită weiese că primele așezări omenești 
în această localitate se cunosc încă de la începutul secolului al XIV-lea, 
iar la toate posesiunile care formează teritoriul Simignei de astăzi se suc- 
ced diferiţi proprietari. Oamenii mevoiasi, pentru a-și menţine existenţa, 
serveau la Gherla (oraş situat la o depărtare de aproximativ 60 km. de 
Simisna). Din monografia lui Déday Elémer mai reținem că de la o fami- 
lie (secolul al XIV-lea), în anul 1713 s-a ajuns la 26 de familii; în anul 
1866 existau 88 de familii, care stapineau 1526 ,,jughere cadastrale“ 
(S81, 2650 ha) de pămînt provenite din moştenire sau prin cumpărare, 
iar în anul 1900 erau 1401 locuitori, dintre care 1262 erau români, 
35 maghiari, 34 nemți, 31 evrei si 39 ţigani. Toţi aceşti locuitori posedau 

5024 ,,jughere cadastrale“ (290i, 3600 ha) de pămînt. Prin înmulțirea 
„treptată a numărului familiilor, s-a ajuns ca în anul 1964 satul să fie 
format din peste 500 de familii, cu o populaţie de 2480 de locuitori (1360 
de bărbaţi și 1120 de femei). 

Deşi initial în comuna Şimișna, pe lîngă locuitorii de naţionalitate 
română au fost şi locuitori de alte naţionalităţi, cu timpul aceștia s-au 
împrăștiat, iar satul a început să fie populat aproape numai de români. 
S-a ajuns astfel ca astăzi sa fie doar cinci familii de maghiari; însă nu se 
poate nega influenţa exercitată de celelalte naţionalităţi asupra românilor. 

Şimişnenii aveau si au ca ocupaţie de bază! agricultura. Alimentatia 
lor în trecut era mai mult vegetală, animale abia reuşind să crească atitea 
cite erau strict necesare pentru lucrarea pămîntului. Ei întrebuinţau pfinea 
din făina de porumb, numită „mălai“. | 

În trecut, îmbrăcămintea era confecționată casnic. iarna se purta 
haină numită caput, confecţionată dintr-o stofă groasă lucrată din lina de 
oaie turcana, căciulă, opinci, pieptar, iar vara se purtau camasi din pinza 
de cînepă, izmene („un fel de pantaloni largi tot din pînză de cinepa”) 
i pălărie de paie. Aceasta era îmbrăcămintea bărbaţilor. Femeile purtau, 
iarna, rochie din lină, numită sumnă, caput, iar vara locul sumnei era luat 
de rochia din ainepa vopsită în diferite culori. Astăzi îmbrăcămintea locu- 
itorilor din Şimişna este confecţionată atit din materiale lucrate casnic, cit 
și din materiale cumpărate. 

Clădirile, Casa din nuiele sau birne, acoperită cu paie, draniţă sau 
şindrilă, ara compusă din una-două camere. Grajdul numit șură, compus 
din două parti: una pentru adăpostul vitelor, iar alta pentru păstrarea 
uneltelor agricole, era acoperit cu paie ca și cotetele. Astăzi, casa, graj- 
dul si celelalte clădiri sînt construite din cărămidă, sînt acoperite aproape 
toate cu ţiglă și sînt mai spatioase. 

Starea culturală. Înapoierea și anafalbetismul, caracteristice ţărănimii 
înainte de 23 August 1944, erau predominante și în Simisna, dar sînt 
înlăturate după această dată. 

Poreclă şi supranume ? În lucrările de specialitate de pînă acum sînt 
folosiți cînd ambii termeni — poreclă şi supranume —, cînd numai cel 
de supranume. 

În unele dintre aceste lucrări se încearcă să se facă o diferențiere 
între poreclă și supranume, iar în altele se foloseşte doar termenul 
supranume. 

I. Lucrări în care se face o diferenţiere între poreclă și supranume : 

1. L.A. Candrea, Poreclele la români, Bucureşti, 1895: „Dacă 
porecla dată cuiva de către o persoană este repetată si de alţii la adresa 
aceleiași persoane, ea devine supranume“ (p. 8). 

2. St. Paşca, Nume de persoană şi nume de animale în fara Oltu- 
lui, Bucuresti, 1936: ,Dupa Candrea, poreclele sint «cuvinte prin care 
poporul loveşte in năravul sau defectele cuiva». Deosebirea dintre califica- 
live şi porecle constă în faptul că cele dintii «spun, în gemere, defectul sau 
năravul cuiva, verde, fără nici un înconjur; pe cîtă vreme poreclele con- 
tin mai totdeauna o metaforă» (p. 43). Autorul consideră că termenul 


8. PORECLE 145 


supranume ar fi mai indicat intrucit „necesitatea utilizării termenului 
«supranume» e dictată de împrejurarea că acesta are o funcţiune exclusiv 
antroponomastică, pe cînd porecla indică și o funcţiune semantică. Porecla 
se dă ca o batjocură unui individ, incidental, supranumele, născut din 
porecle și calificative sînt legate imdisolubil de numele indivizilor, deve- 
nind chiar ereditare” (p. 44). 

Observăm că St. Pașca susține greșit că poreclele nu ar fi calificative, 
ci metafore, şi că incidental se dau doar poreclele. 

3. Aurelia Stan, Porecle si supranume din Valea Bistriței, îm 
„Limba Română“, VI, 1957, p. 5: „Porecla devine supranume numai atunci 
cînd își pierde conţinutul ironic. Aceasta se întimplă, mai ales, cînd pore- 
clele, fiind indisolubil legate de numele unor persoane, trec și asupra 
celorlalţi membri ai familiei, devenind chiar ereditare“ (p. 43). 

4. Doina Grecu, Despre supranumele din comuna Berzovia. 
1, Supranumele provenite din nume de familie, prenume si hipocoristice, 
in „Cercetări de lingvistică“, Cluj, VII, 1962, nr. 1, încearcă de aseme- 
nea să diferentieze cei doi termeni, să dea fiecăruia dintre ei un sens cit 
mai exact: „supranumele este lipsit de conţinut afectiv și este colectiv şi 
ereditar. E] provine dintr-o poreclă sau dintr-un calificativ. Spre deose- 
bire de acesta, porecla este raportată la un singur individ si plină de con- 
ținut afectiv“ (p. 54). Supranumele ar avea o sferă mai largă decit porecla. 

5. O. Vinteler, Porecle din Satul Căptălan (Raionul Aiud, Regiu- 
nea Cluj), în „Cercetări de lingvistică”, Cluj, IX, 1964, nr. 1, susţine că 
există o mare diferență între poreclă și supranume. 

II. Lucrări în care se folosește doar termenul supranume, deși unele 
exemple ar fi numite porecle, dacă am folosi ambii termeni. În aceste 
lucrări nu s-a arătat de ce s-a folosit unul dintre cei doi termeni şi nu 
celălalt. Este vorba de lucrările : 

1. Csák Laszlo, Supranume cu rol de identificare la Mera, în 
„Cercetări de lingvistică“, Cluj, VI, 1961, nr. 1. 

În exemplele: 

a) „Hangya Andris (hangya <furnică») = Varga Andras Hangya. 
A fost numit asa pentru sprinteneala dui asemănătoare cu a furnicii“. 

b) „Pukkancs (pukkancs «artagos») = Horval Janos Cuttor. fi sare 
repede tandara“. 

c) „Paszarinta = Antal Gyorgy. Cînd era copil, în loc de palacsinta 
(«plăcinta») zicea paszarinta“. 

d) Tyúkász Andris (tyukasz «găinar») = Sandor Andras Tyukâsz. Se 
spune că un strămoș al lui ar fi furat o găină“. 

Hangya, Pukkancs, Paszarinta, Tyukdsz nu pot sa fie încadrate în 
categoria supranumelor, decât atunci cînd s-ar fi folosit termenul supra- 
nume și pentru porecle; deci cind prin supranume ar înțelege atit aşa- 
zisele supranume cît și poreclele. 

2. Al. Cristureanu, Supranumele locuitorilor din satul Răchita 
(Raionul Sebeş, Regiunea Hunedoara), în „Cercetări de lingvistică“, Cluj, 
VI, 1961, nr. 2. 

Noi considerăm că nu este cazul să facem o împărţire a calificative- 
lor identificatoare în porecle si supranume, nici între „calificativ, pore- 

cla“ si „supranume“, încît ambele — porecla şi supranumele — au o apa- 
ritie incidentală, ambele sînt calificative şi ambele au fost .date imdivi- 
zilor cu scopul de a-i identifica. Chiar dacă am admite că au origini dife- 
rite, ele se întîlnesc undeva: atunci cînd se folosesc ca identificatoare. Se 
spune că au roluri diferite: poreclele ar avea rol afectiv, pe cînd supra- 
numele nu ar avea rol afectiv. Observăm. însă că și unele și altele au un 
rol care nu este constant, imuabil, că acest rol trece din afectiv și neafectiv 
și invers. Porealele despre care se spune ca au rol afectiv își pot pierde 
aceasta afectivitate, iar supranumele despre care se spune ca nu au rol 
afectiv pot să devină afective, producind nemulțumiri persoanelor cărora 
li s-au dat. Mai întîlnim cazuri cînd din neafective devin afective, ca mai 
tîrziu să treacă din nou în neafective. l 

Porecle care şi-au pierdut afectivitatea: Cătăänuta (vezi I), Topotic 
(vezi IV, 3), Turcu (vezi V). 

II. Porecle („supranume“ după unii specialiști) care, deși neafective, 
cu timpul au devenit afective: Baianu (vezi XV), Cocorada (vezi VII). 
Dabu (vezi XII), Lofi (vezi XIV), Strentanu (vezi XV). 

III. Porecle (,supranume“) care la început au avut un rol neafectiv. 
Acest rol neafectiv s-a schimbat devenind afectiv, ca mai tîrziu să aibă 
tot un conţinut neafectiv: Dodu (vezi XII), Rusuţu (vezi XIII). 

IV. Nu am întîlnit cazuri cînd o poreclă să-şi fi pierdut afectivi- 
tatea, iar mai tîrziu să o fi reprimit, dar credem că există si astfel de 
porecle. 

Dacă sînt cazuri când unele supranume primesc un rol afectiv, oare 
nu este mai corect să le numim de la început porecle ? Pina acuma nu s-a 
arătat în nici una dim lucrările mai sus amintite că un așa-zis supranume 
a trecut în poreclă, dar dim exemplele de mai sus reiese că există și astfel 
de cazuni. Atunci credem că ar fi mai corect ca de la început să folosim 
termenul poreclă. 

Nu putem spune că întotdeauna „porecla este raportată la un singur 
individ“ 1. Printre poreclele întîlnite în comuna anchetata de noi am sem- 
nalat şi porecle date chiar de la început pentru două sau mai multe 
persoane : Uulpoi (vezi II), Păsăticoi (vezi TV). 

Sintem de parere ca ar fi mai corect daca iam folosi doar termenul 
poreclă, iar în cadrul poreclelor sa avem unele subdiviziuni ca: 

1. Porecle cu rol afectiv pe care-l păstrează. 

2. Porecle cu rol neafectiv pe care de asemenea îl păstrează. 

3. Porecle cu rol afectiv care cu timpul trec în porecle neafective. 

4. Porecle cu un conţinut neafectiv oare primesc un conţinut afectiv. 

Noi vom folosi în lucrarea de fata doar termenul „poreclă“, inte- 
legind prin acesta și supranumele. Termenul poreclă pare mai cuprinzător 
și mai exact decit termenul supranume. 

Am văzut că localitatea anchetată are un număr mare de locuitori, 
iar dacă încercăm să raportăm numărul locuitorilor la numărul poreclelor, 
observăm că, în medie la zece locuitori întîlnim o poreclă. Explicaţia este 
dată de următoarele fapte: 


1 Doina Grecu, op. cit, p. 43. 

1. Când cineva are un prenume mai putin răspîndit în sat, este iden- 
tificat prin acest prenume: Roman (Romanoaie — soţia), Tilie (...a lui 
Tilie — soția sau copiii), Mina (...al Minii — soţul sau copiii). 


2. Dacă unul dintre părinți a avut un prenume mai putin răspîndit, 
pentru identificarea urmaşilor este folosit prenumele lor şi prenumele părin- 
ielui în genitiv: Toader al Catdlinii, lon al Reghinii. 

3. Se foloseşte prenumele soţiei, cînd este mai putin obişnuit: Jon 
al Mii (Mia era soţia sa). 

4. Chiar fără să fie vorba de nume mai putin obișnuite, persoana 
este identificată prin prenumele ei si al unuia dintre părinţi atunci, cînd 
nu se produce o omonimie cu o altă persoană din sat: Jon al Petru, lon 
al lui Ilie al Petrii, Nastasia a lui Ion a Petrii. 

5. Cetăţeanul care are un nume de familie mai puţin răspîndit în sat 
este definit doar prin numele său, fără să i se mai atribuie o poreclă: 
Hrisco. Era doar o familie în sat care a avut doi copii. Pentru identifi- 
carea copiilor, unuia i s-a spus pe mai depante Hrişco (cel care a rămas 
in casa părintească), iar celuilat 1 s-a spus Loft (asa îi spunea familia de 
maghiari la care fusese el servitor în copilărie). 

Sînt prea puţini aceia care, desi pot sa fie cu uşurinţă identificaţi 
prin numele sau prenumele lor, primesc o poreclă. Aceștia trebuie să 
aiba o trăsătură prea evidentă, prea izbitoare pentru a li se da o poreclă: 
Topor, un maghiar din sat, care. putea foarte bine sa fie identificat prin 
prenumele sau numele său, a fost poreclit astfel deoarece „era un om fără 
ruşine — parcă avea topor în loc de nas“. 

6. Întîlnim şi cetăţeni care sînt identificaţi doar prin numele de fa- 
milie, atunci cînd acest nume nu este prea răspîndit si este sau pare a fi 
provenit dintr-o poreclă : Ciuntu — este numele câtorva familii, dar este 
crezut de unii ca fiind o poreclă. 

De remarcat este faptul că cei care pentru identificare sînt definiti 
prin numele şi prenumele lor apar în vorbirea curentă a localnicilor cu 
prenumele înaintea numelui de familie. Numele de familie e folosit de cele 
mai multe ori în cazul genitiv și nu în cazul nominativ: Petrea Olteanului, 
Tonu Olteanului, Vasile al lui Borodi. Numele este pus în cazul nominativ 
numai atunci cînd este vorba de un om care are o funcţie în conducerea 
satului : Toader Revnic, Vasile Pop, Simion Ghişan. 

7. Alţi localnici, desi au un nume obișnuit, un prenume tot atit de 
obișnuit, sînt denumiți prin înșirarea a trei sau patru prenume: prenumele 
celui despre care este vorba, al tatălui său, al bunicului, al străbunicului şi, 
uneori, se merge chiar mai departe: Jon al lui Ilie a lui Ion al Petrii, 
lon al lui Andrei al Natoaiei (bunicii lui fi spuneau Natoaie, dupa bărba- 
tul ei, pe care-l chema /gnat, iar oamenii îi spuneau Nat). 

8. Uneori, dupa înșirarea a două, trei sau ‘chiar mai multe. prenume, 
se apelează la denumirea locului unde era aşezată casa sau au avut-o 
parintii celui identificat: Vasile al lui Ilie al Ilenei din Straje, Grigore al 
lui David de la Vale. 

Toate aceste încercări de identificare a cetăţenilor doar prin numele 
şi prenumele lor sau prin adăugarea prenumelui părinţilor, chiar şi al 
bunicilor, sînt o dovadă că oamenii din această localitate nu aleargă în 

căutare de porecle pentru „prietenul“, vecinul sau consăteanul lor. Pore- 
clele se dau doar atunci cînd nu 'se găsește nici o altă posibilitate pentru 
identificarea. unui individ sau se observă nota cea mai caracteristică unui 
individ. 

„Cifuliturile“, cum spun localnicii, sînt date atît de bărbaţi cit si de 
femei: un bărbat dă altui bărbat sau unei femei o poreclă asa cum și o 
femeie dă altei femei sau unui bărbat o poreclă. Adesea și copiii se pore- 
clesc între ei, poreclesc pe cei mari (mai rar — Puieru, vezi Il!) sau sînt 
porecliti de cei mari — de bărbaţi sau de femei. $i cei ce dau porecle cad 
victimă ascutitului spirit satiric popular, care cu ei este chiar mai sever; 
li se dă o poreclă sau măcar se face o fină aluzie la adresa lor, de cite ori se 
iveşte prilejul (la horă, nunţi sau alte petreceri): ,Ciuful ciufuleşte lumea,/ 
Nu se vede că-i minunea“. - 

Deşi nici femeile nu sînt scutite de a fi poreclite, totuşi la adresa 
lor nu întîlnim un număr atit de mare de porecle ca la adresa bărbaţilor. 
Numărul mic de porecle întîlnit la femei se datorește și faptului că, pentru 
identificarea lor, se foloseşte numele, prenumele sau porecla sotului ori 
a părinţilor, procedindu-se în două feluri: 

1. — fie că se derivă porecla de ‘la cea a soţului sau a părinţilor, 
luîndu-se tema poreclei soțului sau a părinților la care se adaugă sufi- 
xul feminin : 


a) tema poreclei + sufixul feminin — oaie. 
Cocorada — Cocorddoaie  Lupuţu — Lupuloaie 


Berlej — —Berlejoaie Caba — Caboaie 

b) tema poreclei + sufixul feminin — ija (mai puţin folosit decît 
sufixul — oaie): 

Tunariu — Tunăriţa Gubasu — Gubăşița 

c) porecla masculină pierde terminația — u şi o primeşte pe cea 
feminina — a: 

Necăjitu — Necajita Baianu — Baiana 

Strentanu — Strenţana Muscanu — Muscana 

2. — fie că se foloseşte prenumele femeii, la care se adaugă porecla 


soțului ori a părinţilor ei, acestea folosindu-se în cazul genitiv, cu sau 
fără articol : 

a) prenumele ei + porecla soţului : 

Ileana Beşii Floarea Rujii 

Maria Ştarchii 

b) prenumele ei + porecla părinţilor: 

Tudosia lui Busuioc Susana Corbului 

Nastasia Cucului Valeria Necajitului 

Pentru identificarea unei femei care nu are o porecla proprie si 
este necesar să se apeleze la porecla soţului sau a părinților ei, nu se 
derivă numai o singură formă decît în cazuri foarte rare. Cel mai des, 

de la una şi aceeași poreclă se derivă mai multe forme cu diverse sufixe 
sau cu ajutorul genitivului : 
Tastatu — Tastata, Tastasita, Taştatoaie,... a Tastatului. 


Cînd o femeie moşteneşte o poreclă de la părinții e: și după căsătorie 
o mai primeşte si pe a soţului ei, ea este identificată cînd cu cea a părin- 
tilor ei cînd cu cea a soțului: 

Valeria — Dodului (Dodu — tatăl), — Necăjitului (Necajitu — soţul). 

Veronica — Lungului (Lungu — tatăl), — Suianului (Suianu — soţul). 


Foarte des, copiii se poreclesc între ei fie după numele părinţilor, după 

prenumele sau porecla acestora, fie că în cearta lor încearcă să găsească o 
altă poreciă. Însă dintre poreclele acestea din urmă, date de ei, prea puţine 

se menţin pina cînd sînt mari: Caba, Haci. Mult mai bine se păstrează 
poreclele care sînt date de către unii oameni mari copiilor: Ințu, Tunariu. 

Pentru celelate naţionalităţi — nemți, evrei si maghiari — care au 
trăit cîndva aici, nu am săsit porecle; probabil o dată cu plecarea lor au 
fost date uitării poreclele respective. Maghiarii rămaşi în sat de asemeni nu 
au nici o poreclă colectivă şi nici individuale (excepţie Topor). 

Este suficientă o poreclă dată unui singur individ dintr-o familie 
pentru ca uneori să se extindă asupra tuturor “membrilor familiei. Cînd o 
poreclă este moştenită de descendenţii familiei, pentru a nu-i confunda pe 
aceştia cu cel care a fost titularul poreclei și care a fost identificat doar 
prin poreclă, se procedează în felul următor: 

— se foloseşte prenumele fiecărui descendent la care se adaugă 
porecla : 

Grigore Soarecele 


lon Soarecele — Soarecele 


— se folosește prenumele fiecărui descendent la care se adaugă ` 
porecla tatălui în genitiv : 

Vasile al Rujii 

Jon al Rujii 

Marina Cucului (Cucoaie) 

Nastasia Cucului 

losiful Cucului — Cucu 

Nicolae al Cucului 


— Rujea 


După ce poreclele sînt luate de un număr mare de descendenţi, ele 
se mai păstrează, dar nu sînt prea indentificatoare, și atunci se recurge si 
la alte porecle pe ilingă cele moştenite. 

oarece este porecla moştenită; fiindcă sînt mai multi cu această 
poreclă, un descendent a primit si porecla Bajan. 

Cucoaie: pentru a o identifica i s-a spus şi Motor. 

Cînd unui individ i se dă și o altă poreclă pe lîngă cea moştenită, 
foarte des aceasta dispare. 

Totoş — această persoană moşteneşte de la tatăl său porecla Cre- 
mânaşa, dar este identificat prin prima. 

Bizdira — tatăl și copiii sînt identificaţi toţi sub această poreclă. Copiii 
sînt identificaţi prin porecla Bizdira, care se adaugă la prenumele lor în 
nominativ sau prin genitivul „al Bîzdirii“. Unul dintre ei a primit o altă 
poreclă : Miţuric. Acum aproape tot satul îi spune Miţuric, iar cealaltă 
poreclă aproape că este uitată. 

Am întîlnit şi fenomenul invers, cînd porecla mai nouă dispare, pastrin- 
du-se cea moștenită sau cea primită înainte : 

Măciucă (u) a primit şi poreclele : Chelosu, Viţeluca, dar tot prima 
se păstrează. 

Boitos este porecla pe care o mostenise de la tatăl său. Ulterior a 
primit si poreclele : Mantăi, cînd era flacau, Vireag și Timburic, după ce s-a 
căsătorit. Toate aceste trei porecle sînt foarte putin cunoscute și raspindite. 

Am întîlnit şi cîteva cazuri cînd, pentru identificarea unui cetățean, 
sînt folosite două porecle decdata, cea moștenită si cea care i s-a dat lui: 
Pielea Schiopului, Ponihosu Mustecosului, Cioca Gogului, Brisca Gogulut. 

Unele porecle intilnite aici, la care am găsit explicaţii neverosimile sau 
la care nu am reușit să le găsim explicaţia, motivul si semnificaţia, le vom 
da doar pentru completarea listei poreclelor din comuna Şimișna. 


După originea și semnificaţia lor, poreclele se referă la: 

I. Particularităţi fizice ale indivizilor (defecte): înălţime, picioare, 
mîini, cap — fata, ochi, felul privirii, gene, barbă, mustață, urechi, păr — 
burtă, dimensiunile corpului etc. 

II. Particularităţi psihice: prostie, frică, viclenie, şiretenie, rautate, 
zgircenie, ingimfare, lăudăroșenie, lene, ștrengărie, limbutie si altele. 

III. Năravuri şi obiceiuri. 

IV. Felul de a vorbi: 1) greșeli de pronunțare, 2) ticuri verbale; 
3) folosirea prea deasă a unor cuvinte ; 4) imprecatii folosite ; 5) prescur- 
tarea numelui de familie, schimbarea aspectului său fonetic. 

V. Accidente (diferite întîmplări memorabile din viata unor indivizi). 

VI. Îmbrăcăminte. 

VII. Diferite preparate culinare. 

VIII. Cântece preferate. 

IX. Animale (numele unor vite). 

X. Asemănarea cu alte persoane. 

XI. Nume trecute în porecle. 

XIU. Diminutive trecute în porecle. 

XIII. Locul de origine (originea din alte localităţi, dintr-o parte a 
satului, sau după locuri pe care le-a cutreierat cîndva). 

XIV. Ocupaţie. 

XV. Denumirea etnică. 

XVI. Porecle date la întîmplare (glumete, fără sens, date doar de 
dragul de-a da o poreclă). 

I. PARTICULARITĂŢI FIZICE 


Bărbişoară. Poreclă recentă dată de către soacra sa. „Are o barbă 
ca de capră.“ 

Cătănuţa. Poreclă moştenită de la tatăl sau, care era un om mic de 
statură si care, după ce a fost luat în armată, cînd a venit în concediu îm- 
brăcat militar era doar „o cătănuță“ (cătană = „soldat“). Se supăra cînd îi 
spuneau ceilalţi flăcăi Cătănuța. Băiatul său este tot mic de statură, dar nu 
se supără cînd i se spune Cătănuţa. El singur își spune Cătănuţa atunci cînd 
vorbeşte cu oameni care nu-l cunosc. Soţia : Cătănuţoaie. Fata : Cătănuţoaie. 

Chelosu. Are chelie. Cuvîntul chelie nu era cunoscut în sat și a fost 
folosit pentru prima oară de cîţiva flăcăi, care au cunoscut cuvîntul în timpul 
armatei. Mai are poreclele : Măciucă(u) (vezi I) si Viţeluca (vezi X). 

Cioca. Este fiică de-a Gogului (vezi VIII), de aceea i se spune și Cioca 
Gogului : „Priveşte sasiu si pentru ca să vadă trebuie să tina capul într-o 
parte“. I se spune Ciocă prin apropiere de sunetele onomatopeice cioc-cioc 
pe care le scot păsările cînd caută să mănince gize de pe copaci. Porecla 
este supărătoare. 

Dimboaie. Era o femeie grasă, cu o burtă mare. „Avea o burtă ca un 
dimb.“ Porecla e moştenită de fata ei, care nu e grasă și nu are nici burtă 
mare. Este o poreclă supărătoare. 

Dobos. Era leneș și avea obiceiul să spună că mănîncă pina cînd își 
face burta ca o „dobă umflată“ (dobă = „tobă“). Probabil pentru a se face 
distincţia între el şi vecinul său Dobașu (vezi XVI) s-a derivat porecla Doboș. 
Ramine indiferent la auzul poreclei. 

Grebla. Merge cam împiedicat — „merge parcă ar grebla“. Soţia: 
Grebla, Grebloaie. 

Hedeş. Are picioarele depărtate în parti de la genunchi. Se supără la 
auzul poreclei. (Cuvîntul nu este cunoscut în sat). 

Hupa. Cînd merge calcă numai în degetele de la picioare ca şi copiii 
nesiguni pe propriile lor picioare. Copiii mai ales, au început să strige după 
el : hopa-hopa, iar printr-o închidere vocalică i-au zis și hupa-hupa. 1 se mai 
spune Holoboacă (vezi IV). Porecla este supărătoare. Soţia : Hupoaie. 

Inhiitu. Este mic, nedezvoltîndu-se datorită unui defect fizic, cauzat de 
un accident din copilărie. 

Janău. „Poreclă moştenită de la tatăl său, care avea doar o geană“ 
(la un ochiu nu avea geană). Pentru identificarea soţiei sau a unui copil, se 
foloseşte prenumele celui despre care e vorba și porecla moştenită folosită 
în cazul genitiv : ...(al) lui Janău“. 

Lungu. Primul care a primit această poreclă era foarte înalt. O moş- 
tenesc și- copiii săi, care sînt tot înalţi. Sotiile toate sînt indentificate prin 
derivarea de la porecla masculină (tema + sufixul -ome): Lungoaie 
(Lunga — foarte rar). 

Mituric. Este foarte slab „ca un mifuric“ (,,mifuric = „pisic slab“). Este 
singurul descendent din familia lui Bizdira (vezi Il), care a primit o alta 
poreclă în afară de cea moştenită ; cea nouă a eclipsat-o pe cea moştenită. 
Porecla îl supără atît pe el cit şi pe părinții săi. 

Mosutu. Era un om mic, care, deşi tînăr, semăna cu un moș. Porecla 
este moştenită şi de copiii săi. Sofia fiecărui descendent : Moșuţoaie. 

Motru. Este fiică de-a Cucului (Vezi VIII), dar cel mai des este iden- 
tificată prin această poreclă. „Merge repede şi scuturat.“ 

Mofisodie. Este o poreclă moştenită de la mama sa, care își ridica părul 
într-un coc tocmai deasupra capului, „parcă era o pasăre moțată“. 

Mustecosu. „A fost concentrat. Cînd a venit acasă purta o mustață 
mare şi neagră“. 

Pielea Schiopului. Nepot de-al Șchiopului. Este atît de slab, încît dă 
impresia că nu este decît piele si oase. 

Pogan Virvoară. Este cea mai grasa femeie din sat (pogan = „mare de 
tot“). I se mai spune si Purioaie (Vezi IX). Numai vecinii îi spun Pogan 
Virvoara (o cheamă Varvara), iar în sat este cunoscută sub cealaltă po- 
recla (Purioaie). 

Ponihosu. Este băiatul Mustecosului (Vezi I). „Priveşte de aproape 
orice lucru şi nu lucrează nimic, decît se plimbă de la un vecin la altul.“ 
(A fi ponihos = „a fi leneș, neajutorat...“). 

Roşu. Se presupune că ar fi fiul unui evreu căruia i se spunea Roșu, 
dar i se spune Roșu Andrei, ca să nu fie confundat cu alt om căruia i se 
spune tot Roşu. Îl nemultumeste porecla. 

Roşu. „Este roşu la față“. Numai vecinii îi spun Roşu, ceilalţi oameni 
din sat îl identifică prin înşirarea a două-trei nume. 

Rujea. Este o femeie care a avut o pata pe fata („avea o ruje pe faţă“). 
Copiii ei nu au alte porecle, și tot sub aceasta sînt cunoscuţi în tot satul. Nu 
se confundă cu un cetăţean căruia i se spune tot Ruje (Vezi X) pentru că 
acestuia îi spun așa doar vecinii săi si el locuiește tocma: în partea opusă a 
satului. 

Stingaciu. Lucrează cu stînga. I se spune şi Moldovanu (vezi XV). 

Şutu. Poreclă recentă. Merge tragind un picior după el si dă impresia 
că „şutează“. Mai are porecla Uulpoi (vezi Il), sub care este cunoscut în 
întreg satul. Soţia are o altă poreclă, Floanca (vezi IH). Porecla îl supără. 

Tetea. Stătea pierdut cu ochii atintiti şi privea. Descendenții săi au 
aceeași poreclă desi ei nu mai au această însușire (a teii = „a sta pierdut şi 
a privi în gol“). 

Tunariu. Datorită faptului că în copilărie s-a dezvoltat foarte bine, 
mama sa a spus că îl face tunar, pentru că în serviciul militar ca tunar se 
iau numai oameni bine dezvoltați fizic. Soţia : Tundrita. 

Urechea. Are un defect: „o ureche îi este mai mare decît cealaltă“. 
Încă de mic a primit această poreclă. Sotiei i se spune uneori ,...a Urechir". 


PARTICULARITĂŢI PSIHICE 


Bizdira. Poreclă moştenită de la bunic. $i descendenţii au aceleași în- 
suşiri pe care le-a avut bunicul lor : la horă, nunţi sau alte petreceri dansa. 
foarte mult si sărea în sus dînd din picioare. „Cînd era el în joc, nimeni 
nu putea să se apropie de el, ca de vitele care bizdarasc (a bizdări = despre 
vite, „a fugi de muscă“). Porecla îl supără. Soţia : Bizdăroaia. Tot Bizdira i 
se spune fiecărui copil (excepţie Mifuric — vezi 1). 

Brişca. E o femeie foarte certareata, avind „o gură ca taigul unei 
brişti“ (brişcă = „briceag“). A mers la Cluj ca să lucreze. După două zile 
cetăţeanul la care era angajat grupul din care făcea și ea parte nu i-a mai 
dat voie să lucreze datorită faptului că se certa toată ziua. Flăcăii au apelat 
la talentul lor de „poeţi înnăscuţi“ si i-au alcătuit un cîntec: „Cîntă Brisca. 
Gogului / În piaţa Clujului, / Ş-aşa cîntă de cu jele / De gindesti că Clujul 
piere.“ I se spune Brișca Gogului pentru că este din familia Gogului (vezi 
VIII). Cînd se vorbește despre ea şi fetele sale, li se spune Brișcoi. Porecla e. 
supărătoare. Soţul ei are porecla Haci (vezi IH). 

Corcodi. „Era băiat sărac şi lăudăros. Porecla i-a fost dată de către 
Starcoaie (soţia lui Ștarca — vezi II), la a cărei fată venea băiatul „în pe- 
tit“. Corcodi e un cuvînt necunoscut în sat de ceilalți localnici, iar femeia. 
care a dat porecla este moartă; deci nu ştim sensul ei. Porecla este su- 
părătoare. 

Cotfos. „Când era mic se juca cu toate obiectele murdare și din această. 
cauză hainele de pe el nu erau niciodată curate.” Mama sa fi spunea: 
„Doamne ce cotfos eşti“. (a cotfosi = „a murdări orice“). 

Măciucă (u). Cînd era elev învăţa foarte rău ; „era cam greu de cap“. 
Adesea învățătorul îi spunea: „Bagà si tu ceva in măciuca asta“. Cînd nu. 
ştia, colegii îl întrebau : „lar n-ai băgat nimic în măciucă >“. Mai tirziu au 
început să-i spună „mă, Măciucă !“. Mai are poreclele: Uifeluca (vezi X) 
și Chelosu (vezi 1). În sat e cunoscut prin porecla : Măciucă (u). Toate trei. 
poreclele sînt jignitoare, chiar dacă unele sînt utilizate mai puţin. 

Motoc. Moştenită de la tatăl, porecla a fost dată încă în copilăria 
acestuia, pentru că „era prostănac, motoc, cum zicem noi“, ne-a relatat o 
lemeie. (Mutoc = motoc, prin deschiderea vocalei u, fenomen caracteristic 
graiului local). Soţia : Motocoaia. Copiii : „...a (L) lui Motoc“. 

Păsăticoi (pl.). „Trei surori care într-o discuţie au ţinut piept între- 
gului sat. S-au certat cu întreg satul deoarece au 'avut de iernat un taur al 
satului. Taurul a murit, iar oamenii au cerut ca părinţii acestor fete să-l 
plătească. Ele s-au certat cu aşa gură, că au învins, deși nu aveau dreptate“. 
După căsătorie, fiecare din ele a primit porecla Păsăticoaie (păsălic = „om 
care este din cale-afară de guraliv, făcînd ca și pe nedrept tot el să învingă“). 

Pira, Este o poreclă recentă. Cînd lucrează pe cîmp, împreună cu cei- 
lalti membri ai brigăzii din care face parte, această femeie trage cu urechea, 
iar pe urmă divulgă totul şefului de brigadă. — piraste. Porecla nu s-a 
extins. 

Riia. După moartea soţiei sale umblă foarte murdar şi se scarpina din. 
cauza murdăriei „de parcă ar avea rie“. Mai are porecla Scorfosu (vezi 
mai jos). 

Scortosu. Este dată persoanei poreclită Rita (vezi mai sus). Această. po- 
reclă i-a fost data de niște băieţi care-i sînt vecini şi sînt plecaţi la oraş. 
pentru studii. „Are cămăşile murdare şi tari ca scoarța.“ 

Sperla. Poreclă moştenită de la tatăl său, care „era un om cam leneş, 
iar dimineaţa cînd se îmbrăca sau se incalta se așeza pe vatra cuptorului. Se 
umplea de cenușă, în care uneori se mai găsea şi spe;lă“. Mai are şi porecla. 
Cojocaru (vezi XVI). Nu-i place să i spună Sperla, ci Cojocaru. 

Spirt (Spiru). Poreclă recentă. „Bea spirt sanitar în loc de ţuică“. Ge- 
neratia tînără îi spune Spirt, iar virstnicii Șpiru (șpiru = „spurt”). 

Rogoz. Este un om foarte rău si uricios. Prin asemănare cu cel mai rău 
nutreţ pentru vite, i s-a spus Rogoz. (Rogoz = „iarbă de mlaștină, de pămînt 
apos.”) Porecla îl supără toarte rău. 

Topor. „N-are nas“, se spune figurat despre el; se pretează la orice, 
mai ales cînd avea serviciu era un om fără scrupule. Porecla este jignitoare. 

Tiganca. Este o femeie rea de gură, înjură mult si este brunetă. Din 
alte motive băiatul ei a fost poreclit Ticazitu (vezi III) și Măiculicea (vezi IX). 

Vulpoi (pl.). Sint doi veri care erau vecini si tovarăși de hoţii. Furau 
mult si fiindcă urmăreau cu şiretenie toate împrejurările favorabile hotiilor, 
nu erau prinşi niciodată asupra faptei. De cîte ori se fura ceva s-a ajuns să 
se spună că „numai vulpile astea au furat“. Pentru identificarea unuia dintre 
cei doi veri, se foloseşte prenumele fiecăruia și porecla care e comună. Unul 
dintre ei are şi porecla recentă Şutu (vezi 1) ; soţia lui are porecla Floanca. 


III. NĂRAVURI ȘI OBICEIURI 


Busuioc. Tatăl celor două surori care au această poreclă „tot timpul 
purta busuioc într-o nară pe nas“. Interesant este taptul că această poreclă 
nu a trecut asupra ambilor soţi ai surorilor poreclite. Soţul uneia dintre ele 
este identificat prin înşirarea a trei prenume : Simionu Petrii Mii. Soţul celei 
mai mici dintre surori este poreclit tot Busuioc si, nu pentru faptul că acesta 
ar fi rămas în casa părintească a fetei, ci datorită taptului că el a venit 
dintr-un sat vecin, iar oamenii din Simisna, cum nu-i știau porecla de acolo, 
l-au identificat prin porecla soţiei. Porecla nu-i supără. 

Cocovici. Poreclă moștenită de la bunic, dar care e pe cale de dispa- 
ritie, pentru că cel care o moștenește prestează o functie in cadrul condu- 
cerii satului și i se spune pe numele de tamilie, iar cînd pare insuficient iden- 
tificat, se folosește si cuvintul care definește ocupaţia sa. Bunicului său i s-a 
dat porecla inca pe vremea cînd era flăcău. Deşi umbla tot cu opinci ca si 
ceilalţi flăcăi si purta tot obiele în opinci, obielele de la supratata nu le 
purta decît dacă erau cu ciur (ciur = „broderie lucrată de mînă“) și foarte 
curate. Adesea îi ziceau ceilalţi flăcăi: „Mă parca ai fi un pui de cuc!”. 
El le răspundea : „— Ce, eu sînt mai mare ; sînt Cocovici“. Prin Cocovici el 
înțelegea „tatăl, regele cucilor“. Informatorul ne-a conchis: „Singur și-a 
strigat numele, ca și cucul“. Sotiei sale i s-a spus și Cocovicioaie, dar ea mai 
avea o poreclă moştenită de la părinţii ei din alt sat: Cărăbățoaie. El nu se 
supăra cînd i se spunea Cocovici, însă urmașii se supără, chiar rău. 

Cremănaş. Este o poreclă al cărei loc este luat de altele: Totos, Sin- 
dilar, şi Papucar. Este identificat prin Totos (vezi IV). Porecla Cremănașu a 
fost dată tatălui său, pentru că aprindea ţigara numai cu iască si cremene 
deşi era cunoscut chibritul. 

Puieru. Este un om bătrîn, care a primit această poreclă doar de cînd 
rămîne în timpul verii acasă și toată ziua e pe urmele puilor de găină pentru 
a-i apăra de păsările răpitoare. Porecla e iritantă. 

Schiopu. Strabunicul Schiopului de astăzi avea obiceiul ca, atunci cînd 
juca în horă, sa se lase pe un picior, în asa fel încît dădea impresia ca ar 
fi schiop. Întîmplarea a făcut ca unul dintre nepoţii săi să fie chiar schiop 
si din această cauză multi localnici cred că acest defect fizic ar fi stat la 
originea poreclei, însă porecla este mai veche. Acum sînt multi cu această 
poreclă. Soţia fiecăruia dintre ei : Șchiopoaie. Porecla îi supără. Unul dintre 
descendenţi a mai primit o poreclă, dar la identificarea lui se foloseşte 
ambele : Pielea — porecla nouă — Schiopului (vezi I). 

Ticazitu. Era maniac în privința curateniei. Cînd era flacau, de fie- 
care dată cînd vedea putin praf pe bocanci îl stergea cu batista. Mai are și 
porecla Măiculicea (vezi IV). Poreclele sînt supărătoare. Soţia: Ticazita, 
Ticazitoaie. (Țîcazitu, probabil de la verbul a ticăzi = „a curati“.) 


IV. FELUL DE A VORBI 
1. greșeli de pronunțare. 


Bibis. Este o poreclă moştenită de la socrul său, care striga: gistele : 
liba-li, liba-li, bi-li, bi-bi. Urmasii săi au păstrat porecla, iar de la una din 
fete a trecut prin căsătorie asupra soțului. Soţia: Bibiyoaie. El este numit 
şi Sdliscanu (vezi XV). Se spune că s-ar supăra dacă i s-ar spune Bibis, el 
însă spune că nu se supără. 

Caba. Cînd era copil, spunea cabă în loc de caralabă („gulie“). Soţia 
Caboaie. Fetele : Caboi. Porecla e iritanta. 

Haci. Cînd era mic spunea haci în loc de taci (vb. „a tăcea“). Soţia 
lui are porecla Brisca Gogului (vezi II). Întrucît are numai fete, ele sînt 
identificate tot prin porecla mamei. Ambele porecle sînt supărătoare. 

Intu. A aprins o „claie de fin“ şi a fost dus la miliţie. Copilul, încercînd 
să nege adevărul, cînd a fost întrebat de ce a aprins finul, el a ridicat bita 
în semn de ameninţare și a răspuns : „— Infi, eu n-am aprins“ (pronunţa inți 
în loc de ,minti“). Întîmplarea a fost povestită; de atunci s-a încetățenit 
porecla Ințu. Soţia : Inţoaie. Porecla îi supără. 

Oaidă. Este primul care a venit în sat cu numele de familie Vaida. 
Neintelegind corect numele, oamenii au început să-i spună Oaida. Soția: 
Oidoaia, Copiii „...ai Oaidei“. Nu le place să fie identificaţi astfel. 

Muscanu. În timpul primului război mondial a fost luat prizonier în 
Rusia, iar cînd s-a întors acasă, el spunea că a fost muscan (muscan = „mus- 
cal“). Soţia sau fata: Muscana, Muscănoaie. Porecla îi supără. 

Starca (lau). Copilul era foarte zburdalnic, neascultător si bataus, iar 
mătușa care-l înfiase si auzise cuvîntul sérengar, il retinea sub forma de 
starcar sau ştarcalău. Soţia : $tarcoaic. Porecla este foarte iritanta. 

Tata Joe. Este o călugăriță care, în copilărie, cînd voia sa spună ca 
merge la „tatăl său bătrîn din jos“ spunea că merge la Tata Joe, adică la 
tata de jos. Deși ea a plecat inca de tînără la mănăstire, cînd venea acasă 
oamenii continuau să-i spună Tata Joe, iar acum porecla este mai des în- 
trebuintata, deoarece călugăriţa s-a întors în sat. 

Tastatu. Soţia lui a mai fost măritată o dată ; ei i-a rămas prin testa- 
ment pămîntul primului sot care a murit. La un proces prin care surorile 
fostului ei soț vroiau să-i ia pămîntul, el susținea că soției sale i-a rămas 
pămîntul prin „tastament“ de la fostul ei sot. Cei care au fost la proces, mai 
ales surorile celui care a lăsat pămîntul, a început să-i spună Tastat. Soţia: 
Tasatata, Taşataloaie (mai rar), ...a Taştatului. Porecla e supărătoare. 

Totos. A fost la Brașov unde a învăţat să repare încălţăminte. Cînd 
s-a întors acasă folosea foarte des adverbul totuşi. În sat nu se folosește 
acest adverb și de aceea oamenii nu l-au înţeles, astfel că au început să-i 
spună Totos (sau printr-o închidere a vocalei u). Sub această poreclă este 
cunoscut în tot satul, desi mai are poreclele: Cremdnas (vezi III), Sindilar 
(vezi XVI) şi Papucar (vezi XVI). Soţia Totosoaie. 

Tindiri. Spunea findirim în loc de tintirim. Soţia: Țindirica, Tindi- 
roaie. Porecla este neplăcută. 

Spiclu. Spune spicl în loc de spic de grîu. Este tînăr, iar porecla e 
recentă. 

Un caz mai deosebit pare a fi porecla : 

Acum. Este un fierar care încerca să vorbească mai literar. Limba lui 
literară se reducea doar la acest acum, folosit la tot pasul. (În graiul local 
se spune amu). | 


2. ticuri verbale 


Gaga. Bunicul vorbea rău şi scotea nişte sunete asemănătoare cu cele 
care le scot gistele. „Găgăteşte ca gistele.“ Soţia : Gagoaie. Porecla are un 
efect neplăcut. Copiii au aceeași poreclă. 

Holoboacă. „Vorbeşte rău, holoboteste“ (a holoboti = „a vorbi rau 
repetînd unele sunete, iar cuvîntul este incorect pronunţat“). Are şi porecla 
Haupa (vezi I). Poreclele îl supără. 

Picău. Tatăl său vorbea sacadat şi scotea nişte zgomote : pic-pic. So- 
tia Picoaie. 

Floanca. Este o femeie care vorbește rau, bilbîindu-se si repetind de 
câte două-trei ori cuvintele de legătură sau unele sunete. 


3. folosirea prea deasă a unor cuvinte 


Bulea. Era un om sărac ; tot pămîntul cît îl avea era pe un deal, care 
mai tîrziu a primit numele Dealul Bulii, unde stătea toată ziua și-l păzea. 
Nu dădea nimănui voie nici să treacă peste pămîntul sau: „Nu vă apropiaţi 
că vă bulesc“ (a buli = „a bate cu bita“), dar numai el folosea acest cuvînt). 
Astăzi sînt multe familii care prin descendență au moştenit porecla. Porecla 
este supărătoare. Soţia : Bulioaie. 

Ciocoi. Folesea cuvîntul ciocoi în locul cuvîntului gdzdac („om bogat“), 
folosită în sat. Copiii au primit aceeași poreclă, care nu e supărătoare. 

: Meréu. Avea pămînt pe cel mai înalt deal din sat, și fiindcă era de- 
parte, cit timp lucra acolo nu mai cobora in sat, ci raminea impreuna cu 


15 PORECLE 157 


vitele. Pe băiatul cel mai mic îl tot trimitea cu diverse lucruri de pe deal 
acasă si de acasă pe deal. Băiatul refuza să meargă, dar tatăl îl îndemna : 
„— Du-te dragul tatii, mereuaş-mereuaș“ („încetinel-încetinel“). Soția : 
Mereoaie. 

Tila. Mama îi spunea cînd era mic: „Hai la mama tilicule“. Nu se 
ştie ce înţelegea ea prin tilic, dar copilului a început să i se spună Tilă. Soţia : 
Tilica, Tilome. Porecla are efect neplăcut. l 

Topotic. La vîrsta cînd copiii încep să meargă în picioare, era încura- 
jat de mama sa: „Hai la mama, topotic-topotic“ („copăcel-copăcel“). Soţia : 
Topoticoaie. Fetele au aceeași poreclă. 


4, imprecaţii (unii au primit porecle în urma unor înjurături folosite 
de ei sau de alţii la adresa lor). 


Masă. Înjura de masă. Porecla e supărătoare. 


Măiculicea... Înjura de mdiculice (măiculice = derivat diminutival de 
la „maică“). Are și porecla Jicazitu (vezi III). Este cunoscut sub ambele 
porecle. 


Raiu. Era servitor la un om bogat și i-a cerut acestuia un purcel, dar 
bogătanul refuza să-i dea. La insistenţele servitorului, bogătanul i-a zis : 
„— Vino... raiul tău, să-ţi iai purcelul“. „— Sărut mina măria-ta, ca şi in 
rai o să-l tin“. Mai tîrziu, cînd îl intilnea, bogatanul îl întreba: „— Ce-ti 
face purcelul, Raiule ?“. Soţia : Raioaie, iar băiatul tot Raiu. Fetele poartă 
porecla mamei. 


5. prescurtarea numelui de familie 
sau schimbarea aspectului fonetic 


Buha. De la numele de familie Buhăţel. Îi irita porecla, făcînd apro- 
piere cu pasărea cu același nume. 

Rusuţu. De la numele de familie Rus + sufixul diminutival -uf (era 
om mic de statură). Soţia : Rusuţoaie. 


V. ACCIDENTE 


Besa. Mostenita de la bunic. Era un om gras, iar cînd mergea pe drum 
scotea nişte zgomote („se beșea“). Acum sînt numite familiile care prin des- 
cendent& din familia acestuia au moștenit această poreclă. Soţia fiecăruia are 
porecla Besoaie. Se supără cînd găsesc că sînt identificaţi prin poreclă. 

Buhoaie. Cînd a fost mireasă a jucat foarte mult si avînd părul scurt 
îi tot venea în ochi. „La jocul miresei era ca o buhd.“ Sotului ei i se spune 
tot Buhoaie, fără a se deriva forma masculină. Porecla are caracter iritant. 

Corbu. Moştenită de la bunic. Întîmplarea a făcut ca tocmai atunci 
cînd prinsese el un corb cu doi pui să se organizeze la Baia-Mare un concurs 
de vinitoare şi să ia un mare premiu. De atunci i s-a spus Corbu. Porecla 
este transmisă descendenților si e supărătoare. Soţia: Corboaie. 

Cotor. Poreclă dată de însăşi părinţii acestuia ; se spune că nu-l iubeau 
şi ei voiau ca el să rămînă necăsătorit pentru ca pămîntul să-l împartă ce- 
lorlalti copii. (Nu stim ce înțelegeau ei prin cuvîntul cotor.) Soţia : Cotoroaie. 

Golu (Goliştea). Mostenita de la străbunicul său, care batindu-se pentru 
o bucată de pămînt cu un alt ţăran s-a dezbrăcat la pielea goală pentru ca 
celălalt să „nu aibă de ce să-l apuce şi să nu-l poată trinti la pămînt“. 
Soţia : Goloaie. Porecla e iritanta. 

Hănduroi. În tinereţe mergind la sezatoare a intrat sub un geam pentru 
a vedea dacă mai sînt și alti flăcăi în casă. Mama fetelor a ieşit afară și 
a strigat întrebător : „Oare ce hdnduroi e acolo ?“ (handur = „cînepă înaltă 
care se cultivă pentru seminţe“). Ceilalţi flăcăi care îl aşteptau la poartă 
au început să-i spună Handurot. 

Lupuţu. A prins un pui de lup, căruia el îi spunea Lupuţ. Soţia: Lu- 
putoaie. Porecla are efect neplăcut. 

Necăjitu. „S-a necajit tare mult cînd i-a murit bivoliţa“. „Se neca- 
jeşte şi acum cînd i se spune Necăjitu.“ Soţia : Necăjita. Fata lor, precum 
şi nora : Necajita. Nora mai are şi porecla Dodoaie (moștenită de la tatăl ei). 

Pipas. „Se îmbătase rău la o nuntă şi nu mai putea să-și tina capul 
sus. Tot îi cădea în piept. Făcea pipe“ (a face pipe == „a lăsa capul să cadă 
în piept, a-l ridica din nou, a-l lăsa iar... $i tot așa „Pipe se fac de somn 
sau de băutură“. Soţia : Pipaşoaie. Copiii au aceeași poreclă ca şi tatăl. Are 
rol neplăcut. 

Soarece. Moştenită de la bunic. Într-o zi, cînd era la coasă pe cîmp, 
fiind întrebat de un învăţător dacă a mîncat ceva, el a răspuns: „— Am 
prins un sorecas şi l-am mîncat“. La început i s-a spus Sorecayu, iar mai 
tîrziu s-a trecut la Soarece. Sint foarte multi descendenţi, iar pentru identi- 
ficare se foloseşte şi prenumele lor alături de poreclă. Unul dintre ei are şi 
porecla Bafan (vezi XV). Porecla nu-i afectează decît pe unii dintre ei. 
Femeia : Șorecoaie. 

Turcu. Este un băiat de 24 de ani. Cînd era mic i s-a spus o poveste 
cu turcii. De atunci singur își spunea: Turc. Cînd era întrebat cum îl 
cheamă, el răspundea : „— Mă cheamă Turcu lon“. Se supăra cînd copiii 
au început să-i spună Turcu. Dar acum nu se mai supără şi chiar el spune că 
el e Turcu Jon, pentru a fi mai ușor identificat de cei care nu-l cunosc, de- 
oarece el este plecat la oraș. 

Fisoi. Datorită faptului că mînca prea mult, producea uneori nişte 7go- 
mote fis-fis. Porecla este foarte jignitoare. Soţia : Fisoaie. | 

Putis. Poreclă dată după una din părţile componente ale corpului. Mai 
are porecla : Mură (vezi X), cu caracter mai restrins. Soţia : Pufisoate Po- 
recla este foarte supărătoare. 


VI. ÎMBRĂCĂMINTE 


Berlejoaie. În trecut nu se prea obișnuia să se căptuşească hainele. Ea 
îşi „berlejea toate hainele“ (a berleji = „a căptuşi“). Fata ei: Berlejoaie. 
Porecla este supărătoare. 

Bloanca. Este o femeie care poartă haine strîmte. (Bloancă = „femeie 
care poartă rochii strimte aproape ca un sac“). Fata: Bloanca. Porecla este 
jignitoare. 


„Cione. Are această poreclă de mic. A umblat cu „pantalonii pe sub 
burtă şi cu cămaşa scoasă din ei“. (Cione i se spune în sat unui om foarte 
leneș si dezordonat.) După el a primit-o şi soţia lui, căreia i se spune tot Cione 
(mai rar Cionioaie). Se supără la auzul poreclei. 

Guba (su). Poreclă moștenită de la tatăl său care a fost servitor în 
Mesteacăn (sat la aproximativ 20 km de Șimişna), iar cînd s-a întors acasă 
era îmbrăcat cu o „gubă“ (gubă = „haină lucrată dintr-o stofă groasă de 
lina şi foarte păroasă“). Este mai răspîndită forma Gubasu. Soţia : Gubdsita. 
Copiii au aceeaşi poreclă ca şi tatăl. Porecla îi supără. 

Horzop. Porecla nu este veche si este dată de un individ la care a fost 
servitor citiva ani, datorită faptului că „purta cămășile din cînepă fără sa 
fie albite şi muiate la soare. Erau tari ca un horzop“ (korzop = „haină, sau 
orice lucru dur, care zgîrie“). După căsătorie a primit si nevasta sa aceeași 
poreclă prin derivare de la porecla lui, Horzopoaie. De cînd are porecla este 
tot supărat pe persoana care i-a dat-o. 

Mantăl. Cînd era flăcău plecase ca muncitor la Braşov, de unde a ve- 
nit îmbrăcat într-o haină lungă (un palton). Oamenii i-au spus acestei haine 
mantăl (din germ. Mantel), iar mai tîrziu şi celui care-o purta. În sat se 
spune manta hainei militare pe care oamenii o cunosc din armată. Mai are 
poreclele :Boitos (vezi X) şi Uireag (vezi X). Toate poreclele îl irită în 
egală măsură. 

- Mieroneştii. Erau mai multi fraţi. Mama lor îi îmbrăca în pantaloni 
albi (din pinza de cînepă) şi cămașa tot alba, pe care le albăstrea („mieruia“) 
foarte tare. După căsătorie au primit alte porecle, iar porecla aceasta co- 
muna este folosită cînd se vorbeşte despre toţi. 

Nemniş. Purta pantaloni albi cu un petic mare la spate (în turul pan- 
talonilor). Cuvîntul nu e folosit în sat. Soţia, Nemnisoaie. Copiii au aceeași 
poreclă, care îi afectează pe toţi din familie. 

Rachea. Tatăl său purta iarna tot caput ca si ceilalți oameni, dar el 
îi spunea reches. Soţia, Rechioaie. Fetele lor: „ale Rechii“. Porecla este 
supărătoare. 


VII. DIFERITE MiNCARURI (PREPARATE CULINARE) 


Badarău. Este o poreclă dată în urmă cu 30—40 de ani. Părinţii celui 
care o poartă erau foarte săraci si pentru că nu aveau posibilitatea ca pe 
lîngă porumb să mai cumpere şi alte alimente din care să prepare o mîncare, 
cînd coceau pîine din făină de porumb o făceau cu cozi de ceapă in ea. 
„Mălaiul cu coadă de ceapă în el se numeşte badarău.“ Porecla se păstrează 
la urmașul său, iar soţia acestuia este poreclită ca și soacra ei, Badaraoaie. 

Ciurigău. Era un om sărac, plin de viaţă. La o nuntă a mîncat toate 
„ciurijele“. (ciuigă = „minciună, preparat culinar“) pe care le dusese o 
pereche de invitaţi ca „cinste miresei“. 

Cocorada. Porecla este moştenită de la tată. „Totdeauna cînd făcea 
soţia lui pîine în cuptor trebuia să facă şi cocorăzi“ (cocoradă = „pîine din 
făină de grîu si cu brînză în ea“). Soţia, Cocorădoaie. Copiii: ».-.a(]) 
Cocorăzii“. 

Ouc. Datorită sărăciei el nu putea să măniînce nici măcar de sărbători 
‘cite un ou. Cînd mai găsea cîte un ou se bucura mult și fi spunea ouc. 


VIII. CÎNTECE PREFERATE DE UNII INDIVIZI 


Cucu. Este o poreclă moştenită de la bunicul său, care „cînta un cîntec 
cu cucu“. Porecla nu-i irită. Una dintre descendente are si porecla Motor 
(vezi I). Femeile, fiecare are porecla Cucoaie. 

Gogu. Poreclă moștenită de la bunic. Acesta cînta Goja, un cîntec ne- 
cunoscut în sat. La început i s-a spus Goju, iar mai tîrziu Gogu, prin apro- 
piere cu un individ care avea batoză de treierat griul si se deplasa cu ea 
din sat în sat. Nu se făcea confuzie între ei, pentru că cel cu batoza nu stătea 
în sat decât câte două-trei săptămîni pe an. Sînt cinci familii care au această 
poreclă. Unii descendenți au si alte porecle : Brisca (Gogului) (vezi II), Cioca 
(Gogului) (vezi I). Soţiile celorlalți descendenţi sînt identificate prin pre- 
numele lor si derivatul Gogoaie. Copiii au aceeași poreclă, care e supărătoare. 

Hordău. De cite ori se îmbăta cînta un cîntec ce începea asa: „Am băut 
vinars din hordău / Şi nu m-am îmbătat rău“. Hordău = „hîrgău-oală, vas 
mare din pămînt ars, în care se păstrează laptele“). Soţia : Hordăoaie. Copiii 
au aceeași poreclă, care este neplăcută. . 

Husos. Este o poreclă mai nouă, primită în timpul serviciului militar 
cînd el era caporal şi învățase de la un alt coleg al său maghiar un cîntec. 
Cum el nu cunoștea maghiara, cînta greșit, iar după întoarcerea acasă nu 
mai retinea decât cîteva cuvinte stilcite : huson, edesboco. Primul cuvînt a 
fost transformat în poreclă. Copiii păstrează porecla. Soţia, Husoșoaie. Po- 
recla nu-i afectează. 

Zurzurică. Poreclă dată doar de 8—10 ani, după refrenul ,,zarzarica- 
zărzărea“. El deşi nu știa să cînte, încerca tot.timpul să fredoneze melodia 
acestui cîntec, iar cînd cineva cinta, îl ruga să-i cinte cîntecul cu zurzurica. 


IX. NUMELE ANIMALELOR PE CARE LE-AU AVUT CINDVA, 
ASEMANAREA CU UNELE ANIMALE SAU ÎNTIMPLĂRI LEGATE DE ANIMALE 


Boitos. În tinerețea lui fiind cioban, cînd i s-a dus friptură (dintr-o 
vacă cu numele Boitoș), a mîncat foarte mult, iar cel care i-a dus mincarea 
a spus: — A mincat-o pe Boitos“. Copiii au aceeași poreclă. Soţia : Boito- 
şoaie. Porecla îi irită. Mai are poreclele: Uireag (vezi mai jos), Mantal 
(vezi VI), însă Boitos se păstrează cel mai bine. 

Muré. Mura este un nume ce se dă unei vaci care este mai mica şi 
roșcată. „A cumpărat o vacă de la tîrg cu acest nume“. Numele este mai 
puţin răspîndit în sat pentru că aici nu se cresc vaci roșii de stepă. El se 

lăuda mult cu Mura lui si părea foarte mulţumit de ea. Sotiei i se spune 
tot Mura. 

Mură. Este un om foarte irascibil. Porecla sub care este cunoscut in 
întreg satul este Puţiș (vezi V). Pentru că cetăţeanul în cauză reacţiona pu- 
ternic cînd i se spunea Pufis, vecinii și copiii care mergeau cu vitele în cîmp 
au început să-i spună și Mură (pentru a vedea dacă reacţia este aceeași). 
Mură i se spune „după o vacă de-a lui, la care el striga hai Mură în loc 
de hei Mura“. Copiii de cite ori treceau cu vitele pe lîngă el, strigau hat 
Mură la oricare din vacile lor, chiar dacă acestea nu aveau acest nume. Nu 
este confundat cu celălalt cetăţean căruia i se spune Mură, pentru că doar 
vecinii săi îi spun Mură, iar în restul satului este cunoscut sub porecla Pufis. 
Ambele porecle îl supără. 

Muscura. Este o poreclă recentă (15 ani), dată la o șezătoare. Băieţii 
i-au zis Muscură probabil prin apropiere de înfăţişarea oilor muscure. Ea 
este mica, brunetă și se îmbracă în culori (tipatoare) vii. Porecla o supără. 

Ruja. Cu mari sacrificii a cumpărat o vacă cu numele Ruja. El nu 
avusese înainte vite. „Era tare mindru că a cumpărat şi el o vaca; toată 
ziua vorbea despre Ruja lui.“ Pentru a-l deosebi de alt cetăţean cu aceeași 
poreclă, Rujea (vezi 1), însă dată din alte motive, i se foloseşte și prenumele, 
care este diferit de al celuilalt. Porecla îl supără. 

Sugaroaie. Nu la mult timp după ce s-a căsătorit, i-a murit soţul. Erau 
săraci — ea rămăsese doar cu o bivolita, Sugar. Singura îi era greu să vadă 
şi de bivolita ; a vindut-o, dar tot timpul regreta acest lucru. Informatorul 
a spus : „L-a părut mai rău dupa Șugar decît după bărbatul ei“. 

Vireag. Este dată după numele unui bou pe care l-a cumpărat cîndva. 
Nu este răspîndită porecla, pentru că în sat este cunoscut cu porecla Boitos 
(vezi mai sus). Mai are şi porecla Mantăl (vezi VI). 

Viţeluca. Bogat fiind și venit din satul Hășmaș, de fiecare dată cînd 
căuta un servitor mergea în Hășmaș ; pentru un an de slujbă oferea (pe 
lîngă îmbrăcăminte, mîncare) si „o vițelucă“. Numai hășmășenii fi spun 
Viţelucă. Simignenii îl cunosc sub porecla Măciucă(u) (vezi Il), iar vecinii 
și sub cea de Chelosu (vezi I). 


X. ASEMĂNAREA CU ALTE PERSOANE (PORECLELE ACESTEA SÎNT DATE 
DUPĂ NUMELE CELOR CU CARE SEAMĂNĂ) l 


Aruncan. Poreclă moștenită de la tată. Un evreu din sat, prin asemă- 
nare cu o cunoștință a sa din Cluj, i-a spus Aruncan. Toți descendenții păs- 
trează porecla fără să li se pară jignitoare. 

Bocşoi. I s-a dat recent de către un vecin batrin, care spunea ca aceasta 
persoană seamănă cu un maghiar ce a trăit în sat şi avea prenumele Baks. 
Porecla este iritantă. 

Chiriac. Este un om suferind. Prin asemănare cu o persoană care era 
suferindă și avea numele de familie Chiriac. Soţia : ...a lui Chiriac. Porecla 
nu-i face plăcere. 

Ghiduja, Poreclă dată după numele unui om ,urit de tot, sărac şi al 
nimănui“ (cerșetor). Cel care poartă porecla seamănă cu acest cerșetor cu- 

noscut sub numele Ghida. Prin extindere o au: soţia și copiii. Este o pore- 
cla foarte iritanta. 

Hilbert. După numele unui neamt{ care se presupune că i-ar fi tata, 
dar asemănarea este întîmplătoare. Pe neamt îl chema Gilbert. 

Macedon. Prin asemănarea ochilor și a felului de a privi cu a lui 
Macedon din Zagra (un om care venea în sat după „pănuri“). 

Purioaie. „A trăit cu Puri (un om sărac care umbla la cersit)“. Ea 
are și porecla Pogan (vezi I). Nu se cunoaşte în sat sensul poreclei Puri, 
acesta fiind din alt sat. 


XI. NUME TRECUTE ÎN PORECLE 


Dabu. Poreclă provenită din numele de familie al tatălui său nelegitim. 
I se mai spune și Fătu („este fat la biserică“ ; făt = „dascăl“) poreclă care 
îi face plăcere, spre deosebire de prima. Soţia : Dabroaie. 

Dodu. Bunicul moștenitorilor poreclei avea prenumele Dodu. Cit timp 
a trăi acesta, s-a știut că Dodu este prenumele. Dar pentru că în sat nu fusese 
nici înainte și nici după el prenumele Dod, mulţi au crezut că acesta ar fi 
o poreclă. Toţi urmașii săi au fost scandalizati, însă descendenții de astăzi nu 
se mai supără ( se pare că ei înţeleg originea poreclei). Nu au altă poreclă 
decît fetele, care prin căsătorie au primit-o și pe cea a soţului : Valeria Dodului 
sau Valeria Necăjitului (după sot), Viorica Dodului sau Viorica Schiopului 
de pe pirloage (după soţ). 


XII. DIMINUTIVE TRECUTE ÎN PORECLE 


Dorica. Avea prenumele Tudor. Mama lui l-a alintat, spunindu-i 
Dorică. Soţia : Doricoaie. 

Indreuţ. Era frate cu Dorica. Şi lui i-a spus maică-sa Indreuf, prin deri- 
vare de la Andrei. Soţia : Indreuţoaie. Atât lui cât şi Dorichii nu-i place să li 
se spună așa, ci prin prenumele simplu. 

Dumitraş. Îl chema Dumitru, iar maghiarul la care a fost servitor i-a 
spus Dumitras. 

Loti. De la Vasile ; maghiarii la care a fost servitor i-au spus Lofz. 
Oamenii necunoscători ai limbii maghiare au crezut că este vorba deo 
poreclă maghiară. Soţia : Lofoaie. 


XIII. LOCUL DE ORIGINE (ŢINUTURI CUTREIERATE) 


Americanu. A fost cîţiva ani în America. Băiatul său moşteneşte porecla 
şi nu-l supără. 

Batan. Fusese cîndva in Baja (sat cam îndepărtat) şi spunea că partea . 
aceea a satului unde locuieşte el seamănă cu Baja. El are și porecla moştenită 
de la părinţi — Soarece (vezi V). După o perioadă oarecare de timp a început 

să li se spună Bafani tuturor celor care locuiesc în acea parte a satului (se 
foloseşte doar cînd se vorbește despre toţi). 

Baianu. I se spune Baianu pentru că era din Baia-Mare. Cînd mergea 
acasă spunea că merge la Baia. Pe atunci porecla nu era supărătoare. Cu 
timpul și-a schimbat sensul, majoritatea oamenilor crezind că este data in 
urma unei însuşiri morale. S-a crezut că Baianu vine de la bai („rău, necaz“). 
Acum se supără cînd i se spune Baianu. Baiana-sotia. 

Honcu. Pentru că stă sus pe un deal și este tot înalt ca dealul pe care 
şi-a făcut saca. Soţia, Honcoaie. (Nu am găsit ce sens are.) 

lepanu. Este din lapa (azi Fintinele). Nevasta: lepana, deşi ea nu 
este din Zapa. l 

Jurcanu. Tatăl său era din Jurca (sat mai îndepărtat). Soţia: Jur- 
cana, Jurcănoaie. | 

Mai(e)nita. Mama lui era din satul Maia. Desi prima dată s-a dat 
această poreclă unor femei, ea se păstrează și la băiatul acesteia tot sub 
forma iniţială. 

Moldovanu. Este din Moldova. I se mai spune Stingaciu (vezi I). 

Sălișcanu. Bunicul său era din Sălicea. Este identificat prin porecla 
Bibis (vezi IV,2). Soţia lui este identificată tot prin derivatul de la porecla 
Bibis-Bibisoaie. 

Siminica, Porecla păstrată de la bunica, care şi-a construit casa la 
pădure, deși era o femeie singură (soţul ei murise). Acolo numai siminicii 
trăesc („siminic“ = „siminoc“). Se supără pe cei care-i spun Siminica. 

Strenfanu. Părinţii acestui cetățean au locuit pe cîmp, departe de sat 
(în Strenţi). El s-a mutat în alt sat, dar porecla a rămas iar mai tîrziu cei care 
nu știau de ce i s-a spus Strenfanu, porecla crezînd că ar veni de la cuvîntul 
zdrente. Acum cînd descendenţii constată că unii oameni dau această semni- 
ficatie poreclei nu mai permit să li se spună așa (cel putin în prezenţa lor). 
Soţia : Strentana. 

Suianu. Tatăl a fost din satul Suia. Soţia : Suiana, Suienoaie. 

Tăuşor. În apropiere de casa lui este un pămînt apos, căruia el îi 
spune „tăușor“. 


XIV. OCUPAȚIE SAU O MUNCĂ PRESTATĂ PENTRU BISERICĂ 


Clopotariu. „Are grijă de biserică, trage clopotele în zilele de sărbătoare 
sau după morţi.“ Clopotărița-soţia. Nu se supără dacă i se spune clopotar. 
Copiii păstrează porecla. 

Cojocariu. „Face pieptare, adică cojoace.“ În satul de unde a venit în 
Simisna este cunoscut sub porecla tatălui, Sperla (vezi II), dar în Șimişna 
oamenii îi spun după ocupaţie. 

Covătariu. Tatăl său „facea coveți“. Soţia : Covdtdrita. 

Dobas. „A fost dobasul satului“ (dobas = „toboşar“). Este o poreclă 
moştenită de la tatăl său, desi nu mai are această funcţie. Soţia: Dobășița. 

Fătu. „A fost fătul bisericii“ (făt = „dascăl“). Întrucît nu mai are aceasta 
funcţie, dar păstrează porecla celui care prestează azi funcţia, i se spune 
Fătu pe Coastă (pentru a se face distincţia între ei). l 

Papucar. Repară încălţăminte. De remarcat este faptul că i se spune” 
papucar și nu șuștăr, cum se spune în graiul local celor ce repară încălțăminte. 
Este o poreclă cunoscută de toţi localnicii, dar folosită putin, pentru că el are 
şi poreclele : Totos, sub care este identificat (vezi IV, 2), Cremdnas (vezi II) 
si Sindilar (vezi mai jos). Soţia : Totosoaie. 

Șindilar. Acoperea casele cu șindrilă. Este o poreclă folosită putin, 
pentru că este identificată prin porecla Totos (vezi IV, 2). Mai are poreclele : 
Cremanas (vezi IH) si Papucar (vezi mai sus). Toate poreclele sînt supărătoare. 


XV. DENUMIREA ETNICĂ (A DAT NAȘTERE LA PUŢINE PORECLE) 


Jiganu. Este fiul unei ţigănci care se lăuda că acest băiat are ca tată 
pe un mare bogătan maghiar din sat. În sat mai sînt şi alti ţigani, dar cînd se 
spune Jiganu se ştie că este vorba doar despre el, pentru că a trecut printre 
români prin căsătoria cu o româncă. 


XVI. PORECLĂ DATĂ LA INTIMPLARE 


Grăuncior. O moşteneşte de la tatăl său, care avea un prieten ce i-a dat 
porecla. Cînd erau flăcăi, discutau despre ceilalți băieți, identificindu-i 
prin porecle. Cetăţeanul despre care este vorba nu avea nici o poreclă. Atunci 
prietenul său i-a spus Grăuncior, dar fără să se fi gîndit după anumite criterii. 
Deși iniţial porecla a fost dată în glumă, fără vreun sens, cei care sînt iden- 
tificati astăzi prin ea se supără. Soţia sau copiii ...a(L) lui Grăuncior. 


Porecle pentru care am primit explicații vagi, neverosimile, sau n-am 
reuşit să găsim semnificaţia lor : 


Babora, Bileanu, Cărăbăţoaie, Debu, Hirbu, Hlubanu, (a devenit colec- 
tivă — Hlubani), luga, Lapu, Lepu, Misili, Nicu (nu este hipocoristic de la 
numele Niculae), Niga, Simisicu, Timburic. 


ii FOLCLOR 


CONTRIBUŢIE LA ISTORICUL PREOCUPĂRILOR FOLCLORISTICE 
ÎN TRANSILVANIA : BIBLIOGRAFIA REVISTEI 
„COMOARA SATELOR“ 


RADU NICULESCU 


Istoria folcloristicii româneşti — segment ce nu poate fi ignorat al 
istoriei noastre culturale — consemnează, între altele, apariţia, începînd cu 
anii -90 ai secolului trecut şi sfîrşind cu anii celui de-al doilea război mon- 
dial, a numeroase publicaţii periodice de folclor în diverse puncte ale ţării, 
rod — îndeobşte — al activității laborioase și entuziaste a unor grupuri de 
folclorişti amatori. Examinarea repartizării teritoriale a acestor publicaţii 
arată că densitatea minimă în spaţiu şi timp a realizat-o, sub acest aspect, 
Transilvania. Astfel, în ciuda faptului că si aici, ca şi în restul ţării, intere- 
sul pentru creaţia populară a apărut şi s-a manifestat public de timpuriu — 
în special prin înserarea începînd de la jumătatea secolului al XIX-lea a 
unei impunătoare cantităţi de material folcloric în periodicele de mare tiraj 
(în epocă), „Gazeta Transilvaniei“, „Tribuna“, „Familia“ şi ,Sezatoarea“ 
de la Oradea —, prima şi, cu neglijabile excepţii, ultima revistă de folclor 
apărută în această parte a ţării a fost „Comoara satelor“ (facem, se înţelege, 
abstracţie de „Anuarul Arhivei de folclor“, publicaţie centrală a Academiei 
Române apărută la Cluj între 1932 şi 1945). Explicaţia acestei situaţii rezidă 
într-un întreg complex de factori pe care nu e cazul să-l analizăm aici și acum. 
Putem totuşi preciza că el includea, de bună seamă, si dificultăţile financiare 
legate de editarea unei reviste în conditiile în care oficialitatea se dezinteresa 
complet de atari iniţiative culturale. ; 

„Comoara satelor“ a apărut între anii 1923 şi 1927, la Blaj, prin devo- 
tamentul si sacrificiile morale si materiale ale lui Traian Gherman, profesor 
de matematică şi fizică. 

Colaborările, în tot cursul apariţiei revistei, au fost susţinute — în ma- 
joritate — de membri ai corpului didactic din Blaj, precum $i de profesori 
și învăţători atît din restul Transilvaniei cît și din celelalte provincii ale 
țării. De altfel, cu toate că firesc consacrată publicării de folclor transilvă- 
nean, revista nu a ezitat niciodată să accepte materiale provenind din cele- 
lalte provincii (Moldova, Oltenia etc.), deși ponderea cea mai mare o de- 
tine — se înţelege — materialul folcloric din Transilvania, Maramures, Cri- 
sana, Banat : 80°/o din materialul folcloric inedit (id est nepreluat din alte 
publicaţii) cuprins în paginile periodicului este originar din aceste parti. 

Sub unghi folcloristic, aportul cel mai însemnat al „Comorii satelor“ îl 
constituie, vădit, masa materialelor publicate, fond documentar bogat şi 
preţios. | 

Pentru a se putea evalua mai lesne contribuţia de material a revistei 
şi, eventual, pentru a o compara cu activitatea altor reviste de profil similar, 
socotim utilă prezentarea următorului tablou-inventar care sintetizează sta- 
tistic bibliografia : 


Nr. ert. Categoria | Nr. de unităţi de Mini 
1 Meteorologia populară, studiu monografic de | 1.884 informaţii * 157 

____| TRAIAN GHERMAN Di 

__2__|___Cîntece şi strigături 289 piese 64 
3 |__Credine, datini, obiceiuri | 210 informaţii 74 
4 | Ghicitori 277 piese 26 

___5_|__ Proverbe şi zicători 58 piese 6 
_6 Descintece i 50 piese 55 

7 Folclorul copiilor 49 piese 13 

___8__|_ Colinde, urări, mulgumite, cîntece de stea 29 piese 34 
9 Bocete ; 26 piese 11 
10 Balade 12 piese 10 
11 Basme, snoave, anecdote 11 piese 32 
12 Legende, tradiții 9 piese 12 
13 Cintece de leagăn pio 8 piese 3 
14 Folclor nuptial 4 piese — 10 
15 Folclor versificat apocrif (cîntece 4 piese 7 

patriotarde, rugăciuni etc.) j 
16 Ritual seceriş 3 piese 15 
17_|__„Povestiri din popor“ 4 piese 10 
18 Texte muzicale — cîntece — 2 piese (a 12 și res- 1 
pectiv 13 măsuri) 

__19__|__ Pluguşor 1 piesă 2 
20 Lexicografie dialectală |___393 termeni 24 
21 Studii 10 texte 21 
22 Articole ocazionale, necroloage, indicaţii plurima 56 

metodologice E a e, 
23 Recenzii, note bibliografice, poşta | plurima 40 
redacţiei 


* Prin „informaţie“ înțelegem orice unitate compozitionala (legendă, cîntec, cre- 
dinta etc.) alcătuind un tot distinct. 


BIBLIOGRAFIA REVISTEI „COMOARA SATELOR“ 
I—V (1923—1927) 


NOTA. 


bliografiei folclorului rominesc, publicată de A. Fochi în „Revista de folclor“ începînd 
cu nr. 3—4/1960. | 

Nu a fost inclusă în bibliografie rubrica „De la redacţie“ (corespondenţa cu cola- 
boratorii, cititorii etc.). 

` O singură dată (of. 6 și 7), urmărind claritatea, am repetat unul si același nume de 
autor în cadrul unui capitol dat. 

Din raţiuni de economie de spaţiu, în cazul în care piesele publicate de un cule- 
gător provin din multe localităţi diverse ne-am mărginit să notăm numele provinciei în- 
sotit de un asterisc (Banat , de ex.). Unde numele provinciei nu e prevăzut cu asterisc, 
autorul nu a indicat — în text — decît provincia. 

Am însoţit cu semn de întrebare localităţile ale căror raioane administrative nu 
au putut fi identificate. Semnul de întrebare în paranteză indică incertitudinea determi- 
nării în text a localităţii sau a raionului consemnat. 

Pentru recunoaştere, la balade dăm — în cursive — numărul de ordine şi eventual 
titlul temei din Indicele tematic de Al. Amzulescu (cf. Balade populare româneşti, Bucu- 
vești, E.P.L., 1964). 

Elementele de lexicografie dialectală le-am grupat, conventional, în capitolul 
PAREMIOLOGIE POPULARĂ. DIALECTOLOGIE. Proverbe, zicători, expresii (III. 4. a). 

Presupunind, prin convenţie, că orice descîntec are un complement operational, am 
consemnat de fiecare dată absența acestuia. Acolo unde nu se face menţiunea absenței 
operaţiei însoţitoare, în text aceasta este descrisă. 


I. ISTORIE FOLCLORICĂ si ETNOGRAFICĂ. CERCETĂTORI, CULEGĂTORI 
Vezi şi : 148—150, 152—158 


IL German, T. — C. Radulescu — Codin si S. T. Kirileanu, IV nr. 5—6: 
65—69 [Necrologuri]. 

2. Hopirtean, E. — Jubileul societăţii „Carmen“ (1901—1926), IV nr. 9—10: 
113—116 [Istoric al soc. corale „Carmen“]. 


3. Lupeanu, A. — Urban Jarnik, I nr. 2: 17—18 (Necrolog); Însemnări, I nr. 3: 
46—47 (Necrologul lui Teodor T. Burada) ; Folcloristii Blajului, III nr. 1: 
1—5 (Generalităţi despre Samuil Micu Clain, Petru Maior, I. Budai Deleanu, 
Samuil Pop, Timotei Cipariu, I. Micu Moldovanu, A. Viciu, Tr. Gherman). 


4. Pop Şt. — Juliu C. Zanne (1885-1924), II nr. 3: 33—35 (Necrolog): Stefan Şt. 
Tutescu, IV nr. 4 : 49—50 (Necrolog). 

II. ETNOGRAFIE 


Vezi şi : 6, 8, 9, 14, 17—19, 22, 27, 28, 30, 31, 34, 48-—67 


5, Pandrea, Eft. — Împreunarea oilor, If] nr. 5: 57—61 (Obiceiuri şi uzuri pasta- 


rale de Sf. Gheorghe. Ceanul Mare, r. Turda). 


III. FOLCLOR 


1. Studii şi articole cu caracter general, Metodologie etc. Monografii 
Vezi şi: 159. 


6. German, Traian — Meteorologie populară. Prognosticuri, I, nr. 1: 5—10; 


10. 
il. 


13. 


nr. 2: 19—25 ; nr. 3: 35—40 ; nr. 4: 53—55 : nr. 5: 74—79 ; nr. 6: 88—94: 
nr. 7—8 : 110—126 ; nr. 9: 187—141. Norii în credințele poporului, I nr. 10: 
153—158. Ploaia în credințele poporului, II nr. 1: 5—11; nr. 2: 18—25; 
nr. 4: 57—63. Fulgerul în credințele poporului, II nr. 5—6 : 79—92. Vintul, 
II nr. 7—8 : 97—109. Volbura, II nr. 9—70 : 182—138. Roua, III nr. 1: 6—12. 
Grindina, III nr. 2—3 : 29—37 ; nr. 4: 53—55 ; nr. 5: 68—69. Bălaurii, III 
nr. 6: 74—78 ; nr. 7—8: 102—103; nr. 9—10: 116—118. Solomonarii, III 
nr. 9—10: 124—129; IV nr. 1: 7—11. Zilele Babelor, IV nr. 2: 20—22 ; 
nr. 3 : 40—42 ; nr. 4: 57—63. 


„German, Traian — Cătră părtinitorii folclorului, I nr. 1: 2—4 (Considerații 


„generale şi recomandări metodologice) ; Cătră colaboratorii revistei, I nr. 3: 
43—45 (Recomandări metodologice privind culege ea folclorului) ; Cătră cola- 
boratorii revistei, I nr. 4: 61—62 (Indicaţii, reproduse după S. Puşcariu, pri- 
vind notația fonetică). 


Lupeanu, A. — Datinile noastre de Crăciun, II nr. 1: 1—2 (Critica costumatici 
„Irozilor“ în sate de pe Mureş). 
„Pop — Cimpeanu, Ion — Botanică populară. Ceapa, I nr. 1: 12—14 (Schiţă 


de monografie) Plantele în poezia populară, III nr. 4: 41—45. (Despre col. 
botanică a lic. din Blaj : fiecare plantă e însoţită de un text popular cores- 
punzător), 
Pop, Șt. — Folclorul românesc, III nr. 9—10: 113—116 (Balada — generalităţi). 
Todica, Gavril — Mit gi preistorie, IV nr. 7—8 : 89—92 (Autorul caută remi- 
niscențe preistorice în descîntec şi colindă). 


Viciu, A. — Preludii (Acorduri), I nr. 6: 85—86 (Formule introductive de cîntec 


(„daina, daina-re“, „lai, lai, la“) — scurtă privire) ; Cimiliturile, I nr. 7—8 : 
97—104 (Obicei. Terminologie. 54 texte din Transilvania *) ; Elementul păgîn 
în colindele noastre II nr. 1: 3 (S-ar aminti în colinde contemporane, textual, 
de Jovis- Jupiter. Consideraţii). 
Vilsan, G. — Geografia basmelor române, III nr. 4: 45—47 (Rezumatul unei 
conferinţe, „reprodus din ziarul „Patria“ ). 

2. Obiceiuri, credințe, medicină populară, vrăji şi descintece 


A. Obiceiuri 


19. 


a) Obiceiuri calendaristice 
Vezi si 8, 11, 12 


„Bianu, I. — Colindă, H nr. 1: 3 (Text profan, la fraţi. Sorostin, r. Medias) şi Mul- 


tumit& la colinzi: 5 (Sorostin) ; Colindă, II nr. 2: 17—18 (2 texte religioase. 
Sorostin) ; „Butea“. La sărbătorile Crăciunului in Sorostin, II nr. 9—10: 
123—132 (Obicei), şi Colindă : 139—141 (2 texte religioase si 1 profan. Şo- 
roştin) ; Colindă, III nr. 9—10: 119 (1 text religios. Sorostin) ; Poarta ceriu- 
lui cea mare (Colindă), IV nr. 9—10: 119—121 (I text religios. Sorostin). 


„Bichigean, Gavril — Colindă, I nr. 1: 10—11 (1 text religios. Ilva Mare, 


r. Năsăud), şi Urare de Crăciun : 11—12 (Mulțumită. Reteag, r. Dej) ; Colinda, 
II nr. 9—10: 141—142 (2 texte religioase din Archiud, r. Bistriţa, şi Săcel, 
r. Vişeu) ; Colinde, V nr. 9—10: 113—115 (2 texte profane şi 1 religios din 
Năsăud, Mititei, r. Năsăud, şi Săcel). È 


„Dănilă, I. — Colindă, III nr. 1: 15 (1 text religios, Budatelec, r. ?). 
. Dumitrescu-Bistrita, Iosif N. — Seara’nsuratitului, II nr. 4: 57 (Obicei 


pascal. Bistriţa, r. Tr. Severin). 


„Elefterescu, Em. — Sărbătoarea 40 de sfinţi sau 40 de Mucenici, I nr. 4: 52 


şi, reprodus identic, III nr. 2—3 : 23—24 (Nu se precizează zona de referinţă) ; 
Sin Toader, II nr. 3 : 41—42 (Nu se precizează zona). 

German, Tr. — Tineretul la sate. „La băgatul in lădoi“, V nr. 5—6: 61—65 
(Obicei de Crăciun la Armenis, r. Tg. Mureş), şi nr. 7—8: 81—85 (la Ercea 
Mare, r. Reghin). 


. Hossu-Longin, P. — Uraţii, II nr. 9—10 : 142 (1 mulțumită. Tămăşeşti, r. Cehul 


Silvaniei). 


. Moldovan, I. — Colinde, IV nr. 9—10: 116—119 (1 text profan, 2 religioase, 


1 cîntec de stea. Petelca şi Micăsasa, r. Alba). 


2. Moldovanu, L. — Pluguşorul, I nr. 2: 28—29 (Descrierea obiceiului. 1 text, Mi- 


litari-Bucureşti) ; Tarbaca, obicei de lăsatul de sec în vechiul regat, IH 
nr, 2—3 : 28—29 (Ca reper se indică numai Bucureştiul). 


23. Murășanu, Teodor — Lerui Mărului, III nr. 9—10 : 121—122, Cerbul : 122—123 


(1 text religios si 1 text profan la fecior. Sălciua de jos, r. Cimpeni). 


24. Russu, Simeon — Colindă, II nr. 1: 4 (1 text religios. Archiud, r, Bistriţa). 
„Susan, Bartolomeu — Uratul colacului, II nr. 9—10: 142—143 (Buitur, or. 


Hunedoara; ; Colindă, III nr. 1 : 16 (1 text religios, Buitur). 


. Tolan, Isaia — Colinde, III nr. 9—10: 120—121 (J text „Mioriţa“ si 1 text „Sf. 


Vineri“. Simand, r. Cris). 


. Viciu, A. — „Plugarul“, I nr. 3: 33—34 (Obicei de Paşti. Şeuşa de Cimpie, r. Alba) ; 


„Prăcşorul“, datină de Paşti în Bistra, I nr. 4: 49—51 (Bistra, r. Cimpeni) ; 
„Silitul“, datină de prindere a postului, II nr. 3: 35—40 („Pe Tîrnave“); 

Obiceiuri de Paşti, II nr. 4: 49—54 şi nr. 5—6: 65—73 (Din Transilvania * 
și Banat *) ; Obiceiuri de Sintoader (8 fb.), IV nr. 1: 1—2 (Transilvania *) ; 
Datini la „40 de Sfinţi“, IV nr. 2: 17—18 (Stoiana, r. Gherla); Datini de 
Singeorz, IV nr. 4: 53—57 (Transilvania *, Banat *) ; Sărbătorile babesti („In 
țara Jiului şi a Hațegului“), V nr. 1—2 : 1—3. 


b) Nuntă, inmormintare, seceris 


28, Bichigean, Gavril — Bocete, I nr. 3: 41—43 (Obiceiul „bradului“ și 10 bo- 
cete „la buhas*. Maieru, r. Năsăud) ; Bocete, I nr. 10: 159 (8 texte, Maieru) ; 
Descîntecul cununii, III nr. 7—8 : 94—99 (Obiceiul la Maieru şi 1 text „goge“) ; 
Bocet la un tînăr, IV nr. 1: 14—16 (1 text, Maieru); Bocete, IV nr. 3: 45 
(3 texte la fecior, fată, mamă Năsăud) ; Gogea sau cîntarea cununii la sfîrșit 
de secerat, IV nr. 5—6: 69—72 (Obiceiul în Telciu, r. Năsăud, şi 1 text); 
Bocete, IV nr. 7—8 : 99—101 (2 texte, la văr şi unchies. Romuli, r. Năsăud). 

29. Borşianu, Aurelian — Bocete la tineri, IV nr. 2: 26 (2 texte. Deda, r. Topliţa). 

30. German, T. — Ogodie (cîntec de nuntă), IV nr. 5—6 : 78—79 (Text fără detalii 
de culegere); Alduitul cununii (la secere), IV nr. 7—8: 101—107 (Obicei şi 
texte. Singeorz, r. Năsăud). 

31. Hossu-Longin, P. — Obiceiuri la inmormintare, IV nr. 5—6: 74—75 (Tămă- 
sesti, r. Cehul Silvaniei) ; Uratie la nuntă, IV nr. 5—6 : 79—81 (Mintia, r. Ilia). 

32. Măgdaş, D. — Oratii de nuntă, V nr. 1—2 : 10—11 (Seini, r. Baia Mare). 

33. Petruşca, Alex. — Cerutul miresei, V nr. 1—2: 12—15 (Orafie, Hirip, r. Satu 
Mare). 

34. Pintea, M. — Pregătiri de nuntă. Obiceiuri din Pintic, IV nr. 9—10: 122—126. 


B. Credinte 
Vezi si: 6, 9, 68, 77, 79, 83. 


35. Axente, I. — Datini și credinţe, V nr. 1—2 : 7—8 (Balauri, capcini, copii, grădină, 
guse, cusut, mâncare. Cimpanii de Sus, r. Beiuş si Axente Sever, r. Medias). 

36. Borșianu, Aurelian — La Sf. Georz( Sf. Gheorghe), III nr. 5: 61—62 (strigoi. 
Deda, r. Topliţa). 

37. Calianu, Grigore — Datini şi credinţe, V nr. 7—8: 87—88 (De Anul Nou. 
Floreşti, r. Filiaşi). 

38. Crişan, V. — Datini si credințe, III nr. 5: 65 (Logodnă, naştere, sugari. Ohaba si 
Mărgineni, r. Făgăraş). 

39. Dumitrașcu, N. I. — Datini si credinţe, I nr. 10: 158—159 (Luceafărul, „des- 
chiderea cerurilor“. Socariciu, r. Rm. Vilcea). 

40. Dumitrescu, N. I. — Sin Pietru de iarnă, V. nr. 1—2 : 8—9 (Credinte, Gildău, 
r., Feteşti) ; Iarba fiarelor, V nr. 9—10 : 104 (Cum se obține. Badifesti, r. Tr. 
Severin). 

41. Feresuariu, I. — Credinţe despre moarte, III nr. 6: 82—83 (Baia, r. Fălticeni) ; 
Cum poţi avea fluier fermecat, IV nr. 2: 18—19 (Lespezi, r. Fălticeni). 

42. German, T. — Credinţe, II nr. 7—8: 119 (Vise. Simbotelec, r. Sărmaş(?)) ; Datini 
şi credințe, HI nr. 5: 65 (Despre mîncare. Turdasul român, r. Orăştie) ; Fer- 
mecătură de 'dragoste, V nr. 1—2; 31—32 (Povestire-descriere. Tulgheș, 
r. Gheorghieni) ; Credinte si obiceiuri, V nr. 3—4 : 32—34 (Munci agricole, vite, 
găini, pricolici, mâncare, strigoi, beţie, copii. Transilvania *). 

43. Hossu-Longin, P. — Datini şi credinţe, I nr. 2: 18; nr. 3: 35; HI nr. 5: 66 
(Muncile cîmpului, zilele săptămînii, vite, lăcrimatul ochiului, naştere. Tămă- 
sesti, r. Cehul Silvaniei). 

44. Miron, I. — Credinte, II nr. 7—8: (Câini, pisici, hamuri, căldare, sicriu. Chiţ- 
cani, r. 2); Datine și credinţe III, nr. 2—3 : 38 (Lup, metrul de măsurat, 
asemănări între oameni. Chițcani). 

45. Moisil, I. — Credintele poporului despre animale, IJI nr. 2—3: 17-—20 (Serpi. 
Oltenia *) si nr. 5 : 73—74 (Lupul. Oltenia *), Cocoarăle, III nr. 5 : 64 (Oltenia *). 

46. Popa, At. — Datini gi credinţe, I nr. 9: 142 (Fluier şi fluierat, ap. cuțit. Cimpanii 
de Sus, r. Beiuş); Credinte, IV nr. 3: 36—38 (Apă, aur, balauri, baierele 
pungii, lapte, cruce, lampă, lună, lemn, leagăn, moarte, pieptinat, guse, 
Sf. Ilie. Cimpanii de Sus şi Cimpanii de Jos). 

47. Russu, S. — Datini şi credințe, I nr. 9: 141 (Fluieral, „funia de spinzurat“, Ar- 
chiud, r. Bistriţa). 


48. Tutescu, St. St. — Datini şi credinţe, III nr. 2—3: 38 (Ziua de marţi. Balota, 
‘rt. Oltefu). 


49. Viciu, A. — Datini si credinţe, V. nr. 5—6: 57—58 (Ploaie, înmormântare, ziua de 
marţi, şarpe, Paste. „Din țara Hațegului şi de pe Jiu“). 


C. Medicină populară. Descîntece 
Vezi şi: 9, 11 


50. Bichigean, Gavril — De aruncătură, IV nr. 9—10: 130—132 (Descintec, fără 
descrierea operaţiei insofitoare. Romuli, r. Năsăud) ; Descintec de întors, V 
nr, 1—2 : 15—17 (Fără descrierea operației însoțitoare. Romuli). 


51. Borsianu, Aurelian — Medicină poporală, HI nr. 5:66—67 (Reţete — tăie- 
tură, înțepătură, arsură, bube, crampe, tuse. Transilvania *). 
52. Costin, Lucian — De durere de cap, I nr. 4: 58 (1 text fără descrierea ope- 
rației insofitoare. Sopotul Vechi, r. Bozovici; ; De mînătură, I nr. 7—8 : 108— 
109 (1 text fără descrierea operaţiei insofitoare. Bozovici) ; De izdat si Apa 
Sfinţilor, III nr. 4: 47—48 (2 texte, fără descrierea operației insofitoare. 
Bîrbovăţ, r. Bozovici şi Domasnea, r. Orşova). 


53. Crişan, N. — Descintec la clotani (șobolani) și la șarpe, II nr. 5—6: 96 (2 texte. 
Ohaba şi Mărgineni, r. Făgăraș). 


54. Dumitrescu, I. N. — De deochi, II nr. 1: 11 (1 text, fără descrierea operației 
însoțitoare. Bistriţa, r. Tr. Severin) ; De obrintit. De izdat, V nr. 7—8 : 85—86 
(2 texte, fără operaţia însoțitoare. Badifesti, r. Tr. Severin). 


58. 


59. 


66. 


68. 


69. 

_Elefterescu, Em. — De deochi, I nr. 7—8 : 107 (1 text. „Din jud. Arges"). 


. Feresuariu, J. — Cum se ia umbra pomilor la copiii mici, IV nr. 2: 28 (Reţetă 
pentru sugarii bolnavi. Baia, r. Fălticeni). 
„Fotachi-Spînu, Elena — Descîntec de junghi, II nr. 9—10: 144 (Nu se dau 


detalii de culegere nici indicații privind operația insofitoare) şi, identic, III 
nr. 2—3 : 25. 

German, T. — De bubă, V nr. 3—4: 28—29 (1 text, fără operaţia insofitoare. 
Hrastes, r. ?); Medicină populară. Pentru durere de ochi. Pentru albeata, 
V nr. 3—4 : 50 (Reţete. Sotelec şi Sucutard, r. Gherla). 

Hossu-Longin, P. — Descîntec de joc, II nr. 3: 40 („dacă o fată voiește să 
fie jucată“. Tămăşeşti, r. Cehul Silvaniei) ; De marin, IT nr. 4—5 (1 text. Tă- 
măşeşti) şi, identic, nr. 7—8 : 113—114; De apă. De amorteala, IV nr. 9—10 : 
133 (2 texte. Tămăşeşti). 


„Miron, I. — Pentru deochi, I nr. 4: 57 (1 text. Chițcani, r. ?); De cirtifa, 1 


nr. 7—8 : 109 (1 text. Chițcani) ; De orbalt, V nr. 3—4 : 27—28 (1 text, Du- 
basari, r. ?). 


„Moldovanu, I. — De bubă. De încuiet, V nr. 9—10 : 107 (2 texte. Mihaly, r. Alba). 
2 Murăşanu, Teodor, — De durere de cap şi măsele, I nr. 4: 57—58 (1 text. 


Tureni, r. Turda). 


. Podariu, T. — De ulcior, IV nr. 9—10 : 132 (1 text. Pintic, r, Dej). 
. Pop, Marius — De buboi, II nr. 7—8 : 115 (1 text. Bărăi, r. Gherla); De deochi, 


IV nr. 5—6 : 77—78 (1 text. Bărăi). 


„Pop-Zăicani, I. — Descîntec de bubă, I nr. 1: 16 (Fără descrierea operaţiei 


insofitoare. Lunca Cornii, r. Haţeg) ; De deochi, III nr. 7—8 : 104—107 (1 text. 
Lunca Cernii); De ţeapă. De muma pădurii, III nr. 9—10: 129—131 
(2 texte. Lunca Cernii) ; De pocitura, IV nr. 3: 43—44 (1 text. Lunca Cernii) ; 
Numărătura mare, IV nr. 5—6: 75—76 (1 text. Lunca Cernii); De friguri, 
IV, nr. 7—8 : 107—108 (1 text. Lunca Cernii); De faceri, V nr. 9—10: 106 
(1 text. fara operația insofitoare. Lunca Cernii). 

Popa, At. — Medicină populară, IV nr. 2: 23—24 (Reţete — junghi, ‘masele, nă- 
duşală, bube etc. Cimpanii de Sus, r. Beiuş); De deochi, IV nr. 5—6: 76—77 
(1 text. Cîmpanii de Sus). 


„Russu, Simeon — De sperietură, I nr. 4: 59 (1 text. Archiud, r. Bistriţa); Me- 


dicină populară, I nr. 10: 152 (Reţete — aibeaţă, arsură, lovitură. Archiud) ; 
Descintec. Cînd pierde vaca laptele, II nr. 3: 42—44 (Archiudul de Cimpie, 
r. Bistriţa), şi identic, nr. 7—8 : 115—117 ; De uimă. De ulcior, II nr. 5—6 : 
73—74 (2 texte, Archiudul de Cimpie); De friguri, II nr. 7—8: 114—115 
(1 text. Archiud) ; De duh necurat, III nr. 2—3: 26—27 (1 text. Archiud) ; 
De sgaiba, III nr. 5: 67 (1 text. Fără operația însoțitoare. Archiud) ; Descin- 
tece de ulcior, IV nr. 3 : 43 (2 texte. Archiud). 


Săndulescu, C. I. — De Muma Pădurii. De obrinteală. De mătrice, nr. 2—3 : 
25—26 (3 texte. Godeni, r. Filiaşi. Ultimul reprodus identic în nr. 6; 78). 
Scarlat, E. — De orbalt, IHI nr. 2—3 : 24 (1 text. Fără indicarea operației inso- 


titoare. Rădăuţi). 


3. 


70 


71. 


b) 


78 
79 


80 


84 

Proză populară 


a) Basme, snoave, anecdote 


Vez si: 13 


„Dumitrașcu, N. I. — Doi prieteni, V nr. 3—4 : 42 (Dialog între Bogăţie — re- 
prezentind agricultura şi oieritul — si Sărăcia — pescărit si vinătoare. Giîldău, 
r. Feteşti); Ursitoarele, V nr. 9—10: 115—116 (Fără detalii de culegere). 


Feresuariu, I, — Pădurean cel cu inima de cheatră, IV nr. 1: 2—7 (Basm. 
Baia, r. Fălticeni). 
. German, T. — Mita si scroafa la valăul cu zăr, IV nr. 3: 39 (Povestire cu ani- 


male. Colecţia I. M. Moldovanu. Fără detalii de culegere). 

. Hossu-Longin, P. — Surda, IV nr. 3: 40 (2 dialoguri cu o babă surdă — răs- 
punsuri neadecvate, Tămăşeşti, r. Cehul Silvaniei). CE. şi V nr. 3: 49. 

„Murășanu, Teodor — Mama cu șăpte prunci, III nr. 2—3 : 20—22 (Se repro- 
duce cu aproximativă fidelitate „oralitatea“ stilului. Albac, r. Cimpeni). 

„Pop, Demetriu — Vasile cel înflorit, V nr. 7—8: 93—100 (Basm. Fără detalii 
de culegere). 

.Precup, Vlasiu — Frica, Nefricosul si Spaima, V nr. 9—10 : 108—113 (Din 
col. I, M. Moldovanu. Fără detalii de culegere). 

„Tuţescu, Şt. St. — Bogdasii ţărăneşti, III nr. 2—3 : 22 (Anecdotă, Fără indicarea 
locului culegerii); Fumeie de la doilea, V. nr. 5—6: 72—74 (Basm. Fără 
detalii de culegere). 


Legende, tradiţii, povestiri 
Vezi şi: 9 
. Bianu, I. — Cîteva date despre Dăian (haiducul), Auzite de la oameni mai bătrîni 
din Sorostin, I nr. 7—8 : 105. ” 
„Borşianu, Aurelian — Despre şezătoare. Legendă, [il nr. 1: 12—14 (Deda, 
r. Topliţa). 
„Feresuariu, I. — Ce povestesc batrinii despre traiul de acum trei sferturi de 


veac, IV nr. 3: 33—36 („Lucruri vechi istorisite de bunica mea, Catinca Gh. 
Rădășanu, în etate de 78 de ani, din com. Baia“, r. Fălticeni). 


Q 


. German, T. — Pentru ce mornăie mîÎța cînd mănîncă carne, IV nr. 3: 46. (Le- 
gendă din col. 1. M. Moldovanu. fără detalii de culegere). 

.Kirileanu, G. T. — Muscalii şi ungurii la 1848, I nr. 5:68—70 (Amintiri de 
la 1848. Halda Broşteni, r. Fălticeni). i 


. Lupeanu, A. — Din „Vrojbi“. Icoane din 1848 în Ardeal, I. nr. 5: 65—67. 


(Amintiri în legătură cu revoluția. Ciuci, r. Aiud). 
„Pop, At. — Credinte, IV nr. 3: 38 (Traditie despre Horia. Cimpanii de Jos, 
r. Beiuş). 

Pop-Cîmpeanu, Ion — Floarea Soarelui, I nr. 2: 30 (Gura Riului, r. Sibiu); 
De cînd sînt albinele negre, I nr. 3: 45—46 (Rădeşti, r. Gurahonţ) ; Tutunul, 
I nr. 9: 136 (Ciucmandru, r. Gheorgheni) şi II nr. 4: 55—57 (Altă legendă. 
Valea Sasului, r. Reghin) ; Bradul, I nr. 10: 152 (Gura Riului, r. Sibiu). 


4. Paremiologie populară. Dialectologie 


a) Proverbe, zicători, expresii 


86. Borşianu, Aurelian — Vorbe cu rost, HI nr. 7—8 : 99—101 (24 zicători din 


87. 


88. 


89. 


90. 


91. 


Deda, r. Toplița, unele probabil prelucrate). 

Costin, Lucian — Cuvinte dialectale din Banat, I nr. 9: 142—144 și nr. 10: 
145—147 (52 termeni, unii însoțiți de exemple-texte versificate. Banat *). 

Dumitraşcu, N. I. — Cuvinte rari, III nr. 4: 48—53 (118 termeni „din jud. 
Dolj“ şi din Borcea, r. Feteşti). 

Feresuariu, I. — O seamă de cuvinte, III nr. 6: 78—80 (53 termeni din Baia, 
r. Fălticeni). 

German, T. — O seamă de cuvinte, I nr. 1: 15 si V nr. 9—10, 102 (9 termeni 
din Transilvania *); Cuvinte dialectale, III nr. 9—10 : 131—134, IV nr. 1: 
13—14 si nr. 2: 27 (64 termeni, fără indicarea provenienței, reprodusi din ms. 
Ioan Micu Moldovanu) ; Cuvinte dialectale, IV nr. 5—6 : 73, nr. 7—8 : 93, 
V nr. 3—4 : 29—30 şi nr. 5—6: 71 (58 termeni din Transilvania *) ; Vorbe 
adînci, V nr. 1—2 : 26—27 (19 zicători şi proverbe din Transilvania *). 

Lupeanu, A. — O seamă de cuvinte, I nr. 6: 96 şi nr. 7—8: 106 (13 termeni. 
Transilvania *) ; Forme de grai din „Țara Oașului“, IV nr. 4: 57 (12 ter- 
meni din Bixad, r. Oas). 


„Mureşanu, Teodor — Cum vorbeşte poporul nostru, I nr. 2: 26 (Idiotisme 


locale — Albac, r. Cimpeni — incluse într-un dialog imaginat de culegător). 


„Plopeanu, E. N. — Proverbe, III nr. 6: 84 (15 piese. Joseni, r. Gheorghieni). 
„Săndulescu, C. — O seamă de cuvinte, III nr. 5: 64—65 (14 termeni din Mun- 


tenia * şi Oltenia *). 


b) Ghicitori, întrebări, răspunsuri 


95. 
96. 
97. 
98. 
99. 
100. 
101. 
102. 


Vezi şi: 12 


Axente, I. — Ghicitori, III nr. 6: 81 (4 texte. Axente Sever, r. Mediaș). 
Bichigean, G. — Ghicitori (sic), III nr. 6: 81—82 (12 texte. Botiza, r. Vişeu). 
Buzdug, L. — Cimilituri, V nr. 5—6: 75 (6 texte. Transilvania *), 

German, T. — Ghicitori, V nr. 3—4 : 44—47 (26 texte. Transilvania *). 

Maior, I. — Ghicitori, I nr. 1: 15 și V nr. 1—2 : 18—19 (16 texte, Transilvania *). 
Rusu, C. — Ghicitori, III nr. 5 : 71 (4 texte. Transilvania ?). 

Săndulescu, C. — Ghicitori, III nr. 6: 81 (Z text. Godeni, r, Filiaşi). 

Spînu, E. F. — Ghicitori, III nr. 6: 80—81 (4 texte. Cernaia, r. ?). 

103. Viciu, A. — Cimilituri, I nr. 9: 130—135, nr. 10: 149 şi II nr. 2: 26—29 (133 
texte. Transilvania *) ; Deceuri sau întrebări și răspunsuri, IT nr. 5—6 : 74—78 
(20 de texte din Transilvania *, cu o prezentare a obiceiului). 


5. Folclor versificat şi cîntat 


a) Balade populare 
Vezi şi: 10 


104. Bianu, I. — Cântec hotesc, I nr. 2: 25 (Fraţii întemnițați şi sora, 322. Sorostin, 
r. Mediaş); Cintec de al lui Dăian, I nr. 7—8 : 105—106 (190. Sorostin). . 

105. Bichigean, Gavril — Soarele şi luna, III nr. 1: 14—15 (J. Săcel, y. Vişeu). 

106. Dănilă, Ieronim — Manea. — Baladă, I nr. 10: 160 (Meşterul Manole, 210. 
Budatelec, Alba). 

107. Dumitrescu-Bistrita, I. N. — Bujor. Cîntec bătrînesc, I nr. 9: 136 (Vălean, 
241. „Din Mehedinţi“). 

108. German, T. — Horea lui Vălean, I nr. 7—8 : 110 (241. Bothaza, r. Vişeu) şi Cin- 
tecul lui Vălean, V nr. 3—4: 43—44 (Ercea Mare, r. Reghin); Poesii popo- 
rale, V nr. 3—4: 41 (1 variantă Logodnicii nefericiți, 246. Tulgheș, r. Sf. 
Gheorghe). 

i09. Lupeanu, A. — Trei păcurărei, V. nr. 1—2 : 9—10 (Mioriţa, 196. Valea Sasului, 
r. Tîrnăveni). : 

110. Pintea, M. — Poesii poporale, IV nr. 7—8 : 95 (1 variantă Logodnicii nefericifi, 246. 
Pintic, r. Bistriţa). 

111. Pop, St. — Cîntecul lui Vălean, I nr. 2: 19 (247. Spini, r. Tirndveni). 

112. Rusu, Cornel — Moartea lui Dăian, I nr. 4: 59—61 (190. Fără detalii de cu- 
legere, probabil prelucrare). 


b) Cîntec, doine, strigături, versuri diverse 
Uezi şi: 12, 85 


113. Anderco, A. — Poesii poporale, II nr. 2: 29, nr. 3: 44 si III nr. 4: 56 (17 texte. 
Ieud, r. Uişeu). 

114. Băgăianu, I. — Poesii poporale, IV nr. 5—6 : 81—82 (2 răvaşe versificate. Gura 
Riului, r. Sibiu şi Inghel, r. Alba) 

115 Bianu, loan — Cintec hotesc, I nr 4: 53 şi nr 7—8 : 107 (3 texte Sorostin, r. Me- 
dias); Poesii poporale, II nr. 3: 45 şi nr. 5—6 : 94—95 (3 texte, Şoroştin). 

116. Borşianu, Aurelian — Poesii poporale, I nr. 4: 62, nr. 6: 94—95 și nr. 7—8 : 
128 (6 texte. Deda, r. Toplița şi Lujerdiu, r. Gherla); Doină de jale, IV 
nr. 1: 12 (1 text literar + notația melodiei — 12 măsuri. Rahău, r. Sebeş). 

117. Calianu, Gr. — Poesii poporale, V nr. 7—8 : 100—101 şi nr. 9—10 : 119. (6 texte, 
primul — dubios. Floreşti, r. Filiaşi şi Tr. Severin (?)); Foaie verde trei 
spanace, V nr. 9—10 : 117 (1 text. Floreşti). 

. Cîntece, III nr. 5: 70—71 (1 text lirică pastorală. Fără detalii de culegere). 
.Cocişu, Toma — Poesii poporale, I nr. 4: 62 (1 text, Cirfa, r. Făgăraş) 
.Comsga, S. — Poesii poporale, III nr. 9—10: 135—136 (Fără detalii de culegere). 


. Costin, Lucian — Poesii poporale, I nr. 7—8 : 128 (1 text. Cornea, r. Orșova); 


Cintece, III nr. 6 : 88—84 (2 texte. Caransebeș). 


„Crişan, V. — Poesii poporale, IV nr. 9—10 : 127—128 (2 texte. Șercaia, r Făgăraş). 
.Dumitrescu, Gh. N. — Poesii poporale, IV nr. 9—10 : 126—127 (2 texte. Mier- 


curea Sibiului, r. Sibiu). 


„German, T. — Poesii poporale, II nr. 7—8: 117—119, IV nr. 3—4: 39—42 şi 


nr. 5—6: 65—68 (40 texte. leud, y. Vişeu, Nirporeni, r. ?, Ercea Mare şi 
Băla, r. Reghin, Blaj). 


.Hossu-Longin, P. — Cintec de leagăn, I nr. 7—8 : 126—127, II nr. 7—8 : 108 


şi III nr. 7—8 : 108 (8 texte. Tămăşeşti, r. Cehul Silvaniei şi Uhaba, r. Fă- 
găraş) ; Chiuituri la nunţi, III nr. 7—8 : 108—109 (4 texte. Tămăşeşti) ; Oratii 
ţărăneşti, IV nr. 2: 24—26 (Orafie de petrecere — strigături (?). Mintia, 
r. Ilia). 


.Hozg, Maria — Poesii poporale, II nr. 7—8 : 112—113 (1 text. Singeorzul de 


Cimpie, r. Luduş). 


. Mesaroş, Lon V. — Poesii populare, IV nr. 7—8 : 93—94 şi nr. 9—10: 129—130 


(9 texte. Răscruci, r. Gherla). 


. Moldovan, Ioan — Poesii poporale, I nr. 1: 14—15, ur. 4: 65, HI nr. 2—3: 


38—40, V nr. 3—4: 35—37, nr. 5—6: 68—71, nr. 9—10: 118 (52 texte: 
15 texte din Rosia, r. Cimpeni, Faget, r. Medias, Uaida Rece, r. Făgăraș, si. 
37 texte fără detalii de culegere); 'Chiuituri la uspete, I nr. 2: 27 (3 texte, 
Micăsasa, r. Medias); Cîntecul lui Iancu,.I nr. 5: 68 (1 text. Micdsasa) ; 
Chiuituri, III nr. 1: 5—6 (8 texte. Fără detalii de culegere); Strigături la 
nuntă, V nr. 5—6: 58—61 (Broșteni, r. Fălticeni). 

Moldovan, Vasile — Poesii populare, II nr. 5—6: 95 (4 texte. Uriul de Sus, 
r. Reghin). 

Munteanu, G. şi V. Vlad — Poesii poporale, I nr. 4: 62—63 (2 texte. Poiana 
Sibiului, r. Sibiu şi Morochaza, r. ?). 

Murășanu, Teodor — Cum vorbeşte poporul nostru, I nr. 2: 26 (1 text liric 
în notare fonetică aproximativă. Vale, r. Cimpeni) ; Cintec, HI nr. 5: 70 
(1 text. Harastas, r. 9). 

Pintea-Arcăleanu, M. — Poesii poporale, III nr. 9—10: 134—135, IV nr. 2: 
28—29, nr. 3: 46—48, nr. 4: 63—64, nr. 5—6: 83—84, nr. 7—8: 95—96, 
nr. 9—10: 128—129, V nr. 3—4: 37—39 /44 texte. Pintic, r. Dej). 

Podariu, Teodor — Poesii poporale, IV nr. 7—8: 97—98 (11 texte. Pintic, 
r. Dej), 

Pop, Ștefan — Poesii poporale, I nr. 2: 27 si nr. 4: 62 (4 texte. 1 din Spini, 
r. Târnăveni si 3 fără detalii de culegere); Cântec vechi, I nr. 5: 70—71 (1 
text. Spini) ; Hori de pe Barcău (Bihor), V nr. 5—6: 75—78 (8 texte, Alma- 
sul Mare, r. Marghita). 

135. Russu, Simeon — Poesii poporale, I nr. 6: 95 şi III nr. 2: 29—30 (3 texte. 
Archiud, r. Bistriţa). 

136. Săndulescu, C. — Poesii poporale, IV nr. 2: 30 (1 text. Cernaia, r, Strehaia). 

137. Simu, George — Rugăţiune la culcare, I nr. 6: 86—87 (Rugăciune. Elaborat 
diecesc. Mureş Gheja, r. Luduş). 

138. Susan, Bartolomeu — Poesii poporale, III nr. 2—3: 40 si IV nr. 5—6: 
82—83 (12 texte. Buitur, r. Hunedoara). 

139. Tomuţă, G. — Poesii poporale, II nr. 7—8 : 109—112 (9 texte, Sorostin, r. Medias). 

140 Tutescu, St. St. — Unde sînt ai Romei fii, V nr. 7—8: 89—93 (Text că- 
turăresc. Giara Mare, r. Uinju Mare) ; Cătălin si Floarea. Cîntecul steagului, 
IV nr. 4: 50—52 (2 texte dubioase. Giara Mare); Cîntecul fusului, II nr. 2: 
26 (1 text. Stirbesti, r. Oltefu). 

141. Valea, I. — Poesii poporale, I nr. 7—8 : 128 (2 texte. Șăulia, r. Luduş). 

142. Viciu, A. — Graiul românesc din „Cîmpia“ Ardealului, I nr. 6: 81—85 (10 texte 
reproduse, aproximativ, cu fonetismul local. Cisteiu de Mureş şi Sincrai. 
r. Aiud). 

143. Voinescu, Gh. Al. — Poesii poporale, IV nr. 7—8 : 98—99 (5 texte, Lüpuşata, 
r. Horezu), 


D. Folclorul copiilor 
Vezi st: 151, 159 


i44. Bichigean, Gavril — De-ale copiilor. Întrebări, V nr. 7—8: 68—69 (2 texte. 
Maieru, r. Năsăud). 

i45. Dascălu, Petrea — Jocuri de copii. De-a prinselea, I nr. 3:40—41 (2 numă- 
rători şi descrierea jocului. Orlat, r. Sibiu) ; Recitări de copii, I nr. 4: 55—56 
şi II nr. 5—6 : 93 (6 texte la ploaie, 1 la lună nouă, 1 la melc. Orlat); Jocuri 
de copii. De-a chiturlugul (de-a ascunsul), V nr. 3—4: 48—49 (5 numără- 
tori şi descrierea jocului. Orlat); La scaldă, V nr. 5—6: 71—72 (4 recitări 
la scăldat. Transilvania *). 

146. Dumitrescu-Bistriţa, I. N. — Jocuri de copii. De-a moroiu, I nr. 4: 56—57 
(1 text recitare si descrierea jocului. Bistrița, r. Tr. Severin); Jocuri de copii. 
De-a inelusu, III nr. 5: 62 (Descrierea jocului si texte, Cacoţi, r. Tr. Severin). 


147. German, T. — Recitări de copii. La ploaie, V nr. 1—2 : 4—7 (18 texte din Tran- 
silvania * si Maramures *). 
148. Plopşor, N. De-ale copiilor, IV nr. 3: 38—89 (Recitări „la pitulus“, cînd văd 


căruța, ariciului, cînd aud boul de baltă. Plopşor, or. Craiova). 
6. Coregrafie populară 


149. Borsianu, Aurelian — Zicala lui Busuioc. Joc poporal, III nr. 7—8: 101 
(Notatie muzicală — 13 măsuri. Lupșa, r. Cimpeni). 

IV. DIVERSE 


150. 


151. 


152. 


153. 


154. 


155. 


156. 
157. 


158. 


159. 
160. 
161. 


Vezi şi 142 


Bibliografie, IV nr. 5—6 : 86—88 şi V nr. 5—6: 78—79 (Note bibliografice). 

Cărţi şi ziare, IV nr. 7—8 : 108—111 (Note bibliografice). 

Comoara satelor: Cultul credințelor şi datinilor strămoşeşti, II nr. 9—10: 121—123 
(Apel pentru participarea la concursul de interpretare folclorică organizat de 
„Academia Populară“ din Rădăuţi). 

Crişan, V. — Frânturi de limbă, IV nr. 7—8: 107 (2 texte. Uad şi Mărgineni, 
r. Făgăraș). 

Cronică, II nr. 2: 29—32 nr. 7—8: 119—120 (Informații culturale, bibliografice, 
folcloristice). 

G. T. (Traian Gherman) — Cronica, II nr. 1: 12—15 şi nr. 3: 45—47 ; În- 
semnări, III nr. 7—8: 109—112 ; Spicuiri, III nr. 9—10 : 136 şi IV nr. 5—6: 
84—86 ; Bibliografie, IV nr. 2: 30—32 si V nr. 3—4: 50—56; Cărţi, reviste 
şi ziare, IV nr. 9—10: 133—136 şi V nr. 1—2 : 19—23 (Informaţii culturale 
şi folcloristice, note bibliografice, spicuiri din cărți şi periodice curente). 

Însemnări, I nr. 4 : 63 (Cronica activității folcloristice din tara). 

L. A. (Al. Lupeanu-Melin) — Însemnări, I nr. 2: 30—32, nr. 3: 46—48, nr. 5: 
79—80, nr. 6: 96 (Informaţii folcloristice si culturale) ; Poporul la congresele 
„Astrei“, III nr. 6: 89—93 (Amintiri-reportaj despre Congresul Astrei, 
Sighet 1921). 

Redacţia — Către cetitori, I nr. 1: 1—2 (Articol inaugural. Expunere de motive) ; So- 
cietate etnografică, I nr. 9: 129—130 (Se aplaudă înființarea „Societăţii etno- 
grafice“ la Cluj). 

Reviste și ziare, V nr. 7—8 : 101—103 (Note bibliografice). 

Spicuiri, III nr. 5 : 71—72 şi nr. 6 : 84—88 (Note bibliografice). 

Viciu, A. — Graiul romînesc în „Cimpia Ardealului“. Particularităţi fonetice, 
I nr. 5: 71—74 (Observaţii asupra vocalismului si consonantismului zonei) ; 
Scrintituri de limbă, V nr. 3—4: 25—26 (Prezentarea obiceiului si 4 texte 
din Transilvania *). 


CONTRIBUŢIA REVISTEI „FAMILIA“ LA CUNOAŞTEREA 
ŞI VALORIFICAREA PATRIMONIULUI NOSTRU POPULAR 


GH. PAVELESCU 


Cu ocazia jubileului de 40 de ani al revistei „Familia“ — în 1905 — 
Iosif Vulcan, încercînd să caracterizeze opera savirsita de publicaţia sa, 
afirmă că ea n-a urmărit o ideologie oarecare, ci a căutat să fie o oglindă 
fidelă a evoluţiei noastre intelectuale. lar un an mai tîrziu, cînd revista își 
înceta apariţia, Iosif Vulcan adăuga : „Sufletul meu e liniștit că am între- 
buintat tot ce-am avut la dispoziţie pentru ridicarea culturii naţionale“. ! 
Prin aceste cuvinte Vulcan răspundea unui examen de conștiință profesio- 
nală, precizînd în mod indirect si țelul călăuzitor al întregii sale activităţi : 
promovarea culturii naţionale. 

În condiţiile istorice în care trăiau românii din imperiul habsburgic, 
aspiraţia spre o cultură naţională constituia un imperativ categoric al tuturor 
păturilor sociale. „Cultura naţională — spune în 1870 I. Vulcan, într-un 
apel către publicul român — trebuie să fie ţinta supremă, la care au să tindă 
toate nazuintele noastre de români“.2 Pentru atingerea acestei ţinte era 
natural ca revista „Familia“ să manifeste un interes deosebit faţă de patri- 
moniul popular, care este si el „un bun criteriu al vieţii nationale, un organ 
de respiratiune ale vieţii sale individuale“, cum se exprima G. Bariţiu.? 

De altfel, interesul pentru patrimoniul popular la românii din Transil- 
vania s-a ivit destul de timpuriu, încă din cercurile Școlii ardelene — dez- 
voltîndu-se treptat în publicaţiile secolului al XIX-lea („Gazeta Transil- 
vaniei“, „Foaia pentru minte“, „Telegraful român“, Calendarele lui Ba- 
rit etc.) încît, la apariţia „Familiei“, publicarea cel putin a literaturii popu- 
lare devenise oarecum „obligatorie“. Dar chiar înainte de apariţia revistei, 
Iosif Vulcan cunoscuse interesul pentru patrimoniul nostru popular româ- 
nesc la expoziţia „Astrei“, organizată la Brasov in 1862, cînd Bariț citeşte 
conferința Despre artele frumoase, care-i va servi adesea de îndreptar în ac- 
tivitatea sa publicistică. Pe de altă parte, G. Barițiu colaborează la „Familia“ 
de la întîiul număr si va urmări întotdeauna cu simpatie activitatea lui 
Iosif Vulcan. Chiar şi în publicaţiile românești de la Pesta anterioare „Fa- 
miliei“ („Gura satului“, „Aurora română“ şi „Concordia“), la care a colabo- 


„Familia“, 1906, p. 490. 
„Familia“, 1870, p. 145. 
„Familia“, 1890, p. 265. 

rat și Iosif Vulcan încă din vremea studenției — se resimțea mireazma fol- 
clorului prin versurile şi proza de inspirație populară. * 

Semnificativă pentru orientarea lui Vulcan fata de patrimoniul popular, 
încă înainte de apariţia „Familiei“, este nuvela Marți seara, publicată în foi- 
letonul ziarului „Concordia“ (1864), care începe cu un elogiu al poporului 
roman: „Popor român, mama dulce salutare ! De multe ori cuget la tine, 
căci te iubesc şi te stimez, atît de fierbinte, ca şi junele pe părintele ‘sau, 
căruia îi datorește cele mai scumpe fericiri ale vieţii. Si cui să ma închin 
eu cu mai mult respect decît tie ? Tie ti se cuvine laudă și mărire că azi mai 
existăm și purtăm numele de român“. El arată în continuare că intelec- 
tualii s-au înstrăinat, în timp ce țărănimea a păstrat cu sfinţenie: na- 
tionalitatea. 

„Familia“ publică inca din primul număr un concurs de nuvele, preci- 
zînd că vor fi preferate cele cu subiecte istorice sau care vor prezenta vreo 
„datină poporală“. Vulcan însuși, împreună cu colaboratorii săi apropiați 
(Iulian Grozescu, G. Trăilă, V. Ranta-Buticescu, Ionita Bădescu) se astern 
la muncă pentru realizarea programului, scriind lungi nuvele inspirate din 
viaţa satelor. În aceste încercări literare apar oameni şi locuri, dar mai 
ales datini din toate părţile Transilvaniei, Banatului si Crișanei. În primul 
an „Familia“ se apropie de folclor mai ales în această formă. 

Începînd cu anul al II-lea (1866) revista începe publicarea materia- 
lului folcloric propriu-zis, sub titlul comun Datinele poporului român. Înce- 
putul îl face Vasile Ranta-Buticescu, cu un comentar latinizant al refrenului 
din colinde „Linu, linu, marmalinu“, urmat de Al. Onaciu (Vergelul), Miron 
Pompiliu (Nevdsteasca), Al. Cristoreanu, Tr. Hoss-Longin, Ieronim Barițiu 
(Junii Braşoveni) şi mai ales At. M. Marienescu și S. Florea Marian, iar ceva 
mai tîrziu Hasdeu şi G. Dem. Teodorescu. Aproape toţi folcloristii noştri 
mai de seamă trec prin coloanele revistei „Familia“. 

O atenţie deosebită merită efortul revistei „Familia“ de a valorifica pa- 
trimoniul Popular în creaţia dramatică. Necesitatea unei literaturi dramatice 
originale a fost subliniată în revistele „Familia“ și „Transilvania“ încă de 
prin anul 1870, mai ales prin articolele lui loan Lapedatu, Mihai Eminescu 
si G. Barițiu. In 1873 „Familia“ ridică din nou această problemă, arătînd, 
sub semnătura lui At. Marienescu, că pînă în prezent avem foarte puţine 
opere dramatice inspirate din viata poporului (Nunta țărănească şi Rusaliile 
de V. Alecsandri). Cauza principală a acestei situaţii — spune Marienescu — 
o constituie faptul că nu sînt cunoscute suficient „datinile populare“, pentru 
a servi ca izvor de inspiraţie autorilor de „literatură dramatică poporală“. 
Această viață a poporului nostru — continuă Marienescu — „introdusă în 
literatura dramatică, va produce și pe acest teren, literatură naţională“. ê 

Asupra acestei chestiuni va insista şi Iosif Vulcan în discursul rostit 
în 1897 la „Adunarea Societăţii de teatru român“, ţinută la Orăştie. Dupa ce 
subliniază la început importanţa teatrului care trebuie să fie „o tribună 


4 Cf. Ion Breazu, Folclorul revistelor „Familia“ şi „Șezătoarea“, Sibiu, 1945, 
p. XXXIV. | 

5 „Concordia“, 1864, nr. (ian.) p. 2 

6 „Familia“, 1873, p. 214. 

pentru poleirea graiului nostru, o tribună care să ne încînte cu frumusețile 
limbii nationale“, Vulcan precizează că „atît istoria si viata socială, cit şi 
traiul poporului dau scriitorilor noștri o comoară de subiecte“. lar ceva mai 
departe adaugă : „Felul lui de a trăi, de a vorbi, de a cînia, de a se întrista 
şi de a se veseli este un material plin de farmec pentru scenă. Datinile lui 
strămoșești, începînd de la naștere, la nunți si pînă la inmormintare... acea 
comoară nesecată de bogății etnografice, pe care noi încă nu o cunoaștem 
deplin, cuprinde nişte tablouri feerice, care încîntă ochii şi înduioşează 
inima“, 7 

Vulcan însuși a încercat să pună în practică acest program, inspirindu-se 
în unele din piesele sale din viata poporului. Exemplu: Ruga de la Chisă- 
tău“. Comedie poborală într-un act, cu cîntec şi joc, 8 care anticipează ope- 
rile de mai tîrziu ale lui T. Brediceanu: La seceriș si La sezdtoare — sau 
ale lui Filaret Barbu: Ana Lugojana și Plutasul de pe Bistriţa. 

În poezie s-a mers pe același drum ca și în nuvelistică și teatru. O 
mare parte din versurile Mariei Suciu, Vasile Budescu, Vasile Ranta-Buti- 
cescu, Paul Draga și chiar ale lui Vulcan, sînt prelucrări fidele, „prea fidele 
chiar după doinele si baladele populare“. 9 Modelul cel mai respectat al poe- 
ziei întemeiate pe folclor este Vasile Alecsandri. El este idealul lui Vulcan, 
atît în poezie cit si în teatru. Încă în numărul 9 din anul I al revistei el pu- 
blică un portret al poetului, care începe cu elogiul poeziei populare, afir- 
mind că „numai puţine popoare ne pot egela in această privință. Poezia po- 
porală trebuie să fie izvorul literaturii nationale. Ea fereşte „plăpîndele 
plante“ ale acesteia de ,arsita literaturilor străine“. „Pînă cînd poezia 
noastră populară n-a fost ridicată la rangul ce trebuie să ocupe în literatura 
națională, literatii nostri rătăceau prin labirintul literaturilor străine. Poezia 
populară este istoria unei naţiuni. Ea ne conservă traditiunile, moravurile 
şi datinile poporului român“. 10 

În anul al II-lea al revistei importanţa poeziei populare ca izvor de 
inspirație pentru literatura națională este subliniată în repetate rînduri şi 
de alţi colaboratori. Astfel V. Ranta-Buticescu o consideră „o avere plină 
de frumuseţe, în care se află icoane pitoreşti, asemănări vii, naive și poetice... 
fapte istorice, schiţe mitologice, păstrate de străbuni din timpurile cele mai 
antice“, 1! „Nu am destule cuvinte — scrie At. M. Marienescu — de a atrage 
atenţia fiecărui român inteligent pentru culegerea poeziei populare“. 1? 

Tot At. M. Marienescu subliniază importanţa studierii cintaretilor 
populari, care „cîntă faptele vitejilor noștri, pe aceia care cu memoria lor 
ageră sustinura o mulţime de poezii istorice nationale si de veacuri multe“. 
Cu această ocazie Marienescu publică cea dintii schiţă biografică a unui cîn- 
tăreţ popular : Mercea Giuca din Ticfanu Mic de lîngă Oraviţa, de la care 
a ascultat în 16 septembrie 1866 primele balade populare. Cintaretul avea 


7 „Familia“, 1897, p. 261. 

8 „Familia“, 1889, p. 577... 615. 
J. Breazu, op.cit, p. XXXV. 
10 „Familia“, 1865, p. 105. 

1n „Familia“, 1866, p. 251. 

12 „Familia“, 1866, p. 371. 


182 GH. PAVELESCU 4 


atunci 75 de ani — i se publică si fotografia — și cunoștea numai din ciclul 
Novacestilor 14 balade. 1% 

În conferințele pe care Vulcan le tine la adunările „Astrei“ sau ale 
„Societăţii pentru fond de teatru“, vorbind cu aceeași convingere și căldură 
despre poezia populară, el se întemeiază mai ales pe culegerea lui Alec- 
sandri, care i-a fost „o carte de căpătii“.1* După apariţia volumului de 
poezii populare din 1866, Vulcan scria: „Lumea literară cultă de mult 
cunoaşte poezia noastră populară, de mult admiră frumuseţile ei, numai noi 
românii n-am cunoscut-o mult timp, numai noi nu știurăm ce tezaur avem 
în sînul nostru... Dar în fine cel mai mare poet român Vasile Alecsandri 
surprinse națiunea cu un dar foarte preţios, îi dete o comoară necunoscută 
pînă acuma, publicînd o colectiune din cele mai frumoase mărgăritare ale 
poeziei poporale“. 15 Dintre cei care au urmat exemplul lui Alecsandri, sco- 
tind la lumină „cîteva floricele prea interesante din marea şi strălucita 
cunună a poeziei populare“, Vulcan citează în primul rînd pe principalul 
său colaborator, At. Marienescu, al cărui portret si a cărui biografie le 
publică în continuare. 

Îndemnuri pentru culegerea şi publicarea poeziei noastre populare — 
important izvor de inspiraţie — găsim nenumărate în cuvintarile şi artico- 
lele lui I. Vulcan. Ne mulțumim să mai reproducem unul singur din studiul 
» Cintecele haiduceşti“ (1870) ; „Dacă voim dara să avem odată o istorie na- 
tionala completă, dacă dorim înflorirea artelor în directiune naţională : să 
nu mai trecem cu vederea poezia noastră populară, ci din contră s-o înăl- 
tam la gradul ce-i compete în concertul comorilor nationale! Să adunăm 
din toate părţile toţi tezaurii ei, care să serve poeților, artiștilor si istoricilor 
noştri drept material productiv în lucrările lor“. 16 

Dar Alecsandri, ca reprezentant tipic al curentului inaugurat de „Dacia 
literară“, nu a fost singurul îndrumător al lui Iosif Vulcan, în ceea ce pri- 
vește valorificarea poeziei literare. Informat probabil din cercul cultural 
germano-maghiar, în care se mișca, despre curentul lui Steinthal și Lazarus, 
Vulcan vede în poezie nu numai un document istoric, ci $i unul etnopsiho- 
logic. „Poezia poporală — scrie Vulcan — e oglinda cea mai fidelă în care 
se reflectă caracterul unui popor“.!7 Cînd va fi strînsă în întregime vom 
avea fotografia -„fizionomiei poporului nostru ; vom cunoaște sentimentele 
sale cele mai secrete ; vom şti ce iubeşte şi ce urăște dînsul“.18 Vulcan este 
astfel un precursor al lui Gr. Silaşi — viitor prieten al revistei — care în 
studiul său Românul în poezia sa poporala va tace cel dintii o aplicare 
mai amplă a teoriei etnopsihologice în domeniul patrimoniului popular 
românesc. 

Dar alături de importanța etnopsihologică se pune în evidenţă, încă 
din primii ani ai revistei, valoarea istorică și mitologică a patrimoniului 


13 „Familia“, 1866, p. 481—482. 

1 |, Breazu, op. cit, p XXXV. 
15 „Familia“, 1867, p. 449. 

16 „Familia“, 1870, p. 385. 

17 „Familia“, 1869, p. 377. 

16 „Familia“, 1870, p. 385. 

19 „Transilvania“, 1876—1877. 

popular. Reprezentantul acestei concepţii este mai ales Atanasie Marienescu, 
cel mai harnic folclorist din prima perioadă a „Familiei“ şi pe care Vulcan 
încă din 1867 îl aşază imediat după Alecsandri. Pe aceeaşi linie merg frații 
Nicolae și Aron Densusianu, care colaborează la „Familia“ în primele două 
decenii. Începînd cu anul 1874 se numără printre colaboratori si banateanul 
Simeon Mangiuca, posedat şi el de mirajul originelor romane şi de direcţia 
mitologizanta. 

„Mai modest in preocupările lui, tocmai de aceea mai preţios, fiindcă 
de cele mai multe ori se mulţumeşte să comunice material, cu o staruinta şi 
o hărnicie care-l vor așeza în rîndul celor mai de seamă folcloristi români“ 2 
este bucovineanul Simeon Florea Marian, care isi începe colaborarea in 1866 
cu O nuntă la Ihsesti în Bucovina, in care se remarcă pentru prima dată 
poezia obiceiurilor populare. Marian rămîne unul din cei mai credincioşi 
sprijinitori ai „Familiei“ în tot timpul celor patru decenii de apariţie. 

Ceea ce caracterizează activitatea folcloristică a „Familiei“ în primul 
deceniu de apariţie este preocuparea de a dovedi originea romană a popo- 
rului nostru şi cu ajutorul materialului folcloric, în special prin mitologie și 
obiceiuri. „Dușmanii istoriei noastre vor fi infrinti, scrie At. Marienescu, 
cînd le vom dovedi că nu avem nimica din mitologia slavă şi nemteasca, ci 
mitologia noastră de azi e mai aproape de cea grecească veche, iar datinile 
ni sînt în genere copii bune ale datinilor romane“. ?t S. Mangiuca aduce in 
sprijinul latinitatii noastre chiar botanica populară. „Putem adeveri cu laudă 
şi mîndrie — spune el — că poporul român nu numai după istorie, limbă, 
datini, descîntece, poveşti, mitologie etc. — ci şi după botanica sa este de 
origine veche, clasică romană“. ?? 

Deşi cercetările din această perioadă sînt astăzi, în general, lipsite de 
valoare științifică, fiind mai mult „relexiuni vagi și adeseori naive, izvo- 
rite din spiritul naţional“ — cum le caracterizează Ilarie Chendi, % nu 
putem însă să nu subliniem profundul patriotism de care sînt insufletiti 
aceşti romantici folcloristi şi caracterul militant al ştiinţei pe care o ser- 
vesc, cu priceperea si cu mijloacele de care dispun. „Toate cîte le lucrăm şi 
facem — spune S. Mangiuca — le facem şi le lucrăm pentru preamărirea 
naţiunii noastre românești“. 24 

Colaboratorii „Familiei“ au știut să facă astfel și din patrimoniul popo- 
lar o puternică armă în lupta naţională a românilor din Transilvania — 
mobilizind toate energiile în acest unic scop. „Familia“ a fost, după cum 
o caracterizează plastic Nicolae Iorga, „un steag rămas pe o cetate napadita 
de duşmani, steag care, prin singura fluturarea lui, deşteaptă simţul de 
onoare si cheamă apărători“. 2% 

De o valoare mai mare este studiul lui N. Densusianu Elementul is- 
toric în poezia poporală. %. După ce afirmă că aceasta cuprinde ,simtaminte 


2% I. Breazu, op. cit, p. XXXVII 

21 „Familia“, 1874, p. 86. 

22 „Familia“, 1874, p. 511. 

23 „Familia“, 1901, p. 15. 

z2 „Familia“, 1874, p. 587. 

25 N. Iorga, Oameni care au fost, București, 1911, p. 227. 
2 Familia“, 1871, p. 518—519. 

sublime, idei marete si fapte admirabile“, în care se resfringe viata de 
peste 19 secole a poporului român, Densusianu arată că valoarea istorică a 
poeziei populare nu depăşeşte secolul al X-lea. El mai constată, pe bună 
dreptate, că în cursul timpului „multe tradiţii vechi s-au îmbrăcat în forme 
nouă şi fapte vechi s-au legat de fapte mai recente, pierzîndu-şi prin aceea 
meritul adevărat istoric, așa încît elementul istoric din acest’ period sea- 
mana mai mult cu niște inscriptiuni roase de dintele timpului... încît poezia 
ce trece peste secolul al X-lea este fabuloasă, mai mult mitică decit isto- 
rică“.27 În continuare, Densusianu arată că baladele ce „ne descriu faptele 
şi eorii diferitelor epoce“ formează „în linia primă poezia istorică a româ- 
nilor“, în timp ce colindele conţin mai mult elemente mitice. La fel şi des- 
cîntecele „ating foarte puţin trecutul istoric“. Doinele ne descopăr „dispo- 
zitiile inimii“ sub diverse împrejurări. „Toate însă laolaltă contin tezaure 
mari de mărgăritare istorice din viata poporului român“. *$ 

O iniţiativă importantă a revistei „Familia“ pe linia valorificării rea- 
list-istorice a poeziei populare este apelul adresat colaboratorilor de a culege 
și trimite spre publicare materiale folclorice legate de revoluţia din 1848. 
Cu ocazia publicării în 1873 a trei „Doine din 1849“ de un colaborator ce 
semnează loan P. redacţia adaugă următoarea notă: „În interesul istoric 
al poeziei noastre populare ne rugăm de toţi aceia care știu doine, hore sau 
balade poporale din 48—49 sa binevoiască a ni le trimite pentru publi- 
care“.2% După cîteva numere revista publică balada populară Murgul lui 
Iancu, culeasă de Z. Chihereanu, la care se repetă nota redactiei: ,Rugam 
din nou pe toţi aceia care știu doine şi balade poporale din 1848—1849 să 
ni le trimită“. % Din această iniţiativă a „Familiei, colaboratorul său cel 
mai de seamă, pe linie folclorică, S. Fl. Marian, va realiza volumul de 
Poezii populare despre Avram iancu (Suceava, 1900). 

Prin 1880 se produce însă o reacțiune, chiar în sînul acestei familii de 
impatimiti ai patrimoniului popular. Ea a fost prilejuită de polemica dintre 
At. Marienescu si Aron Densusianu in jurul Negriadei. Prin articolul sau 
Aventuri literare, 5 Densusianu demască activitatea pseudo științifică a lui 
Marienescu : prelucrarea fără nici o rezervă a materialului și goana fan- 
tastică după urme antice. Redacţia revistei cere acum, cu mai multă insis- 
tenta, notarea exactă a materialului cules. „Rugăm pe toţi cei ce ne trimit 
poezii şi poveşti poporale să nu schimbe nimic din ele, ci să le decopieze în- 
tocmai după cum le spune poporul“. % În același an, revista publică darea 
de seamă a lui Alecsandri, făcută în ședința Academiei Române, asupra cule- 
gerii Doine a lui Jarnik-Birseanu. „Colecţia — spune Alecsandri — este 
demnă de a fi imprimată într-o ediţie poporală, pentruca d. Birseanu si Jar- 
nik au respectat. limba şi formele de cugetare ale românului“. 3 


21 „Familia“, 1871, p. 518. 
28 „Familia“, 1871, p. 519. 
29 „Familia“, 1873, p. 199. 
3 „Familia“, 1873, p. 214. 
31 „Familia“, 1880, p. 572. 
% „Familia“, 1883, p. 232. 
3 „Familia“, 1883, p. 157. 

E demn de remarcat faptul că şi în critica latinomaniei revista „Fami- 
lia“ recurge tot la autoritatea lui Alecsandri. Într-o corespondenţă „din 
capitala României“, P. Dulfu reproduce o discuţie cu marele poet. „Era un 
timp — spunea Alecsandri — cînd străinii pretindeau, că noi am fi de vita 
slavică, nu de aceeași origine cu francezii st italienii, și cînd scriitorii români 
se simțeau datori a dovedi contrariul prin orice mijloace. Astăzi însă nimene 
nu se mai îndoiește serios despre latinitatea limbii și a neamului nostru, 
prin urmare ceea ce era îndreptăţit și putem zice trebuincios odinioară, azi a 
devenit un lucru de prisos, ba chiar ridicol“. 34 

Această orientare mai științifică se observă în toate compartimentele 
revistei. Chiar Gr. Silaşi, latinizant si el, cere în 1885 întemeierea unei „So- 
cietati beletristice“ a românilor din Ardeal, care, pe lîngă sprijinirea și 
promovarea activităţii literare, să se ocupe şi cu stringerea literaturii popu- 
lare „cu mai multă diligenta, mai mare atentiune si în mod mai sistematic, 
mai corespunzător si mai accesibil științei“. 355 Dar cele dintii indicații mai 
riguroase pentru culegerea literaturii populare sînt ale moldoveanului 
Gh. Ghibănescu. 3 Autorul critică culegerile în care au fost modificate ver- 
surile populare (Alecsandri, Marienescu, Caranfil). „Trebuiau puse stavile, 
căci a mai fi continuat pe aceeaşi cale era o muncă zadarnică“. Ghibănescu 
consideră ca opere preţioase culegerile lui Jarnik-Birseanu si G. Dem. Teo- 
dorescu, pentru că „nu vom găsi nicăirea corectat sau îndreptat versul“, ci 
dat cum l-au auzit de la Petre Solcanu sau de la ţărani. În încheiere au- 
torul dă şi „îndrumări“ pentru culegători : să arate localitatea culegerii, să 
dea numele informatorului, dacă ştie sau nu carte, să transcrie exact limba, 
cuvintele locale să le explice, iar cînd sînt mai multe variante să ia pe cea 
mai completă. 

Precizări în legătură cu sistemul de culegere a materialului folcloric 
se întîlnesc tot mai des în „Familia“. Astfel, într-o notita în care se anunță 
culegerea de poezii populare din Maramures făcută de Tit Bud, se preci- 
zează : „Acea culegere va avea înaltă valoare literară însă numai atunci 
dacă nu se va schimba nimic ci se va publica întocmai precum s-a cules din 
gura poporului“. 37 În cuvinte asemănătoare este prezentată şi culegerea lui 
Canianu 38 care „are un merit indiscutabil asupra celorlalte: de a fi cea 
mai fidelă, de a fi culeasă întocmai cum vorbesc ţăranii din partea de sus 
a Moldovei. Canianu n-a dres versurile. El scrie curat moldoveneste, asa 
cum ar trebui să se scrie din Maramures și pînă în Timișana“. 39 

Tot de dincolo de Carpaţi vine colaborarea savantă a lui Hasdeu — 
prieten vechi a revistei, a lui Şăineanu și G. Dem. Teodorescu. „E o deo- 
sebire de nivel, fără să se facă însă o ruptură definitivă cu vechile metode. 
Diletantismul si fabricatele persistă. Iosif Vulcan nu a fost un om de 
ştiinţă şi a avut întotdeauna o mare ingaduinta fata de colaboratorii săi“. 4 


34 „Familia“, 1881, p. 82. 

35 „Familia“, 1885, p. 1. 

38 „Familia“, 1887, p. 258—259. . 

37 „Familia“, 1889, p. 585. 

38 Poezii populare, laşi, 1888. 

3 „Familia“, 1889, p. 234. 

“I, Breazu, op. cit, p. XXXIX. 

Cu toată această rezervă, pe care trebuie să o avem fata de materialul 
publicat, el este imens și importanța lui nu poate fi pusă la îndoială. El 
străbate masiv în coloanele revistei începînd cu anul ai II-lea. 

Între anii 1875 şi 1882 revista publică mai mult siudii. Pentru mate- 
rial au fost deschise coloanele unei noi publicaţii, întemeiată tot de Vulcan, 
ca o anexă pentru popor a „Familiei“. Este „Şezătoarea“, cea dintii foaie 
populară de dincoace de Carpaţi, mai răspîndită. Cu instinctul și experiența 
lui de gazetar, Vulcan a nimerit $i aici gustul publicului, căruia i se adresa 
de astă dată, în mare majoritate ţărani. El urmărea educarea poporului 
într-o formă ușoară, plăcută, prin poveşti, cîntece, proverbe și ghicitori. 
Aprecierea i-a venit astfel nu numai de la numeroșii ţărani care-l citeau 
cu interes (în 1877 avea 1800 de abonaţi), ci și de la cei mai mari gazetari 
pe care îi aveam atunci: Bariț, care afirmă „că nu este dincoace de Car- 
pati scriere poporala mai ușoară de înţeles“, 44 și Eminescu, care recunoaște 
meritul lui Vulcan de „a fi avut o idee sigură de ceea ce va să zică litera- 
tura populară, căci cearcă a da ca în o oglindă cugetarea si modul de a 
vorbi al poporului“. 12,Șezătoarea“ publică culegeri făcute de At. Marie- 
nescu, V. Bianu, A. Popovici, S. FI. Marian sau creaţii proprii în stil popo- 
ran datorate lui P. Dulfu, Ispirescu sau lui Vulcan însuși. Acest lucru l-a 
făcut pe Eminescu să afirme într-un articol despre ,Sezatoarea“ ca prin 
literatură populară trebuie să înţelegem nu numai creaţiile poporului, ci și 
cele ale clasei culte, „care se potrivesc asa de bine cu gindirea poporului, 
încît dacă acesta nu le-a făcut, le-ar fi putut însă face“.%% De aceea și 
„Şezătoarea“ este un izvor important pentru cel ce vrea să cunoască mişca- 
rea folcloristică românească din Transilvania. 

După încetarea revistei „Şezătoarea“ (1882), materialul folcloric al 
„Familiei“ creşte din nou. Interesul pentru datină se păstrează fie că se dă 
numai material, fie că se dau și studii. Pe lîngă cei amintiţi, către sfîrșitul 
veacului apare o nouă generaţie de culegători. Cei mai harnici dintre ei 
sînt banatenii S. Liuba si A. Jana, bihorenii Avram Igna si Vasile Sala, 
hunedoreanul Emil V. Degan. 

Se ştie că, stăpîniţi de direcţia istoricista, culegătorii români căutau 
mai ales balade. Aşa au făcut Alecsandri și Marienescu. Într-o scrisoare adre- 
sată unui colaborator al „Familiei“ Marienescu precizează : „Doine şi hore 
nu-mi trebuiesc, numai balade, poveşti şi datine“. 4 Balada va fi cultivată 
şi în coloanele revistelor „Familia“ și „Şezătoarea“. Aproape toţi culegă- 
torii de datine amintiţi trimit revistelor balade. Lor li se alătură alţii, ve- 
niti din toate părțile românismului. Un Th. A. Bogdan, învățător în Bis- 
trita, a trimis „Familiei“ începînd din 1902, peste 40 de balade din colecţia 
lui de „212 balade şi legende populare cu 1800 versuri, expuse la expoziţia 
„Astrei“ din Sibiu“. 15 O mare parte din ele sînt suspecte însă de a fi 
fost fabricate. 


41 „Şezătoarea“, 1876, nr. 12. 

42 M. Eminescu, Scrieri politice, Bucuresti, 1905, p. 306. 
13 M. Eminescu, op. cit, p. 306. 

4 „Familia“, 1874, p. 85. 

45 „Familia“, 1905, p. 366. 

Contribuţia cea mai însemnată a revistei, în domeniul materialului, 
este însă publicarea de doine şi strigături. Începutul l-a facut Gh. Ember 
în or. 25 din 1866, continuind o tradiţie mai veche a periodicelor ardelene 
anterioare. An de an doinele și strigăturile umplu coloanele revistei „Fa- 
milia“, devenind cel mai bogat din capitolele ei de folclor. „Cultivarea 
acestui domeniu are o deosebită importanţă, pentru că punea în contact pe 
iubitorii de literatură populară și pe cei care se inspirau din ea, cu zona 
liricei populare, mult mai importantă pentru poezie decît balada. Era apoi 
un pas înainte spre ceea ce folclorul nostru are specific si mai de preţ“. 48 

Un alt pas a fost făcut de o înţelegere mai justă a basmului. Acesta 
a pătruns ceva mai tîrziu în coloanele publicaţiilor lui Vulcan. Întîia poveste 
care se publică este o prelucrare în versuri a bucovineanului Vasile Bum- 
bac, 47 îndrăgostit si el de folclor şi convins de importanţa basmului. In 1871 
At. Marienescu se ocupă şi el de figuri din basme. Basmul interesează 
deocamdată mai mult pentru anecdoticul lui sau pentru reflexele lui mito- 
logice. Pentru limba lui nu se poate găsi încă înţelegere în paginile unei 
publicaţii dominată de purismul latinist. Culegerile lui Fundescu şi Ispirescu 
sînt semnalate. Exemplul acestora si al lui Eminescu şi mai ales al lui 
Miron Pompiliu și lon Slavici, din aceeași generaţie, prieteni sau cunoscuţi 
buni ai lui Vulcan, nu găsesc însă imitatori la „Familia“. De-abia apariţia 
revistei „Şezătoarea“ pune din nou problema basmului. Se observă însă 
intenţia moralizatoare şi anecdotică cu care e prelucrat. „Era necesar să 
“apară în Ardeal o altă generaţie cu altă atitudine pentru limba populară, 
pentru ca basmul să fie altfel transcris și apreciat, să fie nu numai material 
pentru folclorist, ci și o adevărată școală pentru prozator“. %5 E generaţia 
crescută în spiritul „Junimei“, pe care Vulcan, cu simțul lui de orientare, 
va căuta, în jurul anului 1880, să o atragă în coloanele revistei. Această 
generaţie găseşte în paginile „Convorbirilor literare“, alături de Vasile 
Alecsandri şi Eminescu, pe N. Gane, I. Slavici, I. Creangă, Miron Pompiliu. 

În 1882, vorbind despre scriitorii de la „Junimea“, I. T. Mera ţine să 
remarce în primul rînd pe Creangă : „Îmi place dar să mă închin înaintea 
d-lui Creangă — spune el — înaintea părintelui poveștilor române, — tot atît 
de mult cum mă închin înaintea iubitului nostru Alecsandri, pentru meri- 
tele ce le are pe terenul poeziei populare. Dl. Creangă este acela care a 
adunat din gura poporului acest tezaur nepretuit și l-a scris aşa cum numai 
d-sa ştie“. 49 Mera însuși, dar mai ales Grigore Sima a lui Ion, Ion Pop-Re- 
teganul, I. Dologa, Al. Tuducescu, I. Bota si alţii publică acum povești în 
coloanele „Familiei“, mai mult sau mai puţin prelucrate — cel mai apro- 
piat de izvor fiind I. Pop-Reteganul. Dintre culegătorii mai vechi, Vulcan 
cîștigă printre colaboratorii revistei pe Miron Pompiliu şi P. Ispirescu. Din 
Bucovina publică basme S. Fl. Marian si I. G. Sbiera. Din Creangă se repro- 
duce de-abia începînd cu anul morţii. Tot reproduceri sînt și prelucrările 
artistice ale lui Odobescu și Delavrancea. După 1890 basmul e cultivat mai 


46 |. Breazu, op. cit, p. XL. 
47 „Familia“, 1866, p. 457...527. 
48 I. Breazu, op. cit, p. XLI. 
19 „Familia“, 1882, p. 302. 

ales de colaboratori de dincolo de Carpaţi: N. A. Bogdan, D. Stăncescu, 
I. Encescu, Elena Sevastos, Elena Voronca. Doar banatenii lana si Liuba 
trimit mereu poveştile şi anecdotele lor, transcrise în dialect local. 

Dar pe lîngă aceste domenii, oarecum consacr ate ale folclorului, revis- 
tele lui Vulcan „Familia“ și „Şezătoar ea“ au cultivat toate compartimentele 
patrimoniului popular, de la colindă, bocet, cimilitură și proverb, pînă la 
magie, etnobotanică, muzică, coregrafie si port. Volumele lor sînt o arhivă 
de mare preţ nu numai pentru folclorist, ci şi pentru etnograf, în cel mai 
cuprinzător înţeles al cuvîntului. 

Fireşte că toate aceste materiale au fost apreciate de colaboratorii 
„Familiei“ în primul rînd pentru valoarea lor istorică, ca „documente pre- 
țioase“, care arată descendența şi puritatea latină a neamului nostru. „Cos- 
tumele din Rasinari — scrie At. Marienescu în 1891 — seamănă cu cele de 
pe Columna lui Traian“, ajungînd astfel la concluzia că „dacii romanizați 
trăiesc și azi, și aceasta este un rezultat grandios pentru noi“ ! De aceea el 
propune organizarea unui muzeu al costumelor populare în Bucureşti, în 
interesul originii și conștiinței noastre naționale“: 5 

De altfel „Familia“ a publicat în tot timpul apariţiei sale reproduceri 
reușite de costume româneşti din toate provinciile, dar mai ales din Transil- 
vania. Singur anul 1906 cuprinde 25 de fotografii de costume şi alte aspecte 
etnografice. De asemenea a publicat și cîteva studii despre portul popular. 

În 1897 Iosif Vulcan sublinia și dînsul frumuseţea costumului românesc, 
aducînd pentru aceasta „prinosul inchinaciunii noastre adînci ţărancelor 
române“. Și generalizind importanţa patrimoniului popular, Vulcan con- 
tinuă : „Ori din ce parte am studia neamul românesc, pretutindeni dăm de 
eticheta de nobleţă a obîrşiei sale vechi. În toate ale lui, în datini, în 
poezie, muzică și port, găsim, germenii clasicitatii . „Ar fi un păcat natio- 
nal — dacă am rămîne și mai departe nepăsători fata de elementele noastre 
culturale. Sintem datori sa le adunam la un loc, caci ele ne sint partea 
cea mai buna a sufletului, sînt pașaportul nostru pentru concertul neamu- 
rilor culte“. 5 

De o atenţie deosebită s-a bucurat în paginile revistei „Familia“ şi 
muzica populară. Amintită la început ca izvor de inspiraţie în arta muzi- 
cală 5, muzica populară e considerată într-un articol din 1875 ca un „te- 
zaur nepreţuibil“, un „document tare al nationalitatii române“, „un fond 
naţional nesecat“, din care viitorii compozitori vor putea crea „opere admi- 
rabile“ 53. Idei asemănătoare se exprimă și în articolul Nationalitatea în 
muzică 5 semnat de St. Velovan. Mai tîrziu Ilarie Chendi arată că muzica 
noastră este tot asa de bogată ca și poezia populară, pe care o intregeste. 
Repertoriul cel mai bogat — „poate si cîte o sută de melodii într-un sin- 
gur sat“ — au mărginenii din împrejurimile Sibiului, cu centrul Sălişte şi 
bănăţenii „ale căror facultăți muzicale sînt mai bine dezvoltate“ decît în 


50 „Familia“, 1891, p. 350. 
51 „Familia“, 1897, p. 261. 
52 „Familia“, 1867, p. 442. 
53, „Familia“, 1875, p. 21. 
5 „Familia“, 1884, p. 53—55. 

toate celelalte provincii. Prin culegerea melodiilor populare, scrie Chendi, 
„nu numai că se va păstra tezaurul cel unic, dar se va servi și un material 
preţios oamenilor de știință ca să-și poată scrie un capitol din psihologia 
poporului român “. 55 

Tot în 1901 „Familia“ publică studiul lui G. Muzicescu Muzica popo- 
rală, care arată că autorii acestei muzici sînt „geniile acestui neam“. „Du- 
oasele noastre melodii naţionale” descriu cu culori vii blindetea şi bună- 
tatea caracterului poporului român, descriu prin sunete muzicale suferin- 
tele vieţii lui“. Şi gîndindu-se probabil la condiţiile politice în care trăiau 
românii din Transilvania, Muzicescu încheie : „Noi nu ne putem da seama 
ce înseamnă cîntec naţional, poporal. Numai cînd ești între străini, unde 
n-ai ocazie sau n-ai dreptul să-ţi auzi cîntecul national, numai atunci cu- 
nostri valoarea lui, puterea lui“.5% Şi poate nu este de prisos să amintim 
că tot în revista „Familia“ s-a pus pentru prima dată, de către A. Bena, 
problema folosirii fonografului în culegerea cîntecelor si a textelor de 
limbă, precum si înfiinţarea unei arhive în care sa se multiplice materialul 
pentru a putea fi şi la îndemîna persoanelor particulare, a școlilor sau a 
altor instituții. 57 

În general „Familia“ nu a neglijat nici folclorul altor popoare, fără 
însă ca interesul pentru el să meargă prea departe. „Familia“ nu era o pu- 
blicatie ştiinţifică. Ea urmărea apoi, prin orientarea spre patrimoniul popu- 
lar, o naţionalizare a culturii noastre burgheze. De aceea Ilarie Chendi 
obiectează, pe drept cuvînt, în 1901: „Nu ne-am ocupat îndeajuns cu in- 
fluentele folclorului român asupra slavilor, ungurilor şi sașilor și vice-versa, 
unde ne așteaptă o muncă serioasă“. 58 

În ceea ce priveşte bogăţia şi varietatea regiunilor din care s-au făcut 
culegerile publicate în „Familia“, constatăm că Vulcan a reușit să stimuleze 
culegătorii din toate părţile, dar mai ales din Ardeal si Banat, într-o variată 
şi nepotolită întrecere. Surprinzătoare sînt mai ales culegerile venite din 
pări tile nord-vestice, de acolo unde viata românească era aga de putin cunos- 
cută. Se fac apoi culegeri de la soldaţii regimentelor românești din garni- 
zoanele din monarhie. “Materialul lui Vasile Sala din jurul Vașcăului, al lui 
Liuba şi lana din Caraș si al lui E. V. Degan din regiunea Pădurenilor ia 
aproape proporţiile unor monografii, atît este de variat și bogat. Ţinutul 
Sibiului e şi el reprezentat mai ales prin doine. Astfel Anastasia Leonescu 
publică în 1870 Doine populare de lîngă Sălişte (47 de bucăţi), în 1871 
Doine de lingă Surul (30 de bucăţi) a căror publicare continuă și în 1874. 
Doine „din jurul Sibiului“ mai publică I. P. Vladu (1870), I. Lapedatu 
(1871), N. Petra Petrescu (1873, 1874). Spre sfîrşitul secolului apar culegeri 
și din celelalte provincii româneşti şi chiar de la românii din Macedonia 
şi Bosnia. 

Culegatorii „Familiei“ — în afară de folcloristii consacrați, unii for- 
mati chiar în cadrul revistei — erau mai ales preoți şi învățători de la tara. 


s5 „Familia“, 1901, p. 16. 
86 „Familia“, 1901, p. 525. 
57 " Familia“, 1905, p. 162—163. 
se „Familia“, 1901, p. 16. 

Revista ,Sezatoarea“ a avut și doi colaboratori plugari. Vulcan a reușit apoi 
să antreneze în strîngerea folclorului, mai ales a doinelor, un mare număr 
de culegătoare, mai întîi bihorene, apoi de pretutindeni. Prin „saloanele“ 
şi „conversațiile“ lui, Vulcan şi-a cîştigat încrederea femeilor, care au fost 
cititoarele cele mai asidue ale revistei şi în același timp culegătoare de 
folclor. Prin aceste culegeri de masă, Vulcan a lărgit mult baza mișcării fol- 
cloristice din Transilvania, mai ales în ultimul deceniu al secolului trecut,. 
încât I. Chendi putea exclama în 1901, pe bună dreptate: „Şi într-adevăr e 
mare la noi şi iubirea şi înțelesul pentru folclor“ ! Prin această acţiune, 
folclorul devine tot mai mult „un mijloc excelent de întărire a dragostei de 
neam şi limbă“, atît de necesare, atunci românilor din Transilvania“. 5% 

Tot în acest studiu Chendi arată că prin publicarea materialului fol- 
cloric în foiletoanele ziarelor și în reviste, „literatura populară s-a răspîndit 
şi mai mult şi generalizîndu-se, ea și-a pierdut caracterul local sau provin- 
cial, ba a pătruns şi în regiuni unde se găseau puţine urme de poveşti şi 
versuri. Şi astfel puterea creatoare a fanteziei poporului nostru, departe de 
a slăbi, ea a dobindit noi elemente“. 5% În opoziţie cu multi folcloristi 
sceptici de la începutul acestui secol care erau ,alarmati“ de dispariţia fol- 
clorului, I. Chendi — deşi nu era un specialist în acest domeniu — afirmă 
continuitatea creaţiei populare şi chiar îmbogățirea ei cu elemente noi —, 
reprezentînd prin aceasta o poziţie avansată a folcloristicii noastre. „Putem 
fi convinși — scrie Chendi — că mult timp vor răsuna încă pe buzele 
poporului cîntecele si poveștile cu toate minunatiile lor, primind, negresit, 
elemente nouă în sine și reoglindind timpul nou în care se nasc“. Principiul 
că un ipopor cu cit înaintează în cultura, cu atît pierde din poezia sa 
populară, „nu poate fi aplicat și la noi“, spune Chendi. © 

Iar dacă „Arhiva de folclor“, propusă în 1905 de A. Bena în paginile 
„Familiei“, nu s-a realizat decît mai tîrziu, devenind în zilele noastre „Insti- 
tutul de etnografie și folclor al Academiei R. S. România“, un puternic 
centru de cercetări al patrimoniului: popular în continuă dezvoltare, cu timpul 
înseşi cele 40 de volume ale revistei „Familia“ au devenit, prin materialul 
publicat, o adevărată arhivă pentru folcloristi si etnografi. Oricine ar dori 
să studieze o problemă de folclor, să alcătuiască o monografie a unei regiuni 
din Transilvania, sau să cunoască activitatea celor mai de seamă folcloristi 
români, nu poate să nu consulte „Familia“ lui Vulcan. Ea este astfel prin 
lunga-i durată și o adevărată istorie a folcloristicii noastre. 

În „Familia“ găsim reprezentate toate curentele și orientările despre 
folclor : estetismul lui Alecsandri, istorismul lui Russo și Bălcescu, scoala 
mitologică reprezentată prin At. Marienescu, curentul etnopsihologist 
(Gr. Silasi), comparativismul (Hasdeu-Saineanu), pina la cele mai avansate 
poziţii aie folcloristicii de la începutul acestui secol. Acest drum este marcat 
de distanța parcursă de „Familia“ de la întîiul studiu de folclor Linu, linu, 


5 I. Chendi, Zece ani de mişcare literară, în „Familia“, 1901, p. 2. 
60 „Familia“, 1901, p. 3. 
& „Familia“, 1901, p. 3. 

marmalinu (1866) al lui V. Ranta-Buticescu si pînă la analiza riguros stiin- 
tifica a activității folclorice de la sfîrşitul veacului trecut, publicată în „Fa- 
milia“ (1901) sub semnătura lui Chendi. 


* 


Pretuirea patrimoniului popular a fost „una din constantele vieții pu- 
blice a românilor din Transilvania, mijlocul principal de naţionalizare a lite- 
raturii şi a întregii culturi, un stimulent puternic al forţelor ei creatoare“. © 
Prin apariţia ei îndelungată şi marea ei răspîndire, prin numeroșii colabo- 
ratori, recrutaţi de pe întreg pămîntul românesc, „Familia“ lui Vulcan a 
contribuit în mare măsură la realizarea acestui program. 

Astăzi, cînd poporul român dispune de o remarcabilă cultură natio- 
nală, cu o largă bază folclorică, putem afirma pe drept cuvînt, — parafra- 
zînd versul lui Eminescu din „Epigonii“ — că Iosif Vulcan si colaboratorii 
sai: „N-au luptat luptă desarta, n-au vînat ţintă nebună !“. Mai mult decît 
atit, cultura poporului român este astăzi „înălțată — cum s-ar exprima 
Vulcan — la gradul ce-i compete în concertul comorilor universale“, întrucît 
numeroase opere ale literaturii noastre clasice și contemporane sînt tot mai 
frecvente pe meridianele globului, iar unele — cum se exprimă Z. Stancu — 
au făcut chiar „ocolul pămîntului în opinci de aur“. 


& |. Breazu, op. cit. p. XLIV. 


TEXTE ȘI DOCUMENTE ———————= 


IOAN URBAN JARNIK ÎN LUMINA CORESPONDENTEI SALE 
CU IOAN MICU MOLDOVANU 


ILEANA BOZAC 


Reeditarea colecţiei de Doine si strigături din Ardeal, publicată în anul 1885! de 
profesorul universitar de la Praga Ioan Urban Jarnik în colaborare cu fostul său elev, 
brașoveanul Andrei Bârseanu, aduce din nou în atenţia publicului nostru numele erudi- 
tului filolog ceh. 

Tradiţia relaţiilor culturale dintre români, cehi și slovaci este ilustrată din partea 
Cehoslovaciei de nume ca: Jirecek, Kadlec, Jan Urban Jarník și fiul acestuia Hertvik, 
iar astăzi de profesorul universitar Josef Macurek, competentul şi inimosul conducător al 
Societăţii ceho-române din Praga. 

Cel care a adus o nouă contribuţie la dezvoltarea relațiilor culturale româno-cehe, 
printr-un aport personal masiv, a fost marele prieten al românilor, filologul Joan Urban 
Jarnik, născut în anul deschizător de epocă 1848. Întreaga sa viata — de trei sferturi de 
veac — filorominul Jarnik s-a ocupat de studiul limbii române, de folclorul român și de 
viata poporului român în toate manifestările sale. Specializat în studiul limbilor romanice 
la universitățile din Viena și Paris, sub îndrumarea unor profesori ca Mussafia si Gaston 
Paris, Jarnik predă un curs de limbi romanice în calitate de profesor la Universitatea 
din Viena începînd din anul 1878, apoi la Universitatea din Praga, unde a fost transferat 
în anul 1882. 

La Paris, ca romanist, Jarník ajunge pentru intiia dată să ia contact cu limba 
română, pe care nu o cunoscuse deloc pînă atunci, dar care-i „dezvălui înaintea ochilor 
orbiti o lume nouă, o lume de o frumuseţe uimitoare“,? după cum mărturisește însuși. 
Plin de admiraţie pentru opera lui Alecsandri și — cum notează el — pentru „comoara 
de fraze și expresiuni măduvoase“ 3 ale lui Creangă, Jarník a studiat cu o rară perseve- 
renta limba poporului nostru. În scurt timp ajunge să o stăpînească atît de bine, încît el 
însuși exclamă : „Oare ceh am rămas, ori român m-am făcut ?“, şi continuă cu explicația: 
„Limba mea strămoşească este cea boemă sau cehă, pe lîngă aceasta însă mai am o altă 
limbă strămoșească, pe care am adoptat-o ca atare si aceasta este limba română“. 

Între cei dintii români care l-au ajutat să studieze limba română Jarnik citează pe 
Constantin Georgian și pe Gr. Tocilescu. El căuta orice ocazie să poată vorbi cu români, 


1 Prima ediţie din 1885 (cu un glosar în limba franceză de XIV + 324 p.), urmată 
în 1895 de o ediţie „populară“, fără glosar; ediția recentă, îngrijită de C. Ciuchindel, cu 
o prefaţă de Ovidiu Papadima, apărută în 1964. 

2 |. U. Jarník, Cum am învățat româneşte, în „Familia“, 1898, nr. 26, p. 303. 

3 Ibidem, p. 204. 

3 je iata trimisă lui Ioan Micu Moldovanu in 22 februarie 1912, (datată gre- 
şit 1911). 


13 — 399 


194 ILEANA BOZAC 2 


si chiar în familie a introdus această limbă, iar cu fiul său coresponda numai în ro- 
mâneşte. 

De patru ori ne-a vizitat ţara (în 1876, 1879, 1911 și 1919), în ultimele două călă- 
torii fiind însoţit si de fiul său Hertvik. Multe din conferințele rostite în fata publicului 
nostru, sau scrise ‘pentru români, s-au publicat în broșuri, sau le putem citi in cele peste 
100 de articole şi studii — de care ne vom ocupa cu alt prilej — publicate în numeroase 
periodice românești la care a colaborat: '„Convorbiri literare“, „Transilvania“, „Gazeta 
Transilvaniei“, „Românul“, „Tribuna“ din Arad si din Sibiu, „Drepturile femeii“ din 
București, „Sezătoarea“, „Pagini literare“ și multe altele.5 

Jarnik a scris mult în românește: pentru specialişti (filologi, folcloristi), pentru 
marele public, pentru copii și pentru popor (traduceri sau basme) şi pentru soldații răniți 
din lazarete. A colaborat timp de doi ani la Dicţionarul Academiei Române, solicitat fiind 
să adune folclor românesc. A propus Academiei să alcătuiască un dicţionar al limbii 
române după texte populare. A sugerat — în 1895 — manifestări menite să concretizeze 
ideea unităţii tuturor românilor, cum ar fi „pregătirea la București a unei expoziţii etno- 
grafice române, tmbratosind pe toţi fraţii de p limbă si de un singe, fie ei cit de razlatiti 
și împrăștiați în mai multe state politice“.€ Cu douăzeci de ani mai înainte de aceasta 
(în 1878) se preocupase de editarea documentelor vechi, a unui dicţionar și al „izvoarelor 
vrednice de credinţă care să cuprindă toate productele limbii poporane române“,? şi tot 
atunci a pledat pentru studierea dialectelor româneşti, subliniind cu şleosebire importanţa. 
istorică a unui astfel de studiu. 

Din vasta sa activitate de catedră consacrată studiului limbii și literaturii romanice, 
spicuim cîteva date mai importante: după confirmarea ca docent la Universitatea din 
Viena (1878), primul curs al lui Jarnik a fost de gramatică istorică a limbii române: 
Laut und Formenlehre des Rumănischen, curs ţinut în limba română. Într-o scrisoare 
adresată lui Ioan Micu Moldovan (4.11].1880) scrie că a pregătit pentru anul scolar 
1880/81, la aceeași universitate, un curs de folclor românesc. lar ca profesor la Univer- 
sitatea din Praga a anunţat pentru semestrul de iarnă al anului 1887 un curs „despre 
gramatica românească cu explicarea bucăţilor alese“ în cadrul căruia voia să. explice 
Analecte literare ale lui Timotei (Cipariu. Captivat tot mai mult de studiul limbii române, 
„studiul meu de predilectiune — scrie Jarnik lui I. M. Moldovanu în 3 august 1908 — 
am de gînd, ca cei din urmă ani ai vieţii mele să-i intrebuintez numai și numai pentru 
studiul limbei române... M-am hotărît ca si la universitate să tin de acum înainte numai 
prelegeri despre limba română“, afirmaţie repetată peste trei luni într-o scrisoare adresată 
lui A. Gorovei, caruia-i comunică si programul anunţat: de trei ore gramatică romana 
pe săptămînă si două de literatura poporului român, cu citirea și explicarea de texte. ® 

Pe lîngă alte lucrări de specialitate — recenzii ample şi amănunțite ale studiilor 


` 


5 Între acestea, mai ample si mai importante: Drumul pe care am mers în „Convor- 
biri Literare“, 1909, nr. 1, p. 3—12; Cum am învățat româneşte, în „Familia“, 1898, 
nr. 26 şi 27; Între români. Scrisori din călătoria unui filolog, cu adaosul : Despre insem- 
nătatea studiului limbii române pentru studiul celorlalte limbi romanice, extras din revista 
„Transilvania“, Sibiu, 1917; Jar între români, în „Transilvania“, 1921, p. 162—173, 
270—288 ; Dragoste de grai şi viers românesc, Bucuresti, 1922. 

6 „Convorbiri literare“, 1909, nr. 7, p. 764. 

7 „Transilvania“, 1917, p. 72—80. 

8 A. Gorovei, Dr. loan Urban Jarnik, Bucureşti, 1937, p. 12. 

lui Miklosich, Tiktin, Gaster, Meyer-Lubke, Weigand, un indice la dicţionarul lui Diez? 
— Jarník a scris si in limbile cehă și germană despre români şi despre limba română! ; 
chiar teza de „abilitare“ la Universitatea din Viena (1878) a fost întitulată: Uber die 
Wichtigkeit des Studiums der rumänischen Sprache, tipărit în „Der Osten“, şi apoi şi în 
traducere românească (în „Transilvania“ sub titlul Asupra insemndtajii studiului limbii 
române pentru studiul celorlalte limbi romanice). 

Participant activ la viaţa culturală din ţara noastră, loan Urban Jarnik a fost ales 
membru corespondent al Academiei în mai 1879 (propus de Odobescu), iar în 1919 mem- 
bru de onoare. A fost membru al „Astrei“, ales deodată cu V. Alecsandri în 1878; era 
deopotrivă membru de onoare al societăţii „România jună“ din Viena (din 1881) şi al 
societăţii „Viitorul“ pentru înfrumusețarea Rucărului. 

A participat la diferite manifestări culturale de la noi: la adunarea generală a 
„Astrei“ de la Sibiu (1876), unde se simtise „nu ca străin între străini, ci ca frate între 
fraţi“, 4 şi mai târziu la aniversarea de 50 de ani a „Astrei“ (sept. 1911), invitat în cali- 
tate de membru de onoare al ei, unde a văzut „cu uimire pe Vlaicu zburînd“. În același 
an, peste cîteva săptămîni, a participat ca delegat al Universităţii din Praga la jubileul 
de 50 de ani al Universităţii din laşi, iar la sfîrșitul anului (dec. 1911—ian. 1912) la 
serbarea aniversării de 40 de ani a societăţii „România jună“ din Viena. Menţionăm 
totodată că Jarnik a fost singurul străin care a luat parte, în calitate de membru cores- 
pondent, la ședința în care Societatea Academică Română s-a transformat în Academia 
Română ; iar mai tîrziu a participat și la aniversarea de 50 de ani a Academiei. 

Pentru a stimula strîngerea relaţiilor culturale dintre cele două ţări după inttiul 
război mondial, Jarnik a înfiinţat la Praga (în 1920) din proprie iniţiativă, „Societatea 
ceho-română“ 12, condusă mai apoi timp de două decenii de către fiul său Hertvik, si 
reprezentată astăzi cu prestigiu de profesorul Macurek. 

Joan Urban Jarník a menţinut legături de corespondenţă cu aproape toţi reprezen- 
tantii vieţii culturale românești din vremea sa. Din lista impresionant de lungă, de peste 
300 de nume româneşti, cităm pe: I. Bianu, I. Bogdan, Caragiale, Aron şi Ovid Den- 
susianu, Nicu Gane, T. Maiorescu, D. Onciul (care i-a fost elev), Al. Odobescu, I. Slavici, 
Gr. Tocilescu, Xenopol. A cunoscut pe Eminescu şi pe Vlahuţă, şi a fost prieten mai ales 
cu Ispirescu şi cu Ioan Micu Moldovanu. Pe primul îl prezintă astfel: „...noi amîndoi 
par-că am fost niște vestitori ai unei infratiri sincere şi trainice a aminduror neamurilor, 
cel român şi cel cehoslovac“.1 Scrisorile primite de el de la români au fost răsfoite după 
moartea sa, la Praga, de A. Gorovei, el însuși fiind unul dintre cei multi cu care 
corespondase. 


® Neuer vollstandiger Index zu Diez etymologischen Worterbuch der romanischen 
Sprache, mit Berücksichtigung von Schelers Anhang zur fünften Ausgabe (1887), Heil- 
bronn, 1889. 

10 Dintre cele cunoscute la noi menţionăm cîteva, unele apărute și în periodicele 
noastre în traducere românească contemporană (făcută, credem, de autor): Beitrag zur 
Phraseologie von da im Ruménischen (in „Festschrift zum VIII. allg. deutschen Neuphi- 
lologentag in Wien“); un articol „boemește“ asupra sufixului eală in limba română, in 
„Listy Filologicke“, 1883; articol despre Academia Română, în dicţionarul de conver- 
satie ceh a lui Otto ; Sprachliches aus rumänischen Volksmărchen 1877 ; Scrisori din călă- 
toria unui filolog, publicate în „Der Osten“ şi în ,Svétozor“, 1882, sub titlul: Amintiri 
din petrecerea mea între români. i f 

11 „Familia“, 1898, nr. 26, p. 305. 

12 I, St. Ioachimescu și A. Kudrnáč, Republica Cehoslovacă, Bucuresti, 
1924, p. 117. 

13 J. U. Jarník, lar între români, în „Transilvania“, 1921, p. 274. 


196 ILEANA BOZAC 4 


Corespondenţa trimisă la rîndul său acestor români aşteaptă încă, cu foarte puţine 
excepții 4, să fie scoasă la iveală din arhivele publice sau personale. În Arhiva istorică a 
Bibliotecii Academiei R.S. România Filiala Cluj 15 se păstrează 37 de scrisori adresate de 
Jarnik lui loan Micu Moldovanu de la Blaj, timp de 38 de ‘ani între 1876 si 1914. Din 
această corespondenţă se desprind multe date interesante în ce privește: legăturile cul- 
turale dintre cele două ţări și amănunte privind activitatea științifică a lui Jarník 
(precum şi numeroase date biografice), al căror conţinut formează obiectul lucrării de faţă. 

Destinatarul acestor scrisori, Ioan Micu Moldovanu, si Ioan Urban Jarnik s-au cu- 
noscut în anul 1876, cînd Jarnik venea pentru prima dată la noi în ţară. Dorise să-l intil- 
pească la Blaj pe „nestorul filologiei române“, Timotei Cipariu. Îl găseşte însă prea batrin, 
bolnav şi aproape surd. În schimb e „pe deplin despăgubit“ prin cunoștința cu colabora- 
torul prețuit al lui Cipariu, profesorul Ioan Micu Moldovanu, care „l-a primit ca pe un 
fiu al său, oferindu-i găzduire la gimnaziu, biblioteca gimnazială şi cea proprie“. Pe Mol- 
dovanu Jarnik îl numeşte „protectorul meu“, căci acest lucru a devenit el pentru Jarnik 
de la început. Căci prin legăturile pe care le avea cu românii de peste munţi și cu tran- 
silvănenii din Bucureşti, Micu Moldovanu i-a înlesnit lui Jarnik de la început să pătrundă 
și în cercul oamenilor de cultură din vechea Românie, recomandindu-l în primul rind 
transilvanului Ion Bianu, fostul său elev, atunci student la universitate; pe acesta i-l 
prezintă ca pe un „tînăr foarte diligent, versat bine în literatură și cunoscut in Bucureşti,... 
şi poți fi încredințat că te vei folosi prea bine de dinsul, cu atît mai vîrtos, că e prea 
de-aproape cunoscut cu bibliotecile din Bucureşti si om fără preget“. Si tot atunci i-a facut 
legătura cu August Treboniu Laurianu, G. Sion si Hasdeu. 

Ioan Micu Moldovanu — sau Moldovănuţ, cum era numit de către contemporani — 
a fost o remarcabilă personalitate în trecutul nostru. Pentru felul cum s-a impus el con- 
temporanilor prin merite personale e semnificativ un mic amănunt: de multe ori pe pli- 
curi ce-i soseau din alte tari era întitulat. „An Seine Wohlgeboren“, ceea ce în traducerea 
românească contemporană echivala cu: de bun neam născutului, el feciorul de olar 
iobag — din satul de lîngă Turda care-i poartă azi numele — copilul sărac care purta 
şi la scoala straiele modeste de ţăran, de acasă. „... «Moldovanut» cel simplu la port, dirz 
la grai, statornic la gînd și... bun la inimă sub aspra lui înfățișare de bătrîn cioban dac...“, 
cum îi caracteriza N. Iorga !6, surprinde printr-o uluitoare multilateralitate a preocupărilor 
sale. Nu ne oprim aici asupra bogatei sale activităţi pe ‘plan economic, care poate constitui 
obiectul unui studiu aparte. Menţionăm doar: contribuţia sa la înființarea băncilor „Al- 
bina“ din Sibiu și „Patria“ din Blaj; îndrumarea dată ţăranilor pentru a-și spori ago- 
niseala în bani — despre care Jarník îi scrie (în noiembrie 1914): „Ţin minte foarte bine, 
cum in toate duminecile venea lumea u duiumul să-ţi aducă rodul crutarii ca să-l pri- 
mesti si să-l păstrezi pînă atunci cînd să-l trimeti la banca din Sibiu. Lucrînd astfel... ai 
contribuit la bunăstarea poporului sîrguincios și crufator...“. — sau îndemnurile stăruitoare 
cu care încuraja meșteșugarii Blajului să concureze pe străini la tirguri, precum şi diver- 
sele tranzacţii comerciale încheiate de el cu o rară pricepere și probitate, apreciat de 
contemporani ca un „om cinstit pînă in măduva oaselor“. 


14 Cîteva scrisori au fost publicate de I. E. Toroutiu în Studii și documente literare 
(vol. I, III, VI), iar un mic număr au fost tipărite adeseori numai fragmentar, în diverse 
publicaţii și periodice („Iransilvania“, „Convorbiri literare“, „Revista studențimii“ ş.a.). 

15 Biblioteca Academiei R.S. România Filiala Cluj, Arhiva istorică, fondul Blaj, 
corespondența Ioan Micu Moldovanu, nr. 3565—3600/1963. 

16 N. Iorga, Cehi şi români, in: Relafiunile romdno-cehoslave din trecut şi viitor, 


Bucureşti, 1919, p. 37. 

Crescut şi educat în timpul si chiar în centrul luptelor pentru revendicări sociale 
şi nationale, în Blaj, Joan Micu Moldovanu a mers pe drumul ilustrat de foştii săi profe- 
sori S. Bărnuţiu, T. Cipariu si Aron Pumnul, continuînd în forme noi tradiţia revolu- 
ționară de la 1848. După completarea la Blaj a studiilor superioare începute la Buda- 
pestă si Viega — întrerupte din cauza unei grave boli — Micu Moldovanu ajunge profesor, 
apoi director (urmînd lui Cipariu) la liceul în care învățase, și profesor la facultatea de 
teologie din localitate. În același timp a ocupat diferite funcţii în icrarhia bisericească, 
fapt care i-a înlesnit unele realizări din domeniul culturii. 

În viata politică a românilor din Transilvania, Moldovanu s-a relevat participant 
activ la luptele politice. El a fost unul dintre autorii „Pronunciamentului“ din Blaj, sem- 
nat în acelaşi 3/15 mai, la 1868 ca un protest public împotriva alipirii Transilvaniei la 
Ungaria. Pentru acest fapt a fost chemat, ca acuzat, în fata tribunalului din Tîrgu Mureș 
impreună cu I. Mureşanu, redactorul „Gazetei Transilvaniei“, si cu alti intelectuali ro- 
mâni. 17 În anul următor a participat la conferinţa :de la Mercurea in care s-a constituit 
partidul national român transilvan. 18 Părerile sale ferme gsi le-a susţinut în orice impre- 
jurare, fie că trebuia să ia atitudine faţă de autorităţile politice venite să inspecteze șco- 
lile din Blaj (de exemplu în 1913 faţă de ministrul instrucţiunii, maghiar, Bela Jankovici), 
fie în polemici și articole de critică tăioasă şi necruțătoare, dar obiectivă si competentă, 
cu Maiorescu, At. M. Marienescu, N. Popea sau cu Wattenbach profesorul de la Univer- 
sitatea din Heidelberg. Ele denotă atitudinea progresistă și dragoste de poporul pe care 
voia să-l ridice la un nivel de viaţă politică, socială şi culturală demn de orginea și tre- 
cutul său. i 

Ca activitate cultural-stiintifica, menţionăm colaborarea sa rodnică la revista lui 
Cipariu „Arhivul pentru filologie şi istorie“, în care a publicat cea mai mare parte din 
articolele sale de critică și polemică. 19. Rigurozitatea științifică a metodei sale de lucru 
apare și din descrierile competente si extrem de amănunțite ale unor manuscrise sau cărţi 
vechi, apreciate și utilizate adeseori de Ion Bianu în Bibliografia românească veche. 
Depășind atribuţiile de dascăl și îndrumător al tineretului şcolar, Moldovănuţ a editat un 
dicţionar iatin-român (Sibiu, 1864), a condus o vreme (ca „proprietar, editor și redactor 
răspunzător“) periodicul „Foaia şcolastică“ şi a întocmit manuale școlare % apărute in mai 
multe ediţii, folosite și în Principate. Schimbul de publicaţii însoţit de schimbul de idei 
intre românii de pe ambele versante ale Carpaţilor au fost o permanentă preocupare a sa. 

Dragostea sa pentru ştiinţa pusă în slujba poporului apare și din rivna cu care a 
întreprins o serie de acţiuni pentru salvarea, achiziţionarea si păstrarea manuscriselor, a 
documentelor istorice şi a cărţilor vechi românești. A iniţiat o anchetă oficială pentru de- 
pistarea şi salvarea manuscriselor și a tipăriturilor vechi. Culegerile de folclor adunat prin 
elevii săi sau pe altă cale confirmă același interes pentru produsele literare ale poporului 
său dovedit si în polemica științifică cu At. M. Marienescu, cu privire la studiul basmelor 
românești. Trebuie relevată în mod deosebit contribuţia sa masivă la opera editată de Ion 
Bianu în colaborare cu Nerva Hodoş: Bibliografia românească veche, care „îi datoreste 


17 Istoria României, Edit. Academiei, Bucuresti, 1964, vol. IV, p. 672—673. 

18 Ibidem, p. 675—676. 

19 Polemica cu At. M. Marienescu a apărut în „Albina“, Pesta, 1873. 

2 Lectiunariu latin pentru a doua clasă gimnazială, Blaj, 1864; Istoria patriei pen- 
tru scoalele poporali din Ardeal, Blaj, 1875 ; Geografia Ardealului pentru scoalele poporale, 
Blaj, 1866 și alte ediţii, epuizată în 1875). 

atît de mult“,21 cum notează nu numai o data Ion Bianu si cum reiese din zeci de 
scrisori prin care fi solicită concursul. i 

Pe plan local a modernizat tipografia din Blaj și a pus bazele Bibliotecii centrale, 
în care au fost incluse, pe lîngă alte biblioteci blăjene, biblioteca personală a lui Cipariu 
si a sa proprie, acţiune pentru care a cheltuit personal zece mii de coroane. , 

Toate aceste iniţiative ale sale, pentru epoca în care se petrec, reprezintă pași în- 
semnaţi în munca de luminare a poporului, care azi sînt la îndemîna tuturor, dar care 
atunci impuneau inițiativa personală si muncă fără preget, făcute de el adeseori cu preţul 
sănătății. 

Ca o încununare a meritelor sale Academia Română l-a ales membru în sesiunea 
din aprilie 1894. A condus „Astra“ în calitate de preşedinte, între anii 1893 şi 1901, ca 
succesor al lui Gh. Barițiu, 

În cuvîntarea rostită în şedinţa Academiei din 18 septembrie 1915, la moartea lui 
Moldovanut, Jon Bianu îl caracterizează astfel: „Moldovanu a trăit o viata întreagă de 
devotament pentru neam, cu deviza niciodată spusă, dar cu statornicie urmată: totul 
pentru neam, nimica pentru mine. El nu a cunoscut nici un fel de interes personal, nici o 
ambiţie sau vanitate personală“. 22 l 


Ce i-a apropiat pe aceşti doi oameni atît de deosebiți temperamental? Jarnik, 
omul jovial, bun și plăcut povestitor, cu o caldă viață familială, și Moldovanut cel rezer- 
vat, dîrz și măsurat la vorbă, tăios în replici, al cărui cămin era înviorat doar de pre- 
zenta altor și altor elevi săraci pe care-i creştea. Preocupări comune și dragostea lor sin- 
cera pentru popor manifestată neprecupetit în orice împrejurare au cimentat o prietenie 
de o viata, alimentată la Jarnik de interesul viu pentru limba română, iar la Micu Moldo- 
vanu de un cald patriotism, servind cu dezinteres lucrările filoromâne ale savantului 
ceh. 23 La acestea se mai adaugă condiţiile sociale asemănătoare în care şi-au început viata, 
originea si copilăria plină de lipsuri și renunţări. Din cauza împrejurărilor grele de acasă, 
Jarník, la fel cu Moidovănuţ, a început să frecventeze şcoala primară foarte tîrziu, fiind 
mult mai în vârstă decît colegii săi, se întreținea la școală dind meditații, așa cum Moldo- 
vanut făcea diferite servicii gazdei (cărînd apă, tăind lemne etc.). E lesne de înţeles deci 
interesul și grija lor de mai tîrziu pentru elevii si studenții săraci pe care îi ajutau în timpul 
școlii şi chiar după aceea. Pe amindoi i-a caracterizat o viata cumpătată și o modestie rar 
întîlnită, rezumată la Moldovanut şi în dispoziţiile testamentare, unde cerea să nu i se pună 
monument și să nu se ţină cuvîntări la „îngroparea“ sa, nici elevii să nu fie duși „spre 
a-mi face mie pompă, că de pompă m-am ferit toată viaţa“. Urban Jarnik mărturisește și 
el, vorbind despre participarea la serbările din Iași, unde a fost primit cu tot fastul între 
înalte personalităţi : „... să spun drept, eu totdeauna mă simtesc mai la largul meu şi mai 
mulțumit într-un mediu mai smerit. Se vede că, născut din popor, am păstrat neatins 
simțămîntul meu de om ieșit din popor... De aici parcă se lămureşte predilectia mea pentru 
poporul de jos si pentru tot ce tine de el“.24 


21 Bibliografia românească veche, I, Bucureşti, 1903, p. 516. 

22 Analele Academiei Române, vol. XXVII, 1915—16, partea Adm. p. 14. 

3 „Te asigurez că Domnia ta nu-ţi dorești succesul întru propunerea studiului [lim- 
bii române la universitate] — scrie Moldovanu — mai tare decum ţi-l doresc eu. Domnia 
ta ești singurul bărbat din toate regiunile Austriei și Germaniei carele ai făcut studii asupra 
limbii române, pe cît de întinse si serioase, pe atît de încununate de succes. Domnia ta ai 
rupt cu preocupatiunile și prejudiciile cari de comun întunecă pe străinii ce se apucă de 
cercetarea. limbii și istoriei poporului român“ în „Gazeta Transilvaniei“, 1915, nr. 205—6. 

24 |. U. Jarník, lar între români, în „Transilvania“, 1921, p. 278. 


7 I. U. JARNIK ÎN LUMINA CORESPONDENTEI SALE 199 


Bogata corespondenţă a lui Ioan Urban Jarnik adresată lui Moldovanu e străbătută 
de un cald sentiment filial „de recunoștință, stimă si dragoste“ fata de „protectorul“ său 
şi de sincer atașament fata de poporul român din partea „filoromânulai din teara Ceului“, 
cum însuși se întitulează la sfîrşitul unei scrisori (12 ianuarie 1885). 

Jarnik îi vorbește — cu multe şi interesante amănunte — despre legăturile sale cu 
personalități române sau cu instituţii de cultură şi momente solemne (serbări ale noastre) 
la care a participat. 

Îl informează despre cursurile sale de limba şi literatura română ţinute la universi- 
tatile din Viena și Praga, regretind că funcția de profesor îi ia prea multă vreme, pe 
care ar fi dorit să o cheltuiască pentru studii de limba şi literatura română. La 10 decem- 
brie 1888 spre pildă îi scria: „sper că în puţină wreme... mă voi apuca cu sete... de lucră- 
rile întrerupte“. La 24 august 1912 îi relatează că din aprilie pînă la acea dată a trans- 
pus pe fișe întreg dicţionarul român-german al lui Ghiţă Pop (editat la „Langenscheidt 
din Berlin“), împărtășindu-i şi modul cum avea să le folosească: ,... nu-mi venea in 
minte cuvîntul „mustos“. Ştiam „suc“, adjectivul însă „sucos“ par-că nu-i. M-am uitat deci 
in Colektaneele mele la cuvîntul „ovooc“, ceea ce vrea să zică „fructe“ „poame“ şi îndată 
am dat de mustos, miezos și alte adjective, avînd înaintea mea 5 tedule cu cîte 15—20 de 
cuvinte fiecare“, Pentru aceasta îi era de folos şi o „lucrare“ de lingvistică românească, în- 
tocmită de el pentru uzul propriu : „colecţiuni de cuvinte românești făcute după categorii“, 
respectiv familii de cuvinte : „Așa de pildă toate expresiunile fie băștinașe, fie străine, cari 
tin de ideea sărac, avut, războiu, foale, copii, viaţă de familie, de ţăran și a.m. ca în cas 
că nu mi-ar veni în cap vre-un cuvînt potrivit... să-l găsesc fără multă pierdere de vreme 
şi încă nu numai un singur cuvînt ci mai multe cari se aseamănă“. Din același motiv le-a 
pus pe categorii; „ca să nu se amestece cuvintele poporane cu cele învăţate, le-am pus 
de-a bașca“. 

În şase scrisori (prima din 5 ianuarie 1877, ultima idin 10 decembrie 1888) Jarnik 
îl tine la curent pe’ Moldovănuţ cu munca pe care o depunea pentru indicele la dictiona- 
rul etimologic al limbilor romanice al lui Diez, lucrare ‘de migală care i-a adus şi satis- 
factia tipăririi unei a doua ediţii după zece ani (pe speze proprii) completată cu indicile 
limbilor din cari s-au format limbile romanice“. 

Din altă scrisoare aflăm că a activat zeci de ani (din 1894) ca „tălmaci“ pentru 
limba română la „tribunalul ţării“ din Praga, unde făcea traduceri din limba română în 
cehă si germană, și viceversa „bine, rău, cum biet ma pricepeam“ ; tot acolo vorbeşte des- 
pre „cărticica“ de conversaţie română-germană-boemă pe care a întocinit-o pentru soldaţii 
români răniți. 

Jarnik comentează în scrisorile sale diferite momente privind viaţa noastră cultu- 
rală : modernizarea tipografiei din Blaj, mutarea bibliotecii lui Cipariu, ; se interesează 
(la 23 noiembrie 1887), de pildă, dacă au irămas materiale despre un glosar pe care Cipa- 
riu ar fi intenţionat să-l facă la o eventuală nouă ediţie la Analecte literare, salută în- 
fiintarea librăriei din Blaj, spre „folosul elevilor“ ; darul de un milion de coroane donat 
de Micu Moldovanu „poporului din care te-ai născut și care o să te pomenească 
cu dragoste deapururea“. 

Ioan Urban Jarník mediază schimburi de cărți si de idei, sau amintește legăturile 
culturale dintre români și străini. Astfel, în decembrie 1877 îi scrie lui Moldovanut din 
Viena că „ieri m-am dus la dl. Miklosich ca să-l întreb despre lucrul ce doresci să-l afli 
Dta“ în legătură cu reeditarea unor studii ale lui Kopitar ; iar altă dată îi trimite adresa 
lui Miklosich, care cere operele lui Cipariu. Corespondenta trimisă de Jarnik lui Moldo- 

vanut abunda în date privitoare la procurarea de cărți de la noi pe care le împrumuta, le 
abonează sau, uneori, le cumpără. Așa bunăoară după prima plecare din Blaj se abonează 
la periodicul editat de Moldovanut „Foaia școlastică“, şi cere „Economul“, care-l interesa 
„din cauza cuvintelor relative la agricultură“. Iar pentru ;primele cursuri ţinute de Jarnik 
la Universitatea din Viena, cărțile împrumutate de la Moldovanut i-au fost indispensabile : 
în treisprezece scrisori din anii 1877 și 1878 cere sau restituie lui Moldovanut cărţile primite. 
Din scrisorile schimbate între ei se pot constata posibilităţile de documentare, în condițiile 
de atunci, ale unui filolog străin preocupat ‘de studiul limbii române. Pentru completarea 
fondului de cărţi de interes filologic al Bibliotecii Universităţii din Viena Jarník cere lui 
Moldovanut în anul 1878, o listă a „cărţilor celor mai importante pentru studiul limbii 
românești precum și bibliografia lui Jarcu și altele“. ,Numaidecit am dat să adun cărtice- 
lele de cari ai lipsă — îi răspunde în 16 mai 1877 Moldovănuţ. Am luat din biblioteca 
studenţilor ce mi-a fost cu putinţă și am pus și dela mine ce mi-a mai rămas şi-ţi trimit: 
dintr-ale Jui At. Marienescu pe Arghir, Uriesul şi Urga-Murga, Seranu etc. dintr-ale altora 
Calend<arul> basmelor pe 1876 şi 1877, Leonat, Legenda, Duducuţa, proză poporală și 
doine manuscrise pînă aci mepublicate. Toate acestea cu rugarea ca după folosință să mi 
le restituiești, apoi dacă vei mai avea lipsă de ele să-mi: scrii și voi procura ce se va 
putea“. 25 O pregătire serioasă i-a impus lui Jarník cursul Laut und Formenlehre des Ru- 
mânischen pentru a „fi în stare să vorbească (studenţilor)cu autoritate deplină“ (scrisoarea 
din 20 septembrie :1878) pentru care nu-i erau suficiente cărţile din bibliotecile vieneze si 
ale societății „România jună“ ; se vede deci „silit să se folosească de bunătatea“ lui Mol- 
dovanut la care apelase si mai înainte: „Te rog să mă înștiinţezi dacă ai căpătat cărțile 
ce ţi-am înapoiat din Viena și să-mi trimiti aceea ce ţi-am cerut“ — scrie Jarnik în 
6 mai 1877 —, iar peste cinci zile îi restituie un pachet, la care anexează o nouă listă de 
cărţi „interesante pentru studiile sale“, pe care le-a văzut la librăria din Blaj şi pe care 
le cere acum. 26 Încurajat de solicitudinea arătată de Moldovanut, Jarnik îi scrie (13 iu- 
lie 1878): „dintre toţi românii ce-i cunosc, îmi pun cea mai mare speranță în d-ta; nu 
numai că mă vei sfătui în ceasurile unde voi avea nişte dificultăți, dar şi... că vei binevoi 
să-mi imprumuti din timp în timp niște cărți care-mi lipsesc cu totu și pe cari le posezi 
d-ta într-una din bibliotecile den Blaj“. 

Moldovanut nu se limita să recomande și să trimită lui Jarnik numai produsele lite- 
rare blăjene, ci toate produsele românești mai importante, care-i erau bine cunoscute. 
În 22 decembrie 1878 Jarnik atestă că pentru cursul pe care-l pregătea a primit de la 
Micu Moldovanu între altele „Gramatica lui Radu Tempea, Tentamenul lui Laurian, Fabu- 
lele lui Țichindeal, cursul de filozofie al lui Hasdeu gi alt, ce nu mi-ar fi fost cu putință 
să mi le procurez aicea ; voi aștepta cu nerăbdare mare transportul al doilea ce mi l-ai 
promis d-ta“ ; altădată Moldovănuţ îi recomanda : „Opurile mai însemnate pentru studiul 
limbii noastre, ca opuri didactice, sînt ale lui Cipariu... Alecsandri, Hasdeu, Dicţionarul si 
Glosarul Academiei...“. 


25 Îi trimite cărți în 13 august 1877, in 18 oct. 1878, iar peste două săptămîni alt 
pachet. De real folos îi erau lui Jarnik „cataloagele de cărţi“ primite de la Moldovanut, 
între cari amintim pe al lui Iarcu, al librăriei Socec, al librăriei din Blaj, și de la „alti 
librari de ai nostri“, în ediţiile cele mai noi. 

2 Hintiescu I. B., Proverbele Romanilor; Bancilla P., Colindele Craciu-~ 
nului şi ale Pascelor; Oratii tienute la nuntele tieranesci, Cantece de Irodi la nascerea 
Domnului. împreunate cu cateva canturi nationale, Istoria prea frumosului Arghir st a prea 
frumoasei Elena; Istoria lui Alexandru cel mare; Istoria lui Sofronim st a Haritei, cele 
frumbse, Leonat betivul omu din Longobard’a. Vorbire cu muierea sa Dorofata, în versuri. 

„Mai în toate scrisorile sale pe cari cu sfinţenie le-am păstrat — scrie mai tîrziu 
Jarnik — (Moldovanu) vorbește de teancuri întregi de cărți ce mi le trimetea la Viena ca 
după ce m-aș fi folosit de ele să i le înapoiez. Asa recunoştinţa mea pentru cele primite 
de la dînsul n-are margini“. 27 

Cărţi îi cere Jarnik și ca material necesar pentru seminarii, astfel în 24 octombrie 
1879 îi scrie, într-o limbă în care se resimte încă nesiguranța :lexică și gramaticală. ,... în 
zilele aceste vei priimi o scrisoare de cătră niște studenţi de “aicea cari au de gînd să ur- 
meze cursurile mele la universitate, si cari vor tocmi un număr oarecare de „Analecte“. 
Ve rog şi în privința asta pe Dia să binevoieşti a mijloci să se expedieze îndată să 
pociu să încep (cursurile)“. Mai tîrziu, în 1887 (23 noiembrie), îi cerea cîteva exemplare 
din Analectele literare pentru cursul de gramatică românească „aș vrea să esplic — scrie 
el — Analecte literarie ale lui Tim. Cipariu. Într-adevăr mă cam indoiesc, dacă se mai 
află de vînzare cartea aceasta, dară totuşi îmi permit întrebarea această. As dori să am 
vr-o cinci exemplare pentru biblioteca seminarului roman ce există la facultatea noastră 
(Praga) şi exemplarele aceste s-ar păstra acolo cu sfinţenie ca proprietate a bibliotecii“. 

Începînd cu anul 1879 corespondența marchează o bruscă scădere a cererilor de 
cărţi din partea lui Jarnik; ea coincide cu alegerea lui ca :membru al Academici, cînd, 
desigur, au început să i se trimită publicaţiile Academici. La acestea trebuie să adăugăm și 
faptul că ajunsese să aibă în biblioteca proprie cărţile mai importante pentru studiile sale. 

Din scrisorile lui putem reconstitui momente din preocupările sale folclorice. În 28 
decembrie 1877 aflăm despre intenţia sa de a publica împreună cu Ispirescu o colecţie de 
basme românești, pentru care conta și pe „colecţia de basme poporane româneşti“ oferită de 
Moldovanu, dorind să publice „şi cîteva alte, provenind din alte parti ale României“. 28 
Astfel la 9 mai 1877 anunţase pe Moldovanu că va scrie în „Programa“ Universităţii din 
Viena un articol despre basmele române și „mai cu seamă despre limba lor“, pentru care 
a primit de la Gr. Tocilescu colecţia lui Ispirescu, Fundescu, „Columna lui Traian“, iar 
din „Convorbiri literare“ avea basmele din Moldova. Acum cere lui Moldovanut pe acelea 
din Transilvania, care-i lipsesc, dar își aminteşte că le-a văzut în biblioteca personală a 
lui. Trebuie relevat și subliniat faptul că în 1877 Jarnik includea în studiile sale produsele 
folclorice ale celor trei ţări românești. Deosebit de preţioase sînt datele ce se desprind din 
corespondenţa ‘lui Jarník referitoare la întocmirea şi editarea Doinelor si strigdturilor din 
Ardeal, publicată de el în colaborare cu Andrei Bârseanu. Cunoașterea lor este menită să 
întregească informaţia lacunară de pînă acum și să confirme ‘sau să înlăture unele afir- 
matii făcute în lipsă de material documentar cu privire la pregătirea de filolog şi folclorist 
a lui Ioan Micu Moldovanu. 2 


21.1. U. Jarník, Drumul pe care am mers, în „Convorbiri literare“, 1909, 
nr. 8, p. 660. 

28 Reamintim că Crestomația română lucrată în colaborare cu Ispirescu, si pentru 
care avea contract cu o editură din Halle, nu s-a mai publicat, deoarece între timp a 
apărut aceea a lui Gaster. 

2 Pentru a ilustra preocupările filologice ale lui Micu Moldovanu, indicăm pentru 
specialiști însemnări manuscrise ale sale, cu totul necunoscute și neutilizate pînă acum, 
existente în Biblioteca Academiei R. S. România Filiala Cluj, fondul Blaj. Sînt însemnări 
ample de dialectologie, lexicologie, gramatică română și gramatică istorică, ortografie, 
lexic, liste de cuvinte ilustrind prefixe si sufixe (de exemplu des-, ne-, -oare, dupa Dufresne 
Ducange, Klotz, cu exemple luate din Cantemir, Laurian, Cipariu, „Telegraful român“, 
„Organul luminării“, şi cu referiri la Aron Densusianu, Hasdeu, Pericle Papahagi, 
Meyer-Liibke). 

Despre geneza Doinelor si strigăturilor din Ardeal, Jarník scrie mai tîrziu. „Cei care 
cunosc cartea, știu prea bine cum lucrarea s-a născut. Profesorul de atunci al gimnaziului 
din Blaj, Moldovan, dorind să se păstreze cit de mult din comoara nesecată a produselor 
muzei poporane românești... a îndemnat pe școlarii să“pgari îl iubeau nespus de mult, ca 
mergind în vacanţă, să culeagă la basme, cîntece, doine și strigături și să le transcrie în 
nişte caiete...“ pe care i le-a trimis la Viena în 22 mai 1878. În prima scrisoare trimisă 
lui Moldovănuţ în care aminteşte colecția (24 mai 1878, Viena), Jarnik mulțumește „din 
inimă pentru frumoasa colectiune a basmelor și cîntecelor populare ce ai avut bunătatea de 
mi le-ai trimis“ și promite să le restituie curînd, fără să amintească intenţia de a le pre- 
găti pentru tipar. „Sper că Dta vei putea să mi-o lași cîteva luni“, scrie el. Cere acest 
răgaz, deoarece : „Acum... sînt ocupat asa de mult cu alte lucruri prea importante pentru 
mine, încît pînă la finea acestui an școlastic nici nu voi putea să mă uit la ea. Dara în 
vacantele viitoare citirea şi studierea documentelor aceste așa de interesante va fi pentru. 
mine una adevărată odihnă după alte lucrări mai aride, deși nu mai puţin importante... 
avîndu-le esaminat pe toate, ţi le voi trimite cu vie mulțumire“. 

Din datele cuprinse în scrisorile lui Jarnik cu privire la colecţie spicuim cîteva 
aspecte necunoscute, sau completăm unele informaţii. Jarnik îl tinea la curent pe Moldo- 
vanut cu tot mersul lucrării: colaborarea cu A. Bârseanu, tematica volumului, sistemul 
de lucru pentru selectarea şi organizarea materialelor, şi toate fazele elaborării propriu- 
zise. lată, de exemplu, ce scrie la 4 martie 1880: ,...aranjarea ediţiunii cântecelor ce mi 
le-ai pus la dispoziţie Dta merge cam încet. Însă tot merge, că m-am însoţit cu unul din 
ascultătorii ai miei sau să zic mai bine l-am rugat să mă ajute la punerea lor la rînd și 
vine în fiecare duminica seara și continuăm lucrul ce am început, chiar în luna lui august 
la Dirste pe lîngă Braşovului (!) în casa lui părintească“. Despre colaboratorul său mai 
scrie altădată (18 iulie 1880): „veţi fi aflat și Dvoastră că pentru lucrarea aceasta m-am 
unit cu un român de naştere c-altfel nu m-aș fi fost încumes niciodată să scot asa ceva 
la lumină. Domnul ăsta Dvoastră îl cunoaşteţi de sigur cel puţin prin nume și poate și 
de persoană : se chiamă Bârseanu şi este profesor de gimnaziu la Brașov. A fost școlarul 
mieu la Viena si așa ni să făcuse cunoștință.“ Sau despre sistemul de lucru. „Puteţi să 
va-nchipuiti munca ce aveam cînd acum doi ani mă pusesem să scot toate cuvintele ce 
voiam să tipăresc! Zile întregi ședeam într-o odaie a școalei de aici, în care lucram, 
fiind că acasă copiii nu mă lăsau să lucrez cum se cade. Cînd mă gîndesc că toată munca 
aceasta ar fi putut să fie zadarnică, ce rău mi-ar fi părut!“ (18 iulie 1883). L-a anunţat 
cînd Academia a acceptat să publice colecţia (iulie 1883), şi că pentru a putea supraveghea 
personal corecturile tipărește la Praga glosarul „româno-franţuzesc“ întocmit de el însuși. 
În legătură cu redactarea glosarului semnalăm faptul că initial Jarnik intentionase să-l 
explice în limba germană ; iată ce scrie în legătură cu acest lucru (în 1883): „Pe lîngă 
unei puneri în ordine a tuturor cîntecelor si a notelor explicative, se va adaoge si un glosar 
românesc-nemţesc complet bazat pe texturile aceste“. 

Cînd să dea glosarul la tipar, Jarnik constată că „mai are niște îndoieli despre 
cîtevă cuvinte“, şi-i trimite lui Moldovanu o listă de 26 de localităţi „ce se găsesc în cin- 
tece“, % cerindu-i lămuriri. Insistă în special asupra numelui Criș: „Mai cu seamă ce să 
fie Criş: de cît slugă și biris, mai bine colo pe Criș; frunza-n Cris ?“, şi ne dă în altă 


80 Alma, Arpatac, Bercut, Cergau, Cisteiu, Ciuguzel, Fiscut, Girbovita, Harteu, He- 
leu, Heria, Huedin, Ibănești, Ineu, Indu lîngă Gherla, Luduş, Mica, Mociu, Noghilac, 
Satu-Nou, Şeica mica, Șercaia, Veresmort, Veza, Vlădeni, Cris. Dintre acestea cîteva nu 
sînt numiri de localităţi. 

parte explicaţia primită de la acesta, ,...Cris...: nume de rîu în Transilvania si Ungaria 
(sînt mai multe Crisurile aceste, izvorăsc din munţii metalici ai Transilvaniei și se varsă 
în Tisa)“. În alte două scrisori Moldovanu răspunde că „sat cu numele Horia nu este“. 

Întrebat despre înţelesul n . multor cuvinte, Moldovănuţ răspundea întotdeauna cu 
promptitudine : „I-am scris adeseori — notează Jarník — neslăbindu-l cu întrebări, iar el 
cu o prevenire rară îmi răspundea“. 5: De fapt Moldovanut cel atît de cumpătat la vorbă, 
şi mai ales la scris, i-a trimis lui Jarnik în primele trei luni ale anului 1885 opt scrisori 
si cărți poștale în care discuta termenii și etimologia cuvintelor întrebate de acesta, Astfel 
întrebat de Jarník asupra cuvîntului „dulducuţ, prune dulducuțe ? oare există cuvîntul 
acesta si in ce sens, sau este o greșală și trebuie cores culcuduțe, cum am încă odată flori 
de culducute ?“, Moldovanut răspunde: ,dulducufiu se zice pre unele locuri prune duldu- 
cutie, la care pre alte locuri le zice poporul prune culcuduție“, explicaţie completată a 
doua zi: „Aseară grăbindu-mă am greșit; de aceea scriu de nou și mă îndrept. Prune 
culcudutie nu să zice, ci numai prune culducutie şi prune dulducutie deci culcudutie e o 
eroare de tipariu“. De cele mai multe ori răspunsul lui Moldovanut era foarte scurt şi 
concis: la întrebarea „ce să fie zeluța — vine a mea drăguță cu catrinta, cu zaluta ?“, 
răspunde : „zăluţe zale mici“. Cînd nu cunoaște, cuvîntul întrebat de — exemplu dupleu — 
nici după ce rugase să-i fie plasat în context (,scrieti-mi pre o corespondinta strofa în 
care vine cuventul dupleu“), el reconoaste deschis: „mi este necunoscut dupleul“. Altă- 
dată fără să tragă concluzii definitive, Moldovanut dă o serie de explicaţii posibile — 
dovadă pentru informarea şi metoda sa de lucru. „La întrebările ce mi-ai făcut, dorere 
nice azi nu pot da răspuns mulțămitor“ ; Jarnik întrebase cuvîntul „grind : pădurea grin- 
dului (cu = frunza moliftului) trebuie să fie un arbore, care?“ și Moldovanu i-a dat o 
explicaţie, pe cea corectă credem, în cazul dat. „Grind este nume de sat 1<inga> Arieș, 
aproape de Turda“, explicaţie care se vede că nu l-a mulțumit pe Jarnik deoarece Mol- 
dovanut continuă: „cunosc cuvîntul grinda (trabs), grindeiu (temo aratri), grindina 
(graudo) ; dara de arbore care să-l cheme grind nu am auzit. Ba n-au auzit nice alţii de 
pre aici. Am citit însă, pare-mi-se în Alecsandri: la loc de grindis, in verde alunis. Alta 
nu știu“. O frumoasă explicație dă Moldovanut pentru verbul „a hori este: a cinta ver- 
suri cu melodia tristă (cum ai auzit cîntînd oamenii la lucru întinzînd mult silabele), a 
cînta versuri de dor, la copii ca să adoarmă în leagăn (Wiege), la morţi de jale (de 
hérisce etc. ce urmează la Cihac pag. 141 nu am auzit)“. In vreme ce pentru substantivul 
lature Moldovanu se limitează la explicația: „dela lature in plur. se zice lături s<au> 
laturi (adeca cu a intonat şi cu ă iarăși intonat)“, pentru verbul a schiopa, asupra căruia 
Jarník își exprimase oarecare nedumerire : „este si verbul a schiopa, sau trebuie cores că-i 
cam schioapă în ‘are să cam schioapă“, Moldovanu dă sinonimul plasat într-un vers 
popular, precum si echivalentul german: „a schiopa e verb foarte usitat. Nu știu versul 
in care vine înainte, dară continuarea lui e: 

Las! să fie si sioldiă (lendenlahm) 

Numai să îmi placă mie“, 

Traducerea germană o dă Moldovanu și pentru alte cuvinte. De exemplu, „halaoiu 
însemnează groß und plump, etimologia nu o ştiu.“ Sau: „răpătițele pe Gimpie însem- 
nează : zdrente, germ. Lumpen“ ; ,rapatita ce să fie: să iau... mai de vita de sămînţă, nu 


3 I, U. Jarnik, Joan Micu Moldovanu, în „Gazeta Transilvaniei“, 1915, 
LXXVIII, nr, 228. 
32 Sublinierile in original. 

ca tine o rapatita“ întrebase Jarnik. Adeseori echivalentul german e dublat de cuvîntul 
in limba iatină : „giugiulesc, recte gugulesc — liebkosen, mulcere manu latineste* ; „si-mi 
fac de lege — delibero, ich überlege“. Sau, la întrebarea lui Jarnik despre „polilat; mi 
scrie Bârseanu : Glodariu zice că însemnează un giolgiu subțire pentru învelitul capului“, 
Moldovanu corectează „potilat si popilat“, şi amplifică explicația: „materie tesuta foarte 
rar, si învelitoare de cap, ce se face din ea (germaneste țesătura aceasta se zice Dul, lati- 
neste uni-i zic: tela baptistae“. Traducerea numai în limba latină o dă pentru cuvîntul 
„colina e un cuvînt poporal foarte usitat, însemnează cit latinul Collis“, a doua zi revine 
cu o explicaţie mai amănunțită; „Colina e cuvint poporal foarte usitat, însemncază cit 
latinescu Collis — deal (numai cît colina să zice numai despre dealurile mai mărunte)“. 
Expresia „a se libovi“ o traduce în franceză: „caresser «coqueter»“. Observăm aici că la 
nici unul din cuvintele explicate de Moldovanu, ce ni s-au păstrat, nu se dă echivalentul 
slav ; nu lipsește însă traducerea în limba maghiară: „chischineu dela ungurescul kesz- 
kenyă, însemnează : năframa ori mahrama, adeca sudariu“. Sau: „ghicasielu însemnează 
întru adevăr Kieselstein și vine dela ungurescul dékdsd din care românescul Dicasiu și de 
aici diminutivul Bicasielu- ghicasielu“. 

Interesante sînt explicaţiile lui Moldovanu, făcute cu competenţă a unor termeni 


din domeniul botanicii : „păr crăiesc o specie de pirus; merisor pyrola media: — steluțe 
bellis parnnis, aci stellaria ; —floare domnească dephinium consolida, pre aici; dyanthus 
caryopylus ; — lemnusiu slau) lemnul Domnului este artemisia abrotanum“. La intrebarea 


lui Jarník ce plantă să fie „ruja: am gîndit că este tot acelaşi ca trandafir, mi s-a spus 
că este cu totul altceva, însă ce?“, Moldovanu răspunde: „ruja în general însemnează 
atita cît lat. rosa; ca numire specială se foloseşte întru unele locuri spre a însemna 
Poeonia officinalis, aster chinensis, întru altele rosa centifolia, rosa canina“, iar altădată : 
„ruja involta — rosa flore pleno“. 

Din explicaţiile date de Moldovanut, deducem că Jarnik a trebuit să-i scrie mai 
multe scrisori decît acelea pe care le cunoaștem pina a acum. 

Scrisorile noastre dau la iveală și unele dificultăţi întîmpinate cu redactarea prefetei 
la colecţia de doine şi strigături, Moldovanut fiind rugat de Jarnik să lămurească nein- 
telegerea. În același timp Jarník îl asigură că: „toate caieturi ce mi-ati pus la dispoziţie 
Dvoastră se mai află la domnul acesta (Barseanu) si se înţelege c-odată tipărirea ispră- 
vită, mă voi grăbi să vă dau înapoi cu multumirile mele“. Caietele n-au mai fost însă 
restituite lui Moldovanut, ci au rămas la A. Bârseanu, si prelucrarea lor, pe care o aștep- 
tâm cu interes, va aduce preţioase lămuriri. 

Amintim aici că autorii primei ediţii s-au preocupat si de întocmirea unui aparat 
critic corespunzător : „...în introducere... trebuie nu numai să spunem ce parte are di. Mol- 
dovanu la adunarea materialului — scrie Jarnik lui A. Bârseanu în aprilie 1554 — ci 
într-același timp să punem și numele acestora cari au luat parte la lucrarea la care le-au 
fost îndemnat dl. Moldovanu. Atuncea ar trebui să şi adaugem numirile satelor așa cum 
sînt numite in caieturi, și unde nu este scris s-ar putea întreba la Blaj...“ 3 Tar peste un 
an, cînd colecția era tipărită și-i lipsea numai prefața, Jarnik scrie colaboratorului său 
(în 4.1V.1885) că intenţiona să noteze in prefaţă „o listă atît de persoane ce le-au cules 
cît și a localităţilor, cel putin cit se poate vedea din caieturi“.3: Pînă la urmă colecţia 
a apărut însă fără localizarea textelor publicate, dar nu din vina lui Moldovanu. lată 


33 Biblioteca Universităţii Cluj, mss. nr. 4054 — Corespondenta A. Bârseanu- I. Ur 
ban Jarník, J, f. 78. 
îi Ibidem, f. 89—90. 

ce-i scrie el lui Jarník în 20 august 1885 in legătură cu aceasta. „Dlui B<ârseanu> și 
acuma, și mai de mult cînd s-a adresat D-sa către mine, i-am scris că sum gata a-i arăta 
locul natal al fiecăruia dintre cei ce au cules poieziile acele numai să-mi trimită colectiunea 
că eu nu am consemnare despre toți indivizii ale căror colectiuni le-am fost cedat D-tale... 
De voi primi dela D-ta caietele, în trei zile de la primire-ti espedez registrul dorit.“ Cu 
toate bunele intenţii ale autorilor, nu se știe din ce cauză nu s-au putut realiza. În legă- 
tură cu aparatul critic al colecţiei sale Jarnik notase într-o scrisoare din 4 aprilie 1880: 
„ar trebui să am copiate tot pe așa tedule pe cari am fost copiat eu colectiunea, și toate 
productiunile muzei populare române, care s-au și publicat sau în cărţile deosebite sau 
împrăștiate prin niște reviste, almanahuri şi nu ştiu ce“. În acest scop a apelat la membrii 
societăţii „România jună“ din Viena, precum si la Societatea studenţilor români din 
Budapesta, și-l roagă si pe Moldovanut să-l ajute prin „studenţii“ blăjeni. „O așa colec- 
fiune este pentru mine nu numai de neapărată trebuință pentru publicarea poeziilor ce 
ştii și Dta,* scrie el, 3% ci si pentrucă intenţiona să facă în anul următor un curs la uni- 
versitate „asupra lucrului acesta, și atunce am lipsă de toate aceste și n-am timp să 
transcriu singur“. 

Dar scrisorile lui Jarnik către Moldovanu, scrise toate în românește, merită o atenţie 
deosebită și pentru ortografia și limba în care sînt scrise. La început, în primele scrisori, 
Jarnik foloseşte scrierea etimologică, desigur sub influența cipariană: veli lierta (vei 
ierta), dein (din), Antanea (intfia). În schimb, în urma contactului tot mai strîns cu pro- 
dusele literaturii române („Convorbiri literare“, colecţia lui Alecsandri) și a timpului pe- 
„trecut la Dirste la Andrei Bârseanu, Jarnik trece la scrierea fonetică. Corespondenta sa 
relevă precis momentul acestei tranziţii : la un moment dat, pentru a nu provoca o even- 
tuală susceptibilitate a lui Moldovanut că trece la scrierea fonetică, Jarnik îi scrie cîteva 
scrisori cu litere chirilice, pretextînd că dorește să se desăvirșească în citirea textelor vechi 
românești. 3 Moldovanut, surprins, îi răspunde că sînt primele scrisori de acest fel pe care 
le-a primit în viata sa. 

Jarnik afirma că limba cea adevărată românească trebuie să o caute la popor, dar 
neputind să petreacă în mijlocul lui, a căutat „să răscumpere“ această lipsă printr-un 
studiu cît mai aprofundat al produselor muzei populare române. „De aceea chiar de la 
început erau basmele, snoavele, cîntecele, proverbele ș.a. obiectele de predilectiune a stu- 


% loan Urban Jarnik, Noima variantelor în poezia populară, în „Șezătoa- 
rea“, vol. XIV, p. 1. 

3 „mărturisesc înaintea publicului românesc ceva, cerind să mi se ierte — explică 
Jarník mai tîrziu —. Pasă-mi-te eu cu 37 de ani (înainte) mi-am permis o mică ștrengărie 
fata de veneratul de mine bărbat, si iată ce fel de strengarie. Este vorba de felul de a 
scrie sau de ortografia de care se folosea Moldovan împreună cu dascălul său... Cipariu. 
Nu tăgăduiesc că la început mă foloseam gi eu tot de aceeaşi ortografie, cu cit însă inain- 
tam în cunoştinţa limbii române, mai cu seamă în cea a graiului poporan din toate părţile 
locuite de români, cu atît mai mult mi se părea că scrierea etimologică nu prea se potri- 
veşte. Cetind apoi nişte colectiuni de basme, bunăoară ale lui Creangă, Ispirescu, si de 
poezii populare ale lui Alecsandri, intr-atita m-am deprins cu felul fonetic al scrierii, încît 
par-că îmi venea greu să mă folosesc în corespondenţa mea cu Moldovanu de scrierea eti- 
mologică. De altă parte îmi era teamă ca nu cumva scriindu-i altfel, să nu jicnesc pe 
parintescul meu prieten și ocrotitor. Atunci ce-mi plesni prin cap? lau peana în mînă și 
prefăcîndu-mă că doresc a mă desavirsi în cetirea textelor vechi româneşti, cerui să-mi 
deie voie ca să mă folosesc în scrisorile mele de litere străbune, va să zică cirilice“, 
(I. U. Jarník, Z M. Moldovan, Spicuiri din scrisorile sale, în „Gazeta Transilvaniei“, 
1915, nr. 205—6.) 

diului meu.“ 37 Româneasca sa de o rară savoare din ultimele scrisori primeşte. astfel un 
farmec în plus sub influenţa folclorului, fiind presărată cu pitoreşti „locuţiuni populare“, 
cum le numeşte el: „am trîntit coşcogeamite răvaș“ ; „ce-i plesneste prin cap“, „povesti- 
sem cite-n lună şi-n soare despre mine“; la laşi „am fost încărcat de plocoane: tu cărţi, 
tu cusături, tu zaharicale, girla !“ ; si tot după vizita la Iasi: „o namilă si o jiganie de 
să te crușeşti nu altceva“. Lui Moldovanut îi scria: „eu mă feresc ca dracu de tămiie de 
toate cuvintele străine... dacă n-au intrat în viaţa şi în folosința poporului“. Încît nu e de 
mirare că i s-a spus (la laşi): „se vede, domnule Jarník, că D-ta nu numai vorbeşti 
româneşte ci şi gîndești“, cum notează el în 6 septembrie 1911. 

Varietatea datelor cuprinse în corespondența dintre loan Urban Jarnik și loan 
Micu Moldovanu dezvăluie multilateralitatea activităţii eruditului filolog ceh și interesul 
său pentru tot ce era românesc, aducînd o serioasă contribuţie la stringerea relaţiilor cul- 
turale dintre cele două ţări. Activitatea desfăşurată la Praga si Viena a înlesnit cunoaş- 
terea în cercuri mai largi europene, a culturii populare, a gîndirii şi scrisului românesc. 

Considerată în ansamblul ei, pentru români, corespondența dovedeşte o dată mai 
mult că graniţele politice care au fragmentat vremelnic teritoriul ţării noastre nu existau 
din punctul de vedere al relaţiilor culturale: Blajul, Dirstele Braşovului, Iașii şi Bucu- 
reştii erau la sfîrșitul veacului trecut puncte legate printr-un fir viu, neîntrerupt, care 
trecea ide pe un versant pe altul al Carpaţilor, întreţinut fiind atît prin schimburi de 
cărţi sau colaborări și prezenţe la manifestări culturale, cît și prin schimburile de idei și 
proiecte ce cuprindeau în ele întreg pămîntul românesc. 


37 „Convorbiri literare“, 1909, nr. 8, p- 849. 

învăţământul contemporan tnece, în întreaga lume, prin transformări extrem de 
rapide. Este si normal să fie asa, în această epocă de avint al culturii si de spectacu- 
loase cuceriri ştiinţifice, pe care şcoala este datoare să le asimileze și să le integreze în 
procesul instructiv-educativ, sub sancţiunea de a nu corespunde vremurilor noastre $i 
de a forma generaţii nepregătite pentru viaţă. 

Această sarcină nu e însă ușor de realizat. S-a observat că în general operaţia 
de încorporare în procesul de învăţămînt a produselor spiritului omenesc a fost întot- 
deauna un proces de durată, ceea ce face ca şcoala să rămînă în urma progreselor 
culturii cam cu o gemeraţie?. Efortul de recuperare a acestui decalaj este cu atit 
mai dificil cu cât progresele științei în ansamblul ei se desfășoară într-un ritm nemai- 
întîlnit, evoluind — cum se spune — într-o curbă exponențială. Este suficient să 
reamintim în această privinţă că volumul noutatilor în domeniul științei se dublează 
la fiecare 10—15 ani2. Dar în același timp a crescut gi numărul persoanelor care 
vor să înveţe, precum și cerinţele de calitate a cunoștințelor. Edouard Labin arăta 
de curînd că, dacă înmulțim coeficientul de creştere a numărului indivizilor dornici 
de învăţătură, cu acela al numărului de cunoștințe și cu acela al calităţii necesare a 
cunoștințelor si comparăm produsul rezultat cu produsul acelorași coeficienți de acum 
cincizeci de ani, vom constata că în acest răstimp cererea de cunoștințe a sporit cu mai 
bine de o sută de ori3. Cursa dintre cultură şi școală capătă astfel aspecte dramatice și 
numai prin permanenta înnoire a învățămîntului putem spera să ajungem la un echilibru 
între ceea ce trebuie să ştie si ceea ce va şti efectiv omul societăţii de miine. De aceea, 
obiectivele, conţinutul, metodele, sistemul de organizare a școlii tradiţionale sînt mereu 
puse în discuţie, cerindu-se neîntirziata lor îmbunătăţire. | 

Sub aspectul obiectivelor învățământului, dată fiind imposibilitatea cuprinderii 
în procesul instructiv-educativ — si pînă la urmă, în mintea elevilor — a unei canti- 
titi atit de mari de date cite implică actuala „explozie“ “de informaţii, s-a abando- 
nat ideea transmiterii lor ca atare şi s-a reactualizat un vechi deziderat pedagogic: 
elevul să înveţe să gîndească, informaţiile pe care le primește în cadrul şcolii tne- 


1 Vezi A.S.M. Hely, Nouvelles tendences dans l'éducation des adultes. Paris, 
Unesco, 1963, p. 10. 

2 Vezi Acad. Aurel Avramescu, Omul în secolul atomului, în: „Scînteia“, 
1966, nr. 6931, 26 martie, p. 1. 

3 Vezi Edouard Labin, Changer les méthodes, in: ,L’Education nationale“, 
1966, nr. 803, 3 noiembrie, p. 17. 

buind să fie subordonate acestui scop‘. În această privinţă învățămîntul limbii şi lite- 
raturii materne poate juca un rol important, el implicind antrenarea elevului într-o 
permanentă judecată a materialului de limbă și a operelor literare ale unei culturi. 
De aceea, obiectivele acestor discipline de învăţămînt şi în general ale disciplinelor 
umaniste, caracterizate prin dezvoltarea unei gîndiri independente, au început să fie 
considerate un exemplu de urmat și în predarea științelor exacte. Sintetizind nume- 
roase opinii în acest sens, prof. A. L. Braswell arăta, într-un articol recent, că nu 
intotdeauna științele exacte depăşesc în învățămîntul contemporan nivelul unor „colec- 
tii de fapte“ și recomanda angajarea nemijlocită a elevului în procesul ştiinţific, 
așa cum disciplinele umaniste îl angajează în procesul literar, artistic etc. 
Aceeași tendinţă înnoitoare se manifestă si în ceea ce privește respectarea con- 
ținutului învăţământului, selectarea cit mai judicioasă din volumul contemporan de 
informaţii a acelora care au o putere formativă mai eficace și o utilitate mai mare 
în viata socială. Astfel, planurile si programele de învăţămint sînt supuse în ulti- 
mul timp unor prefaceri tot mai dese, în intenția de a le acomoda cit mai bine 
datelor noi ale culturii, mecesităţilor societăţii și intereselor individului. Ce loc 
ocupă în această nouă economie a informaţiilor din învăţămînt ştiinţele umaniste în 
general și limba și literatura naţională în special si ce anume din aceste discipline 
trebuie menţinut în cultura omului modern? Este ştiut că într-o vreme nu prea înde- 
părtată febra descoperirilor științifice determinase un climat deosebit de favorabil dez- 
voltării în școală a disciplinelor exacte. Pornind de la mnetăgăduita utilitate socială a 
culturii ştiinţifice si de la constatarea insuficientei învăţămîntului traditional pentru 
asigurarea ei, unii oameni de știință, ca M. Boll și G. Baillet?, au preconizat pre- 
dominanta disciplinelor exacte în detrimentul culturii generale sau umaniste a elevilor. 
Este semnificativ astăzi faptul că se remarcă în pedagogie un reviriment al științelor 
umaniste. Numeroase contribuţii semnalează funcţia formativă a studiului limbii, chiar 
în țările în care orientarea către învățămîntul științific părea inevitabilă, ca de pildă 
în Anglia®, Un accent deosebit se pune pe studiul și exerciţiile de compunere, atît 


4 Vezi Alexandru Găvenea, Informarea elevilor si rolul formativ al şcolii, 
în: „Contemporanul, 1966, nr. 46, 18 noiembrie, p. 9; M. Cipro, K. modernimu pojeti 
zaklddniho vzélani, în: „Pedagogika“, Praha, 1966, nr. 3, p. 270; Georg Bartrich, 
Grundtatsachen der neuen Geftihlslehre und der neurophysiologischen Basis des Den- 
kens fiir die direkte Anteilung zum Handeln der Erzieher, în: „Die Fachschule“, Ber- 
lin, 1966, nr. 1, p. 14—17; J. W. Getzels, Creative thinking, problem solving, and 
instruction în: Theories of learning, Edited by Ernest R. Hilgard, Chicago, The Natio- 
nal Society for the study of education, 1964, p. 240—268. 

5 Vezi A. L. Braswell, Science, a humanity? în „The Science Teacher“, 
Washington,1966, nr. 4, p. 32—33. 

6 În legătură cu necesitatea, modalităţile de transformare si realizările obţinute 
în acest sens, se pot consulta, între altele, La revision des programmes scolaires, în: 
„Etudes et documents d'éducation“, Paris, Unesco, 1959, nr. 28, 32 p; U komisii pe epre- 
deleniiu obiema k harakter obrazovaniia v srednei skele, în „Sovetskaia pedagoghika“, 
Moskva, 1965, nr. 7, p. 26—33; G. Turpin de Criss, Les études secondaires en 
Suede, în „Repères“, Paris, 1965, nr. 7, p. 28—40. 

1 Vezi Marcel Boll, Avenir culturel de la physique, în „Bulletin de la Société 
francaise de pédagogie“, Paris, 1963, nr. 144, p. 29—52; Guy Baillet, L'Ecole et 
la vie, în „Cahiers pédagogiques“, Lyon, 1964, nr. 48, p. 8—11. 

8 Vezi The teaching of English, London, Oxford University Press, 1964, p. 7. 

2 Vezi C, Freinet, L'apprentissage de l'expression écrite et orale de la langue 
de six à quinze ans, in ,L’Educateur*, Cannes, 1966, ar. 19, p. 13—21; L'enseignement 
du français, in: „L'école et la nation“, Paris, 1966, nr. 152, p. 41—55. 

pentru dezvoltarea posibilităţilor de expresie ale copiilor, cît şi pentru stimularea gîn- 
dirii personale si a capacităţii lor creatoare; nivelul exprimării orale si în scris a 
devenit mai mult decit oricînd un criteriu de apreciere a gradului de dezvoltare a 
elevilor 1€. Studiul istoriei literare este conceput tot mai mult ca indispensabil pentru 
înţelegerea corectă a trecutului national și universal, pentru sesizarea corectă a carac- 
terelor specifice ale fiecărei epoci şi, pînă la urmă, pentru înţelegerea mediului con- 
temporan, sinteză de inovaţii si tradiţii '1.Un accent deosebit se pune astăzi şi pe con- 
ținutul estetic al predării literaturii, aspect oarecum neglijat atît în învățămîntul tra- 
ditional, cît si în învățămîntul tehnicizat contemporan. Predarea literaturii este che- 
mată astfel să joace un rol important în dezvoltarea personalităţii multilaterale a 
elevilor, prin aprofundarea relaţiei subiective a elevilor cu opera literară, prin for- 
marea capacităţii lor de a înţelege şi aprecia această operă cu însușirile ei proprii de 
formă si «conţinut şi atît sub aspectul raportului ci cu realitatea, cit și sub aspectul 
expresiei abstracte. J. A. Soika, preşedintele Societăţii internationale de educaţie artis- 
tică, arăta că formarea estetică a omului contemporan este o parte esenţială a efer- 
tului de umanizare prin cultură a lumii noastre mecanizate și tehnice!?. Pentru docu- 
mentarea asupra problemei locului în învățămîntul contemporan al predării limbii şi 
literaturii materne mai cităm, pentru prestigiul organelor pe care le emană, încă alte 
două materiale. Este vorba de Recomandarea Biroului Internaţional de Educaţie şi 
a Unesco nr. 59 pr.vind predarea limbilor moderne în şcoala secundară !% și Rezoluţia 
Comisiei numite de Prezidiul Academiei de ştiinţe pedagogice a R.S.F.S.R. şi de Pre- 
zidiul Academiei de ştiinţe a U.R.S.S. pentru stabilirea volumului și caracterului învă- 
tamintului în scoala medie 14. 

Tendinţa de continuă prefacere a învăţămîntului îşi găseşte un teren extrem de 
prielnic și în domeniul metodelor de predare. Ingeniozitatea pedagogică, stimulată de 
apariția unor mijloace tehnice noi, se străduiește astăzi să descopere mereu alte ase- 
menea metode, cu ajutorul cărora transmiterea unui volum cît mai mare de cultură 
de la profesor la elev să se facă cît mai rapid şi cît mai eficace. Poate una din cele 
mai importante direcţii manifestate în această privinţă este aceea a organizării cunoş- 
tintele de învăţat. Sub influența cercetărilor care au stat la baza instruirii programate, 
s-a ajuns la conoluzia că materialul ce urmează a fi învăţat trebuie să fie prezentat 
elevului nu atît după logica obiectivă a acestui material cit mai ales după ordinea 
psihologică a învăţării, după ierarhia activităţii de invatare!®; de aici, împărţirea mate- 
rialului în unităţi mici, susceptibile de a fi controlate prin conexiune inversă; tot de 


10 Veni Elisabeth Rott, Le niveau scolaire: progres, declin ou catastrophe. 
Enquéte au lycée de jeunes filles de Strasbourg, in „Cahiers ptdagogiques“, Lyon, 1966, 
nr. 6], p. 31—34. 

it Vezi H. M. Jones, Uses of the past in general education, în „Harvard Edu- 
cation Review“, Cambridge, 1966, nr. 1, p. 3—16. 

12 Vezi L'Education artistique, în INSEA, Wiesbaden, 1964, éd. speciale, 47 p.; 
în acelaşi sens, Irena W o jnar, Esthétique et pedagogie, Paris, PUF, 1963, 288 p. 

13 Recomandation nr. 59 au ministères de Linstruction publique concernant Pen- 
seignement des langues vivantes a Vécole secondaire, în „Bulletin du Bureau Interna- 
tional d’éducation“, Genève, 1965, nr. 156, p. 206—211. 

14 U comissii po opredeleniiu obiema i karaktera obrazovaniia uv srednei şkole, 
în „Sovetskaia pedagoghika“, Moskva, 1965, nr. 7, p. 26—33. 

% Vezi L. N. Landa, O kiberneticeskom podhode k teorii obuceniia, în: 
„Voprost filosofii“, Moskwa, 1962, nr. 9, p. 75—87; L. A. Biran, Organization of 
knowledge of learning, în „Visual Education“, London, 1966, April, p. 23, 25, 27. 

aici, concentrarea strategică a eforturilor din procesul instructiv-educativ asupra în- 
suşirii unor deprinderi, considerate semnul exterior și deci măsurabil al unei dez- 
voltări intelectuale interioare. Mai ales acest ultim principiu didactic a fost îndelung 
discutat în materie de predare a limbii materne, ca urmare a faptului că pentru 
însușirea deprinderilor de limbă — cu referire specială la gramatică şi compoziţie — 
cercetările psiholingvistice au indicat două soluţii posibile: reducerea exerciţiilor- 
model la conținutul lor structural, suficient pentru constituirea unor deprinderi co- 
recte (sistemul structuralist) sau, invers, încărcarea exerciţiilor cu un conţinut cit 
mai bogat de viata reală, prin varierea continuă a căruia, însoţit de analiza grama- 
ticală și sub îndrumarea profesorului, elevul poate participa direct la descoperirea struc- 
turilor, ceea ce ajută la fixarea lor în conștiință (gramatica transformationala) 26. Inte- 
resante aplicaţii s-au întreprins pentru identificarea operaţiilor logice și psihologice pe 
care le presupune scrierea unei compuneri, elaborindu-se astfel o metodologie a pre- 
dării limbii materne 17. Ceea ce este comun si în același timp semnificativ în aceste 
tendințe este nu numai faptul că atenţia se concentrează asupra priceperilor şi deprin- 
derilor, dar mai ales că predarea acestora se face nu prin vorbirea despre ele, ci 
prin cultivarea modului în care se produc; elevii nu mai învață, de pildă, regulile de 
compoziţie, ci cum să facă pentru a scrie o compoziţie (predare funcţională). Aceeași 
preocupare pentru aspectul pe care-l prezintă deprinderile a dus la discuţia asupra 
oportunității scindării predării limbii de predarea literaturii materne, fiecare cultivind 
deprinderi de altă natură. Această idee, susținută printre alţii şi de James Moffet 1%, 
profesor la Universitatea din Harvard, nu a reușit să cîştige teren în învăţămînt, repro- 
sindu-i-se tendința de a tehniciza predarea limbii, de a o desprinde de valorile uma- 
niste pe care orice limbă le produce și vehiculează 1%. Mai seducătoare pare a fi sugestia 
aplicării intense a metodelor istorice și sociologice în studiul literaturii, susţinută 
recent de R, H. Walker 2. 

Tot aici trebuie să menţionăm incidența mijloacelor audio-vizuale și a instruirii 
programate asupra învăţământului limbii si literaturii materne. În raportul să la Aso- 
ciatia de pedagogie cibernetică, René. Maheu, directorul general al Unesco, sublinia 
necesitatea unei „revoluţii tehnologice“ în pedagogie, care să facă posibilă satisfacerea exi- 
gentelor actuale în materie de învățămînt prin realizarea armoniei între scoala şi viaţă sau, 
cu alte cuvinte, între educaţie și aria largă a informaţiei. Element component al acesteia, 
mijloacele audio-vizuale ar reprezenta instrumentele în jurul cărora trebuie să se ope- 
reze această transformare fundamentală. Nu trebuie sa se uite că ele nu pot constitui 
un tip de predare, ci doar mijloace ale predării; dacă mijloacele audio-vizuale vor 
ocupa un loc tot mai important în educaţia modernă, imtegrarea lor în procesul de 
învățământ, arată R. Maheu, trebuie, să fie, sub sancţiunea obţinerii unor rezultate 


16 Vezi James Moffet, A structural curriculum in English, în „Harvard Edu- 
cational Review“, Cambridge, 1966, nr. 1, p. 17—28; Peter S. Rosenbaum, On 
the role of linguistics in the teaching of English, în „Harvard Educational Review, 
Cambridge, 1965, nr. 3, p. 332—348. 

17 Vezi Edward Gordon, An approach to writing, in „Programed Instruc- 
tion“, New York, 1965, nr. 5, p. 5—6, 7. 

18 Vezi James Moffet, op. cit. 

19 Vezi The teaching of English, supra, p. 8. 

2 Robert H. Walker, Literature and social understanding, in ,Teachers Col- 
lege Record“, New York, 1965, nr. 2, p. 98—105. 

opuse celor așteptate, rezultatul unor serioase studii psiho şi sociopedagogice?i. Mijloa- 
cele audio-vizuale, folosite în special în învățămîntul limbilor străine și al altor dis- 
cipline, au o aplicaţie auxiliară în materie de limbă și literatură modernă; iar instru- 
irea programată a pătruns în această materie numai peniru predarea gramaticii, şi 
anume într-o forma combinată cu preadrea frontală de către profesor ??, Dat fiind însă 
primejdia mecanizării și automatizării procesului instructiv-educativ la celelalte disci- 
pline, menţinerea contactului direct, uman, dintre profesor și elev, răgazul si meditaţia 
pe care le solicită elevului acest mod de învăţare a limbii și literaturii naţionale, 
prin contrast cu ritmul accelerat al celorlalte, constituie o contrapondere binevenită. 
Am văzut însă mai sus că metodologia generală a programării poate fi folosită cu 
succes în învățămîntul limbii şi literaturii materne, chiar dacă nu prin intermediul 
mijloacelor specifice acesteia. 

Mai trebuie să menționăm aici preocuparea recentă — aparţinind sociologiei 
pedagogice — pentru felul în care se rasfringe asupra eficacitatii procesului instructiv- 
educativ atitudinea generală a profesorului faţă de clasă ‘sau, cum se spune, „tipul 
de conducere“ a procesului de învăţămînt de către profesor. S-au distins îm această 
privinţă trei asemena tipuri: autoritar, liberal (,laissez faire“) si democratic, după 
cum profesorul creează un cadru dogmatic pentru desfăşurarea activităţii de învăţare, 
se dezinteresează de orice astfel de cadru lăsîndu-l să se organizeze de la sine sau 
reuşeşte să antreneze pe elevi în disciplina de conducere %, Se consideră că școala tra- 
ditionala promova primul dintre tipurile menţionate, meglijînd aspectul educativ al 
învăţământului, încurajînd instruirea prin receptare de la profesor, împiedicînd dez- 
voltarea creativităţii elevilor si dezvoltind într-o formă primejdioasă spiritul com- 
petitiv între elevi. Prin aplicarea în învăţămînt a „metodelor de dinamică a grupu- 
rilor“ se tinde la considerarea clasei drept un ansamblu în plină mișcare, susceptibil 
de a deveni el însuși un agent de formare, de educare, faţă de care profesorul exer- 
cită o influență de tip democratic®4In aceeaşi ordine de idei, trebuie să menţionăm 
declaraţia unor reprezentanţi de prestigiu ai pedagogiei franceze — ca G. Mialaret, 
dr. A. Berge, Lefèvre și alţii —, în care se preconizează crearea unui climat de secu- 
ritate afectivă în şcoli şi realizarea unui echilibru între munca în colectiv și oea indi- 
viduală, în vederea adaptării activităţii şcolare la ritmul gi particularitatile fiecărui 
elev si a înlocuirii vechii pedagogii competitive cu o pedagogie a cooperării %, 

În sfârșit, interesante sînt și cercetările de psihologie pedagogică si în special cele 
întreprinse în materie de motivaţie, care indică depășirea concepţiilor behavioriste chiar 
în ţările care păreau mai receptive faţă de acestea. Importantă pentru viata practică a 


ya 


învăţămîntului este distincția care se face astăzi între motivația „extrinsecă“, sau exte- 


21 Rapport de M. René Maheu, în „La cybernétique et la pédagogie cyberné- 
tique“, Paris, 1965, nr. 2, p. 19. 

22 Vezi şi cercetările româneşti întreprinse de Institutul de științe pedagogice la 
Bucuresti şi Cluj. 

233 Vezi Eric Hoyle, Organizational analysis in the field of education, in 
„Educational Research“, London, 1965, nr. 2, p. 97—114; J. Dunham, Appropriate 
leadership patterns, în „Educational Research“, London, 1965, nr. 2, p. 111—126; Daniel 
Solomon şa., Dimensions of teacher behaviour, în „The Journal of Experimental Edu- 
cation“, Madison, 1964, nr. 1, p. 23—32; René Lourau, Une expérience de pédagogie 
institutionelle, în „Cahiers pédagogiques“, Lyon, 1965, nr. 55, p. 53—59. 

24 Vezi Marie-Madeleine Million, La dynamique du groupe. Première 
initiation, în „Cahiers pedagogiques“, Lyon, 1966, nr. 60, p. 44. 

25 Déclaration commune des groupes et mouvements se réclamant de Véducation 
nouvelle, în „Vers l'éducation nouvelle“, Paris, 1966, nr. 205, p. 11. 

rioară activităţii de învățare — ca, de pildă, recompensa socială, confirmarea de către 
profesor, nota, premiul etc. — si motivaţia „intrinsecă“, constind în satisfacția pe care o 
produce, prin el însuşi, materialul gîndit si învăţat. Rolul profesorului este de a deschide 
copiilor poarta către această mulţumire interioară, care, bine înţeles, nu exclude scopurile 
sociale ale învăţării, ci le dublează cu pasiunea pentru disciplina învățată 26. Fără îndoială, 
profesorul de limba si literatura maternă, prin materialul national pe care îl minuieste, prin 
multiplele relaţii sociale, istorice şi de literatură sau lingvistică comparată pe care le 
poate stabili, este în situaţia de a stimula la elevi o asemenea motivaţie intrinsecă pentru 
materia predată, ceea ce duce la usurarea învăţării şi la optimizarea ei. 

Iată, deci, cum toate capitolele mari ale pedagogiei ne apar într-o continuă mişcare, ca 
urmare a presiunii pe care dezvoltarea culturală din zilele noastre o exercită asupra învă- 
tamintului si în vederea îmbunătățirii acestuia. Condiţia indispensabilă a oricărei reforme 
întreprinse în acest sens rămîne însă profesorul. De felul cum înţelege el concepţia gene- 
rală a învăţămîntului contemporan, obiectivele si conţinutul acestuia, metodele și mijloa- 
cele pe care e chemat să le folosească, sistemul de învăţămînt pe care îl serveşte, atmosfera 
pe care o crează în clasă şi, pînă la urmă, sufletul copiilor şi al generaţiilor pe care le 
educă, depind în cea mai mare măsură succesul oricărui efort de perfecționare a școlii. 
Este caracteristic pentru timpurile noastre faptul că, mai întîi, sfera preocupărilor profe- 
sorului s-a lărgit considerabil, el trebuind să se ţină la curent cu bazele ideologice ale 
culturii și învăţămîntului, politica generală a statului, politica și administraţia invatamin- 
tului, progresele disciplinei sale, curentele noi în pedagogie si în didactica propriei sale 
specialităţi, tehnica noilor mijloace auxiliare folosite în învățămînt 27. psihologia peda- 
gogica şi psihologia copilului, sociologia pedagogică ; şi, in al doilea rînd, faptul că rit- 
mul obligatoriu al acestei fineri la curent a devenit extrem de rapid, materialele noi suc- 
cedindu-se necontenit. Devine limpede că o asemenea muncă nu se mai poate desfășura 
la voia întîmplării și că ţinerea la curent a profesorului cu problemele pe care i le ridică 
propria lui muncă trebuie să se desfășoare după o disciplină ştiinţifică. Această disciplină 
este, în esenţă, munca de documentare, cu ajutorul căreia activitatea cadrelor didactice 
poate depăşi stadiul empiric sau, mai rău, rutinier, pentru a se ridica la un adevărat nivel 
ştiinţific. Profesorul ajunge astfel în situaţia de a-și urmări cu luciditate munca, de a o 
încadra în obiectivele urmărite, de a obţine cele mai bune rezultate, de a experimenta 
metode noi, de a-și generaliza experienţa şi de a propune concluzii de natură să continue 
perfecţionarea neîntreruptă a învăţămîntului. Pe drept cuvînt se stâruie asupra necesităţii 
de a se promova cercetarea pedagogică în rîndurile profesorilor de catedră, ca formă 
ideală de perfecţionare a acestora 28. 

Ramine, deci, să vedem în cele ce urmează care este sistemul după care se poate 
desfășura, în cele mai bune condiţii, munca de documentare a profesorului. 


* 
* * 


26 Vezi A. S. Braswell, op. cit.; John Biggs, Towards a psychology of edu- 
cative learning, în „International Review of Education“, Hamburg, Unesco, 1965, nr. 1, 
p. 77—93; C. Freinet, Vers Vindividualisation de Tenseignement par la pédagogie 
Freinet, in ,L’éducateur“, Cannes, 1966, supplément au numéro 10, p. 22. 

27 Despre amplificarea activitatii profesorului, pe care o impune utilizarea metodelor 
moderne de învăţămînt, vezi Vers une pedagogie nouvelle, in „Chronique de l'Unesco“, 
Paris, 1966, nr. 1, p. 22. 

25 Vezi M. Vere DeVault, Research and the classroom teacher, in „Teachers 
College Record“. New-York, 1965, nr. 3, p. 211—216. 

Prima sarcină de documentare a cadrelor didactice constă în a se ține la curent cu 
ceea se petrece în propria lor specialitate, în metodica acesteia şi, în general, în pedagogie. 
Este deci vorba de documentarea pe o arie largă de probleme, în cadrul căreia se urmă- 
resc linii directoare ale unuia sau mai multor domenii de preocupări, așa cum se conturează 


ele din lectura sistematică a publicaţiilor celor mai reprezentative. Aceasta este documen- 
tarea curentă. 


Pe de altă parte, profesorul poate cerceta literatura apărută cu privire la o problemă 
anume, fie că e vorba de subiectul unei lucrări de grad, de pregătirea participării la divrese 
sesiuni științifice sau de tematica oricăror alte forme de perfecţionare, fie că e vorba de 
o preocupare pe care i-o sugerează, indiferent de orice obligaţie profesională, experiența 
practică sau cunoștințele sale ştiinţifice. Aceasta este documentarea pe temă. 

Documentarea curentă se realizează prin lectura sistematică a celor mai reprezenta- 
tive publicaţii (cărţi și periodice) din domeniul respectiv. Asa dar, prima problemă care se 
pune este identificarea surselor de documentare și selectarea celor mai utile. Identificarea 
surselor de informaţii se face prin bibliografiile existente, cataloagele editurilor și biblio- 
tecilor, prin anunţurile de apariţii din diferite periodice, prin recenziile, referatele, rezu- 
matele și adnotările care apar despre ele, cu alte cuvinte, printr-o serie de surse secundare. 
Uneori aceste surse secundare de documentare sînt suficiente pentru determinarea valorii 
și interesului pe care îl prezintă sursa primară, caz în care cercetătorul poate s-o înscrie 
pe aceasta în planul său de lectură ; alteori însă e nevoie de parcurgerea ei, de citirea 
introducerii, cuprinsului sau unor capitole. 

Pentru identificarea surselor de documentare, un rol important îl joacă, asa cum am 
văzut, cataloagele bibliotecilor. Cercetătorul acestor cataloage este mult ajutat de organi- 
zarea lor sistematică — în cele mai multe cazuri după sistemul de clasificare zecimală —, 
datorită căreia el poate să găsească la un loc toate cărţile apărute în disciplina care îl 
interesează. Şi pentru periodice există cataloage sistematice, în care titlurile revistelor sînt 
aşezate în despartaminte corespunzătoare sectoarelor de cultură pe care le acoperă. La unele 
biblioteci şi centre de documentare, ca urmare a „despuierii“, adică a citirii şi prelucrării 
periodicelor de către personalul bibliotecii sau al centrului, se întocmesc şi cataloage „ana- 
litice“ ale articolelor de ziare si reviste, sistematizarea pe discipline si pe ramurile acestora. 
Așa cum vom vedea mai jos, la noi în ţară, pentru ştiinţele pedagogice, există amănunțite 
cataloage sistematice de cărţi si periodice si un bogat catalog analitic de articole, la 
Biblioteca centrală pedagogică. 

Selectionarea, din totalitatea publicaţiilor astfel identificate, a celor mai utile pentru 
documentarea curentă se face în funcţie de nivelul la care urmează să se realizeze această 
documentare. Important este în orice caz ca planul de documentare curentă să conţină şi 
anumite publicaţii cu caracter general şi altele legate de specialitate. Astfel, un profe- 
sor — indiferent de disciplina pe care o predă — nu va trebui să ignoreze un nou manual 
de pedagogie sau de psihologie pedagogică, un studiu monografic de teorie a învăţării ori 
o sinteză de didactică generală ; numai astfel va putea dobindi o bază teoretică pentru 
aprofundarea problemelor de metodică a propriei sale discipline. De asemenea, în materie 
de periodice, el nu trebuie să-și limiteze interesul la revistele de strictă specialitate stiinti- 
fică sau didactică ; de pildă, un profesor de limba română 1m sc va mărgini, să zicem, 
numai la „Limba română“ sau la „Limbă și literatură“, ci va trebui să urmărească si 
„Revista de pedagogie“ ori „Gazeta învăţămîntului“, în care va găsi întodeauna și articole 
legate de preocupările sale în învăţămînt si articole interesante pentru orice profesor. 

În al doilea rînd, pentru continua perfecţionare a invatimintului nostru, este de dorit 
ca documentarea curentă a profesorului să nu se mărginească la publicaţiile naţionale, 
oricît de diverse şi de bogate în conţinut ar fi acestea. Ca orice specialist, profesorul are 
datoria să se tina la curent cu ultimele realizări pe plan modial din domeniul său, și în 
pedagogie există multe preocupări care sînt universale. În funcţie de limba străină pe care 
o cunoaște, el are la dispoziţie în bibliotecile noastre de specialitate numeroase cărţi si 
reviste în limbile: franceză, rusă, engleză, germană, italiană, spaniolă, polonă, cehă, 
bulgară, sîrbo-croată, ungară etc. Profesorii de limba şi literatura română pot găsi în aceste 
materiale indicaţii preţioase despre felul în care sînt tratate, în învățămîntul din alte ţări, 
limba şi literatura maternă ; ei.pot, de asemenea, beneficia de publicaţiile referitoare la 
predarea. limbilor și literaturii străine, în care pot găsi concluzii care interesează si disci- 
plina lor de predare. Pentru limbile necunoscute de ei sau pentru identificarea mai 
uşoară a materialelor din orice limbă străină, vor putea recurge la publicaţiile referative 
care apar în ţara nostră și în care sînt prezentate pe scurt cărţi și articole apărute în 
străinătate. Semnalăm aci că în domeniul pedagogiei apar la noi patru asemenea publicaţii 
speciale: „Buletinul bibliografic“ al Ministerului Învățămîntului — Direcţia secretariatului 
şi documentării, „Buletinul de informare“ ai Bibliotecii centrale universitare din Bucuresti, 
„Documentarea pedagogică-Culegere de studii si „Buletinul de documentare pedagogică“, 
ambele întocmite, publicate și difuzate de Biblioteca centrală pedagogică. În aceste periodice 
sînt prezentate într-o formă mai mult sau mai puţin rezumativă cele mai semificative pu- 
blicaţii pedagogice apărute peste hotare şi existente în colecţiile din tara. De asemenea, 
„Revista de pedagogie“ publică adeseori recenzii despre cărţile străine. 

Lectura sistematică a literaturii pedagogice, ca a oricărei literaturi ştiinţifice, anga- 
jează personalitatea cititorului, puterea lui de judecată critică. Pentru aceasta, este necesar 
în primul rînd ca cititorul să înţeleagă în toate amănuntele materialul citit. Orice nedume- 
rire asupra noţiunilor si termenilor folosiţi, a principiilor sau a instituțiilor prezentate 
trebuie rezolvată cu ajutorul lucrărilor de referinţă, cum sînt culegerile din clasicii marxism- 
leninismului sau ai pedagogiei, manualele și tratatele de pedagogie şi de psihologie 
pedagogică, lucrările de istorie a pedagogiei, enciclopediile și dicționarele de specialitate sau 
generale. În al doilea rînd, profesorul care se documentează va trebui să judece, să apre- 
cieze critic materialul citit, operaţie întotdeauna necesară, dar deosebit de complexă ori 
de cîte ori e vorba de publicaţii străine, a căror orientare poate fi determinată de condiţii 
şi intenţii incompatibile cu orientarea generală a învăţămîntului nostru, cu poziţiile şi tra- 
ditiile pozitive ale acestuia. Operația de apreciere critică a materialului citit implică un 
complex întreg de judecăţi, a căror fineţe nu poate fi surprinsă într-o formulă stereotipă. 
În orice caz, următoarele recomandări pot constitui un cadru general pentru exercitarea 
simțului critic al cititorului : a) în ce măsură lucrarea citită corespunde ideologiei, scopurilor 
şi conţinutului învățămîntului nostru ; b) ce aduce ea nou; c) in ce măsură concluziile ei 
sînt aplicabile în învățămîntul nostru şi cum se armonizează cu structura generală a acestuia ; 
d) care este eficacitatea practică a acestor concluzii, ce reforme corespunzătoare implică și 
care ar fi aspectul economic al acestora ; €) în ce măsură problemele tratate se încadrează 
în preocupările prezente şi de perspectivă ale cititorului ; f) în ce măsură experienţa practică 
şi cunoştinţele teoretice ale cititorului confirmă tezele si concluziile autorului ; g) ce rezo- 
nant a trezit lucrarea în lumea pedagogică. Aceste criterii generale pot duce la o selecţie a 
materialului citit, dar aprecierea critică nu trebuie să fie concepută în termeni exclusivi ; un 
material poate fi acceptat și cu rezerve sau parţial, altul poate fi reținut numai pentru pre- 

cizările de ordine terminologic, care pot fi utile cîndva, pentru înţelegerea altui material ; 
în sfîrșit, sînt lecturi care trebuie să fie reţinute și pentru perspectivele pe care le deschid, 
cum sînt, de pildă, cele despre învățămîntul programat. 

Ultima fază a documentării curente constă în consemnarea materialului reţinut. 
Reţinerea lui în memorie este, în vremurile noastre, cînd se scrie şi se citește atît, o imposi- 
bilitate. Consemnarea materialului citit trebuie făcută în mod organizat, sistematic, în asa 
fel încît informaţiile astfel adunate să poată fi ușor regăsite. De aceea nu e de loc recoman- 
dabilă consemnarea în caiete, şi e preferabilă întocmirea de fişe de lectură, fiecare material 
citit fiind înscris pe o fișă separată, suscepiibilă de a fi aranjată şi rearanjată în funcţie de 
creșterea colecţiei întregi. Într-o asemenea fişă se scriu mai întîi numele și prenumele auto- 
rului, titlul lucrării, locul apariţiei (orașul și editura pentru cărți, titlul periodicului şi orașul 
de apariţie pentru reviste şi ziare), anul apariţiei, numărul (numai pentru periodice), pagina 
(de la pagina la pagina pentru periodice si capitolele de cărţi, numărul total de pagini 
pentru cărţile citite în întregime). Pe aceeași fişă, cititorul e bine să-şi însemne, pe scurt, 
conţinutul articolului, ceea ce aduce el nou și, pe cit se poate, o opinie critică. O dată 
întocmite, fişele vor fi aşezate într-o ordine logică a capitolelor disciplinei în cauză, de 
preferinţă într-o cutie specială, cu fișe despartitoare între diversele secţiuni ale colecţiei de 
fişe; de pildă, pentru un fişier de documentare pedagogică curentă se recomandă urmă- 
toarele despartaminte: A. probleme generale de pedagogie; B. pedagogie comparată ; C. 
sociologie pedagogică ; D. orientare profesională ; E. teoria educaţiei ; F. didactică şi meto- 
dică ; G. organizarea învăţămîntului ; H. psihologie pedagogică si a copilului ; J. defecto- 
logie. Bine înţeles că fiecare din aceste despărţăminte pot face obiectul unor subimpartiri, 
în funcţie de preocupările cititorului, de dorinţa lui de aprofundare a unui anumit domeniu. 
Astfel, capitolul didacticii şi metodicii poate fi subdivizat în: a) didactică şi b) metodică, 
iar la rîndul ei metodica în: 7. metodica predării ştiinţelor exacte si 2. metodica predării 
ştiinţelor umaniste etc. Fiecare din stocul de fișe încadrate într-un anumit despartimint sau 
subdiviziune va fi precedat de o fișă despartitoare mai înaltă decît celelalte, în scopul iden- 
tificării rapide a locului unde sînt așezate materialele privitoare la o anumită problemă. 
Înăuntrul despărțămintelor sau al subdespărțămintelor, așezarea fişelor se face alfabetic, 
după numele autorului, sau cronologic. Avantajele consemnării și depozitării informaţiilor 
culese cu ocazia documentării curente sînt evidente : cititorul nu va pierde nimic din ceea 
ce a citit, va regăsi materialul cu ușurință si va ajunge cu timpul să-l] aibă grupat pe 
probleme, putînd astifel confrunta cu ușurință punctele de vedere exprimate într-o anumită 
chestiune. Sub acest aspect, este indicat ca ori de cite ori o fișă nouă este înserată în 
fişier, ea să fie confruntată cu fişele celorlalte lucrări, scrise în aceeaşi problemă, cititorul 
constituindu-și astfel contextul bibliografic al acesteia. 

Am văzut că al doilea tip de documentare este documentarea pe temă. Trebuie să 
subliniem de la început importanţa pe care o prezintă pentru constituirea unei documentări 
pe temă existența prealabilă a documentării curente : lăsînd la o parte antrenamentul pe 
care îl prezintă lectura continuă și la zi a materialului de specialitate pentru înţelegerea 
oricărei probleme speciale, precum și posibilitatea de încadrare a acesteia din urmă în 
contextul științific din care face parte, observăm că este cu neputinţă ca lectura sistematică 
a publicaţiilor de specialitate pe o anumită perioadă de timp să nu fi dus la adunarea 
unui material oarecare, deci a unei bibliografii personale, în chiar tema respectivă. Acestea 
vor fi cele dintii folosite de cititor, pentru că ele îi evocă un material cunoscut de mai 
înainte. El va trebui să recurgă apoi la bibliografiile date fie că ele emană de la organele 

de învăţămînt, fie că sînt inserate în diverse publicaţii (cărţi şi reviste) aspura problemei 
respective. De o mare utilitate sînt bibliografiile retrospective ale disciplinei respective. 
Menţionăm cu această ocazie că Biblioteca centrală pedagogică a publicat două asemenea 
bibliografii, prima conținînd lucrările (cărţile) de pedagogie apărute pe teritoriul patriei 
noastre între 1948 şi 1960 si a doua, între 1961 si 1962 (cărţi şi articole), şi că urmează 
să pregătească si continuarea acestei serii pînă la zi si completarea ei cu începere de la 
originile literaturii pedagogice româneşti (1785) pînă în 1947. În sfîrşit, pentru cărţile 
străine și pentru articolele româneşti și străine, aceeași bibliotecă dă indicaţii orale și ela- 
borează bibliografii la cererea cadrelor didactice, pentru orice temă pedagogică. Asemenea 
indicaţii biblografice nu scutesc pe cercetător de o investigaţie personală, ci numai i-o 
ușurează. Munca de completare a biblografiei pe temă, în funcţie de cunoştinţele celui ce 
o folosește si de obiectivele științifice urmărite, este o operaţie care îi revine acestuia. Pe 
de altă parte, lectura materialului indicat într-o bibliografie oferită poate să-l conducă la 
descoperirea unor citate si bibliografii folosite de alti cercetători ai problemei — așa-zisele 
„bibliografii ascunse“ —, ceea ce va orienta cercetările sale către noi depistări de surse. 

_ Lectura materialului adunat trebuie să decurgă, pe cit se poate, de la general la 
particular. Se va începe deci cu tratatele și manualele generale, cu enciclopediile de specia- 
litate, care permit localizarea problemei în complexul ştiinţei respective. Se va trece apoi 
la lucrările teoretice, care asigură fundamentarea ideologică şi ştiinţifică a temei ; un loc 
important îl ocupă, din acest punct de vedere, consultarea clasicilor marxism-leninismului. 
Fundamentul teoretic al temei trebuie să cuprindă şi originea, și istoricul ei, părerea clasi- 
cilor pedagogiei asupra ei. Numai după aceea se va trece la lucrările privitoare la aspec- 
tele practice, aplicate. 

Selectarea materialului parcurs se va face după aceleași criterii generale, indicate 
pentru documentarea curentă, urmărindu-se însă cu mai multă exigenta, pertinenta lucra- 
rilor în raport de problema tratată. Chiar dacă cercetătorul are nevoie, pentru documentarea 
lui, de anumite informaţii suplimentare, această documentare trebuie să rămînă subterană. 
Este oportun ca, îndată ce a fost depășită faza de documentare generală asupra subiectului, 
să se procedeze la împărţirea materialului citit în două mari categorii: lucrări de orgina- 
litate, care aduc ceva nou în problemă, și lucrări de repetiţie, care nu fac decît să reia, 
într-o formă mai accesibilă, ideile novatoare ale celor dintii. Se ajunge astfel la o clasare 
valorică a materialului, prețioasă atît în cursul muncii de documentare, în cadrul căreia 
cele dintîi trebuie să facă obiectul unui studiu aprofundat, cit şi pentru eventuala redactare 
a lucrării personale a cercetătorului, în cadrul căreia cele din urmă trebuie să fie citate 
în subsidiar. 

Consemnarea. materialului studiat în cazul documentării pe tema se face după ace- 
leași principii ca la documentarea curentă, cu deosebirea 'că lucrările de originalitate, pe 
lingă fișa lor, necesită și un studiu mai profund, realizat în condiţii optime prin conspec- 
tare. Orice conspectare trebuie să fie precedată de înţelegerea prealabilă a structurii lu- 
crării ce urmează a fi conspectată. Aceasta se realizează fie prin lectura în întregime a 
lucrării, lucru posibil numai dacă e vorba de un material relativ scurt, fie prin studierea 
amănunţită a tablei de materii, a capitolului sau capitolelor introductive, a unei recenzii 
sau a unui referat despre acea lucrare. Conspectarea trebuie să se facă numai pe idei şi 
fapte esenţiale, lăsîndu-se la o parte repetările sau expresiile echivalente, raţionamentul de 
amănunt sau faptele nesemnificative. Este recomandabil ca în grafia conspectului să se 
păstreze o ordine care să înlesnească orientarea în părţile și capitolele lucrării în succesiunea 

ideilor, în ierarhia rationamentelor și faptelor. În sfîrșit, e bine ca orice conspect să se 
întoomească pe foi separate și pe o singură parte, spre a putea fi ulterior organizate dupa 
sistemul fișierului, sau în plicuri. 

Dacă documentarea pe temă este făcută în vederea unei expuneri personale, orale 
sau scrise, materialul adunat trebuie să fie recitit în forma conspectată, să fie supus unui 
studiu comparativ și să se identifice astfel variațiile punctelor de vedere, variaţii care la 
rîndul lor urmează să se consemneze. Cu această ocazie, cercetătorul este dator să opteze 
pentru una din soluţii, care i se pare mai justă, sau să propună o alta, notîndu-și argu- 
mentele care i-au determinat alegerea. Apoi, el isi va organiza un plan propriu de expu- 
nere. Această operaţie depășește însă sfera noţiunii de documentare pentru a se încadra 
în aceea de elaborare originală sau de redactare. A 


+ 


Rimine să mai arătăm, in cîteva cuvinte, cum poate fi valorificată munca de do- 
cumentare în activitatea profesorului. Atita timp cit e vorba de o documentare pe temă, 
am văzut că ea e făcută tocmai pentru realizarea unui scop imediat: publicarea unui 
articol, elaborarea unei lucrări de grad, pregătirea unui examen, a unei conferinţe, 
prepararea unui experiment; ea are însă întotdeauna si un scop mai îndepărtat si mai 
dezinteresat : ridicarea nivelului profesional al celui ce se documentează, creșterea eficacită- 
{ii muncii sale didactice, contribuirea la perfecţionarea învăţămîntului românesc. Aceasta 
este şi scopul documentării curente și de aceea ambele forme constituie o datorie profesio- 
nală şi patriotică a fiecărui profesor. 

Din acest studiu. minuţios pe care el e chemat să-l întreprindă în afara activităţii 
din școală, aceasta din urmă va câștiga simţitor. Profesorul care cunoaşte mecanismele 
științifice ale stimulentelor creativităţii, care va folosi aceste mecanisme în locul repro- 
ducerii stereotipe de formule și date va fi iubit de copiii în care a ştiut să dezvolte scîn- 
teia gîndirii independente și a exprimării personale. Copiii au o intuiţie specială pentru 
pregătirea profesorilor lor, îi simt, îi judecă și-i acceptă altfel, de îndată ce-i văd ridi- 
cîndu-se deasupra formelor şi formulelor banale, automate. Fi sînt sensibili la nou, pentru 
că ei înșiși reprezintă noul și receptează altfel materialul care le e prezentat cu mijloace 
contemporane lor. Profesorul de literatură, de pildă, care știe să folosească în aprecierile 
sale asupra operelor pe care le predă criteriile estetice actuale, care ştie să prezinte va- 
loarea acestor opere şi în funcţie de criteriile de judecată ale generaţiei tinere va cîştiga 
dintr-o dată atenţia plină de simpatie a elevilor săi și-i va atașa astfel de trecutul cul- 
turii românești, pe care altfel l-ar fi putut primi ca pe o cantitate oarecare de cunoştinţe 
obligatorii. Se pot da încă multe asemnea exemple, dar ceea ce e esenţial, în toate e faptul 
că aceste mijloace de câștigarea tineretului pentru adevăratele valori ale culturii nu mai 
trebuie să fie lăsate la instinctul și intuiţia cite unui profesor dăruit de natură ; ele se pot 
astăzi comunica și se transmit efectiv pe scară mondială ; profesorul poate să le înveţe 
şi trebuie să le înveţe mereu. Profesorul trebuie să învețe mereu psihologie pedagogică, 
psihologia generaţiei tinere, didactică și metodică nouă, tehnica mijloacelor noi folosite în 
învăţămînt, formele noi de organizare a învățămîntului, progresele disciplinei sale şi mo- 
dul cum pot fi predate mai sugestiv elevilor. El trebuie să înţeleagă stiintificeste orice 
reformă introdusă de stat şi trebuie să sugereze organelor de conducere noi îmbunătăţiri, 
ori de cite ori ele sînt necesare și utile. El trebuie să împărtășească colegilor săi ca un 
adevărat cercetător orice experiență pozitivă pe care o face. Numai astfel învățămîntul 

nostru .se va ridica la nivelul sarcinilor pe care i le impune stadiul actual al societăţii ro- 
mâneşti si care au fost atît de cuprinzător exprimate de tovarășul Nicolae Ceausescu la 
consfatuirea de constituire a Consiliului National al Organizaţiei Pionierilor : „Dezvoltarea 
vertiginoasă a economiei și culturii în condiţiile revoluţiei tehnico-stiintifice mondiale, 
etapa nouă, superioară, a desăvirșirii construcţiei socialismului, perfecţionarea relaţiilor 
socialiste de producţie cer luarea tuturor măsurilor pentru pregătirea la un nivel științific 
şi cultural superior a tinerei generaţii, pentru înarmarea ei cu teoria ştiinţifică a socialis- 
mului, pentru educarea tuturor tinerilor în spiritul unei frumoase ţinute moral-cetă- 
tenesti“ 29. 


29 Cuvintul rostit de tovarășul Nicolae Ceausescu la Consfătuirea de constituire a 
Consiliului Naţional al Organizaţiei Pionierilor, în „Scînteia“, 1966, nr. 7160, 12 noiem- 
brie, p. 1. 


GLOSE 


C. DIACONOVICI-LOGA ȘI GH. ȘINCAI 


C. Diaconovici-Loga, „Directorul scoalelor nationale românești şi sîrbești din gra- 
nita militarilor din Banat, în Austria“, cunoscut mai ales prin Gramatica românească apă- 
ruta în 1822 la Buda, ne-a lăsat printre operele sale, cele mai multe din domeniul biseri- 
cesc, și o carte de Istoria Românilor pe care o trece el, în octombrie 1842, printre cărţile 
care se află netipărite, 

C. Diaconovici-Loga, strimtorat din punct de vedere financiar în urma tipăririi celor 
8 cărţi — Octoih, Tilcul Evangheliilor, Biografia sau viata Mintuitorului nostru Is. Hs. 
Biografia sau viața pra S. Fecioarei Maria, Ortografia românească, Gramatica romd- 
nească, Epistolariul românesc şi Versuri morale, după care s-a ales și cu datorii care nu-i 
dădeau linişte, vine în Principate, la Bucuresti, unde intră în legătură cu Petrache Poe- 
naru, directorul şcoalelor nationale, cerînd sprijinul material al acestuia pentru tipărirea 
în tipografia colegiului Sf. Sava, a unei istorii a românilor. Găsind înţelegerea necesară, 
tipăreşte cu învoirea lui Petrache Poenaru, în 3 octombrie 1842, un prospect pe care-l 
intitulează : Chemare națională de a ajutora tipărirea cărţii Istoria Românilor, pe care o 
adresează profesorului superior de la scoalele normale existente în cîteva capitale de ju- 
det şi învăţătorilor, cu rugămintea de a se face prenumeranta. Școala normală era şcoala 
primară din oraș unde candidaţii de învăţători făceau cursuri cîteva luni pe an, iar profe- 
sorul superior era învățătorul de la cl. a III-a sau cl. a IV-a, dacă școala avea patru 
clase. Nimic deosebit pînă aici, în afară de zelul și patriotismul autorului care vrea să-și 
tipărească lucrarea, dacă în a sa Chemare națională nu ne-ar reţine in mod deosebit aten- 
tia lămuririle pe care ni le dă. Chiar de la început, C. Diaconovici-Loga expune pe scurt 
conţinutul operei ce urma să apară: „Cartea arată urzirea, ridicarea și întîmplările nea- 
mului Românesc, de la întîia rădăcină a lui, sau de la anul 753 înainte de Hs, la carele 
an s-au zidit cetatea Roma de la Romul, strămoșul Românilor, coborîndu-se hronologiceşte 
pînă în zilele noastre. Din această carte vom vedea forma stăpînirii ce au urmat in deo- 
sebite veacuri ; vom sti carii au fost printipii și stăpînitorii terilor unde lăcuesc Românii, 
vom putea cunoaște încă legile ţării, întîmplările patriei cele părtinuitoare şi cele primej- 
dioase, așijderea începutul crestinitatii, starea Bisericii, întărirea religiei, şi toate cele ce 
s-au întîmplat in Dachia lui Traian, şi în Dachia lui Aurelian cu toţi Românii cei ce lăcuesc 
dincolo de Dunăre pînă la muntele Hemus, şi dincoace de Dunăre întră rîul Tisa și întră 
munţii Carpaţi, si de aici pînă la Marea Neagră“. Mai departe, autorul ne arată împăr- 
tirea materiei în cele 4 capitole, ultimul tratind evenimentele „de la injugarea Constantino- 
polului (Țarigradului) prin Turci, sau de la anul 1453 pînă în zilele noastre“, adică pînă 
în octombrie 1842, data prospectului. 

Autorul își. continuă interesanta expunere cu următoarea referire la Gh. Şincai, 
autorul cunoscutei Hronici, pe care n-a avut posibilitatea s-o tipărească din cauza cenzurei 
maghiare : „Această istorie hronică, adecă după rîndul anilor, s-au lucrat de mai mulţi 
bărbaţi culegînd-o din cele mai vestite biblioteci ; iară mai cu seamă au lucrat la această 

istorie Gheorghie Şincai dohtorul de filosofie și de teologie şi tenzor al cărţilor româneşti 
la Tipografia Buda. Acest prea vrednic bărbat încă în zilele junctii sale aflîndu-se în 
Roma, au început lucrarea acesteii Istorii din Istoricii ce se află acolo în Biblioteca va- 
ticană ; însă cea mai mare parte a acestei istorii s-au lucrat și s-au desăvirșit în vremea 
cînd se afla în Buda, ca tenzor al cărţilor româneşti, la carea lucrare şi eu, subscrisul, am 
dat ajutoriu pe carea vreme mă aflam ca profesor al şcoalei românești din Pesta, făcîn- 
du-mă împreună lucrătoriu și ajutoriu adîncelor sale bătrîneţe, întru adunarea cuviincioa- 
selor materialuri a istoricilor din Biblioteca Universităţii din Pesta, si asa cu însoţite pu- 
teri s-au săvîrşit această istorie, din carea și eu am un exemplar pe carea aici îl în- 
ştiinţezu“. i 

O lucrare de proporţiile Hronicii lui Şincai, care excelează prin bogăţia informaţiei 
(a consultat peste o mie de izvoare), depășește puterile unui singur om, mai ales cînd acesta 
este prigonit si lipsit de tihna scrisului, cum a fost Gh. Şincai, ea nu poate fi decît rodul 
unei largi şi binevoitoare colaborări, „şi asa cu însoţite puteri s-au săvîrşit această isto- 
rie“, după cum se exprimă C. Diaconovici-Loga. De altfel, opera lui Șincai, Hronica Ro- 
mânilor şi a mai multor neamuri nu este singura operă de colaborare din epocă. 

Meritul lui Gh. Șincai este probabil în primul rînd acela de a fi organizat şi re- 
dactat materialul cules în colaborare cu alţii, între care C. Diaconovici-Loga ocupă un loc 
de frunte. El se găsea în posesia unui exemplar al cronicii pe care, după cum reiese din 
prospect, o continuă pînă la 1842, adăugîndu-i şi cîteva versuri in latineşte, pe care le 
traduce prozaic. „Aicea după cuviință am aflat, să alătur la această istorie a Românilor 
şi nişte versuri care vădesc caracterul și duhul cel generos al Românilor aleşi, ca niște 
raze stămoșeşti în toate veacurile, apoi scriptorii cei vechi ni le-au lăsat nouă scrise, 
precum : 


Natia Română cu mare greomint, 
Au venit la al său așezământ. 
Virgilie“ 

Mai departe, C. Diaconovici-Loga dă lămuriri amănunțite despre cuprinsul cărţii 
şi locul unde se poate face „prenumeraţia“. La sfîrşitul prospectului se află o listă de 
cărţile tipărite şi netipărite ale lui Loga. După cele 8 pagini ale Chemării se alătură 
Lista de prenumeraţie la Hronica Românilor ; preţul unui exemplar este de 16 sfanti. 
Lista de prenumeratie a prospectului pe care-l posedăm noi cuprinde 26 de abonaţi din 
oraşul Slatina. Se vede cu toate acestea că numărul abonaților n-a putut acoperi cheltuie- 
lile imprimării şi scriitorul a murit fără să-şi fi văzut dorinţa împlinită. 


Ioan C. Nicola 


»CIRESILES DE V. ALECSANDRI 


În ediţia din 1955 a poeziilor lui Vasile Alecsandri figurează printre Postume şi 
poezia Ciresile1, publicată după manuscrisul datînd din 1882 2. Poezia este însă publicată 
în acelaşi an 1882, nr. 24, într-o revistă efemeră, mai putin cunoscută: „Noua Bibliotecă 
Română“ cu subtilul Arte, jurnal beletristic literar. Revista a apărut bilunar între 1 mai 


1 V. Alecsandri, Poezii (vol. I, II), ediţie îngrijită, adnotată si comentată de 
G. C. Nicolescu, cu o prefaţă de N. I. Popa, E.S.P.L.A., 1955, vol. II, p. 261. 
2 Ibidem, p. 397. 


3 GLOSE 221 


1882 și 1 septembrie 1883, sub redacția lui Teochar Alexi. Faţă de textul apărut în ediția 
citată (adică cel din manuscris), semnalăm următoarele modificări : titlul apare Ciresele 
nu Gireșile, fără subtitlul Horă; versul al doilea din strofa a doua 

Puiculita cu-ochii vii 
devine 

Puiculita cu ochi vii 
iar in ultima strofa, in loc de 

Jaca vin, eu vin badita, 

` Dar în schimb ce ti-oi da eu ? 

Porţi cireșe pe gurita, 

Altă plată nici că vreu ! 
are această înfățișare : 

—- Iacă vin, dragă badita 

Dar în schimb ce să-ţi dau eu ? 

Porţi cireşe pe gurita 

Altă plată nici că vreu. 

La pagina 560 a revistei este inserată o notă care arată că poezia „ni-a fost trimisă 
de ilustrul ei autor D. V. Alecsandri, împreună cu gratioasa promisiune, cum că ne va 
onora pe viitor și cu scrieri mai mari.“ 

Leonida Ciahno 


CORESPONDENȚĂ INEDITĂ PANAIT CERNA 


Poetul Panait Cerna, după absolvirea Facultăţii de litere si filozofie din Bucuresti, 
cu licența „magna cum laude“, în anul 1908, datorită sprijinului material dat de „cîţiva 
iubitori de literatură“, se găsea, pentru perfecţionarea studiilor, în Germania. Cum însă i 
se asigurase șederea aici numai pentru o jumătate de an, Panait Cerna, adresindu-se, în 
martie acelaşi an, Ministerului Instrucțiunii Publice, solicita o subvenție lunară de 200 lei, 
cel puţin pe timp de un an de zile. 

Că merită această subvenție — ţinea să adauge poetul — pot relata foștii săi 
profesori si se poate proba cu „cele cîteva scrieri“ ce a publiat pînă acum în revistele 
literare. Tata textul : 


Domnule Ministru, 


Stiind sprijinul cel mare ce-l dati la înaintarea cultwii poporului nostru şi interesul 
ce-l purtaţi literaturii naționale, îndrăznesc a veni la D-voastră cu o rugăminte. 

Spre a-mi completa studiile făcute la Facultatea de litere şi filozofie din Bucu- 
reşti, unde am luat licența „magna cum laude“, am venit în Germania, ajutat de cîţiva 
iubitori de literatura, care mi-au procurat mijloace de ;edere aci timp de o jumătate de 
an. Nu pot spera însă ca acest ajutor să se prelungeasci atît, încît să-mi permită termina- 
rea studiilor universitare aici. 

Vin dar, Domnule Ministru, să fac apel la bunivoinţa D-voastră, rugîndu-vă a-mi 
acorda o subvenție de 200 de lei pe lună din fondul ministerului sau ale „Casei Şcoalelor“ 
destinat la asemenea scopuri, cel putin pentru anul esta bugetar. Dacă cumva în cursul 
anului se va publica concurs pentru vreo bursă din specialitatea studiilor mele, mă voi 
prezenta la acel concurs şi voi renunţa la subvenție. 

Negresit că nu-mi permit a vă ruga să-mi acordaţi această subvenție numai pe 
simplul meu cuvînt. N-am însă pe altcineva caresă vă informeze despre mine decît pe 

foștii mei profesori de la Faculiatea de litere din Bucureşti, care v-ar putea spune dacă, 
potrivit cu studiile ce am făcut acolo și cu cele cîteva scrieri ce am publicat prin revistele 
noastre literare, sînt vrednic de sprijinul ce vă solicit. 

Primiti, vă rog, Domnule Ministru, încredințarea adincului meu respect, 


P. Cerna 
(Heidelberg, Neue-Schloss Strasse, 26) * 


La un interval destul de scurt după înaintarea acestei cereri, Panait Cerna, re- 
venind asupra ajutorului solicitat, tinea să adauge cîteva date destul de interesante referi- 
toare la greutăţile cu care a studiat pînă acum. După ce-și dezvăluia originea ţărănească 
— „sînt fiu de țăran“ — poetul arăta că liceul l-a urmat la Brăila „muncind ca să-mi 
agonisesc traiul“, iar Facultatea de litere a putut-o frecventa „dînd lecţii particulare şi 
trăind în sărăcie“. 

Dorind să-și desăvirșească studiile, ca apoi în cercul său de activitate să poată fi 
folositor țării, solicita ajutorul amintit răsplătindu-l printr-o „muncă mai apropiată de 
şcoală“, făcînd traduceri din limba germană şi engleză, ca prin acestea , să se pună la 
indemina elevilor din liceele noastre mijloace mai întinse de cultură serioasă“. Cultura „mai 
adîncă“ ce ar căpăta-o aici — arăta el în continuare — la înapoierea în ţară, ar pune-o 
„în slujba acelei opere de luminare și de inaltare a neamului“. Dar să dăm urmare scrisorii. 


Domnule Ministru, 2 


Vă rog să mă iertati de îndrăzneala ce iau de a vă adresa scrisoarea aceasta. Am 
făcut-o îndemnat de cele ce știu și eu despre activitatea D-voastră publică și fiind încredin- 
tat că nu veţi găsi deșurtă rugăciunea mea, dacă veţi bincvoi a lua informaţii despre mine. 

Sînt fiu de ţăran dintr-un sat din Dobrogea. Am rămas fără tată de mic, mamă-mea 
trăieşte și acum la tara si n-are nici o avere. Am terminat liceul din Brăila, muncind ca 
să-mi agonisesc traiul, an urmat apoi facultatea de litere și filozofie, dînd lecţii particulare 
şi trăind în sărăcie. Pubicînd însă în vremea asta mai multe poezii în „Semănătorul“ și 
alte reviste, cîțiva profesoii ai mei de la universitate s-au interesat de mine mai de aproape 
şi mi-au procurat apoi $i mijloacele de a pleca în străinătate pentru cîteva luni. Dorind 
să-mi sfârșesc studiile univeisitare aici (cu luarea doctoratului), spre a fi apoi mai folositor 
țării mele, în cercul meu de activitate, vin la D-voastră cu rugămintea de a-mi acorda din 
fondul cultural al ministerului sau al „Casei Scoalelor“ o mică subvenție, cel puţin pe un an 
de aci înainte, Poate fi prezumtios, dacă v-aș ruga să-mi dati acest ajutor, în vederea celor 
ce am scris pînă acum. Aș pute: însă răsplăti acest ajutor prin activitatea mea viitoare, 
printr-o muncă mai apropiată de școală : adincindu-ma în studiul literaturii germane si al 
celei engleze, aș putea traduce în românește operele clasice din aceste literaturi. Știu că 
D-voastră urmăriţi înfiinţarea uno: biblioteci școlare, care să pună la indemina elevilor din 
liceele noastre mijloace mai întins: de cultură serioasă, cred că într-o asemenea intreprin- 
dere de cultură ar avea loc si mici broșuri cu traduceri bune din literaturile streine. Con- 
tributii de acest fel la acele bibliotecim-aș încumeta să aduc și eu cu vremea. 

În ori ce caz, vă pot asigura, domnule Ministru, că anii ce i-aș petrece la o univer- 
sitate de aici, cu ajutorul d-voastră, iar fi pierduţi. Simt în mine destulă putere de muncă 


1 Arhivele Statului Bucuresti, Caa Școalelor, dos. 206/908, f. 45. 
2 Ibidem, f. 46. 


şi am sentimentul datoriei, într-un fel sau altul, cultura mai adinca ce aş căpăta-o aici, aş 
pune-o la întoarcerea în ţară, după puterile mele, în slujba acelei opere de luminare și de 


înălţare a neamului, care vă este şi d-voastră atît de scumpe. 
Vă rog încă odată să iertati îndrăzneala mea si să primiţi încredințarea respec- 


tului ce vă păstrez. 
P. CERNA 
Heideiberg, 18 martie 1908. 


Apreciindu-i-se, probabil, contribuţiile literare, cit mai ales intenţiile de viitor, 


cererea lui Panait Cerna este onorată cu un ajutor de 1.200 lei. 


Gabriel Cocora 

COMUNICĂRI SUSŢINUTE ÎN ŞEDINŢE PUBLICE ALE 

FILIALELOR SOCIETĂŢII DE ŞTIINŢE ISTORICE ŞI 

PILOLOGICE DIN REPUBLICA SOCIALISTĂ ROMANIA 
ÎN ANUL 1965/1966 


FILIALA ALBA IULIA 


C. Economu, Evanghelicrul din Bărăbanț (1760—1770) (30.11.1965). 


FILIALA ARAD 


Ovidiu Olariu, Prezenţa lui U. Alecsandri în publicaţiile arădene ale epocii 
(1. 10. 1965); V. Popeansă, Fragmente din corespondența lui 1. Slavici (12. 01. 1966); 
Lucian Emandi, Cîteva consideraţii pe marginea piesei „Momentul Sincai-Klainian“ 
(28. 02. 1966); Grigore Sarlau și Ion Pălincaş, Formarea noțiunilor de teorie literară 
(26. 03. 1966); I. Ivaşcu, Stimularea interesului elevilor la învățarea limbii şi literaturii 
române prin folosirea mijloacelor moderne (20. 04. 1966) ; Dan Lăzărescu, Cîteva conside- 
rații asupra stilului lui T. Vianu (29. 04. 1966); Tatiana Crispai, Locul lecturii în afara 
clasei în procesul de învățămînt (17. 05. 1966); Ion Blendea, Propoziţiile subordonate 
(21. 06. 1966). 


t 


FILIALA BACAU 


M. Cosmescu, U. Alecsandri pe nieleagurile băcăuane (11. 09. 1965) ; Traian Cantemir, 
Familia in teatrul lui Alecsondri (11.09.1965) ; Const. Calin, U. Alecsandri si „Junimea“, 
Gh. Chiper, U. Alecsandri poet al luminii şi al armoniei (11 09. 1965) ; Mihai Rachieru și 
Traian Valeriu, U. Alecsandri — diplomat al timpului (11.09.1965); M Cosmescu şi 
Gh. Theodorescu, Kirileanu — un pasionat cercetător şi editor ul operei lui Creangă 
(21.09.1965) ; Diodor Dobronăuţeanu, Categoria adjectivelor de apartenență şi de materie 
(24.10.1965) ; Petre Ciobanu, Probleme ale realizării educaţiei estetice prin analiza literară 
a speciilor lirice (80.11.1965) ; Traian Cantemir, Contribuţii la cunoaşterea istoriei si a 
dialectului istroromânilor (91.12.1965) ; Aurel Jămmeală, Caragiale pubiicist (25.01.1966) ; 
D. Dobre, Elemente toponimice şi hidronimice dace în regiunea Bacău (27.02.1966) ; M. Cos- 
mescu, Reviste si tradiții literare ale oraşului Bacău (26.03.1966); Gh. Alexandrescu, 
G. Coșbuc şi ideea de divinitate (26.03.1966) ; Valerian Ciubotaru, Regiunea Bacău in te- 
portajul literar (24.04.1966) ; M. Cosmescu, Imaginea proletariatului în literatura revistelor 
băcăuane (24.04.1966) ; Valerian Ciubotaru, Poezia franceză si Tudor Arghezi (31.05.1966) ; 

Subfiliala oraş Gh. Gheorghiu-Dej: 

I. Micu, Motive horațiene si ovidiene în dramaturgia lui Alecsandri (11.09.1965) ; 
Victor Moise, Predicatul in limba română (8.12.1965) ; Const. Militaru, Contribuţia lui 
N. Iorga la dezvoltarea istoriei literaturii române (15.12.1965); Angela Mocanu, Limba 
poeziilor lui Și. O. Iosif (7.03.1966) ; Victor Moise, Observaţii critice pe marginea manualu- 
lui de limba română pentru clasa a 1X-a (7.30.1966); Gh. Simion, Personalitatea lui Cos- 
tache Negri (26.03.1966) ; I. Micu, De la Procopius din Caesarea la G. Coșbuc (26.03.1966). 


Subfiliala Roman: 

Ioan Ciuchi, U. Alecsandri peste granițele țării (11.09.1965) ; Stefania Bajura, Opinii 
despre literatură în corespondența lui N. Iorga cu scriitorii (9.02.1966); N. Stetcu, Din 
corespondenţa lui G. Ibrăileanu cu G. Topîrceanu (26.03.1966) ; Iancu Wexler, Planul unei 
lecții de compunere la clasa a UIl-a (18.04.1966). 


FILIALA BAIA MARE 

Tănase Filip, „Acum secolii străbate o minune luminoasă“ (25.08.1965) ; Mircea Braga, 
Evoluţia poeziei lui U. Voiculescu (25.08.1965) ; Gh. Boga, Nunta în Suciu de Jos (3.09.1965) ; 
V. Doniga, Versuri din Săpînța (3.09.1965) ; Vasile Latis si Emese Kiss, Structura termino- 
logiei la îmbrăcămintea din Tara Lăpuşului (6.02.1966) ; Victor Iliesiu, Nouă exemplare 
din Cazania lui Varlaam pe teritoriul regiunii Maramureş (25.05.1966). 


FILIALA BIRLAD 


Const. Parfenie, Un procedeu stilistic la G. Coșbuc — folosirea frecvențelor. 


FILIALA BOTOȘANI 


Stefan Constantin și Pricop Adrian, Noi contribuţii biografice referitoare la poetul 
Artur Endsescu (20.12.1965) ; N. Răutu, Mihail Sadoveanu — date inedite, legate de per- 
sonalitatea si opera scriitorului (5.01.1966) ; Lungu Florica, Dezvoltarea exprimării orale 
şi scrise prin lecţiile de limbă română (26.01.1966) ; Turușancu Elena, N. lorga si presa 
din Botosani (9.3.1966) ; Miron D., Scriitorul botosdnean Tiberiu Crudu despre N. lorga 
(20.4.1966) ; Cirstean Stelian, Balada nuvelistică în repertoriul local — (primele capitole) 
(4.6.1966) ; Jijia Paula, Contribuţia lecturii particulare la formarea profilului moral al ti- 
neretului nostru (25.6.1966). 


FILIALA BUCUREŞTI 


Corneliu Dima Drăgan, Orizonturi umaniste. în cultura românească din secolul al 
XUil-lea (24.9.1965) ; Ion Chițu, Alex, Philippide filolog şi lingvist (1.10.1965) ; Ion Dumi- 
trescu, Poezia lui U. Alecsandri (15.10.1965) ; Emil Boldan, Iubirea în viaţa şi opera lui 
U. Alecsandri (29.10.1965) ; Mihail Bărbătescu, Proza lui U. Alecsandri (5.11. 1965) ; Gratiela 
Ștefan, Teatrul lui U. Alecsandri (19.11.1965) ; Gh. Bulgăr. Contribuţia lui U. Alecsandri la 

dezvoltarea limbii literare (3.12.1965) ; Anton Balotă, Funcţia socială a baladei lui Radu Ca- 
lomfirescu (16.12.1965) ; Şerban Cioculescu, membru corespondent al Academiei, U. Alecsan- 
dri — omul (14.1.1966) ; Vasile Netea, Lupta pentru Unire în literatura noastră (21.1.1966) ; 
Gabriel Tepelea, Problema unităţii limbii literare în discuţia periodicelor din Transilvania 
(11.02.1966) ; Ileana Bozac, J. U. Jarnik in lumina corespondenţei sale cu I. M. Moldoveanu 
(25.02.1966) ; Virgil Cândea, Începuturile cărturăreşti ale lui D. Cantemir (4.3.1966) ; 
Dumitru Macrea, membru corespondent al Academiei, N. Iorga si problemele limbii române 
` (11.02.1966) ; Mihail Robea, Folclorul literar în presa comunistă (8.04.1966) ; Ion Dodu 
Bălan, Octavian Goga (22.4.1966) ; Silvian Iosifescu, Conceptul de curent literar (20.5.1966) ; 
Gabriel Tepelea, Activitatea cultural-literară a lui C. A. Rosetti (29.5.1966) ; Vasile Netea, 
Activitatea ziaristică a lui C. A. Rosetti (27.5.1966); Gheorghe Stroia, Discuţii actuale 
despre realism (3.6.1966); Dan Simonescu, Opere necunoscute si putin cunoscute ale lui 
M. Kogălniceanu (10.6.1966). 


FILIALA BUZĂU 


Petre Popa, Sint onomatopeele interjectii? si Unele aspecte privitoare la relaţiile 
interjectiilor cu masa vocabularului (21.2.1966) ; Gheorghe Popescu, Pagini din poezia bu- 
zoiană dintre cele două războaie mondiale (14.03.1966) ; Ştefan Petre, Peisajul luminos în 
lirica lui G. Coşbuc (15.04.1966) ; Virginia Spînu, Folosirea materialului local în predarea 
limbii şi literaturii române (11.05.1966). 


FILIALA CLUJ 


Cornel Săteanu, Din toponimia comunei Mierlău (30.09.1965) ; Silvia Goga, Orientul 
latin (28.10.1965) ; Elena Forvith și Emese Kis, Bilingvismul si metoda predării autonome 
a limbii române la maghiari (28.10.1965) ; Romul Tudoran, Fenomene arhaice în graiul 
mofilor. Importanța lor pentru studiul istoriei limbii române (30.10.1965) ; Mircea Zdren- 
ghea, Din măiestria artistică a lui Mihail Sadoveanu, neologismul în romanele sale istorice 
(31.10.1965) ; Pompiliu Dumitraşcu, Stilul aforistic în „Nicoară Potcoavă“ de M. Sadoveanu 
(31.10.1965) ; Cornel Săteanu, Predicatul compus (31.10.1965) ; Mircea Homorodean, Din 
toponimia satului Secătura, raion Cimpeni (31.10.1965) ; Mihail Triteanu, Date noi in le- 
gătură cu activitatea lui Al. Ciura (21.10.1965) ; Dumitru Pop, Vechi teme si motive de 
largă circulaţie românească în folclorul Munţilor Apuseni (31.10.1965) ; Mircea Popa, Re- 
vista „Familia“ şi marii noştri scriitori (25.11.1965) ; Gavril Scridon, Moment Rebreanu 
(28.11.1965) ; Mircea Zaciu, Iorga — istoric literar (8.12.1965) ; Iosif Faragó, Exemplare 
unice din colecția de poveşti pobulare româneşti a lui Petre Ispirescu (30.12.1965) ; Marius 
Oros, Din toponimia Văii Bistrei (27.01.1966) ; E. Janitsek si M. Oros, Sistemul de deno- 
minatie la slovacii din Bosumlac si Vărzari (28.04.1966) ; Atanasie Popa, Popa Pătru din 
Tinăud (26.05.1966) ; Ion Nicolae, Compozitorul Nicodim Gane (29.05.1966) ; I. I. Rusu, 
Stratificarea cuvintelor in limba română (29.05.1966) ; Mircea Homorodean, Probleme de 
toponimie a Munţilor Apuseni (29.05.1966) ; Al. Cristureanu, Nume de persoane la mofi 
(29.05.1966) ; Cornel Săteanu, Complementul originii (29.05.1966) ; Pompiliu Dumitraşcu, 
Despre analiza stilistică (29.05.1966), Mircea Span, Anuarul „Arhivei de folclor“ (30.06.1966). 

Subfiliala Abrud-Cîmpeni: Romul Felea, Un folclorist uitat, Grigore 
Sima a lui Ioan (31.10.1965) ; Emil Popa, Aspecte fonetice ale graiului din Musca (30.01.1966); 
V. Harda, Din folclorul Băii de Aries (27.02.1966) ; Matei Pamfil, Din folclorul comunelor 
Albac şi Vadul Moților (24.03.1966) ; Emil Popa, Cum phedăm pe Titu Maiorescu în lumina 
noilor cercetări (27.05.1966); Dumitru Braharu, lon Pop Retegaunul în Munţii Apuseni 
(26.05.1966) ; Romul Felea, Profesorul Ion Paul — 30 de ani de la moartea sa (29.05.1966). 


Subfiliala Gherla; Justin Mureșan, Din folclorul satului Buneşti (22.10.1965) ; 
Ileana Ros, Procedee de analiză literară (90.12.1966) ; A. Ștefănescu, Date necunoscule din 
viata lui Coşbuc (28.01.1966) ; Iuliu Dobrossy, Îmbunătăţirea nivelului predării prin folosirea 
mijloacelor audio-vizuale (25.03.1966) ; Iuliu Dabrossy, Elemente si influențe româneşti in 
folclorul literar maghiar din jurul Gherlei (29.04.1966). 


Subfiliala Dej: Mihail Costea, Graiul din Caianul Mic (11.12.1965) ; Sabin 
Badiu, Aspecte sociale în folclorul din trecut şi azi pe Valea Jichisului (26.04.1966). 


Subfiliala Năsăud: Grigore Găzdac, Dante si Coşbuc (14.10.1965); Ion 
Rusu, Virgil Sotropa, omul şi opera (22.12.1965) ; Ion Suteu, Periodicele năsăudene din trecut 
(17.01.1966) ; Anton Coşbuc, Fondul acad. Mircea Savu (20.02.1966) ; Octavian Ruleanu, 
Motive năsăudene în poezia lui Coşbuc (25.03.1966). 


Subfiliala Zălau: Gh. Perneşiu, O poetă uitată, Veronica din Sălaj (25 .11.1965); 
V. Oțetea, Spicuiri din lirica erotică populară din Sălaj (25.03.1966) ; Gh. Perneşiu, Date 
noi privind activitatea poetei Veronica din Sălaj (20.06.1966). 


FILIALA CRAIOVA 


Gh. Trandafir, Metodologia cercetărilor ştiinţifice în domeniul filologiei (31.10.1965) ; 
C. D. Papastate, U. Alecsandri inedit (3.11.1965); Ion Zamfirescu, N. lorga gânditorul 
(14.11.1965) ; Barbu Theodorescu, Personalitatea lui lorga (14.11.1965); Ion Negreanu, 
N. Iorga orator şi profesor (14.11. 1965) ; George Firănescu, Manualul de limba şi litera- 
tura română pentru clasa a IX-a, ediţia 1965 (24.12.1965) ; Iulian Teodor, Observaţii critice 
asupra predării gramaticii limbii române la clasa a IX-a, în perspectiva manualului de 
clasa a IX-a (24.12.1965); Gh. Trandafir, Contribuţii la studiul complementului sociativ 
(28.12.1965) ; Emil Domocoş, „Școala Mehedinţului“ (1983—1988), publicație marxistă de 
învățămînt şi educație (14.01.1966) ; Cornelia Diaconu, Literatura în „România literară“ a 
lui Alecsandri (28.02.1966) ; D. Cioctrlan, Lectura în afară de clasă şi metodica ei (9.06.1966). 


Subfiliala Balş: Teodor Voiculescu, Utaja și activitatea literară a lui Pavel 
Dan (15.05.1966) ; Nic. Frecea, Gramatica în liceul teoretic cu referire specială ia limba 
latină (15.09.1966) ; Viorica Isimid, Observaţii melodice usupra manualelor de limba si 
literatura română pentru clasele U—UIH (15.05.1966). 


Subfiliala Caracal: Marin Ciobanu, Gala Galaction prozator; Paunica 
Florea, Poziţia lui Coșbuc faţă de problemele epocii ; Ton Precupctu, Contributia lui Coşbuc 
la dezvoltarea limbajului poetic românesc ; Xenia Moraru, Unele aspecte ale circulaţiei 
baladei populare pe teritoriul raionului Caracal, Gh. Ivanenco, Unele probleme ale folosirii 
orelor la dispoziția profesorului de limbi străine. 

FILIALA CONSTANTA 


Valentina Ticdloin Despre esența poeziei (29.03.1966) ; Emilian Ştefănescu, P.C.R. şi 
problemele literaturii (26.04.1966) ; Nestor Ignat, P.C.R şi problemele cultivării limbii 
(26.04.1966) ; Valentina Ticaloiu, Poetul țărănimii în memoria tinerei generaţii (17.05.1966) ; 
Jon Bădică, Ecouri ale cronicii lui Stavrinos in literatura română (7.06.1966) ; Vladimir 
Robu, Accentul în sintagmă, marcă suprasegmenlală a unor opoziții morfologice (7.06.1966). 


FILIALA DEVA 


Georgeta Roventa, „În miezul verii“ — analiză stilistică (17.10.1965) ; Dumitru 
Susan, Educaţia estetică prin literatură (12.12.1965) ;Silvia Gribincea, Organizarea activi- 
tăților în afara clasei în vederea îmbogățirii cunoştinţelor la limba română (17.01.1966) ; 
Eleonora Bodea, Educarea patriotică prin lecţiile de literatură română (14.03.1966). 


Subfiliala Hunedoara: Gh. Modirca, Elemente folclorice în romanul ,Bal- 
tagul“ (1.02.1966) ; Ileana Bucerzan, Onomastica diminutivală pe teritoriul batriei (7.05.1966). 


FILIALA FOCŞANI 


I. M. Dumitrescu, Personalitatea lui U. Alecsandri desprinsă din corespondența sa 
(20.09.1965) ; Aurel Budescu, Reconsiderări critice ale operei lui Duiliu Zamfirescu 
(20.08.1966). 


FILIALA GALATI 


Ecaterina Soitu si Teodora Simionescu, Preocupări literare în activitatea lui U. A. 
Urechia (11.12.1965) ; Dumitru Soitu, C. Z. Buzdugan, poet şi publicist gălățean (11.12.1965) ; 
Stefan Gogot, Consideraţii asupra revistei literare „Pagini libere“ (11.12.1965) ; Valentin 
Turlan, U. A. Urechia şi problemele de limbă din a doua jumătate a secolului al XIX-lea 
(11—12.12.1965) ; loan Brezeanu, Folclorul în regiunea Galaţi (11—12.12.1965) ; Dumitru 
Vrabie, Particularități de vîrstă în determinarea lecturii copiilor şi tineretului 
11—12.12.1965) ; Gh. Ştafănescu, Rolul şcolii, bibliotecii si familici în îndrumarea si stimu- 
larea interesului pentru leciură a copiilor şi tineretului (11—12.12.1965) ; Gh. Hincu, De- 
dicatia — un instrument de cercetare literară (27.01.1966) ; Neagu Perianu, Elemente de 
poetică folclorică la Costache Conachi (11.05.1966) ; Gh. Moldoveanu, D. F. Caian — pre- 
ocupări pentru cultivarea limbii (4—5.06.1966) ; D. Tiutiuca, Despre unele publicaţii literare 
ale liceului „Unirea“ din Focşani (4—5.06.1966). 


FILIALA IAŞI 


P. Ursache, N. Iorga despre folclor (24.10.1965) ; M. Drăgan, Problema specificului 
national în literatura română (1.11.1965) ; Stere Rădoi, Verificarea cunoştinţelor — etapă 
a lecţiilor mixte de literatură (28.11.1965) ; V. Adăscăliţei, Legenda istorică românească 
(28.11.1965) ; N. I. Popa, Ecoul operei lui Eminescu şi a lui Creangă în literatura universală 

(12.12.1965) ; A. Hazgan, Organizarea în sistem a lecţiilor consacrate unui mare scriitor 
(26.12.1965) ; M. Drăgan, Actualitatea unor idei critice ale lui Maiorescu (16.12.1965) ; Paul 
Popa, Antioh Cantemir în româneşte (9. 01. 1965); V. Adascalitei, Portretul folcloric al 
voievodului Al. I. Cuza (23.01.1966) ; L. Faifer, Analiza limbii şi stilului operei literare 
în cadrul lecţiilor de literatură (13.02.1966) ; A. Hasgan, Instruirea programată si predarea 
gramaticii la clasele U--UIII (20.03.1966) ; I. Apetroaie, Ibrăileanu, critic literar (24.03.1966); 
AL. Husar, Ibrăileanu — privind viața (24.03.1966) ; I. Lăudat, Istoricii literari despre 
problemele literaturii române vechi (3.04.1966) ; I. Popescu, Porecle si supranume din 
satul Drăguşeni, raion Negreşti, regiunea laşi (10.04.1966); Radu Paul, O filozofie 
populară a istoriei în basmele lui Creangă (10.04. 1966); I. Lăudat, Problema mo- 
dernizăvii predării limbii şi literaturii române (17.04.1966); Romulus Priscornic, Ro- 
manul polifonic (17.04.196); C. Ciopraga, Ibrăileanu critic literar (23.24—04.1966) ; 
I, Lăudat, Jorga — istoric literar (23—24.04.1966) ; M. Costandache, Educarea patriotică a 
elevilor prin predarea operei lui Eminescu (15.05.1966) ; M. Frunză, Fabula in opera lui 
T. Arghezi (15.05.1966) ; V. Adascalitei, Legendele lui Stefan cel mare (19.06.1966). 


FILIALA LUGOJ 


Olimpia Ciobanu, Note realiste şi romantice in opera lui Mihail Gaspar (25.09.1965) ; 
Gh. Oprescu, Scopul lectiei si modul ei de realizare la limba română (10.10.1965) ; George 
Sterpu, Elemente arhaice si regionalisme în graiul de pe Valea Bistrei (18.10.1965); C. Mindru, 
Folosirea superlativului absolut în vorbirea curentă (8.12.1965) ; Liviu Roman, -Influența lui 
G. Coşbuc asupra operei lui lon Popovici Bănăţeanul (17.02.1966) ; Tiberiu Bocicai, Rolul 
cineclubului în predarea lecţiilor de limba română (10.04.1966) ; George Sterpu, Exprimarea 
ideii de viaţă şi moartea în poezia lui Coşbuc (20.04.1966) ; C. Mindru, Rolul educativ al 
poeziei şi predarea la clasele V-UIII (7.05.1966) ; Liviu Roman, Aspecte si procedee în 
predarea limbii române.la clasa a XI-a (20.05.1966). 


FILIALA ORADEA 


R. Sandulovici, Mijloace tehnice audio-vizuale în predarea limbii şi literaturii române ; 
Ioan Baba, Observaţii pe marginea concepției estetice a lui Titu Maiorescu ; loan Baba, Una 
din primele istorii ale literaturii române ; loan Sarba, Contingențe bihorene la universul 
scriitorului lon Creangă. 


FILIALA PIATRA NEAMT 


Emil Leahu, Consideraţii privind predarea noțiunilor generale de teorie a literaturii în 
școală (20.11.1965); Emilian Petrescu, Titus Hotnog — Schiță de monografie literară 
(18 şi 25.02.1966). 


FILIALA PITEŞTI 


Gh. N. Dragomirescu, Greşeli frecvente de ortoepie (1.12.1965) ; Ion M. Dinu, Rolul 
lui Dinicu şi Iordache Golescu în dezvoltarea culturii in Tara Românească (31.05.1966) ; 
Viorica Farcaşiu, Aspecte ale analizei literare la clasele U—UII (21.02.1966) ; Mihail Ilovici, 
Aspecte din viata şi opera lui Camil Petrescu (27.06.1966). 

Subfiliala Cîmpulung-Muscel:Miron Holban, Greşeli de limbă în lu- 
crările la concursurile de admitere în clasa a IX-a şi la examenele de maturitate (7.12.1965). 


Subfiliala Rimnicu-Vilcea: C. Gibescu, Alecsandri-omul şi scriitorul 
(11.10.1965) ; N. Piţigoi, Observaţii de limba şi stil asupra romanului „Pădurea spînzuraților“ 
(8.11.1965) ; Cristina Nisipeanu, Predarea la clasă a lui Titu Maiorescu în lumina ultimelor 
cercetări (23.12.1965). 


Subfiliala Slatina: Popescu-Optasi, Impulsurile pasiunii lui Eminescu 
pentru istorie (8.11.1965) ; Ion Nijloveanu, Legenda „Mama lui Stefan cel Mare“ şi epica 
franceză medievală (8.12.1965). 


FILIALA PLOIEȘTI 


Zoe Ionescu, Organizarea orelor de lectură la clasa a IU-a (8.09.1965) ; Simion Băr- 
bulescu, Mdiestria artistică a lui Tudor Arghezi (20.10.1965) ; Paul Marinescu, Rondelurile 
lui Macedonski (17.11.1965) ; N. Simache, Scrisori inedite ale lui Caragiale (17.12.1965) ; 
N. V. Bălan, Cîteva probleme controversate în gramatică (19.01.1966) ; Paul Marinescu, Cu 
privire la geneza „Luceafărului“ (19.01.1966) ; C. Enciu, Estetica maioresciană (16.02.1966) ; 
Mircea Radu, Raportul dintre nume şi verb în limba română (23.03.1966) ; C. Enciu, Poziţia 
maioresciană în problemele de limbă (23.02.1966) ; Constantin Ionescu, Începuturile lui Eugen 
Ionescu (20.04.1966) ; Simion Bărbulescu, Limba şi stilul lui N. Labiş (20.04.1966). 


FILIALA SIBIU 


Gh. Popovici, Poezia lui Alecsandri în manualele şcolare din Transilvania (7.09.1965) ; 
Gh. Pavelescu, Contribuţia lui Alecsandri la culegerea şi valorificarea poeziei noastre popu- 
lare (7.09.1965) ; Maria Fanache, J. Vulcan şi problemele teatrului românesc în Transilvania 
(28.11.1965) ; Gh. Pavelescu, „Familia“ si patriotismul nostru popular (28.11.1965) ; Persida 
Rohan, Delavrancea şi folclorul (3.02.1966) ; Beniamin Iosza, Conviefuirea româno-maghiară 
reflectată în literatura de la sfîrşitul secolului al XIX-lea (21.04.1966) ; Gh. Pavelescu, Va- 
lorificarea materialului local în lecţiile de istorie literară (3.05.1966) ; Const. I. Paşoiu, Genul 
substantivelor şi studierea sa sub aspect gramatical şi metodic (4.05.1966). 


FILIALA TIMIŞOARA 


Ion Iliescu, În legătură cu paternitatea studiului „Cultură şi ştiinţă“ (18.12.1965) ; 
Ioana Constantinescu, Observaţii asupra lirismului obiectiv în poezia lui Coşbuc (18.12.1965) ; 
St. Munteanu, Luceafărul (18.12.1965) ; Gh. Ivănescu, membru corespondent al Academiei, 
Aspecte ale limbii lui U. Alecsandri (18.12.1965); G. Tohaneanu, Aspecte ale repetiţiei in 
poezia eminesciană (18.12.1965) ; C. Mihalache, Ibrăileanu, interpret al creaţiei sadoveniene 
(19.12.1965) ; Al. Crișan, M. Iorga, istoric şi critic literar (19.12.1965); M. Cazacu Rolul 
culturii în concepția lui N. lorga (19.12.1965) ; St. Binder, Contribuţii la studiul elementelor 
germane în lexicul graiurilor româneşti (19.12.1965) ; V. Goicu, Unele observaţii despre 

metonimie şi sinecdotă (19.12.1965) ; Cezar Apreotesei, Realitate şi ficţiune în romanul lui 
L. Rebreanu (26.02.1966) ; Olimpia Marchiş, Procedee literare şi lingvistice în opera lui 
Pavel Dan (26.02.1966); M. Cazacu, Particularitatea simbolismului doctrinar al lui Ovid 
Densusianu (10.03.1966) ; Al. Crișan, Realismul lui Ibrăileanu (28.03.1966) ; C. Mihalache, 
Ibrăileanu şi „Uiaţa românească“ (28.03.1966) ; G. Ivănescu, membru corespondent al Aca- 
demici, G. Ibrăileanu si limba literară (23.03.1966) ; G. Tohăneanu, Un termen dominant în 
lexicul eminescian : ochii (16.04.1966) ; Felicia Giurgiu, Lexicul sonetelor lui V, Voiculescu 


(17.06.1966). 


FILIALA TIRGU MUREȘ 


Iulia Enăchescu, Rebreanu si arta romanului (20.10.1965) ; Emil Pop, Balade popu- 
lare de pe valea Mureşului de sus (24.11.1965) ; Petru Niresteanu, Topica complementului 
circumstantial în poemul Cintarea omului“ de Tudor Arghezi (18.12.1965) ; T. Enăchescu, 
Observaţii privind manualele de limbă şi literatură română pentru scoala generală 
(10.01.1966) ; S. Melinte și C. Reichel, Coşbuc în limba maghiară (21.03.1966) ; Valeriu 
Niţiu, Partidul în creația poetică populară contemporană (5.03.1966). 


FILIALA TiIRGU-JIU 


Vera Druţă, Alecsandri, poet popular (22.11.1965) ; Petru Petras, Analiza lecturii li- 
terare la clasa a UIll-a (93.11.1965); Cornel Cirstoiu, Romantismul poeziei lui Cirlova 
(11.12.1965) ; Iancu Popescu, Pentru însușirea temeinică a lexicului nou (14.02.1966) ; Iancu 
Popescu, Jon Codru Drdguseanu despre Tara Românească (5.03.1966); Grigore Pupăză, 
Aspecte din viata emigranților din Arcani în S.U.A. oglindită in folclor (5.03.1966) ; Euge- 
nia Bardan, Activitatea cercului literar (18.04.1966) ; Ion Cumpanasu Documente caracte- 
ristice (18.04.1966) ; Viorica Angheloiu, Poeţii cîntă partidul (19.04.1966) ; Const. Furtu- 
nescu, Observaţii pe marginea manualelor de gramatică (18.04.1966) ; Cornel Cirstoiu, Cen- 
tenarul George Coşbuc (16.05.1966) ; Elena Diaconescu, Recapitularea materiei la limba 
română în clasa a VUIll-a (16.06.1966) ; Cornel Cârstoiu, Legăturile lui Coşbuc cu Gorjul 
pitoresc şi cultural (4.06.1966). 

